
STEBUKLINGAS ŠALTINIS 


Seniai, labai seniai gyveno senelis ir senelė. Senelė, būdavo, triūsia 
troboje, o senelis eina į kalnus malkų. Gyveno jie gerai, tik vaikų ne- 
turėjo ir labai dėl to liūdėjo. 

Vieną dieną senelis susiruošė malkų kirsti, pasižiūrėjo į senelę ir 
klausia: 

— Ko tu, senele, tokia nuliūdusi? 

O senelė jam sako: 


— Kaip aš, seneli, neliūdėsiu? Neturime nei sūnaus, nei duktės. Nu- 
mirsime — nebus kam nė palaidoti. 

Sunkiai atsiduso senelis ir nieko nesakęs iš namų išėjo. 

Nuėjo jis į kalnus. Girdi: paukštelis gieda, kaip krištolo varpelis 
skamba. Apsidairė senelis. Žiūri: medyje paukščiukas tupi. Gūžys kaip žo- 
lė smaragdinė, pakaklė kaip dangus mėlyna — akių atplėšt negali. 

Pakreipė paukščiukas galvelę, pasižiūrėjo į senelį akutėmis kaip ka- 
roliukais ir į kitą medį nuskrido. Tupi ant šakelės ir į senelį žiūri, lyg 
sekti iš paskos vilioja. 

Priėjo senelis arčiau, o paukščiukas purpt ir toliau paskrydėjo. Ir 
čiulbauja čirena. | 

Nusekė senelis iš paskos ir atsidūrė gūdžioje tankmėje. O paukštelis 
šovė tiesiai į dangų ir dingo, tiek jį ir tematei. 


Klausosi senelis — nečiulba paukštelis, visur tyku, tik girdėti upelis 
čiurlena. Žiūri senelis šen, žiūri ten: ogi po uola šaltinis trykšta ir van- 
duo jo kaip ašara — tyras, skaidrus. 

Priėjo senelis prie šaltinio, atsiklaupė ir geria vandenį. Gurkštelėjo 
gurkšnį — ir atsitiesė sulinkusi jo nugara, nustojo drebėti senos kojos, 
užvirė gyslose kraujas. „Na ir stebuklas!"— mano sau senelis. Pakėlė 
ranką, nori už barzdos pasičiupinėti — ar tik čia ne sapnas — barzdos nė- 
ra, tarsi nė būti nebuvo. 

Apsidžiaugė senelis: ar tik nebus aptikęs jaunystės šaltinio, apie 
kurį girdėjo kaime žmones šnekant? 

Gurkštelėjo senelis dar vieną gurkšnį, ir pradingo nuo veido gilios 
raukšlės, senelis pavirto dailiu jaunikaičiu. 

Pasileido bėgti kuo greičiau namo. Bėga, o kelią vis į galvą dedasi, 
senelę nori prie šaltinio atsivesti. 

O senelė laukė laukė savo senelio ir pasitikti išėjo. „Gal pavargo, 
vargšelis? Gal padėt reikia“, — mano sau. 

Kiūtina senelė keliu, žiūri — priešais jaunikaitis beatskubąs. Sustab- 
dė jį senelė ir klausia: 

— Ar nematei kartais senio su malkomis? Iš pat ryto išėjo į kalnus 
ir iki šiol negrįžo. 

O jaunikaitis kad ims kvatotis: 

— Pasižiūrėk gerai į mane, sene! Negi savo Kimo nepažįsti? 

Persigando senutė — balsas lyg ir pažįstamas. Papasakojo jai Kimas 
viską, kas jam nutiko, ir prie stebuklingojo šaltinio nusivedė. 

Gurkštelėjo senutė du gurkšnius ir pavirto nuostabiai dailia mergele. 

"Susiėmė jaunikaitis ir mergelė už rankų ir leidosi namo. 

Parėjo namo, o prie vartų kaimynas stovi. 

— Labas vakaras, kaimyne, — sako jam Kimas. 

O kaimynas jo visai nepažįsta. 

Papasakojo Kimas viską, kas jam nutiko, sublizgo kaimyno akys: 

— Sakyk greičiau, kur šaltinis trykšta? 

Paaiškino Kimas, kaip šaltinį rasti, ir kaimynas tekinas namo nubėgo. 

Apsivilko nauju chalatu, užsimaukšlino didelę skrybėlę ir nurūko 
į kalnus. 

Atėjo į tą vietą, apie kurią jam Kimas buvo pasakojęs, mato: po uola 
šaltinis trykšta. 

Puolė kaimynas ant kelių, sriūbtelėjo gurkšnį, sriūbtelėjo dar vieną 
ir pavirto jaunikaičiu. 

Pagalvojo pagalvojo: „Noriu jaunesnis už Kimą būti", dar sriūbtelėjo 
ir berniuku pavirto. Nusišluostė kaimynas lūpas: „(Vai koks gardus van- 
denėlis! Dar gurkšnelį sriūbtelsiu!“ Kaip tarė, taip ir padarė — kad ims 
vandenį gerti... 

Nuėjo vakare Kimas pas kaimyną, o to namie nėra. Išsigando Kimas — 
ar tik bėda kokia jo neištiko?— ir prie šaltinio nubėgo. 

Atbėgo ir mato: guli ant žemės naujas chalatas ir didelė skrybėlė, 
o kaimyno nematyt. Priėjo Kimas arčiau, kilstelėjo skrybėlę... Kas čia 
per stebuklai? Guli po skrybėle kūdikis ir saldžiai miega. 

Palingavo Kimas galvą: 

— Na ir kvailas tu, kaimyne! Argi galima tiek daug stebuklingo van- 
dens gerti? 

Susisupo jis vaikelį į chalatą ir namo parsinešė. Pamatė kūdikį žmo- 
na, apsidžiaugė: seniai jau norėjo sūnų turėti. 

Taip ir gyveno visi trys, ir išaugo iš vaikelio geras žmogus. 


SORŲ MEDIS 


Kitą kartą gyveno valstietis, vardu Kimas. Vos tik išaušus pavasa- 
Tiui, kas metai jis sėdavo soras, visą vasarą triūsdavo lauke, o rudenį der- 
lių imdavo. Bet kartą jį ištiko bėda: užsėjo Kimas lauką ir susirgo. Žmo- 
nės jau vieną kartą laukus nuravėjo, paskui kitą, jau ir trečią sykį ra- 
vėti reikia, o jis vis ligos pagultas. 

Galų gale pasveiko valstietis, traukia į savo lauką. Eina, o akyse tam- 
su darosi, rankos visai nusilpusios: vos kauptuką beišlaiko. Atėjo į lau- 
ką, žiūri — visas metėlėm ir visokiom piktžolėm užžėlęs, o sorų tik vienas 
krūmelis, ir tas menkutis, laibutis, vos laikosi. Apsiverkė Kimas iš siel- 
varto: 

— Ką aš dabar darysiu? Kaip žiemą išgyvensiu? Mat kokia žolė už- 
augo, aukšta ir tanki, tokioje ir tigras paklystų. .. 

Stovi varguolis, verkia. Staiga Žiūri — seneliukas eina, balta barzda 
vėjyje plaikstosi, eina, lazda ramsčiuojasi. .. 

— Ko tu verki?— klausia jis Kimą.— Ko gailauji? 

— Kaip aš neverksiu — atsako Kimas.— Visą pavasarį ligos pagultas 
buvau, ir vasarą prasirgau, lauko nebuvo kam išravėti. Matai, kokia žolė 
užaugo! O sorų tik vienas krūmelis. .. 

Išklausė seneliukas valstiečio kalbą ir sako: 

— Ko tu čia tuščiai kremtiesi, verčiau imtum išravėtum lauką. Grūdas 
atsimokės žmogui už gerą darbą. 

Pasakė šitaip išmintingasis senis ir pradingo. O Kimas čiupo kauptuką 
ir kad ims juo žoles kapoti. Prakaitas žliaugte žliaugia, rankos, kojos 
dreba, o jis vis ravi. Baigė ravėti, apžvelgė lauką ir mato: pačiame vi- 
duryje vienišas sorų krūmelis stypso, vėjyje linguoja. Sunkiai atsiduso 
valstietis ir namo sugrįžo. 

Stojo ruduo. Pasiėmė varguolis pjautuvą, traukia į lauką. „Ką gi, — 
mąsto sau, — nusipjausiu tą savo krūmelį.“ 

Atėjo į lauką ir aiktelėjo: stūkso priešais jį didžiulis medis, šakos visą 
lauką gožia, ir ant kiekvienos šakos vietoj lapų soros auga. Kur jau čia 
tokį medį pjautuvu nupjausi, jo ir kirviu nenukirstum! 

Vaikšto Kimas apie medį — ką daryti nežino. 

Staiga mato — seneliukas eina, balta barzda vėjyje plaikstosi, eina, 
lazda ramsčiuojasi. 

— Ko tu apie medį vaikščioji?— klausia.— Žerkis soras! 

O Kimas atsako: 

— Kaipgi aš šitokį medį pjautuvu nupjausiu? 

Palingavo senis galvą: 

— Koks tu niekam tikęs! Nieko nemoki, nieko pats nesumeti... Na, 
ką gi, padėsiu tau šį kartą. 

Pasakė taip senis ir į medį įlipo. Soros tik byra, tik byra, tik byra, 
iki kelių valstiečiui pribyrėjo. 

— Na, kaip, užteks?— klausia senis. 

— Užteks, užteks! — šaukia Kimas. 

Ir senis dingo, tarsi jo nė būti hebuvo. 

Parlėkė Kimas namo, pasičiupo dešimt didžiausių maišų, sugrįžo 
į lauką ir Žeria soras į maišus. Parsinešė maišus namo ir gyvena kaip 
inkstas taukuose. Visas kaimas pavasario darbams taisosi: vyrai mėšlą 
į lauką tempia, kauptukus galanda... O jis tik šaiposi. 

— Ko man čia iš kailio nertis?— sako.— Visą gyvenimą plūkiausi 
ir vos galą su galu sudurdavau. O va pasisekė — ir pralobau. Ir vėl turi 
pasisekti. .. LŽ 

Išaušo pavasaris. Pasodino Kimas sorą, o ravėti nė nemano. Visi nuo 
tamsos iki tamsos pluša dirba, nugaros neištiesia, o jis nuvirsta po me- 
džiu ir miega sau visą mielą dienelę. Ir iš kaimynų dar šaiposi: 

— Ei jūs, darbininkai! Plušėkite, plušėkite... O man iš vieno grū- 
delio visas medis užaugs. 

Atėjo metas ravėti trečią kartą. Pasiėmė Kimas kauptuką ir eina 
į lauką. Žiūri —ir vėl kaip anąkart: visur metėlių ir visokių piktžolių 

prižėlę, o vidury sorų krūmelis stirkso, menkutis, laibutis, vos laikosi. 
Apsidžiaugė Kimas: „Na ir sekasi manl!. Kad tik senis greičiau ateitų.“ 

Vos tik jis šitaip pagalvojo, žiūri — seneliukas eina, balta barzda 
vėjyje plaikstosi, eina, lazda ramsčiuojasi. Priėjo seneliukas prie Kimo, 
apmetė akimis lauką ir klausia: 

— Kodėl gi lauko neišravėjai? Vėl liga surietė? 

Sutriko Kimas. 

— Ne, nesurietė... Stoviu šit ir galvoju, kaip čia geriau lauką išra- 
vėjus... 

— Ką gi, imkis darbo,— šyptelėjo senis.— Gerai padirbėsi —ir vėl 
sorų medis išaugs.— Pasakė šitaip ir dingo, tiek jį ir tematei. 

Pastovėjo Kimas, pasikrapštė pakaušį — tingi lauką ravėti. „Ir taip 
medis užaugs, negi senis nepadės?" Pagalvojo šitaip ir namo nuėjo. 

Rudenį traukia Kimas į lauką, atėjęs žiūri — ogi tikrai sorų medis 
stovi, šakos visą lauką gožia, ir ant kiekvienos šakos vietoj lapų soros 
auga. 

Apsidžiaugė Kimas. 

— Na, seni, greičiau ateik, — sako.— Kodėl taip ilgai tavęs nėra? 
Ateik, ir vakaras ne už kalnų. 

Ilgai nebuvo senio, bet Kimas nė neketino į medį lipti. „Turi ateiti — 
mano sau.— Man juk sekasi!“ 

Galų gale pasirodė senis. Pamatė jį Kimas ir kad ims šaukti: 

— Kiek tavęs galima laukti! Nagi lipk greičiau į medį, nukrėsk man 
soras! | 

— Ką gi, — sako senis,— reikės padėti, jeigu jau pats įkopti negali. 

Įsilipo senis į pat viršūnę, kad ims lazda soras dažyti ir kojom tryp- 
ti — medį purtyti. Pabiro žemėn soros, iki kelių užpylė Kimą. 

— Ar užteks?— klausia senis. 

O tą godumas pagavo. 

— Ne, ne, — rėkia, — dar man reikia! 

Štai jau iki juosmenio užpylė Kimą, paskui iki krūtinės, o jam vis 
dar maža. Pagaliau sunkiai atsiduso Kimas ir sako: 

— Na, gerai, jau, rodos, užteks. 

Žiūri — o senio ir pėdos atšalo. Parbėgo Kimas namo, kviečia gimi- 
naičius: vienam šitiek sorų susinešti jėgos per menkos. Visas kaimas 
prie Kimo namų subėgo: kiekvienam rūpi į stebuklingąjį medį pasižiū- 
rėti. Vedasi Kimas valstiečius į lauką, eina ir vis giriasi. 

— Mokykitės, kaip ūkininkauti reikia— sako.— Kam dirbti? Reikia 
tik laimės turėti! 

Atėjo valstiečiai į lauką. 

— Kur tas tavo medis?— klausia. 

O tinginys stovi lyg mietą prarijęs, burną pražiojo, akis išpūtė: vi- 
sas laukas akmenukais nusėtas, o vietoj stebuklingojo medžio visa krūva 


akmenų. Užsilipo Kimas ant akmenų, parpuolė kniūbsčias ir kad ims 
balsu raudoti. 


— Negali būti, — aimanuoja,— čia soros. .. 

O žmonės juokiasi: 

— Visai kuoktelėjo. .. 

Pasišaipė ir nuėjo kas sau. 

Štai kaip žmogus buvo nubaustas už tingėjimą ir godumą! 


KAIP TIGRAS 
CHURMOS IšSIGANDO 


S lampinėjo kartą kalnuose alkanas tigras. Buvo jis baisiai piktas: 
per visą dieną net menko zuikelio nenutvėrė. Ir saulė nusileido, naktis 
sutemo, o tigras vis po kalnus slampina, grobio ieško. Sugalvojo jis 
galų gale į kaimą patraukti. „Gal ką nugriebsiu“— mano sau. 

Atėjo į kaimą. Mato — stovi atokiai vargana trobelė. Priėjo ar- 
čiau — trobelėje vaikas verkia, o motina jį ramina, lopšinę dainuoja: 

— Mik, užmik, mano sūneli. .. 

Apsilaižė tigras: ,,Va jį ir suėsiu!" 

O vaikas vis nemiega, vis verkia. Motina ėmė bauginti sūnų: 

— Nustok verkęs, jei nenustosi, atbėgs šakalas ir nusineš tave į kal- 
nus. 

Vaikas vis tiek nenustoja. Supyko pavargusi motina: 

— Nutilk! Pamatysi, suės tave piktas tigras! Antai už lango stovi. 

Nustebo tigras: kaip jinai sužinojo? O vaikas vis tiek verkia ir ver- 
kia. 

Tada motina apsikabino jį ir meiliai tarė: 

— Neverk, mielasis, aš tau churmą duosiu. 

Nutilo mažylis, o tigras stovi ir galvoja: „Kas ta churma? Niekada 
apie tokį Žvėrį girdėt neteko. Tikriausiai net už mane baisesnis: vaikas 
iškart nutilo, kai tik jam apie tą churmą pasakė.“ 

Išsigando tigras ir į kalnus nubėgo. 

Nuo tos dienos iš tolo prie kaimo nėjo. 

Geniai, labai seniai gyveno valstietis. Ir buvo jo keturi sūnūs. Kar- 
tą pasišaukė tėvas sūnus ir sako: 

— Girdėjau, kad margame pasaulyje yra daug stebuklų. Keliaukit, 
pasižiūrėkit, ar teisybę sako geri žmonės. O po trejų metų namo su- 
grįžkite. 

Nusilenkė broliai tėvui ir patraukė į visas puses: vienas į šiaurę nu- 
ėjo, kitas — į pietus, trečias — į rytus, o ketvirtas — į vakarus. 

Ilgai ar trumpai keliavę, sugrįžo broliai į gimtąjį kraštą. Klausinėja 
juos tėvas, ką matę, ko išmokę. 

Žengė žingsnį vyriausias brolis ir sako: 

— Gyvena šiaurėje nepaprasti žmonės: mato jie net tai, kas nuo 
žmogaus akių paslėpta; ką panorėję pasiekti gali. Trejus metus pas.juos 
gyvenau ir pats visko išmokau. 

Priėjo prie tėvo antrasis brolis: 

— Ir pietuose nepaprasti žmonės gyvena: už tūkstančio li! smil- 
telę regi. Aš irgi dabar ką panorėjęs matyti galiu. 

Trečiasis brolis nusišypsojo, nusilenkė tėvui ir tarė: 

— Išmokė mane rytuose taikliai šaudyti, o stebuklų jokių nemačiau. 


! Li — ilgio matas, maždaug 0,4 km. 

— Ir aš stebuklų nemačiau,— pritarė jaunėlis brolis.— Išmokė mane 
vakaruose ką panorėjus taip susiūti, kad žmogaus akis jokios siūlės ne- 
matytų. Šito išmokęs, namo sugrįžau. 

Išklausė tėvas sūnus ir nusprendė juos išbandyti. Pasišaukė antrąjį 
sūnų ir sako: 

— Už šimto li nuo čia stūkso uola, o ant uolos medis. Kas to me- 
džio šakose paslėpta? 

Pasižiūrėjo jaunikaitis į tolį ir sako: 

— Ten šakose pilkas lizdelis, o lizdelyje trys kiaušinėliai guli. 

— Nagi paimk tuos kiaušinėlius, — paliepė tėvas vyriausiajam sū- 
nui. 

Siektelėjo vyriausiasis sūnus ranka, ir tuoj jo saujoje atsirado trys 
kiaušinėliai. 

— Vyrai!-— nusišypsojo tėvas ir pažvelgė į trečiąjį sūnų. 

— Na, sūneli, dabar tavo eilė. Paleisk iš lanko strėlę į kiaušinėlius, 
bet taip, kad kiekvienas į dvi lygias dalis suskiltų. 

Pasiėmė trečiasis brolis lanką ir strėles, prisitaikė ir pervėrė viena 
strėle visus tris kiaušinėlius — ir visi perpus suskilo. O jaunėlis brolis 
jau pasirengęs stovi, adatą su siūlu laiko, tuos kiaušinėlius susiūti nori. 

Bematant susiuvo jaunėlis brolis lukštą. Paėmė tėvas kiaušinėlius, ir 
vienaip varto, ir kitaip varto — niekaip siūlės rasti negali. Nusišypsojo 
senis. 

— Gerai!-— sako.— Daug nuostabių dalykų jūs sužinojot. Daug ko iš- 
mokot. Dabar ir mirti nebaisu: neprapulsite be manęs. 

Nusilenkė sūnūs tėvui ir patraukė iš namų — žmonių pasižiūrėti ir 
savęs parodyti: seniai jau kaime nebuvo. Nuėjo iki kampo, žiūri — ant 
sienos ilgas vytulas kabo: „Prapuolė vano! brangenybės nesuskaito- 
mos — mūsų šalies pasididžiavimas. Kas tas brangenybes suras, ko tik 
nori, gali prašyti — didysis vanas patenkins visus norus.“ 

Perskaitė broliai raštą, sugrįžo namo ir viską tėvui papasakojo. Iš- 
klausė tėvas ir sako: 

— Suraskite, sūnūs, tas brangenybes. Juk jos ne tik vano — visos 
mūsų šalies, visų Žmonių. 

Antrasis brolis žvalgosi į visas šalis. Pasižiūrėjo į šiaurę — nieko ne- 
pamatė; pasižiūrėjo į vakarus —ir ten nieko, ir rytuose nieko nėra, 
o pietuose, tolimoje saloje, už tūkstančių li nuo Korėjos, pamatė jis bran- 


! Vanas — karalius, valdovas, kunigaikštis. 

genybių daugybę. Brangenybės paslėptos aukštoje uoloje, 0 tą uolą 
drakonas saugoja. 

— Nagi, sūneli, atgauk brangenybes, — sako senis vyriausiajam sūnui. 

Palingavo galvą vyriausiasis brolis ir tarė: 

— Negalėsiu vienas brangenybių pakelti — labai jau sunkios. Rei- 
kės, matyt, visiems jų plaukti. 

Pasidirbo broliai didžiulę valtį ir nuplaukė į tolimą salą. O kol plau- 
kė, antrasis brolis vis į drakoną žiūrėjo, jo įpročius permanyt norėjo. 

Priplaukė broliai prie salos, antrasis brolis juos moko: 

— Neskubėkite prie brangenybių. Kiauras dienas drakonas nei ge- 
ria, nei valgo, prie uolos guli, lobį saugoja. Tik vieną kartą per dešimt 
dienų jis eina į jūrą maudytis. Rytoj kaip tik tokia diena — tada mes 
ir pavogsim brangenybes. 

Ištempė broliai valtį į salą, gerai pasislėpė ir laukia. 

Įlindo į jūrą galingasis drakonas, o broliai prisėlino prie uolos, išne- 
šė brangenybes nesuskaitomas, sukrovė į valtį ir leidosi atgalios. | 

Sugrįžo prie uolos drakonas — dingo brangenybės! Apmetė akimis 
jūrą, pamatė tolumoje valtį, o valtyje keturis brolius. Suriaumojo baisiu 
balsu ir leidosi vytis. 

Pamatė jį jaunikaičiai. 

— Gelbėk,— sako trečiajam broliui. 

Pasiėmė trečiasis brolis lanką ir strėles, įtempė templę ir paleido 
strėlę tiesiai drakonui į širdį. Suriaumojo drakonas baisiu balsu, uodega 
vandenį taško, ir nugrimzdo į dugną. O danguje tuo metu perkūnas 
sudundėjo, jūroje bangos didžiulės pakilo. Trenkė didžiausia banga į val- 
ti ir išmušė vieną lentą. Valtis jau skęsti ėmė, o jaunėlis brolis šaukia: 

— Nebijokite, broleliai, užlopysiu valtį! 

Lopo jis valtį, o broliai jam padeda: vienas lentą laiko, kitas siūlą 
į adatą veria. 

Užlopė jaunėlis brolis valtį, ir taip gerai, kad nė žymės neliko, kur 
lenta buvo išmušta. Parsigavo broliai į gimtąjį kraštą. Išlipo į krantą, o 
ten jų Žmonės jau laukia. 

Atidavė broliai brangenybes didžiajam vanui, o vanas ir sako: 

— Jūs išgelbėjot brangenybes nesuskaitomas, prašykit, ko norit, vi- 
sus norus patenkinsiu. 

Nusilenkė tada vanui vyriausias brolis ir sako: 

— Nieko daugiau nenoriu — tik atiduok valstiečiams žemę. 

Paskui nusilenkė antrasis brolis ir tarė: 

— Nieko daugiau nenoriu — tiktai duok kiekvienam valstiečiui nau- 
jas drapanas. 

Žengė žingsnį trečiasis brolis ir paprašė paleisti iš kalėjimo valstie- 
čius, už skolas ten sukištus, o ketvirtasis — skirti dorus teisėjus. 

Ką darys vanas, turėjo brolių norus patenkinti. 

Apsidžiaugė valstiečiai, dėkoja jaunikaičiams, o tie jiems sako: 

— Ne mums dėkokite, o mūsų tėvui. Jis mus gyventi išmokė, į do- 
rą kelią nukreipė. 

Gyveno kartą kaime valstietis Ba U. Turėjo jis vyresnįjį brolį, nere- 
gėtai turtingą. Dieną naktį dirbo Ba U savo broliui, o manėsi pusbadžiu: 
baisiai godus buvo brolis ir visai mažai už darbą grūdų teduodavo. 

Vieną dieną sėdi Ba U savo trobelėje ir galvoja, kur čia čiumizos ! 
gavus, pačią ir vaikus pamaitinus. O vaikai alkani verkia. 

— Tėte, valgyt noriu. ..— prašo vienas. 

— Tėte, duok košytės. ..— verkšlena kitas. 

Neištvėrė Ba U, apsivilko sena sermėga ir išėjo iš namų. 

O lauke šaltis spigina, pūga šėlsta, vėjas kaukia. Leidosi Ba U pas 
brolį. Bėga, klumpa, niekaip brolio namų prieiti negali: visai iš bado nu- 
silpęs. Užkliuvo Ba U koja už kerėkšlio ir parpuolė. Norėjo atsikelti, 
bet kur tau: skauda koją — jėgų nebėra. Pravirko Ba U: matyt, nenuei- 
siu. Staiga žiūri — žmogus pro šalį traukia. 

— Ei gerasis žmogau, — suriko Ba U,— padėk man atsikelti! 

Priėjo Žmogus arčiau ir klausia: 

— Kas čia galuojasi? Tu, Ba U? 

Žiūri Ba U — šalia jo brolio bernas stovi. Padėjo jam bernas atsi- 
kelti, ir Ba U kėblina toliau. 


Vargais negalais nusigavo iki brolio namų. Įėjo į kiemą, ir net galva 
svaigti ėmė — kieme kepta mėsa ir sviestu kvepia. Atsisėdo Ba U ir 
laukia vyresniojo brolio. Netrukus išėjo jis iš namų. 

— Na, ko čia sėdi atsidrėbęs;— užriko.— Ko atėjai? 

Pašoko Ba U, nusilenkė broliui kuo žemiausiai. 

— Vakar čiumizą baigiau. Paskolink nors truputį, vaikai alkani, — 
sako. 

Nusikvatojo turčius: 

— Matai, ko įsinorėjo! Kur aš čia visiems išteksiu? 

— Aš juk ne sau prašau — atsiduso Ba U,— vaikučiai alkani verkia, 
tavo sūnėnai. 

Supyko vyresnysis brolis: 

— Kokie čia jie man sūnėnai? Driskiai nelaimingi! Jų tėvas tingi- 
nys, nenori dirbti — užtat ir sėdi alkani. Jei geriau dirbtum, ir tu turėtum 
daugiau čiumizos. Neslankiotum tada po kiemus, negaišintum gerų 
Žmonių. 

Suspaudė Ba U širdį: visą vasarą nuo aušros iki aušros broliui dirbo, 
o tasai jį tinginiu išvadino. Sunkiai atsiduso, bet nieko nesakė: kas gi su 
turtuoliais ginčijasi? 

O turčius rėkė rėkė, paskui užsirūkė ilgą pypkę ir sako: 
šus atiduosi. 

Apsidžiaugė Ba U, nusilenkė broliui, o tasai nė žiūrėt į jį nenori. 

— Duok jam pusmaišį čiumizos! — šaukia bernui— Tos, kur trejus 
metus svirne guli. 

Išnešė bernas maišą. Užsivertė jį Ba U ant pečių ir traukia namo. 
Eina, šlubčioja. O pūga dar labiau šėlsta, sniegą verste verčia — nieko 
nematyti. Ėjo ėjo Ba U ir paklydo. ,Na,— mano sau,— prapuoliau, nebe- 
rasiu dabar kelio.“ Vos tik jis taip pagalvojo, žiūri — stovi trobelė. Ap- 
sidžiaugė Ba U. „Užeisiu— tarė sau,— palauksiu, kol pūga aprims, tada 
ir kelią vėl atrasiu.“ | 

Įėjo į trobelę, mato: sėdi kampe seneliukas — žilas, veidas raukšlė- 
tas. Nusilenkė Ba U senukui ir maloniai klausia: 

— Sveikas, seneliuk. Ką tu čia veiki? Tikriausiai ir tu būsi pa- 
klydęs? 

Papurtė senukas galvą: 

— Ne, gerasis žmogau, kelią aš žinau. Tik negaliu namo eiti: siel- 
vartas didis slegia. 

Atsisėdo Ba U šalia senuko. 

— Išklok man savo sielvartą, seneli, — sako.— Gal tau palengvės. 

Sunkiai atsiduso senukas ir pasakoja: 

— Vienų vienas aš, gerasis žmogau, visame pasaulyje. Neturiu nei 
sūnaus, nei duktės, tik mažą anūkėlį. Trejus metus jau serga mano anū- 
kėlis ir vis nepasveiksta. Jis nieko nevalgo, negeria, o šiandien ėmė ir 
paprašė išvirti košytės. O kur aš kruopų gausiu? Namie seniai jau nieko 
nėra. Pasiėmiau kruopų malūnėlį ir patraukiau pas turčių, kuris ant kal- 
no gyvena. Papasakojau jam viską ir kruopų paprašiau: ,,Mainykim,— sa- 
kau, — aš tau duosiu kruopų malūnėlį, o tu man čiumizos.“ Taip jam ta- 
riau, 0 jis iš manęs šaipytis ėmė: „Kam man tavo malūnėlis? — sako. — 
Pinigų man reikia.“ Taip ir išėjau nieko nepešęs ir namo dabar bijau 
grįžti: ką anūkėliui pasakysiu? 

Nutilo senukas, o per skruostus ašaros ritasi. Dėbtelėjo Ba U į savo 
pusmaišį. Ką daryti? Namie vaikai alkani verkia, o senelio anūkas ligo- 
tas guli, pareinant laukia. 

Pagalvojo Ba U ir sako: 

— Seneliuk, ei seneliuk, kur tavo maišas? 

— Antai, — atsako senukas.— O kam tau jo? 

Nieko neatsakė Ba U, paėmė senelio maišą ir perpylė jam pusę čiu- 
mizos. 

Senukas iš džiaugsmo nė ką daryt nežino. Paskui čiupo savo kruopų 
malūnėlį, kiša jį Ba U. | | 

— Nereikia, seneliuk,— sako Ba U.— Mes savo turim, bet kam mums 
jis: grūdų seniausiai nėra. 

Šitaip jis atsikalbinėja, o tasai vis kartoja: 

— Imk malūnėlį, gerasis žmogau, gal jis suteiks tau laimės. 

Ką darys Ba U, paėmė malūnėlį, atsisveikino su senuku ir išėjo iš 
trobelės. Mato, pūga jau nurimusi ir kelias vėl gerai matyti. 

Sugrįžo Ba U namo, išbėgo jo pasitikti vaikai. 

— Tėtė parėjo, čiumizos parnešė!— krykštauja. 

Pasisėmė Ba U pati čiumizos, skuba košę virti. Privirė jinai košės, 
prisivalgė vaikai iki soties, o paskui pati klausia: 

— Kas čia per malūnėlis? Kur tu jį gavai? 

— Man jį toks senukas padovanojo,— atsakė Ba U ir papasakojo vis- 
ką, kaip buvo. 


Pagyrė jį pati: 

— Gerai padarei, Ba U, kad senukui čiumizos davei. Gal jo anūkėlis 
pasveiks. 

Paėmė jinai malūnėlį, susimąsčiusi pasuko rankenėlę ir sako: 

— Ak, kaip būtų gerai, jei malūnėlyje ryžių būtų! 

Vos tik ji šitaip pasakė, suūžė sudžerškė malūnėlis ir pabiro iš jo bal- 
ti ryžiai. Ba U su Žmona net aiktelėjo. O ryžiai byra ir byra, visame 
kambaryje pasklido. 

— Ačiū, malūnėli, užteks,— tarė Ba U, ir malūnėlis iškart sustojo. 

Paėmė Ba U malūnėlį — toks kaip ir kiti, niekuo nesiskiria. Apsidairė 
aplink — kambarys ryžių pilnas. 

Ba U pati vėl pasuko rankenėlę: 

— Ak, kaip būtų gerai, jei malūnėlyje būtų mėsos! 

Vos tik ji šitaip pasakė — suūžė sudžerškė malūnėlis, ir iš jo iškrito 
didelis gabalas mėsos. Tai bent senukas! Pasirodo, ne koks paprastas bu- 
vo žmogus! Nusilenkė Ba U į visas keturias šalis. 

— Ačiū tau, seneli — sako. 

O tuo tarpu jaunėlis Ba U sūnus pribėgo. Pasuko jis rankenėlę ir kad 
suriks: 

— Duok, malūnėli, mamai naują sijoną, tėtei gražią sermėgą, o mums 
kurpes raudonas! ' 

Vos tik jis šitaip pasakė — suūžė sudžerškė malūnėlis, ir išlėkė iš jo 
sijonas, ir ne prastas, bet šilkinis, nauja sermėga, kurpės raudonos. 

Apsiavė vaikučiai kurpelėmis ir kad ims šokti! O Ba U su pačia 
į vaikus žiūri ir juokiasi iš džiaugsmo. 

Paskui nubėgo Ba U sūnūs pas kaimynus. 

— Skubėkite greičiau pas mus, — šaukia jie — ir maišus pasiimkite 
didžiausius! 

Atbėgo pas Ba U kaimynai, žiūri — pilnas kambarys baltų ryžių, o pa- 
čiam vidury Ba U stovi, šypsosi. 

— Duokite, — sako,— savo maišus, prisemsiu ryžių. Tegu vaikučiai 
nealksta. | 

Pripylė Ba U pilnus maišus ryžių, davė kaimynams ir sako: 

— Kai pabaigsite, vėl ateikite. Aš turiu stebuklingą malūnėlį: ko tik 
panori, viską duoti gali. 

Apsidžiaugė valstiečiai: gyvens jie dabar be rūpesčių. 

Netrukus visas kaimas sužinojo, kad Ba U turi stebuklingą malūnėlį. 
Nugirdo apie jį ir vyresnysis Ba U brolis, sugriežė iš pykčio dantimis. 

„Ak, tas nenaudėlis, ak, tas begėdis, negana kad pats turtuoliu tapo, dar 
kitiems ryžius dalija! Kas gi tada man dirbs? Ne, šitaip nebus!“ 

Nuėjo jis pas brolį. Nustebo Ba U: niekada anksčiau vyresnysis bro- 
lis pas jį neužsukdavo. O turčius meiliai sako: 

— Sveikas, Ba U! Ko gi tu manės į svečius nesikvieti? Laukiau lau- 
kiau, bet nesulaukiau. Matai, pats atėjau. 

Nusišypsojo Ba U: 

— Eikš, brolau, vidun, svečias būsi. 

Nusiavė turčius kurpes, įėjo į kambarį, atsisėdo patogiai ir šneku- 
čiuoja su Ba U. Šnekučiuoja, o pats į šalis dairosi — bene pamatys kruo- 
pų malūnėlį. Ieškojo ieškojo, ir mato — stovi jis kertelėje, visai toks pat 
kaip kiti. 

— Tai šitas tasai stebuklingas malūnėlis?— klausia turčius. 

O Ba U net nenumano, kad brolis pikta kėslauja. 

— Šitas, — sako. 

— Ir kaip jis ryžių duoda?— vėl klausia neprašytas svečias. 

— Labai paprastai — atsako Ba U.— Reikia pasukti rankenėlę ir pa- 
sakyti: „Duok, malūnėli, ryžių.“ 

— Mat kaip, —nutęsė vyresnysis brolis, atsisveikino ir namo išėjo. 

Parėjo namo ir laukia, kol sutems. Sulaukė gilios nakties, išėjo tylu- 
tėliai iš namų ir vėl pas Ba U patraukė. Eina, dairosi, bijo, kad kas ne- 
pamatytų. 

Atsėlino turčius prie brolio namų, pirštų galais įstypino į trobą, kur 
kruopų malūnėlis stovėjo, čiupo jį kuo greičiausiai ir pasileido kiek ko- 
jos neša namo. 

Parbėgo namo, atsisėdo viduryje kambario, šalia malūnėlį pasistatė, 
pasuko rankeną ir kad suriks: 

— Na, malūnėli, duok man greičiau saldaus midučio! 

Džirkšt, džirkšt, džirkšt. ..— sudžerškė malūnėlis, ir teka iš jo midus, 
saldus, tąsus. Išsižiojo turtuolis kiek gali ir ryja ryja midų. Vis ryja, 
laižosi, sustot negali... Taip ir užduso berydamas. 

O malūnėlis vis sukasi ir sukasi. Midus jau pro vartus į kiemą teka. 
Pabudo žmonės, išbėgo iš namų, pasileido tekini pas Ba U. „Atskubėjo 
Ba U į brolio namus ir sustabdė kruopų malūnėlį. 

Šitaip buvo nubaustas turčius už savo godumą ir pavydą. 

O gerasis Ba U ir jo kaimynai niekada daugiau nežinojo, kaš yra 
skurdas. 

KAIP BERNIUKAS 
KARALIŲ NUGALĖJO 


Vienoje šalyje, vienoje karalystėje gyveno piktas ir godus karalius. 
Jo rūmų rūsiuose gulėjo kalnai aukso, o jam vis buvo maža. 

Ir sumanė karalius eiti į karą prieš kaimyninės šalies valdovą. Su- 
rinko didelę kariuomenę ir pasiuntė pas tą valdovą žygūną su grėsmingu 
laišku: ,„Noriu pradėti prieš tave karą. Bet pirmiau užminsiu tau tris 
mįsles. Jei įminsi — nekariausiu 55 tavim, o jei ne — pats būsi kaltas.“ 

Išsigando mažos šalies valdovas. „Ką daryti?“— mąsto. Galvojo jis, 
galvojo, nieko gero nesugalvojo ir parašė didžiosios šalies karaliui at- 
sakymą: „Sutinku įminti tavo mįsles. Mink!" 

Sušaukė piktasis karalius visus išminčius, kiek tik jo šalyje buvo, ir 
sako: 

— Sugalvokite tris mįsles, tiktai tokias, kad niekas įminti negalėtų. 
Jei nesugalvosit — galvas nukirsiu. 

Tris dienas ir tris naktis galvojo išminčiai ir tokias mįsles sugalvojo, 
kad patsai karalius įmint nemokėjo. Apsidžiaugė didžiai karalius, išsiun- 
tė kuo greičiausiai pas kaimyną žygūną. 

Išėjo mažosios šalies valdovas pasitikti žygūno. Žiūri — veda žygūnas 
dvi kumeles, ir panašios tos kumelės kaip du vandens lašai. Žemai nusi- 
lenkė Žygūnas ir atidavė laišką. O laiške taip parašyta: 

„Atspėk, kuri iš jų yra antrosios motina?“ 

Sušaukė valdovas iš visos šalies išminčius. Vaikščioja jie apie ku- 
meles, iš visų pusių apžiūrinėja. Vaikšto, žiūri — niekaip mįslės įminti 
negali. 

Parėjo vakare namo seniausias išminčius, atsisėdo kertelėje ir susi- 
mąstė. O pati jam ir sako: 

— Apie ką vis galvoji? 

— Kaip aš negalvosiu, — atsako išminčius. — Užminė mums šiandien 
didžiosios šalies karalius mįslę, ir tokią sunkią, kad niekas įminti negalė- 
jo. Jeigu neiminsim, jis mūsų šalį užpuls. 

Nusišypsojo išminčiaus pati. 

— Ko iš karto man nesakei? Mūsų bernas turi sūnų, vardu Paką. Vi- 
si šneka, kad jis didžiai protingas. Gal užminkim jam mįslę? Pamatysi, 
kaip jis įmins. 

Pasišaukė jie berną ir sako: 

— Vesk čionai savo Paką. Mes jam mįslę užminti norim. 

Pašaukė bernas sūnų. Pasižiūrėjo į jį išminčius kreiva akimi: nekoks 
tas berniūkštis — marškiniai suplyšę, kelnės — vieni lopai. Norėjo jau 
namo pavaryti, bet apsigalvojo. „Ką gi, — nusprendė, — pamėginsiu. Juk 
vis tiek niekas mįslės neįminė." 

Užminė jis berniukui mįslę. 

Pagalvojo Pakas ir sako: 

— Tegu valdovas liepia į ėdžias avižų pripilti ir tas kumeles prie 
ėdžių atvesti. Viena iš jų atsistos nuošaliai, kad antroji pasisotintų. Ku- 
Ii nuošaliai stovės, toji ir bus motina. 

Apsidžiaugė išminčius, pasileido tekinas į rūmus. Atbėgęs sako val- 
dovui: | 

— Liepk, valdove, į ėdžias avižų pripilti ir prie jų kumeles atvesti. 

Paklausė valdovas išminčiaus. Liepė pripilti į ėdžias avižų ir atvesti 
kumeles. Viena kumelė pasileido tiesiai prie ėdžių, o kita į šalį paėjo. 
Išminčius paėmė ją už apynasrio ir pas valdovą nuvedė. 

— Štai ši ir yra antrosios motina, — sako. 

Apsidžiaugė valdovas, aprišo kumelei kaklą kaspinėliu ir pasiuntė 
kaimynui. 

Supyko žiaurusis karalius, kad jo mįslę įminė, ir nusprendė antrą už- 
minti. „Jau šitos jie niekaip neįmins“, — mano sau. Ir vėl pasiuntė žygū- 
ną į mažąją šali. Atšuoliavo žygūnas pas tos šalies valdovą, žemai nusi- 
lenkė, parodė lazdą ir sako: 

— Atspėk, kur šitos lazdos apačia ir kur viršus? 

Vėl sušaukė valdovas išminčius. Galvojo jie, galvojo — nieko sugal- 
vot negalėjo. Kaip sužinoti, kur apačia ir kur viršus, jeigu ji visa vie- 
noda? 

Parbėgo išminčius namo, liepė pašaukti Paką, papasakojo jam viską 
ir prašo: 

— Padėk dar kartą, Pakai. 

Nusijuokė Pakas: 

— Vieni niekai atspėti! Liepk, išminčiau, įmesti lazdą upėn. Vienas 
jos galas iškart vandenin nugrims — katras sunkesnis. Ten ir bus lazdos 
apačia. O viršus plūduriuos. 

Atbėgo išminčius pas valdovą, nusilenkė žemai ir sako: 

— Liepk, valdove, lazdą upėn įmesti. Iškart pasakysiu, kur bus 
apačia. 

Įmetė lazdą upėn. Žiūri išminčius — tikrai vienas galas vandenin pa- 
sinėrė. 

— Štai kur apačia! — sušuko išminčius. 

Valdovas tučtuojau pasiuntė pas savo priešą žygūną. 

Sužinojo didžiosios šalies karalius, kad ir antrąją mįslę įminė kaimy- 
nas, — perpyko. „Negi mano išminčiai už jo išminčius kvailesnit— tarė 
sau.— Na, pažiūrėsim, užminsiu trečią mįslę. Šitos tikrai neatspės!“ 

Paėmė jis du vienodus paukščius ir nusiuntė valdovui: tegu pasako, 
katras iš jų patinėlis ir katra patelė. 

Papasakojo išminčius Pakui, kokią sunkią mįslę užminė žiaurusis ka- 
ralius, o Pakas ir sako: 

— Padėkite į narvelį kuokštelį šiaudų. Patelė iš karto pradės lizdą 
sukti, o patinėlis ieškoti maisto skris. Štai ir įminta mįslė. 

Nubėgo išminčius pas valdovą, viską papasakojo. Padėjo tarnai į nar- 
velį šiaudų, o patelė tuoj lizdą sukti ėmė. 

Taip ir trečią mįslę įminė. 

Parnešė šitą žinią žygūnas didžiosios šalies karaliui, išsigando žiau- 
rusis karalius — argi galima kariauti su valdovu, kurio žmonės tokie iš- 
mintingi! 

Daugiau jis niekada su kaimynais kariauti neketino. 

O mažosios šalies valdovas sužinojo, kad mįsles Pakas įminęs, pasi- 
šaukė jį į rūmus ir padarė pirmuoju savo ministru. 


AAAAAAAAAAAAA 

(Gyveno viename kaime mergelė, vardu Ok Nana. Ji buvo tokia dai- 
li, kad bernai sakė: „Tokią gražuolę į pačias gavus, ir mirtis nebaisi.“ 

Visi ją mylėjo, bet už visus labiausiai trys jaunikaičiai. Jie buvo 
gražūs, stiprūs, darbštūs ir labai mergelei patiko. 

Kartą atėjo jie pas Ok Naną ir tarė: 

— Mes visi tave mylim, Ok Nana. Kiekvienas svajojam tave vesti. 
Išsirink, kuris tavo širdžiai mieliausias, o kiti būsime tavo bičiuliai. 

Susimąstė Ok Nana: kaip apsispręsti? Kurį iš jaunikaičių pasirinkti? 

Nusprendė mergelė eiti į kalnus, kur gyvena senas išminčius, ir pasi- 
klausti patarimo. 

Apsivilko Ok Nana geriausia suknele, pasiėmė ryšuliuką su lauktu- 
vėmis ir leidosi kelionėn. Visą dieną kopė jinai į kalnus ir vakarop iš- 
vydo pačioje viršūnėje trobelę, kur senis gyveno. Įėjo vidun, nusilenkė 
žemai senam išminčiui ir viską papasakojo. 

Šyptelėjo senasis išminčius, pagalvojo pagalvojo ir sako: 

— Štai ką tau, mergele, patarsiu. Paprašyk savo jaunikius parvežti 
tau dovanų. Kurio dovana bus geresnė, už to ir tekėk. 

Padėkojo Ok Nana seniui ir tekina namo parbėgo. 

Rytojaus dieną atėjo pas ją jaunikiai, Ok Nana ir sako: 

— Atneškite man kiekvienas po dovaną. Kurio dovana bus geresnė, 
už to ir tekėsiu. 

Sėdo jaunikaičiai ant eikliųjų žirgų, susitarė vienoje vietoje susitikti 
ir leidosi kelionėn. Vienas į Kiniją nujojo, kitas — į Mongoliją, o tre- 
čias — į Seulą. „Paieškosiu,— girdi — laimės tėvynėje.“ 

Ilgai ieškojo pirmasis jaunikis dovanos ir pagaliau surado stebuklin- 
gą veidrodį. Visą pasaulį skersai išilgai pereik, kito tokio nerasi. Pažvel- 
gi į jį — visa žemė tau kaip ant delno: ką tik panorėjęs pamatysi. 

Joja jaunikis namo, džiaugiasi: „Nieko pasaulyje nėra gražesnio už 
šitą veidrodėlį. Bus dabar Ok Nana mano pati.“ 

Atjojo jaunikaitis į sutartą vietą, o ten antrasis jaunikis jo laukia, 
ir ne vienas: šalimais žirgas stovi, greitas kaip vėjas. Visą Mongoliją 
apjojo jaunikaitis, kol tokį žirgą rado. Vos tik ant jo užsėdi — jis kaip 
mat tave kur nori nuneša. Šitokiu žirgu Ok Nana visą pasaulį apskrieti 
galės, 

Laukia jie trečio jaunikaičio. O tasai vis po Seulą vaikščioja, niekaip 
dovanos rasti negali. Netoli jau ir diena, kurią Ok Nana paskyrė, o jis 
vis vaikščioja ir ieško. 

Staiga jaunikaitis mato: parduoda pirklys obuolį, tokį raudoną ir gra- 
žų, kad neiškęsi neatsikandęs. ,,Nupirksiu šitą obuolį — pagalvojo jauni- 
kaitis,— jei mieloji susirgs, atsikąs šito obuolio, ir jai iškart palengvės.“ 

Nupirko jis obuolį ir pasileido tekinas ten, kur jaunikaičiai buvo su- 
tarę susitikti: laiko jau visai mažai bebuvo likę. Parodė jaunikiai vienas 
kitam dovanas ir panoro žvilgtelti į jaunąją: kur jinai esanti, ką bevei- 
kianti? 

Pažvelgė į stebuklingą veidrodėlį ir mato: guli Ok Nana savo kam- 
baryje, akys užmerktos, veidas išblyškęs... Šoko jaunikaičiai ant ste- 
buklingo žirgo ir tą pat akimirką prie Ok Nanos namų atsirado. Įbėgo 
į kambarį, o ten žmonių daugybė, visi mergelės gaili, o kaip padėti, ne- 
žino. 

Išėmė tada trečiasis jaunikis obuolį, kurį Seule buvo nupirkęs, ir pa- 
davė Ok Nanai. Atsikando Ok Nana kąsnelį, ir iškart veidai paraudo ir 
akys atsimerkė. Giliai atsiduso Ok Nana ir iš lovos atsikėlė. 

Šoko jaunikiai jai savo dovanas rodyti. Pasižiūrėjo gražuolė į žirgą, 
žvilgtelėjo į veidrodį, pagalvojo ir tarė: 

— Jūs visi trys išgelbėjote man gyvybę. Ir jūsų dovanos man labai 
patinka. Net nežinau, už kurio man tekėti. Patys nutarkite. 

Susimąstė jaunikaičiai: kuris iš jų išgelbėjo Ok Naną? Atsikando jinai 
obuolio — ir ligos kaip nebūta. Bet jeigu nebūtų buvę veidrodėlio, kaip 
jie būtų sužinoję, kad ji serga? O be stebuklingo žirgo nebūtų galėję 
taip greitai atskrieti. 

Ginčijosi jie, ginčijosi, galvojo galvojo, nieko doro nesugalvojo. 
Tada priėjo mergelė prie to, kuris jai obuolį atnešė, paėmė už rankos 
ir sako: 

— Šitas jaunikaitis bus mano vyras. Žirgas ir veidrodėlis liks jums — 
jie juk kiekvienam praversti gali — obuolį aš suvalgiau. Ši dovana bu- 
vo tik man vienai. Ir aš jau priėmiau ją. 

Susituokė Ok Nana su jaunikaičiu ir gyveno ilgai laimingi. 

KAIP TIGRAI 
CHE DONUI PADĖJO 

Tai atsitiko senais senais laikais, kai tigrai kaip žmonės kalbėt mo- 
kėjo. 

Atkampiame kalnų kaimelyje gyveno bėdina moteris. Turėjo ji sūnų, 
vardu Chė Doną. Tik penkiolika metų jam sukako, o jis jau buvo drą- 
sus medžiotojas. Kas rytą eidavo Chė Donas į kalnus — medžiodavo, 
kirsdavo malkas, rinkdavo žagarus. Vakare parnešdavo motinai ką su- 
medžiojęs, o paskui leisdavosi slėnin į turgų parduoti malkų. 

Visas kaimas žinojo, kaip myli ir gerbia Chė Donas savo motiną, to- 
dėl jį ir praminė „„Chė Donu'— ,„Pagarbiu sūnumi". 

Bet kartą nutiko bėda: susirgo narsaus jaunikaičio motina. Kiauras 
dienas sėdėjo Chė Donas prie jos lovos ir vis klausinėjo: 

— Ką tau skauda, mama? 

— Nieko man, sūneli, neskauda,— sakė motina, — tik negaliu kaž- 
kodėl iš lovos atsikelti. 

Pašaukė tada Chė Donas gydytojus ir prašo išgydyti mylimą motiną. 
Gydytojai liepė duoti jai brangiausių vaistų, sakė, kad greitai pagysianti. 

Išgėrė Chė Dono motina tų vaistų, bet jie nieko jai nepadėjo. Kas 
mielą dienelę ji vis blogo ir blogo. 

Kartą sėdi Chė Donas prie motinos lovos ir staiga girdi kažkieno 
balsą: 

— Toli nuo čia auga gyvybės žolė. Ir nėra tokios ligos, kurios šita 
žolė išgydyt negalėtų... 

Išbėgo Chė Donas iš trobelės, žiūri: prie vartų seneliukas sėdi, ran- 
kose kelionės lazdą laiko. Chė Donas pribėgo prie jo: 

— Seneli, mielasis, ar ne tu apie gyvybės žolę kalbėjai? Mano mo- 
tina sunkiai serga, ir jokie vaistai jai nepadeda. 

Šyptelėjo senukas, žilą barzdą pasiglostė. 

— Sakyt sakiau... Yra tokia žolė, tik rasti ją nelengva. 

Taip taręs, senukas kiūtina sau šalin. O Chė Donas neatsilieka, iš pas- 
kos bėga: 

— Sakyk, seneli, kur toji stebuklinga žolė auga? Aš turiu ją surasti! 
Mano motina miršta! .. 

Pasižiūrėjo senukas į Chė Doną, pagalvojo pagalvojo ir sako: 

— Ką gi, Chė Donai, pasakysiu tau, kur tą žolę rasti. Matyt, ne be 
reikalo tave Pagarbiu sūnumi vadina Žmonės, jei taip toli nori keliauti. 
Gyvybės žolė auga giliame tarpeklyje, ir vadinamas jis Tigrų tarpekliu: 
kasnakt ten susirenka plėšrūs tigrai ir dalijasi grobį. Nusileisk į tarpeklį, 
susirask šimtametę pušį. Po ta pušimi auga raudona gėlytė. Nusiskink 
ją ir parnešk motinai. Suvalgys jinai žolės stiebelį ir pasveiks. Tik žiū- 
rėk, nepakliūk tigrams į nasrus... 

Pasakė šitaip senukas ir dingo, tarsi jo nė būti nebuvo. Pasitrynė 
Chė Donas akis, apsidairė. „Ar tik man nebus prisisapnavę?“ — mąsto. 
Žiūri: ant žemės lazda guli, toji pati, kurią senukas rankose turėjo. Ma- 
tyt, tikrai senuko būta. 

Pasiėmė Chė Donas lanką ir strėlių, atsisveikino su sergančia motina, 
paprašė kaimynų ją pasarginti, o pats leidosi Tigrų tarpeklio ieškoti. 

Tris dienas ir tris naktis jis ėjo, į aukštus kalnus kopė, į gilius tar- 
peklius leidosi. Pagaliau priėjo Pektusano kalną. 

Virš galvos tamsus dangus dunkso, tolumoje šlama šimtametės pušys, 
tigras, kalnų karalius, riaumoja — balsą mėgina. „Matyt, reikės aušros 
palaukti, — pagalvojo Chė Donas,— vis tiek tamsoje raudonos gėlelės 
nepamatysiu". 

Įsilipo Chė Donas į aukštą pušį, kad laukiniai žvėrys nepasiektų, įsi- 
taisė ten patogiau ir užsnūdo. Pabudo, o danguje jau mėnulis patekėjęs, 
visai šviesu pasidarė. „Kaip ten mano motutė gyvuoja?" — mąsto jis. 

Tik spėjo taip pagalvoti, staiga girdi — tigrai sustūgo. Stūgauja bai- 
singai, ir dar tigriukas inkščia — gailiai, laibu balseliu. „Kas čia dabar 
darosi?" — pagalvojo Chė Donas, ir tą akimirką jo veidu šmėstelėjo juo- 


29 


das šešėlis. Pakėlė Chė Donas galvą. Mato — tiesiai viršum jo erelis 
lekia, tigriuką naguose neša. Raitosi tigriukas, gailiai inkščia. .. 

Supyko Chė Donas: 

— Ak tu, bjaurybe! Kaip tau ne gėda mažiukus skriausti? Še tau! .. 

Nusiėmė Chė -Donas nuo pečių ištikimąjį savo lanką, įtempė ir pa- 
leido strėlę tiesiai ereliui į širdį. Suplakė erelis sparnais ir ant žemės 
nukrito. Subėgo tigrai prie tigriuko, laižo, glamonėja. Tigrė motina ne- 
žino, nė ką iš džiaugsmo daryti. Tigras tėvas klausia: 

— Kas mūsų mažylį išgelbėjo? Kas erelį nušovė? 

Pasižiūrėjo tigrai vienas į kitą, pavaikščiojo no laukymę — nieko nė- 
ra. Tada nusijuokė tigriukas: 

— Kas mane išgelbėjo, tiesiai virš jūsų tūno. 

Pakėlė tėvai galvas į viršų, pamatė Chė Doną, priėjo prie pušies, kur 
Chė Donas sėdėjo, ir klausia: 

— Ką čia veiki, gerasis žmogau? Ko pas mus atkeliavai? 

Papasakojo jiems Chė Donas viską, ko atkeliavęs. Susimąstė tigrai. 
O paskui tigrė motina sako: 

— Žinau, kur ta gėlelė auga. Sėsk man ant nugaros, nunešiu prie šim- 
tametės pušies. | 

Atsisėdo Chė Donas tigrei ant nugaros, stipriai įsikibo į ausis, ir tigrė 
kaip viesulas pasileido tarpekliu. Lekia tigrė — net vėjas švilpia, o tar- 
peklio nei galo, nei krašto nematyti. Ir saulė jau patekėjo, o tigrė vis 
bėga, skuodžia kiek įkabindama. Pagaliau sustojo kaip įkasta prie šim- 
tametės pušies. 

— Lipk žemėn, Chė Donai, čia auga raudonoji gėlelė. 

Žiūri Chė Donas: po pušimi neregėto gražumo gėlytė žydi. Nuskynė 
ją atsargiai, įsidėjo užantin, o tigrė ir sako: 

— Sėsk, Chė Donai, ant nugaros, aš tave namo nunešiu. 

Atsisėdo vėl Chė Donas tigrei ant nugaros, vėl kaip viesulas pasi- 
leido ji per kalnus ir slėnius. Štai ir gimtasis kaimas. 

Nulipo Chė Donas žemėn: „Ačiū tau, tigre!"— tarė ir tekinas namo 
nubėgo. 

Suvalgė Chė Dono motina raudonosios gėlytės stiebelį, ir ligą kaip 
ranka nuėmė. 

KODĖL 
ZVIRBLIS STRAKSI 


Kadaise žvirbliai ne tiktai smagiai lakiojo, bet ir labai greitai lakstė 
žeme. Bet atsitiko kartą, kad žvirblis ėmė ir nuskrido į karaliaus rūmus. 
O tuo metu rūmuose buvo didelė puota. Karalius ir jo rūmininkai sėdėjo 
prie stalų, nukrautų visokiais valgiais. Žvirblis nutūpė ant palangės, 
žvilgtelėjo vidun ir džiaugsmingai sučirškė: 

— Kokia graži draugija! Čirik! Kokia garbė veizdėti tokią puotą! 

Staiga žvirblis žiūri: po karaliaus stalą ropoja bitė ir rankioja cuk- 
raus kruopelytes. 

Ak, kaip pasipiktino žvirblis tokia įžūlybe! Ir kad ims čirkšti, kad 
ims šūkauti: 

— Kokia plėšikė! Kaip ji drįsta pirmiau už karalių ragauti karališkų 
skanėstų! Už tokią įžūlybę ją reikia nubausti mirtimi! Čirik! 

O bitė jam atkirto: | 

— Tu pats plėšikas! Vagi ryžius, nors žmogus dar nespėjo nuimti 
nuo lauko derliaus! 

— O tu vagi nuo karaliaus stalo trupinėlius! — triukšmavo žvirb- 
lis.— Tu grobikė! Tą visi žino! 

— Aš plu-ššš-šu, aš plu-ššš-šu,— zyzė bitė— o tu gyvas sssvetimu 
triūsssu. 

Ilgai jie ginčijosi ir niekaip negalėjo baigti kalbos. 

Tada bitė tarė: 

— Tegu žmogus mūsų ginčą išsprendžia, jis iš visų išmintingiausias. 

Ir jie nuskrido į artimiausią kaimą, kur senoje pakrypusioje lūšne- 
lėje gyveno vargšas valstietis. 

Valstietis išklausė abiejų ir tarė: 

— Bitė teisybę sako. Juk karaliai dėl savo valgio niekad galvos ne- 
suka. Už juos viską daro kiti. O valstietis, kol išaugina derlių, labai daug 
pluša. Todėl visas derlius aliai grūdelio turi tekti valstiečiui. 

Supyko žvirblis, kad ne jo naudai valstietis ginčą išsprendė, pasi- 
šiaušė ir nusivijo persigandusią bitę. 

— Ehė,— tarė valstietis — betgi tu ir iš tiesų plėšikas! Dar ko gero 
užkaposi vargšelę. Padarysiu taip, kad ji nors ant žemės tavęs nebijotų. 

Tai taręs, čiupo pikčiurną Žvirblį ir surišo jam kojas. 

Nuo to laiko žvirblis straksi. 

Kitasyk buvo bernas, vardu Dol Svė. Dešimt metų dirbo jis šeiminin- 
kui, kalnus kviečių užaugino, o pats pusbadžiu gyveno: godus ir piktas 
buvo šeimininkas. Didžiai nederlingi metai kartą pasitaikė tuose kraš- 
tuose. Visą žiemą badavo valstiečiai, o Dol Svės šeimininkas gyveno 
kaip gyvenęs; kas jam rūpi, jo svirnai visada pilni. 

Ėjo pas jį valstiečiai, prašė nelaimėje padėti. 

— Paskolink mums grūdų, — sakė.— Atiduosiu kitą rudenį. 

O turčius jiems: 

— Nėšinkitės iš čia, kol kailis sveikas! Šersiu aš čia mat visokius 
driskius! — Tarsi ausų visai neturėtų ir negirdėtų, kaip alkani vaikai 
verkia; tarsi akių neturėtų ir nematytų, kaip žmonės sunyko, tik oda 
ir kaulai beliko. 

Neteisybę žmonės sako, kad nieko nėra pikčiau už alkaną tigrą! 
Turtuolis, nors ir sotus visada, piktesnis už plėšriausią tigrą. 

Sužinojo Dol Svė, kad šeimininkas išvijo valstiečius, ir ryžosi at- 
keršyti. 

Kartą išsiruošė šeimininkas į Seulą ir sumanė Dol Svę kartu pasiimti: 
kelias tolimas, negreit nusikasi. Užsikepurnėjo turčius ant asilo, Dol Svė 
asilą už virvės paėmė ir nusivedė keliu! Eina Dol Svė, asilą tempia, 
o šeimininkas, raitas sėdėdamas, vėduokle mosuoja, į šalis dairosi: tegu 
visi mato, kad jis į sostinę keliauja. O diena karšta, tvanki, saulė spi- 

ginte spigina. Sukaito Dol Svė, ir asilas sukaito, net šeimininką prakai- 
tas išpylė, nors jis ant asilo sėdėjo ir vėduokle vėsinosi. 

Traukia jie toliau, tik žiūri — pakelėj didžiulis medis beaugąs. Tur- 
čius ir sako: 

— Stabtelk, Dol Sve. Noriu atsipūsti ir vakarienės užvalgyti. 

Nuvedė Dol Svė asilą po medžiu, padėjo šeimininkui žemėn nulipti 
ir laukia, ką tasai jam palieps. Išsikėsnojo turčius ant žolės, davė Dol Svei 
dešimt čonų ! ir sako: 

— Bėk į smuklę, atnešk lėkštę kuksu 2, tik greičiau — labai išalkau. 

Pasiėmė Dol Svė pinigus ir į smuklę nubėgo. Padavė smuklininkui 
dešimt čonų, paėmė lėkštę kuksu ir atnešė šeimininkui. Pamatė šeimi- 
ninkas lėkštę, apsidžiaugė. O Dol Svė vos tik medį priėjo, sustojo, pasi- 
žiūrėjo gerai į lėkštę ir maišo kuksu pirštu. 

Šeimininkas net pašoko. 

— Ką tu darai? — rėkia. — Kam purvinas rankas į lėkštę kiši? 

Pasižiūrėjo Dol Svė į šeimininką, sutrikęs pamirkčiojo ir sako: 

— O kaip nemaišyti? Ir ko tik čia neprikrito: — lapelių visokių, ir 
vabaliukų! Būtinai reikia pamaišyti! 

Šeimininkas žvilgt į lėkštę, tikrai — paviršiuje lapelis plaukioja. Su- 
pyko alkanas turčius: 

— Ir kodėl gi tu, šunsnuki, lėkštės nepridengei? Sėdėk, mulki, sau- 
gok asilą. Pats į smuklę nueisiu. 

Nuturseno šeimininkas į smuklę — matyt, tikrai alkanas buvo, — o 
Dol Svė lapelį išėmė ir viską suvalgė, net lėkštę išlaižė. Paskui numetė 
lėkštę ant žemės, asilą prie medžio pririšo, atsigulė pavėsyje ir užknarkė. 

Sugrįžo šeimininkas, pribakino miegalį ir kad ims rėkti: 

— Ko tu, mulki, nesakei, kad Seulas visai arti? Kam pinigus leisti, 
jeigu greitai mieste būsime? Gerai, kad aš smuklininko išsiklausinėjau, 
būčiau dar tos kuksu nusipirkęs, be reikalo dešimt čonų išmetęs! Nagi 
rodyk, kokių vabaliukų į lėkštę prikrito? 

Paėmė nuo žemės Dol Svė lėkštę, aikčioja: 

— Kur ta kuksu dingo? Tikriausiai vabaliukai surijo ir išsilakstė. 
Tai netikę padarai, besočiai rajūnai!.. 

Numojo šeimininkas ranka — ko čia iš kvailio norėti? — sėdo ant 
asilo ir toliau joja. O Dol Svė šalimais žingsniuoja, į šalis dairosi. Mato — 


! Čona — smulki Korėjos moneta. 
* Kuksu — nacionalinis korėjiečių valgis. 

laukuose valstiečiai pluša, ryžių derlių ima. Jau vakaras, o jie vis dar 
dirba, nėra kada atsitiesti. 

O šeimininkas šaiposi: 

— Matai, kaip stengiasi! Dirbkite, dirbkite, vis tiek šeimininkams 
viskas atiteks. 

Supyko Dol Svė, sukando dantis: „Na, palauk, patarnausiu aš tau, 
brangusis šeimininke!" 

Sustabdė jis asilą ir rypuoja gailiu balsu: 

— Vargšas mano asilėli, visai nusikamavai! Reikėtų tave pagirdyti. .. 
Pasėdėkite, šeimininke, pavėsėly, luktelkite, kol atsigers šitas darbš- 
tuolis. 

"Nulipo turčius nuo asilo, atsidrėbė po medžiu ir sako bernui: 

— Grįžk kuo greičiau! Ir žiūrėk, virvę stipriau laikyk. 

Nuėjo Dol Svė tolėliau, pasišaukė lauke triūsiantį senį ir sako: 

— Prie šito asilo pririštas maišelis pinigų karo ir dar trys atraižos 
šilko ant keteros guli. Še tau asilą, parsiduok. Šilką irgi parsiduok. Nusi- 
pirk už tuos pinigus žemės ir šeimininkauk sveikas: užteks tau turčiams 
bernauti. 

Sutriko senis: 

— Gal juokauji, gerasis žmogau, šaipaisi iš senio? 

O Dol Svė jam: 

— Kokie čia juokai, tėvuk! Imk greičiau asilą ir namo keliauk. Man 
tik virvę atiduok. 

Atidavė Dol Svė senukui asilą, atsirišo nuo apynasrio virvę ir pas 
šeimininką grįžta. 

Tasai žiūri — eina Dol Svė, virvę rankose sukalioja. 

— Kur asilą dėjai? — šaukia turčius. 

Įsitaisė Dol Svė šalimais patogiau ir iš lėto prašneko: 

— Nuėjome mudu su asilu prie ežero, ir jis kad ims vandenį gerti. 
Pagėrė pagėrė ir toliau į ežerą brenda. Aš sakau: „Neik toli, prigersi"“, 
o jis neklauso. Žinia, koks gyvulys atžagaris, ką jam padarysi? Ir prisi- 
miniau tada, kad jūs liepėt virvę stipriau laikyti, pasivijau asilą, atsirišau 
ją kuo greičiau ir čionai atbėgau. O asilas ir nuėjo sau į ežerą. Matyt, 
labai gerti norėjo... | 

Šeimininkas jau nebesiklausė, tekinas prie ežero pasileido. Ir iš kur 
tiek smarkumo! Lekia turčius uždusęs, o Dol Svė jam iš paskos, guo- 
džia: 

— Gal jau atgal išbrido... Pakrantėj vaikščioja, žolelę rupšnoja... 

Atbėgo šeimininkas prie ežero, žvilgt į vieną pusę, žvilgt į kitą, atsi- 
sėdo ant žolės ir užbliovė kaip veršis: 

— Reikės dabar pėsčiam eiti, mulki tu paskutinis! Nešinkis, kol kai- 
lis sveikas, man iš akių! 

Nusilenkė Dol Svė šeimininkui ir eina keliu. Paėjo kiek, girdi — tasai 
jį šaukia: 

— Ei tu, plikši! Sugrįžk atgal! 

Sugrįžo Dol Svė pas šeimininką, o tas liepė marškinius nusivilkti. 
Nusimetė Dol Svė marškinius, šeimininkas liepė atsukti jam nugarą, 
kažką parašė ant nugaros ir sako: 

— Eik namo, parodyk, ką parašiau, mano sūnui. O paskui nėšinkis, 
kur nori, tik man po akių nepakliūk! 

Tai taręs, šeimininkas į Seulą patraukė. O Dol Svė pėdina keliu ir gal- 
voja: „Kažin, ką ten man jis ant nugaros parašė?“ 

Neilgai trukus susitiko berniuką. Eina jis, ryšelį knygų nešasi. Vadi- 
nas, skaityti moka. Paprašė Dol Svė berniuką paskaityti, kas ten ant 
nugaros parašyta. Šis perskaitė ir išsigando: 

— Ką blogo padarei, dėdule? Žinai, kas čia parašyta? ,„Nugaluoti 
Dol Sve, kai tik sugrįš.“ 

Pasikasė Dol Svė pakaušį, pagalvojo pagalvojo, paskui pašnibždėjo 
kažką berniukui į ausį, o tas juokais netveria: 

— Tai bent sugalvojai, dėdule! Bėgam greičiau prie upės! 

Nuėjo jiedu prie upės: nusiplovė Dol Svė, ką šeimininkas buvo pa- 
rašęs, ir berniukas vėl kažką užrašė. 

Rytojaus dieną parėjo Dol Svė namo, pasišaukė jaunąjį šeimininką 
ir sako: 

— Tėvas siunčia visiems labų dienų ir liepia padaryti taip, kaip ant 
nugaros parašė. 

Tai tares, marškinius nusivilko. 

Skaito turčiaus sūnus, savo akimis netiki. 

„Dol Svė, mūsų bernas, daug gero man yra padaręs. Jeigu ne jis, 
nebūtų jau manęs šiame pasaulyje, nebūčiau Seulan nukeliavęs. Todėl 
išleiskite už Dol Svės jauniausiąją mano dukrą, duokite jam geriausio 
lauko sklypą, penkis maišus ryžių ir šešias šilko atraižas." 

Supyko šeimininko sūnus: 

— Bene pakvaišo senis? Už tarno savo dukrą išleisti! Niekada šito 
nebus! | 

O Dol Svė galvą kraipo: 

— Ai, ai, ai, pone, kaip galima tikro tėvo neklausyti! 

Išėjo tuo tarpu šeimininko duktė, pamatė Dol Svę, nukaito iš džiaugs- 
mo: seniai jis mergelei patiko. 

O šeimininko sūnus čiupo Dol Svę už pakarpos, atsuko nugarą į mer- 
gaitę: 

— Skaityk, kas tėvo parašyta. 

Perskaitė šeimininko dukra, vylingai nusišypsojo: 

— Ką gi, matyt, jau tokia mano dalužė. 

Ką darys. Turėjo jaunasis šeimininkas nusileisti. Netrukus iškėlė pui- 
kias vestuves, ir gyveno Dol Svė su jauna žmona kaip du balandėliai. 

O šeimininkas paūžavo Seule ir namo sugrįžo. Jo pasitikti išėjo sū- 
nus ir tarnai, o dukros nėra. Susiraukė nepatenkintas turčius: 

— Kur duktė, — klausia.— Kodėl pasitikt neišėjo“ 

Nusistebėjo sūnus: 

— Juk pats liepėte ją už Dol Svės išleisti. Jinai dabar su juo gy- 
vena. 

Turčius tik šlept ant žemės. Sėdi, akys išvirtusios, rankomis kaip ma- 
lūno sparnais mojuoja, žado neatgauna. 

Išsigando sūnus, pribėgo prie tėvo. 

— Kas jums, — klausia. 

Papasakojo turčius, kaip bernas jį apmovė, pasišaukė tarnus ir liepė 
atvesti Dol Sve. 

Nubėgo tarnai Dol Svės, atvedė pas šeimininką. Vos tik jis į kiemą 
koją įkėlė, sulėkė iš visų pusių tarnai, įkišo jį į odinį maišą, gerai už- 
rišo ir tempia jūron. Ir šeimininko sūnus iš paskos eina: savo akimis pa- 
matyti nori, kaip maišą vandenin įmes. 

Velka tarnai, velka, paskui sako jaunajam šeimininkui: 

— Pone, ei pone, labai sunkus tasai Dol Svė. Vienas vargas jį temp- 
ti. Gal į smukle užėjus, išgėrus po gurkšnelį. 

Paliko tarnai maišą po medžiu ir su šeimininku į smuklę nuėjo. 

Kepurnėjasi Dol Svė maiše, kaip įmanydamas stengiasi ištrūkti, bet 
nieko jam neišeina: dviem mazgais užveržė, prakeiktieji! Ir ėmė Dol Svė 
šokuoti maiše. Šokavo šokavo ir iki vieškelio nušokavo. Tas vieškelis. 
į jūrą ėjo, ir kaip tik juo valstiečiai traukė. Pamatė maišą, arčiau priėjo, 
apžiūrinėja. 

— Kas per stebuklai? — stebisi vienas.— Savo akimis mačiau, kaip. 
šitas maišas keliu šokavo. 

— Ir aš mačiau, — sako kitas.— Gal ten nelabasis? 

Dol Svė kad suriks: 

— Koks nelabasis! Čia aš, Dol Svė, įkištas! Atriškite, gerieji žŽmo- 
nės, kol gyvas, dėkingas būsiu! 

Atrišo valstiečiai maišą, išlindo Dol Svė iš jo ir apsakė, kas jam nu- 
tikę buvo. Pakraipė valstiečiai galvą: 

— Matai, kokių piktadarių pasauly esama! — ir nuėjo sau keliu. 

O Dol Svė pripylė pilną maišą smėlio, užrišo dviem mazgais ir po 
medžiu nutempė. | 

Neilgai trukus išėjo iš smuklės tarnai su šeimininko sūnumi, užsivertė 
ant pečių maišą ir traukia toliau. Atėjo prie jūros, įsiūbavo maišą ir 
sviedė į vandenį. Maišas bemat į dugną nugrimzdo. 

O šeimininko sūnus juokiasi. 

— Taip tau ir reikia! — sako.— Žinosi, kaip su turtuoliais galynėtis. 

Sugrįžo jis namo, papasakojo tėvui, kaip tarnai Dol Svę į vandenį 
įmetė. Pasišaukė šeimininkas dukterį ir sako: | 

— Susirink savo daiktus ir namo pareik: nebegrįš tavo vyras. 

Gailiai pravirko gražuolė, paskui nusišluostė ašaras ir prabilo: 

— Netikiu aš jumis, piktadariai! Jaučia mano širdis — sugrįš Do! Svė. 

O Dol Svė ir tikrai sugrįžo. 

Atėjo jis pas šeimininką, nusilenkė ir sako: 

— Ko akis išsproginai? Manai, nelabasis dingojasi. Ne, čia aš atėjau. 
Pasisvečiavau pas jūrų drakoną ir žemėn grįžau. 

Atsisėdo Dol Svė, parietė kojas ir pasakoja: 

— Kai įmetė mane į jūrą, tuoj prie manęs priplaukė vėžlys. Atrišo 
jis maišą, ištraukė mane, pasisodino ant nugaros ir atlakino į jūrų dra- 
'kono rūmus. Tai bent gyvenimėlis ten — tikras stebuklas! Dieną naktį — 
didžiausios puotos. O svečius kaip myli! Pasodino mane garbingiausioje 
vietoje, geriausiu vynu pagirdė, neregėtų skanumynų privalgydino, tokių 
nė sapnuot nesapnavau. Prašė visai pasilikti, tik aš nepanorau. Siūlė 
brangakmenių, bet kam jie man? Teisybė, pasakiau, kad brangusis ma- 
no uošvis, ir mylimasis svainis, ir ištikimieji jų tarnai tikriausiai ateis 
jūros pakrantėn su maišais ir lauks, kol vėžlys jiems brangakmenius iš- 
plukdys, bet jūs galite ir neiti, jei nenorite. 

“ Šeimininkas net pašoko: 

— Ko iš karto nesakei? | 

Čiupo jis maišus, išdalino tarnams, sau didžiausią pasiėmė ir pasileido 
prie jūros, o sūnus ir tarnai iš paskos. 

O Dol Svė žiūri jiems pavymui ir juokiasi. Paskui nedelsdamas pa- 
siėmė skolų raštus, kuriuos šeimininkas iš valstiečių buvo gavęs, sumetė 
juos kieme į didžiulę krūvą ir užkūrė laužą. Visi žiūrėjo į šitą laužą ir 
džiaugėsi. 

O godusis šeimininkas, piktasis jo sūnus ir žiaurieji tarnai iki šiol 
prie jūros sėdi ir vėžlio laukia. 

OK NANOS VIRšŠUKALNĖ 


G2niai, labai seniai Žaliųjų kalnų papėdėje glūdėjo kaimelis. Gyveno 
sau ten žmonės, niekam blogo nedarė, nieko nelietė. Nuo aušros iki su- 
temų plušėjo savo laukuose, o vakarais rinkosi po didžiuliu medžiu ir 
pasakojosi visokius nutikimus. 

Taip jie ir gyveno ramūs ir linksmi, kol į tuos kraštus atėjo Žiaurūs 
svetimšaliai ir išvijo valstiečius iš jų žemių. 

Užkopė tada valstiečiai aukštai į kalnus, susirentė trobeles, išdegino 
aplinkui mišką ir pasisėjo išdegintoje žemėje sorų. Neilgai trukus prasi- 
kalė žali daigeliai — laibučiai, silpnučiai, anaiptol ne tokie, kaip lygu- 
moje. Pasižiūrėjo valstiečiai į soras, palingavo galvas: argi gali tokioje 
žemėje kas augti! Matyt, reikės šaknimis ir žolėmis misti. 

Rytojaus dieną leidosi valstiečiai į kalnus šaknų ir valgomųjų žolių. 
Visą dieną vaikščiojo, o vakare namo sugrįžo. Žiūri — senuko Kimo nėra. 
„Tikriausiai paklydo senis, nepratę mes tokių darbų dirbti“, — pagalvojo 
valstiečiai ir išėjo Kimo ieškoti. Laipioja po kalnus, kaimyną šaukia. 
Ieškojo ieškojo ir surado: guli Kimas po medžiu, o jo koja kaip rąstas 
stora. Išsigando valstiečiai. 

— Kas atsitiko, — klausia. 

O senukas aimanuoja, aikčioja: 

— Rinkau šaknis ir žoles, ir įgėlė man į koją gyvatė nuodingoji. 
Niekaip atsistoti negaliu. 

Palingavo valstiečiai galvą, paskui pakėlė senuką ir namo parnešė. 

O senukas turėjo vienturtę dukterį, vardu Ok Naną. Pamačiusi tėvą, 
išsigando: 

— Sakyk, kas atsitiko? 

Numojo senukas ranka — nė šnekėt negaliu, girdi, koją skauda, jėgų 
nėra. Ir senutė atbėgo. Pridėjo senukui prie kojos gydomųjų žolių, pa- 
guldė į lovą ir kuo šilčiau apklojo. Rytą norėjo Kimas iš lovos atsikelti — 
bet kur tau: koją dar labiau skauda. Patyrę apie nelaimę kaimynai su- 
bėgo į trobelę, dūsauja, aikčioja, o kaip padėti, nežino. Galiausiai priėjo 
prie Kimo senas išminčius ir tarė: 

— Mano senolis apie stebuklingą ženšenio šaknį yra porinęs. Sakė, 
visas negalias išgydyt gali. O toji šaknis auga ant aukšto kalno ir atrasti 
ją gali tik gražuolė mergelė — kuri nepabūgs tamsią naktį į kalno vir- 
šūnę užkopti. 

Sumosavo Kimas rankomis. 

— Tyliau, tyliau, ko gero, išgirs Ok Nana ir įsigeis į kalną kopti! 

Ok Nana iš tiesų viską girdėjo. Priėjo jinai prie motinos ir sako pa- 
tyliukais: 

— Leisk mane, motute, stebuklingos šaknies ieškoti. 

Išsigando senoji motina: 

— Kaipgi aš galiu tave leisti? Kalnuose plėšrūs tigrai užpulti tyko. 

Ok Nana nenusileidžia: 

— Leisk, motute! Parnešiu stebuklingą šaknį, suvalgys ją tėtušis ir 
pasveiks. 

— Negaliu tavęs leisti, dukrele! — pravirko motina.— Negaliu į tikrą 
pražūtį siųsti... 

Nieko daugiau nebesakė Ok Nana. Palaukė vakaro, o kai motina iš- 
ėjo vandens, pasiėmė sorų puodelį, susirišo į baltą skepetą ir tylutėliai 
išbėgo iš namų. Bet motinos širdies neapgausi. Priėjo Ok Nana prie 
vartų, o čia motina jos belaukianti. 

— Ar tau, dukrele, motinos negaila? 

Apkabino Ok Nana motiną ir meiliai tarė: 

— Nesielvartauk, motule. Surasiu stebuklingąją šaknį ir namo par- 
eisiu. 

Taip tarusi, mergelė leidosi į kelią. | 

Išėjo Ok Nana už vartų, kur pasukti, nežino. Apsidairė į visas puses, 
žiūri — tolumoje aukštas kalnas stūkso. „Tikriausiai apie jį senukas šne- 
kėjo“,— pagalvojo. 


41 


Eina Ok Nana, skubinasi, o kalnas, regis, nė kiek ne arčiau. Jau ir 
naktis nusileido, skaisčios žvaigždės suspindo, Ok Nana vis eina ir eina, 
apie sergantį tėvą galvoja. , 

Tris dienas ir tris naktis ėjo, šaknelėmis maitinosi, šaltą vandenį 
gėrė. Ketvirtą dieną žiūri — priešais ją kalnas didžiulis. Pakėlė mergelė 
galvą — viršūnės už debesų nematyti, o kalnas plikas, nei krūmelio, nei 
žolės stiebelio. Sunku bus į kalną kopti. Atsisėdo Ok Nana pailsėti, ir 
suėmė ją miegas. 

Staiga kad sutrinksės, kad sugriaudės netoliese. Pabudo Ok Nana, pa- 
šoko, mato: ritasi nuo kalno didžiuliai akmenys. Tik spėjo į šalį atšokti, 
ir toje vietoje, kur ji miegojo, šūsnis akmenų išaugo. Tuo tarpų mėlynas 
dangus apsiniaukė, pliūptelėjo bangus lietus. Ok Nana pasislėpė po me- 
džiu, stovi, nuo šalčio dreba. O audra vis nesiliauja. 

Staiga mergelė girdi — kažkas laibu balseliu gailiai zyzia netoliese. 
Žvilgt šen, žvilgt ten — nieko nematyti. „Tikriausiai man pasirodė.“ Vos 
tik ji šitaip pagalvojo, ir vėl kažkas gailiai 5uzyzė: 

— Jau tikrai prigersiu! .. Paskęsiu, vargšė. .. 

Mato Ok Nana — prie pat kojų bitutė kamuojasi. Jos sparneliai kiau- 
rai peršlapę, kojytės ant šlapio molio slysčioja. 

Pasilenkė prie jos Ok Nana, paėmė bitutę, pasitupdė atsargiai ant 
delno: 

— Neverk, miela bitute. Įsikišiu tave palaidinukės rankovėn ir su- 
šilsi. 

Paslėpė ji bitutę palaidinukės rankovėje. Apdžiūvo bitutė, palinks- 
mėjo. O kai lietus perstojo, patupdė bitutę ant gėlytės: 

— Lik sveika, mieloji bitute! 

Išskėtė bitutė apdžiūvusius sparnelius, linksmai sudūzgė: 

— Palauk manęs, Ok Nana, truputį! Atsigersiu žiedų nektaro ir skri- 
siu su tavim, padėsiu tau ženšenio ieškoti. 

Nutūpė bitutė ant raudono žiedelio, atsigėrė kvapnaus nektaro ir 
skrenda paskui Ok Naną. Kopia mergaitė į kalną. Lipa lipa, o viršūnės 
vis nematyti. Pavargo Ok Nana, atsisėdo ant žemės. „Pailsėsiu mažu- 
mėlę“,— mąsto sau. O bitutė tik dūzgia aplink, nerimsta. Žiūri Ok Nana — 
iš visų pusių plėšrūs tigrai sėlina, jų akys piktai žybsi. Užsimerkė Ok 
Nana — kad tik nieko nematytų, — garsiai suriko: 

— Skrisk greičiau, mieloji bitute, papasakok viską motulei, melsk už 
mane, kad dovanotų! 

O bitutė vis smarkiau dūzgia, vis pikčiau ir vis didesnė darosi. Štai 
jinai jau kaip paukštelis, paskui — kaip plėšrūnas vilkas, galiausiai di- 
desnė už tigrą pasidarė. 

Išsižiojo bitutė kiek tik gali, išleido baltą debesėlį. Tigrai iškart ata- 
tupsti: išsigando debesėlio. O bitutė paskraidė paskraidė ir išleido gel- 
toną debesėlį. Ir tigrai iškart negyvi žemėn sukrito. 

Tada bitutė pasisodino mergelę ant nugaros ir pakilo į mėlyną dangų. 
Apsikabino Ok Nana bitutės kaklą, užsimerkė: žemyn net žvilgtelt baisu. 
O bitutė vis aukščiau kyla. Galiausiai pakilo ji viršum didžiulio kalno 
ir kaip akmuo žemyn krito. 

Atsimerkė Ok Nana — kokie stebuklai! Ant plikų uolų smaragdinė 
žolė žaliuoja, upeliukai čiurlena. 

Nulipo Ok Nana nuo bitutės, ženšenio puolė ieškoti. O bitutei iš 
akių skaisti šviesa trykšta, kiekvieną stiebelį apšviečia. Priėjo Ok Nana 
aukštą pušį, žiūri — po pušimi stebuklingoji šaknis auga. Apsidžiaugė 
mergelė, atsargiai išsikasė ženšenį, įsirišo į skepetą, priėjo prie bitutės 
ir sako: 

— Ačiū tau, mieloji bitute. Kol gyva tavo gerumo nėpamiršiu! 

O bitutė nugarą jai pakiša ir sako: 

— Sėsk greičiau! 

Užsilipo Ok Nana bitutei ant nugaros, ir nuskrido bitutė tiesiai į mer- 
gelės namus. Atskridusi prie Ok Nanos kaimo, nusileido ant žemės ir 
tuoj išnyko, lyg nė būti jos nebuvo. Nubėgo Ok Nana tekina namo, pa- 
davė tėvui stebuklingąją šaknį, suvalgė tėvas ženšenį ir pasveiko. 


Daug metų jau nuo tų laikų praėjo, o kalną už kaimo žmonės iki šiol 
„Ok Nanos viršukalne“ vadina. Dažnai ten traukia vaistažolių ieškoti, 
o kartais ir ženšenio pasitaiko. 

Šalia Ok Nanos viršukalnės stūkso nedidelė uola, ir panaši jinai į tą 
bitutę, kuri Ok Naną ant kalno užskraidino. Kai papučia vėjas, ūžia gau- 
džia uoloje plyšiai. 

Seni žmonės sako — tai bitutė su Ok Nana šnekučiuoja. 


AaBaAAAaAAAAAAAA A Aa A Aa a a a a44444a44 


STEBUKLINGAS 
TEPTUKAS 


Kita kartą tolimame kaimelyje gyveno berniukas, vardu Čchon Donas. 
Jam labai patiko piešti, tik bėda — teptuko! neturėjo. Ir pinigų teptu- 
kui nusipirkti nebuvo. Čchon Donas piešė kuo pakliuvo. Būdavo, nueina 
į mišką, atsiplėšia žievės skiautelę, susiranda aštrų akmenuką ir brėžia 
juo per žievę: medžius ir kalnus piešia. Arba nubėga prie upelio ir vy- 
tele pakrantės smėlyje vedžioja — gražūs paveikslai jam išeina. 

Kaimynai atsigrožėt negali: kaip gyvos gėlės smėlyje žydi, medžiai 
auga. 

— Reikėtų Čchon Donui teptuką nupirkti — sako.— Tiktai kur pini- 
gų gauti? Mūsų kaimas neturtingas. Niekas nė sulūžusio skatiko neturi. 

O Čchon Donas apie teptuką nė svajot nesvajoja. Piešia sau lazdele 
ant smėlio, ant drėgnos žemės ir žmonėms rodo. Tegu pasigėri, koks ap- 
linkui gražumas, juk jie nuo ryto ligi nakties dirba, nei aukštų kalnų, 
nei sraunių upių nemato. 

Kartą Čchon Donas nupiešė ant smėlio didelį paveikslą: stūkso aukšti 
kalnai, ant kalnų galingi medžiai auga, pro vieno medžio kamieną tigras 
galvą iškišęs Žiūri. 

Kiaurą dieną vis ėjo ir ėjo valstiečiai prie upės paveikslo pasižiūrėti, 
o pavakare gretimo kaimo žmones atsivedė — net iš anapus kalnų. 

Pasigrožėjo žmonės nuostabiu paveikslu ir namo išsiskirstė. 


* Senų senovėje Korėjoje nebuvo nei plunksnakočių, nei pieštukų, visi rašė ir piešė 
teptukais. 

O Čchon Donas vis prie upės stovi, į paveikslą žiūri. ,„Ateisiu rytą — 
nei kalnų, nei medžių, nei tigro nebebus: užneš paveikslą smėliu“, — 
mąsto jis. 

Liūdna jam buvo, bet ką darysi? Parėjo namo ir atsigulė miegoti. 

Pasirodė jam sapne žilas senelis ir sako: 

„Neliūdėk, Čchon Donai, kad tavo paveikslą smėliu užnešė. Nebe- 
reiks tau lazdele piešti. Duosiu tau stebuklingą teptuką, dabar galėsi tuo 
teptuku piešti.“ 

Pasakė ir padavė Čchon Donui teptuką. Apsidžiaugė Cchon Donas: 

„Ačiū tau, seneli!“ 

O senelio jau nė kvapo nėra, tarsi nė būti nebuvo. 

„Seneli, seneli!"— sušuko Čchon Donas ir pabudo. 

Pabudęs atsiduso: „Deja, aš tik sapnavau!“ Apsivertė ant kito šono, 
norėjo dar snustelėti, bet kažkas tik bakst jam į šoną. Žiūri Čchon Donas, 
savo akimis netiki — pašonėje teptukas blykčioja. Paėmė Čchon Donas 
teptuką, o jis iš gryno aukso. 

Laukia Cchon Donas ryto, nesulaukia. Vos saulė patekėjo, nubėgo 
jis į kalnus, atsiplėšė nuo medžio skiautelę žievės ir piešia paukštę. Tik 
nupiešė paskutinę plunksnelę, paukštė suplasnojo sparnais, purpt nuo 
paveikslo ir pakilo į mėlyną dangų. 

Nustebo ČCchon Donas: „Tikrai stebuklingas teptukas!“ Pasileido te- 
kinas prie upės, pasiėmė didelį akmenį ir nupiešė ant jo ešerį. 

— Na, ešery, plauk,— sako. 

Suspurdėjo nupieštas ešerys, nuslydo nuo akmens — ir pliumpt į van- 
denį! 

Nuo tos dienos Čchon Donas piešė ir piešė auksiniu teptuku. Kas tik 
ko paprašo, jis ir nupiešia! Ir stebuklingi jo paveikslai iš karto atgyja. 
Paprašo valstiečiai jautį nupiešti. Nupiešia Čchon Donas didelį jautį, ir 
jautis tuoj pat atgyja. Paprašo vaikai margų paukštelių nupiešti. Pripie- 
šia Čchon Donas margų paukštelių, o jie tik papurst — ir nuskrenda 
kas sau. 

Žmonės džiaugiasi, Čchon Donui dėkoja. Tik turčiui Pakui nepatinka: 
iki šiol jis vienas gerai gyveno, o dabar visi valstiečiai vargo nemato. 
„Nebėra tvarkos, — mąsto Pakas, — reikia atimti iš Čchon Dono teptuką." 


Palaukė jis, kada visas kaimas į laukus išėjo, sėdo ant geriausio ark- 
lio ir pas Cchon Doną nujojo. Prijojo prie namų, šaukia: 
— Išeik, Čchon Donai! Atiduok teptuką! Ir aš piešti noriu! 

Išsigando Čchon Donas: atims turtuolis teptuką, kas tada bus? Vėl 
valstiečiai skurs. Ir čiupo kuo greičiau teptuką. 

— Teptuk, gelbėk! 

Brūkšt nupiešė Čchon Donas eiklų žirgą, šoko ant jo ir pasileido šuo- 
liais prie Pako. Žirgas kanopomis žemę kasa, iš nasrų jam liepsna ver- 
žiasi, iš ausų dūmai virsta. lIšsigando Pakas, apgręžė žirgą ir kad ims 
pliekt rimbu. Atsistojo žirgas piestu, garsiai sužvengė, nutrenkė Paką 
žemėn ir nukūrė į kalnus — tiek jį ir tematei. O Pakas krioguoja, aik- 
čioja, niekaip atsikelti negali. 

Nusijuokė Čchon Donas: 

— Žinosi dabar, kaip svetimo gero gvieštis! Žiūrėk, kad man vals- 
tiečių neskriaustum: aš greitai grįšiu. 

Taip taręs, sušėrė žirgui ir dingo iš akių. 

Jis lėkė šuoliais tris dienas ir tris naktis ir nušuoliavo į Seulą, kur 
gyveno Korėjos vanas. Nušoko nuo žirgo ir vaikščioja po Seulą — žval- 
gosi, kaip paprasti žmonės gyvena. Vaikščiojo, vaikščiojo, žiūrėjo, žiū- 
rėjo, mato — prastai gyvena varguoliai: visi juos skriaudžia, o pasiskųsti 
nėra kam. 

Ir leidosi tada Čchon Donas per varguolių lūšnas, ryžių ir drapanų 
jiems piešti. Neilgai trukus visas miestas apie stebuklingąjį teptuką Ži- 
nojo. 

Nugirdo apie jį pats didysis vanas, perpyko: kaip drįsta įžūlus ber- 
niūkštis stebuklingąjį teptuką turėti? | 

Liepė jis tarnams akiplėšą surasti ir tučtuojau į rūmus atvesti. Puolė 
tarnai po miestą šmirinėti, į namus nosis kaišioti. Užeina į vidų ir šmai- 
žioja po kampus: jeigu yra namuose ryžių ir drapanų — vadinas, būta čia 
Čchon Dono. 

Apėjo jie namus — visur maišai ryžių stovi, visur naujų drapanų pri- 
dėta. Gal jo ir mieste jau nebėra? 

Staiga mato tarnai: stovi pačioje galumiestėje namelis, mažytis, labai 
senas, rodos, ims ir sugrius. Užėjo, žiūri — nei ryžių, nei naujų drapanų 
nėra. Pasislėpė tarnai ir laukia Čchon Dono. 

Ir saulė jau nusileido, danguje žvaigždės mirga, o Čchon Dono vis 
nėra. 

Pagaliau girdi — kažkas eina, ir į vidų įžengė berniukas su auksiniu 
teptuku rankose. 

— Sveiki, gerieji žmonės! — sako.— Atėjau jums padėti. 

Sumosavo šeimininkė rankomis: 

— Bėk greičiau, sūneli, čia pikti žmonės slepiasi! 

Žengė Čchon Donas prie durų, norėjo kieman išbėgti, bet kur tau! 
Iššoko vano tarnai, čiupo Čchon Doną, atėmė stebuklingąjį teptuką, patį 
kuo tvirčiausiai virvėmis surišo ir į rūmus nuvedė. 

Atvedė į rūmus, uždarė belangėje, o rytą pas vaną nutempė. 

Sėdi vanas soste, šilko vėduokle vėsinasi. 

— Tai šit koks tu, bjaurusis berniūkšti! — sako jis — Nagi nupiešk 
ką noIS. 

Atrišo tarnai Čchon Donui rankas, padavė auksinį teptuką ir laukia, 
kas bus toliau. 

Pasiėmė Čchon Donas teptuką, mostelėjo du kartus, ir žiū — ant grin- 
dų didžiulė rūpužė — liuokt liuokt — tiesiai prie sosto, kur vanas sėdi. 

— Ai ja jai! — suriko vanas ir ant sosto užšoko.— Muškit ją, muškit! 

Šoko tarnai rūpužės gaudyti, laksto, rėkauja, vienas į kitą atsitrenk- 
dami... Vargais negalais sugavo. O Čchon Donas stovi sau, šaiposi. Pa- 
matė vanas, kad berniūkštis iš jo šaiposi, perpyko ir liepė Čchon Doną 
belangėn įmesti. 

Tarnai čiupo Čchon Doną, sukaustė grandinėmis ir belangėn įmetė. 

Paskui jie nuėjo pas vaną ir kad ims auksiniu teptuku piešti. Tiktai 
ką jie ten gali nupiešt, nemokšos! Jų šuo į katę panašus, tigras — į di- 
delį zuikį, net ryžių maišo, ir to nupiešt negali. 

Tada nulipo nuo sosto patsai didysis vanas, paėmė teptuką: 

— Žiūrėkit, kaip reikia piešti! 

Tai taręs, aukso luitą piešti ėmė. Piešė piešė, ir išėjo didžiulis akmuo. 
Akmuo kad ims riedėt, tiesiai vanui prie kojų. Vos spėjo vanas į šalį 
atšokti. O akmuo nusirito iki tos vietos, kur vanas stovėjo, trenkėsi visu 
smarkumu į sostą ir į šipulius jį sudaužė. 

Perpyko vanas, liepė tarnams akmenį išmesti, o pats ėmėsi medį 
piešti. Vos tik kamieną lenktą nupiešė, kamienas nuodinga gyvate virto. 
Susirangė gyvatė, sušnypštė, išleido geluonį ir šliaužia prie vano. 

Vanas laksto po menę. 

— Gaudykit ją, gaudykit, muškit! — rėkia jis. 

Šoko tarnai gyvatės gaudyti, vargais negalais pagavo. 

Mato vanas — neklauso jo stebuklingasis teptukas. Ką darys — vėl 
šaukiasi Čchon Dono. 

Tarnai atvedė Čchon Doną. 

— Na, Čchon Donai, rinkis: arba pieši, arba tuoj įsakysiu tave nu- 
galabyt! — sako jam vanas. 

Ką darys Cchon Donas, reikia sutikti. 

Nuėmė tarnai sunkias grandines, padavė auksinį teptuką, o už nuga- 
ros sargybinį pastatė, kad tasai aštrias strėles į Čchon Doną leistų, jeigu 
šis vano neklausys. 

Pasikasė vanas pakaušį, pagalvojo ir sako: 

— Nupiešk, Čchon Donai, ežerą. 

Mostelėjo Čchon Donas teptuku — viens du! — ir tyvuliuoja vidur 
menės žydras ežeras. 

Apsidžiaugė vanas: 

— (O dabar nupiešk gražią valtį. 

Vėl mosteli Čchon Donas teptuku —ir sūpuojasi ant mėlynų vandenų 
graži valtis. 

Įsilipo vanas į valtį ir plaukioja po ežerą, dainas dainuoja. Plaukiojo 
plaukiojo, o paskui ir sako: 

— Koks čia smagumas valtimi irstytis, jei bangų nėra! Padaryk ban- 
gas! 

Brūkštelėjo Čchon Donas per vandenį teptuku — ir suvilnijo ežere 
bangos: šliūkšt pliūkšt, šliūkšt pliūkšt. .. 

Sūpuojasi ant bangų valtis, o vanas džiaugiasi. 

— Dar smarkiau, — rėkia, — dar! Padaryk, kad bangos būtų didesnės! 

Vėl brūkštelėjo Čchon Donas per vandenį teptuku — ir jau ritasi eže- 
re bangos, ne tokios, kaip pirma, o didžiulės, aukštos, tik šniokščia 
ūžia... 

O vanui vis per maža. 

— Padaryk dar aukštesnes! — šaukia.— Jei ne, liepsiu nugalabyt tave! 

Mostelėjo Čchon Donas teptuku iš visų jėgų, pakilo didžiulė banga, 
apvertė valtį, ir vanas iškart į dugną nugrimzdo. 

Tarnai puolė vano gelbėti ir taip pat visi paskendo. 

O Čchon Donas nupiešė baltą gervę, atsistojo jai ant nugaros ir lei- 
dosi į kitus miestus ir kaimus neturtingiems žmonėms padėti. 


IŠMINTINGAS 
BERNIUKAS 


S eniai, labai seniai gyveno Seule vargšas mokytojas. Ir turėjo jis 
mokinį, vardu Kimą. Mokytojas kasdien eidavo pas mokinį ir mokė jį 
visko, ką pats žinojo. Kimas ir mokytojas labai mylėjo vienas kitą. Bet 
Kimo motinai nepatiko mokytojas, ir ji prastai jį maitino — vien tik ko- 
šės teduodavo. Kartą Kimas ir klausia: 

— Kodėl tu, mama, mokytojui tik košės duodi? 

O motina atsakė: 

— Ir ką gi aš jam daugiau duosiu? Jeigu bent daug išmanytų, o čia 
dabar paprastas mokytojėlis! 

Skaudu berniukui buvo, kad motina šitaip apie mokytoją sako, ir 
nusprendė įrodyti motinai, kad jo mokytojas — didelis išminčius ir viską 
žino. Įsėlino jis naktį į virtuvę, surinko visus dubenėlius, nunešė prie 
upės ir smėlin užkasė. 

Rytą nuėjo motina į virtuvę, žiūri — nė vieno dubenėlio nėra. Ir ėmė 
naršyt po namus, dubenėlių ieškoti. Ieško ieško, niekaip rasti negali. 

O Kimas sako mokytojui: 

— Dubenėliai prie upelio smėly užkasti. Taip ir pasakyk motinai, jei 
paklaus. 

O motina iš tikrųjų pas mokytoją atbėgo: 

— Mano sūnus vis jus giria, sako, didelis išminčius esate. Jeigu tai 
tiesa, gal atrastumėt naktį dingusius dubenėlius? 

Nutaisė mokytojas išmintingą veidą, barzdelę kedena, atseit, mąsto, 
paskui sako: 

— Čia ir ieškoti nėra ko: jie prie upės smėly užkasti. 

Nubėgo Kimo motina prie upės ir kapsto smėlį. Neilgai trukus, iš- 
kapstė savo dubenėlius. Pasičiupo juos abiem rankom, stipriai prisispaudė 
apglėbusi, kad kas neatimtų, ir namo parkūrė. 

Vakare išėjo už vartų ir pasakoja kaimynams apie išmintingą moky- 
toją: 

— Jis viską žino, bet kokį brangų daiktą rasti gali! Nuo jo nė vienas 
vagis nepaspruks! 

Klausosi kaimynai, stebisi — vaje, kokių protingų Žmonių pasauly 
esama! Neilgai trukus apie išminčių jau visa gatvė šnekėt ėmė, o paskui 
ir visas miestas. 

Pasiekė girdas ir didįjį vaną. Nustebo vanas: visus išminčius pažįsta, 
o apie šitą nė girdėt negirdėjo. 

Liepė jis pakviesti išminčių į rūmus. Išsigando mokytojas. „Koks aš 
čia išminčius, — mąsto.— Ką vanui pasakysiu?" Bet ką darysi, reikia vano 
klausyti. || 

Atėjo jis į rūmus, nusilenkė vanui, o vanas ir sako: 

— Iškart matyti, kad esi didis išminčius: tavo eigastis lengva ir lygi, 
kaip visų išminčių, akys užmerktos — gilią mintį slepia. 

O vargšas mokytojas iš baimės žado netekęs, akių pakelt nedrįsta — 
baisu į vaną pažiūrėti. Patylėjo vanas, palaukė atsakymo. Mokytojas ty- 
li — nė žodžio. Tada vanas ir sako: 

— Iš mūsų kaimyno, Dangaus Sūnaus, kažkas pavogė labai brangią 
skrynelę. Visą Dangiškąją šalį apieškojo Kinijos išminčiai — niekur ne- 
rado. Dangaus Sūnus ir paprašė mane atsiųsti į Kiniją protingiausią iš vi- 
sų mano išminčių. Trauk į Dangiškąją šalį, surask skrynelę. Jei nerasi — 
galvą palydėsi. 

Nuliūdo vargšas mokytojas. Atėjo pas Kimą ir sako: 

— Ir kam reikėjo mums, Kimai, juokus tavo motinai krėsti? Palydė- 
siu dabar galvą. 

Ir papasakojo viską berniukui. Susimąstė Kimas: „Negi per mane pra- 
žus mokytojas? Reikia jį gelbėti." 

— Važiuosiu ir aš su tavimi,— pasiūlė jis.— Gal ką nors ir sugal- 
vosim. 

Kaip tarė, taip padarė. Pasisakė Kimas tėvui norįs Dangiškosios ša- 
lies pasižiūrėti, tėvas ir išleido jį su mokytoju. 

Atkeliavo mokytojas su Kimu į Kiniją, žiūri — aikštėje žmonių ma- 
rios susirinkę: į Korėjos išminčių pasižiūrėt nori. Žengė prie mokytojo 
iškilnus didžiūnas ir išklojo imperatoriaus įsakymą — per penkiolika die- 
nų surasti brangiąją skrynelę. Nieko neatsakė mokytojas, tik žemai nu- 
silenkė. O didžiūnas jį nuvedė į puošnius rūmus. | 

— Jei ko reikia, sakyk. Nieko nepagailėsim. 

Dar kartą žemai nusilenkė mokytojas ir pagarbiai tarė: 

— Su manimi atvyko mylimas mokinys, vardu Kimas. Liepk, pone, jį 
pas mane įleisti: jis pirmasis mano padėjėjas. 

Išėjo didžiūnas į kiemą, o Kimas prie vartų stovi, apie Korėją smal- 
suoliams pasakoja. 

— Na, Kimai, eime! — liepia didžiūnas. 

Išsigando Kimas, bet neklausyt nedrįsta. Nuėjo su didžiūnu, o tasai 
jį tiesiai pas mokytoją nuvedė. Susėdo mokytojas su Kimu vienas prieš 
kitą, suka galvą, kaip skrynelę rasti. Galvojo galvojo, bet nieko gero 
nesugalvojo. 

Šalis tokia didžiulė, kur jau čia skrynelę rasi? Ieškok neieškojęs kaip 
adatos šiene! 


Tarė jie sau: kas bus, tebūnie — ir ėmė abu dieną naktį puotauti. 
Praslinko dešimt dienų. Vienuoliktąją mokytojas ir Kimas jau mirti ren- 
giasi. 


O skrynelės vagys sau vietos neranda, užjūrio išminčiaus bijo: visas 
miestas apie jį tik šneka, ir visi tiki, kad skrynelę tikrai atrasiąs. 

Panoro vagys to išminčiaus pasižiūrėti. Prisėlino tamsią naktį prie rū- 
mų ir pro langą žvilgt. 

Išgirdo Kimas šiugždesį, sukluso. 

— Mokytojau, ei mokytojau, kas ten prie lango krebždena? — 
klausia. 

O mokytojas atsako: 

— Nebijok, Kimai, ten lietus 5u vėju. 

Vagys net aiktelėjo — mat jų vardas Lietus ir Vėjas buvo. 

Atsisėdo prie lango, bėdoja nusiminę. 

— Verčiau imkim, Lietau, ir prisipažinkim išminčiui — sako Vėjas.— 
Vis tiek jis viską žino: nespėjome prie namų pritykinti, o jis net mūsų 
vardus atspėjo. | 

— Gerai, — sutiko Lietus.— Jo neapmausi. Pasakysim, kur paslėpėm 
skrynelę, ir paprašysim, kad kaltę dovanotų. 

Sulaukė vagys ryto, atėjo pas mokytoją, puolė ant kelių ir daužo 
kaktomis į grindis: 

— Pasigailėk mūsų, didysis išminčiau! Pasakysim tau, kur skrynelę 
paslėpėm. 

Mokytojas iš džiaugsmo vos nepašoko, bet atsakė rūsčiai: 

— Ak jūs, vagišiai nelemti! Galvas reikėtų nukirsti už tokius darbus, 
bet tiek to, pasigailėsiu. Nagi, sakykit greičiau, kur skrynelę nukišot? 

Papasakojo vagys, kad skrynelę į Lotoso ežerą įmetė, ir išleido juos 
mokytojas — keliaukit sau sveiki. 

Rytojaus dieną nuėjo mokytojas į rūmus, nusilenkė imperatoriui 
ir sako: 

— Dangaus Sūnau, žinau aš, kur tavo skrynelė. Sušauk žmonių kuo 
daugiau ir liepk jiems Lotoso ežerą išsemti. Jo dugne skrynelė guli. 

Sušaukė imperatorius savo valdinius ir liepė jiems Lotoso ežerą iš- 
semti. Semia valdiniai ežerą. Vieną dieną semia, antrą semia, pagaliau 
visą vandenį išsėmė. Žiūri imperatorius — ant dugno brangioji skrynelė 
guli. Apsidžiaugė baisiai, čiupo kuo greičiau skrynelę ir pasileido teki- 
nas į rūmus — į atkampiausią kambarį skrynelės užrakinti. 

O mokytojas su Kimu dar labiau džiaugiasi. ,Netrukus namo keliau- 
sim", — mąsto sau. 

Tik ne taip išėjo, kaip jie galvojo. Supyko imperatorius, kad Dan- 
giškosios šalies išminčiai negalėjo skrynelės rasti, o Gaivaus ryto šalies 
išminčius surado, ir įsigeidė jį pražudyti. Pasišaukė mokytoją ir sako: 

— Jeigu tu toks išmintingas ir viską gali, nukabink man nuo dan- 
gaus saulę — noriu pasižiūrėti, kokia jinai iš arti. Jei nenukabinsi — gal- 
vą nukirsiu. Duodu laiko penkiolika dienų. 

Nuliūdo mokytojas, papasakojo viską Kimui. Pravirko abu ir laukia 
mirties. Bene kas gali saulę pasiekti? 

Verkė jie, verkė, o paskui Kimas sako: 

— Ką čia beišverksim, mokytojau? Verčiau pagyvenkim linksmai. 
"Tada ir mirtis ne tokia bus baisi. 

Mokytojas sutiko, ir vėl puotauja jie ir linksminas kiek gali. Ketu- 
riolika dienų puotavo, o penkioliktąją Kimas gudrybę sugalvojo. Papasa- 
kojo jis mokytojui, tas kad apsidžiaugė: 

— Gerai, Kimai! Apmausim mes juos gražiausiai! 

Nuėjo mokytojas pas imperatorių ir sako: 

— Dangaus Sūnau, duokite man kopėčias, bet kad jos būtų šimto li 
ilgumo. Nukabinsiu aš tada saule. 

Surinko imperatorius visus savo valdinius, ir padarė jie kopėčias 
šimto li ilgumo. 

Atvežė kopėčias į aikštę, prišliejo prie rūmų sienos, priėjo prie jų 
mokytojas, apžvelgė minią, nepaprasto stebuklo pažiūrėt susirinkusią, ir 
lipa viršun. 

Lipo jis, lipo, o paskui, pasižiūrėjo žemyn ir kad suriks: 

— Ei Kimai, ko čia stovi? Bėk greičiau šalin! Tuoj saulę nuimsiu, ji 
visą miestą sudegins! 

— Ai ja jai! — sukliko Kimas ir į kojas. 

O jam iš paskos visi žmonės. Triukšmas kilo didžiausias. 

Išsigando imperatorius: ,„Dangiškosios šalies išminčiai negalėjo skry- 
nelės surasti, o šis surado. Ko gero, iš tiesų saulę nukabins. Kas tada bus?“ 
Pagalvojo šitaip imperatorius ir kad suriks visa gerkle: 

— Ei išminčiau, aš apsigalvojau. Nereikia man saulės, nenoriu iš arti 
į ją žiūrėti! Tegu sau danguje kybo. 

— Nieko nebus! — sako mokytojas.— Liepei man saulę nukabinti — 
ir nukabinsiu! 

Pasakė ir vėl aukštyn lipa. 

— Nereikia, išminčiau,— šaukia imperatorius — neimk saulės! Viską, 
ko panorėsi, duosiu, tik lipk žemyn! 

— Na, tiek to, nulipsiu— tarė mokytojas ir nulipo. 

Imperatorius apdovanojo mokytoją brangiomis dovanomis, ir jie abu 
su Kimu namo sugrįžo. 

Nuo to laiko dar didesni bičiuliai buvo. 

KAIP TRYS GALIŪNAI 
PRIEšŠUS NUGALĖJO 

Kitasyk gyveno pietuose vargeta senis. 

Anksti rytą eidavo jis į kalnus, iki pat vakaro kirsdavo malkas, o va- 
kare parduodavo jas turguje. Taip ir manėsi, nes neturėjo nei žemės, nei 
sodo. Kartą nuėjo senis į kalnus, staiga girdi — kažkas gailiai verkia 
laibu balseliu, lyg uodas zyzia. Nuėjo senis balso pusėn ir mato — guli 
žolėje vaikelis ir gailiai rauda. Pagailo jo senukui. Nusivilko jis marš- 

“ kinius, susuko į juos vaikelį ir namo parsinešė. 

Nuo to laiko berniukas pas senį gyveno. Pagirdo jį senis pienu ir 
išeina malkų, o vaikelis lopšyje guli, senuko laukia. 

Ar ilgai, ar trumpai jie taip gyveno, užaugo berniukas didelis ir 
stiprus: eina vaikai imtynių — jis visus nugali, bėga lenkčių — pirmasis 
atbėga. Užtat ir praminė jį žmonės „Čansu“— kitaip sakant „„Galiūnu“! 

Vieną gražią dieną priėjo Čansu prie senio ir sako: 

— Imk ir mane, tėve, kartu į kalnus. Aš irgi noriu malkas kirsti. 

Nusijuokė senis: 

— Kur tau, Čansu, į kalnus? Per mažas dar ten vaikščioti. 

O Čansu nesiliauja: 

— Pažiūrėk, koks aš stiprus. Ne veltui mane žmonės Čansu pra- 
minė. 

Ką darys senis, sutiko. Padarė jis mažą čigę !, uždėjo sūnui ant pečių 
ir nusivedė berniuką į kalnus. 

Prikirto Čansu malkų, primetė pilną čigę ir namo neša. Nešė nešė, 
o virvė, kuria čigė buvo pririšta, staiga pokšt ir nutrūko! Malkos šast 
ant žemės ir pabiro. Baisiai daug Čansu buvo jų prisikrovęs. 

Nuvijo tada senis dešimt virvių ir prie čigės pririšo. Kiaurą dieną 
nešė Čansu malkas, o kitą rytą tiek malkų prisikrovė, kad visos dešimt 
virvių sutrūko. 

— Verčiau po mažiau, sūneli, malkų dėtum,— sako senis — mat ko- 
kia sunki našta! 

O Čansu juokiasi: 

— Anoks čia sunkumas! Jos kaip plunksnelės. Nukalk man, tėve, 
geležines virves. 

Kala senis geležines virves. Subėgo žmonės tų virvių pasižiūrėti, ir 
Čansu žiūri, prašo storesnes kalti. Nukalė senis geležines virves, pri- 
taisė jas prie čigės. Užsivertė Čansu čigę ant pečių ir į kalnus patraukė. 

Jau saulė nusileido, o Čansu vis nėra. Nerimauja senis: gal sūnus 
kur paklydo? Susišaukė kaimynus, ir išėjo jie Čansu ieškoti. Visus takus 
išnaršė, visus tarpeklius išžvalgė — nėra Čansu. 

Staiga kaimiečiai žiūri — kažkas pūpso vidury kelio: lyg ir uola, 
lyg ir koks medis. Priėjo arčiau ir aiktelėjo: stovi priešais juos Čansu — 
tiek malkų čigėn prisikrovė, kad net paties nesimato. 

Senis ėmė jį barti: 

— Ak tu nenaudėli, tavęs visas kaimas ieško, o tau nė motais! Ką 
čia veiki? Ko namo neini? 

— Dovanok, tėve,— sako Čansu.— Jau namo buvau beeinąs, bet dar 
vieną medį nukirsti sumaniau. 

Pakraipė galvas kaimynai: mat kokio stipruolio esama! 

Parėjo jie į kaimą ir išgirdo blogą žinią: užpuolė šalį žiaurūs sve- 
timšaliai, miestus ir kaimus degina, mažus vaikus žudo. 

Išgirdo šitai Čansu, nusilenkė žemai tėvui: 

— Leisk mane, tėve, šalies mūs ginti. Nenoriu, kad svetimšaliai 
į kaimą ateitų. 

Pravirko senis: 

— Kaip be tavęs, sūneli, liksiu? Kaip vienas gyvensiu? Ir tu dar tik 
berniukas. O jų visas pulkas! 


! Čigė — dėklas sunkumams ant pečių nešioti. 

Nusišypsojo Čansu: 

— Kas gimtojoje žemėje už teisybę kovoja, tas visad nugalės. Ne- 
liūdėk, tėve, išvysim priešus, ir pas tave sugrįšiu. 

Tai taręs, pasiėmė lanką ir strėles ir nuėjo priešų pasitikti. 

Ėjo dieną, ėjo kitą ir priėjo aukštą uolą. Norėjo Čansu arčiau pri- 
eiti, bet kur tau: piktas vėjas iš kojų verčia, žingsnio žengt negali. 

„Kas čia per stebuklas? — mąsto Čansu. — Juk jokio vėjo nebuvo. 
Dirst į vieną pusę, dirst į kitą, žiūri — netoliese milžinas miega, o jam 
iš šnervių toks vėjas pučia, kad net uola linguoja. 

— Ei tu, pabusk! — šaukia jam Čansu. 

O milžinas miega sau lyg niekur nieko. Pradėjo tada Čansu akmenė- 
lius į milžiną mėtyti. Krūptelėjo per miegus milžinas. Ir kad suūš ap- 
linkui, kad sutraškės didžiuliai medžiai, ir staiga — triokšt triokšt — nu- 
virto uola: milžino atodūsio neišlaikė. 

Pabudo milžinas, pasitrynė akis. 

— Kas mane pažadino? — klausia. 

O Čansu jam: 

— Aš, Čansu, tave pažadinau. Pūsk kol kas į šalį kvapą, kad prie ta- 
vęs prieit galėčiau. 

Milžinas pučia kvapą į šalį, o Čansu priėjo prie jo ir sako: 

— Ei tu, milžine! Šalį svetimšaliai užpuolė, o tau visai nerūpi! Eime 
verčiau su priešais kautis. 

Nusižiovavo milžinas, pasirąžė. 

— Miego norisi... Na, gerai, einam, išvysim neprašytus svečius, vis 
tiek miegoti neduos. 

Pasiėmė jis didžiulį vėzdą, prie šalies gulėjusį, ir leidosi su Čansu 
į kelią. Ėjo ėjo ir priėjo plačią upę. Suka galvas Čansu su milžinu, kaip 
per tą upę persikelti. Staiga upė ėmė srauniai tekėti ir dingo kažkur, 
lyg jos nė būti nebuvo. Perėjo Čansu su milžinu į kitą pusę, o ten žmo- 
pradėjo sruventi, į savo vietą 5ugrįžo. 

— Sveiki, gerieji žmonės, — tarė ant kranto sėdintis žmogus.— Aš 
žinojau, kad jūs per upę pereiti norit, šit ir išgėriau ją kuriam laikui. 

— Ačiū tau, — tarė Čansu.— Mes einame su priešais kautis. Gal ir tu 
su mumis eisi? 

— Žinoma, ir aš eisiu — atsako žmogus.— Ne svetima juk man ši 
žemė — gimtoji. Išgersiu dėl visa ko upę, gal prireiks. 

Išgėrė jis upę, ir traukia jie toliau trise. 

Ėjo ėjo ir sutiko prie kalnų perėjos žilą senutę. Pamatė juos senutė 
ir aimanuoja: 

— Kur jūs, neišmanėliai, einat? Ten priešai pikti jūsų laukia. Visus 
jie išžudė mūsų kaime — aš tik viena išsigelbėjau — ir toliau traukti 
ketina! 

Supyko Čansu, trenkė kumščiu į uolą. 

— Neleisim priešo, — sako.— Užkirsim jam kelią per kalnus! 

— Užkirsim! — tarė milžinas ir taip pat norėjo kumščiu trinktelėti, 
tik pabijojo: nuvirs uola, daug triukšmo bus, priešai pirma laiko suklus. 

O galiūnas, kuris upę išgėrė, nieko nesakė, tik galva linktelėjo: bi- 
jojo prasižioti — ištekės atgal upė, vėl reikės gerti. 

Palingavo senutė galvą: 

— Kaipgi jūs priešus įveiksitė Juk tik trys esat, o jų devynios ga- 
lybės! 

O Čansu jai atsako: 

— Nebijok, senučiuke. Kas savoje žemėje ir už teisybę kovoja, vi- 
sada nugali. 

Įsilipo jis medin ir žiūri į tolį. O tenai nieko nesimato, tik medžiai 
išlakūs stovi. Staiga susiūbavo sujudėjo medžiai ir perėjos link patraukė. 

Žiūri Čansu — ten visai ne medžiai, o priešo pulkai, ant galvų šal- 
mai užmaukšlinti, rankose aštrios ietys. 

Išlipo kuo greičiau Čansu iš medžio ir sako draugams: 

— Kai priešai perėją prieis, tu, milžine, pūsk kiek tik gali, o tu, ga- 

Pasislėpė galiūnai už uolos ir laukia priešų. 

Neilgai trukus už perėjos svetimšaliai pasirodė. 

— Na, milžine, pūsk kiek gali, — sako Čansu. 

Atsigulė milžinas ant žemės, giliai atsiduso, išpūtė žandus ir kad ims 
į priešus pūsti. 

— Ai ai ai! — suriko svetimšaliai — gelbėkit, gelbėkit! 

Tik kas juos gelbės? Užpuolėte kitus žmones — ir atpildą gausit kaip 
nusipelnėt! 

leido upę. Tą akimirką milžinas pūsti nustojo. 

Sukrito neprašyti svečiai į upę ir paskendo visi iki vieno. 

O galiūnai išsiskirstė kas sau namo. Ir susikalbėjo sutartoje vietoje 
vėl susitikti, jei priešas užpultų. Tik neina daugiau svetimšaliai į šituos 
kraštus: galiūnų bijo. 

ŽILVIČCIO DŪUDELĖ 


J ūroje, skalaujančioje Korėją iš pietų pusės, yra didelė sala, ji va- 
dinama Vėžlio sala, nes labai į vėžlį panaši. 

Saloje auga žilvitis. Sako, jam tūkstantis metų, jis kadaise išgelbėjęs 
salą nuo priešų ir atkeršijęs žiauriems užkariautojams. 

Po tuo žilvičiu vakarais susirenka seniai ir seka nuostabias pasakas. 


Vieną tokią pasaką pasekė vaikams senas žvejys. Sakė jis, kad tai 
net ne pasaka, o tikrų tikriausia teisybė. 

Ką gi, gal ir tikrai teisybė. Štai pasiklausykite. 

Seniai, labai seniai gyveno saloje drąsūs, stiprūs žmonės. Jie nieko 
neskriaudė ir nieko nebijojo. 

Kai iš jūros kartą salą užpuolė svetimšaliai, gyventojai visi kaip 
vienas stojo ginti gimtosios žemės. Jų buvo nedaug, o atėjūnų devynios 
galybės; jie taikūs Žvejai, o priešai visą gyvenimą plėšė svetimas žemes. 

Daug dienų ir naktų kovėsi salos gyventojai. Galų gale įveikė juos 
svetimšaliai, visus nukovė, saloje liko tik vaikai ir moterys. 

O priešai susiglemžė svetimą gerą ir tvirtais savo laivais leidosi į at- 
virą jūrą. 

Palaidojo moterys žvejus bendrame kape, paaimanavo, paverkė ir 
namo išsiskirstė. 

Rytojaus dieną atėjo jos prie kapo, o ten žalias žilvitis išaugęs. Iki 
pat žemės nukoręs jis lanksčias šakas, tarsi pridengdamas narsiuosius 
karius. 

Ilgai žiūrėjo moterys į puikųjį medį, o paskui priėjo prie žilvičio 
daili mergelė, nupjovė šaką ir pasidarė iš jos dūdelę. 

Nuo to laiko kiauras dienas mergelė grojo žilvičio dūdele, ir visi jos 
klausėsi. 

Kartą susirinko moterys pasiklausyti dūdelės ir staiga pamatė jūroje 
didžiulius laivus: vėl į salą plaukė svetimšaliai. Nubėgo moterys namo, 
čiupo peilius ir šakes ir pakrantėj sustojo. 

— Neleisim priešų! — sako. 

O laivai vis artyn plaukia. Ant denių vyrai su šarviniais marškiniais 
stovi, aukštai prie stiebo priešo vėliava plevėsuoja. 

Staiga viena moteris sako mergelei: 

— Sugrok ką nors savo dūdele. Tegu žino, kad jų nebijom. 

Prisidėjo mergelė prie lūpų dūdelę, nuringavo švelni muzika. Pakilo 
didžiulė banga, nusirito prie laivų, apvertė juos kaip plunksneles, ir visi 
laivai į dugną nugrimzdo. 

„. „Štai kokią pasaką pasekė vaikams senas žvejys. O vaikai jo 
klausia: 

— Kurgi toji dūdelė, seneliuk? 

— Čia jau kita istorija. .. 

Užsirūkė senis ilgą pypkę ir pasakoja toliau: 

— Atkeliavo iš šiaurės į salą naujas valdovas, išgirdo, kad mergelė 
turi stebuklingą dūdelę, atėmė ją ir ėmė pats pūsti. Pučia pučia — o dū- 
delė tyli, negroja valdovui. Tada valdovas padėjo dūdelę į auksinę skry- 
nutę ir gerai užrakino. 

O svetimšaliai vėl surinko didžiulę kariuomenę ir į salą patraukė. 
Nespėjo jų laivai prie salos priplaukti — pati savaime užgrojo skrynu- 
tėje dūdelė. Pakilo jūroje didžiulė banga, apvertė laivus kaip plunks- 
neles, ir nuskendo priešai jūros gelmėje. 

Supyko užjūrio šalies imperatorius ir siunčia į salą vyresnįjį sūnų. 
"Tegu sužino, kodėl nė vienas laivas prie salos priplaukti negali. 

Apsivilko imperatoriaus sūnus korėjietiškais drabužiais, sėdo į valtį 
ir nuplaukė tiesiai į salą. Priplaukęs salą, išlipo į krantą ir pas valdovą 
nuėjo. 

Sėdi valdovas soste, o tarnas jam sako: 

— Ten kažkoks ponas jūsų teiraujasi. Drabužiai jo korėjietiški, bet 
šiaip, regis, iš užjūrio atkilęs. 

— Ne tau spręsti, avigalvi! — užriko ant tarno valdovas.— Vadink 
jį čia! 

Įėjo imperatoriaus sūnus, nusilenkė žemai valdovui. 

— Išmintingasis valdove, noriu tau ištikimai tarnauti. 

Valdovas patenkintas nusišypsojo; niekas dar iki šiol jo išmintingų 
nevadino. Ir ėmė nuo tos dienos imperatoriaus sūnus valdovui tarnauti. 
Nuo ryto iki vakaro apie jį tupinėja be jokio atilsio, akių nesumerkia 
ir vis šniukštinėja, ar nėra kokios paslapties. k 

Pamatė kartą imperatoriaus sūnus auksinę skrynutę ir klausia: 

— Kokia čia skrynutė? 

O valdovas ir sako: 

— Skrynutėje stebuklinga dūdelė paslėpta. Kai paputi dūdelę, visi 
norai išsipildo. 

Kad dūdelė padeda tik paprastiems, geriems žmonėms, valdovas ne- 
pasakė. Jis ir pats, mulkis, šito nežinojo — negrojo jam dūdelė, ir viskas. 

Sulaukė imperatoriaus sūnus tamsios nakties, pavogė dūdelę, sėdo 
į valtį ir išplaukė. 

Parplaukė namo, papasakojo viską tėvui imperatoriui, o tas nu- 
džiugo baisiai: 

— Dabar visą pasaulį užkariausim! 

Čiupo kuo greičiau dūdelę ir pučia iš visų jėgų. Pučia pučia — o ste- 
buklinga dūdelė tyli. Supyko imperatorius ir išmetė dūdelę į jūrą. Sū- 
pavosi sūpavosi dūdelė ant bangų ir savo tėvynėn nuplaukė. 

Žmonės sako, ir dabar ji prie Korėjos krantų plūduriuojanti. 


KAIP VILKAS 
BE KAILIO LIKO 


Kartą žvėrių karalius tigras sunkiai susirgo. Jis gulėjo savo urve ir 
taip garsiai vaitojo, kad kiškis kitame miško gale iš baimės užsikišo 
letenom savo ilgas ausis. 

Veltui žvėrys ieškojo savo valdovui vaistų. Kasdien tigras ėjo vis 
menkyn ir menkyn. 

Ir tada pirmasis karaliaus ministras vilkas paskelbė visiems žvėrims: 
girdi, eikit ir atsisveikinkit su miškų ir kalnų viešpačiu. | 

Visą dieną tigro urve lankėsi žvėrys. Jie žemai lenkėsi savo kara- 
liui ir linkėjo kuo greičiau pasveikti. 

Vakarop jau visi žvėrys buvo tigrą aplankę, tik vienas neatėjo. Ne- 
aplankė valdovo tik ruda lapė. O vilkas seniai ant lapės pyko, mat šioji 
vis iš jo šaipėsi, esą pirmasis ministras į paprasčiausią šunį panašus. 

Sužinojęs, kad lapė neatėjo tigro lankyti, vilkas įlindo į urvą pas 
merdintį valdovą ir sako: 

— Rūstus ir didis valdove! Visi valdiniai tave aplankė, visi palin- 
kėjo tau laimės ir sveikatos. Tik vienas žvėris pamiršo savo pareigą ir 
nepanoro pas tave ateiti. 

— Kas toks? — suurzgė tigras.— Sakyk, kas tasai nenaudėlis? 

— Lapė, teisingasis valdove! Už tokį nusižengimą ji verta mirties 
bausmės! 

— Tai surask ją ir sudraskyk! — suriaumojo tigras. 

Nudžiugęs vilkas iššoko iš urvo ir nudūmė į pamiškę, kur gyveno 
lapė. 

O lapė tuo tarpu visą laiką gulėjo krūmuose prie urvo angos ir klau- 
sėsi, ką apie ją plepėjo vilkas. Kai vilkas dingo už medžių, lapė įsėlino 
į urvą ir pagarbiai nusilenkė sergančiam karaliui. 

— Kas tave įleido? — suriko tigras.— Kaip drįsai iki šiol dar man 
nepalinkėti sveikatos ir ilgų metų? | 

Lapė puolė ant žemės, išpūtė savo vešlią uodegą ir prakalbo saldžiu 
balsu: 

— Išklausyk manęs, didysis valdove, aš papasakosiu, kodėl tavoji 
tarnaitė taip vėlai atėjo. Visi žvėrys jau aplankė tave sergantį ir pa- 
sveikino. Bet nė vienas iš jų neatnešė tau vaistų, kad išgytum, ir nepa- 
galvojo, kaip palengvinti kančias. 

— Teisybė, — tarė tigras.— Nė vienas nepasakė, kaip man pasveikti 
ir būti stipriam. 

O lapė nesiliovė. 

— Klausinėti, kaip sveikata,— visai nesunku, bet nuo to dar niekas 
nepasveiko. Dieną naktį sukau galvą, kaip pailginti tau gyvenimą. Lan- 
kiausi daugelyje kraštų pas garsius gydytojus ir sužinojau, kokiais vais- 
tais gali išsigydyti. Štai kodėl, didysis valdove, atėjau pas tave taip 
vėlai. 

Išgirdęs tokius žodžius, žvėrių karalius apsidžiaugė ir sušuko: 

— Kokia laimė, kad vilkas dar nespėjo įvykdyti mano įsakymo. Duok 
šen greičiau savo vaistus, ir, jeigu jie man padės, aš pakelsiu tave pir- 
muoju ministru. 

— Aš apibėgau dešimtį šalių, tik paskui patekau pas garsųjį Indijos 
gydytoją. Paklausiau jį, ką reikia daryti, kad mano valdovas, miškų ir 
kalnų siaubas, būtų sveikas ir laimingas. Ir garsusis gydytojas man atsa- 
kė: tegu tigras pamiega dešimt naktų ant vilko kailio — ir vėl jis bus 
sveikas. 

Tai tarusi, lapė nuolankiai nusilenkė žvėrių karaliui ir išėjo iš urvo. 

Tigras liepė tučtuojau surasti vilką ir nudirti jam kailį. 

Atsigulęs ant vilko kailio, girių valdovas laukė, kada pasveiks. 

O lapė tuo tarpu susirinko savo mantą ir leidosi į kitą mišką. 

Dešimt dienų ir naktų išgulėjo tigras ant vilko kailio, bet vis tiek ne- 
pasveiko. Suprato žvėrių karalius, kad lapė jį apgavo, bet buvo jau per 
vėlu: lapės niekur nerado, nors ir labai ieškojo. 

O vilkui taip ir reikėjo: kas nori kitą pražudyti, dažnai pats galą 
gauna. 


CHON KIL TONAS — 
VARGSŲ UŽTARĖJAS 


Gzniai, labai seniai štai kas nutiko. 

Seulo gubernatoriaus vergė pagimdė sūnų. Berniukui davė Chon Kil 

Tono vardą. Kai Chon Kil Tonas sulaukė metų, motina susiruošė su juo 
į kalnus — nusilenkti šventiems prosenių kapams. 

Nenuėjo vergė nė pusės kelio, žiūri — kalno papėdėje visai iškaršęs 
senelis bestovįs. Prisiminė jinai tada, ką žmonės buvo kalbėję. O kalbė- 
jo jie štai ką. 

Miške prie didelio kalno gyvena senas išminčius. Niekur jis iš miško 
nėra kojos iškėlęs, ir pikti žvėrys, jį pamatę, pasidaro romūs kaip kiš- 
kučiai. Jis gali sutramdyti plėšrūną tigrą, nuvyti šalin įšėlusį vilką, nuo- 
dingą gyvatę padaryti visai nekenksmingą. Ir dar senasis išminčius gali 
miško žolėmis išgydyti visas ligas. Žmonės pas jį ateina ligoti, o išeina 
sveiki ir linksmi. | 

Pamačiusi išminčių, Chon Kil Tono motina žemai nusilenkė ir pa- 
prašė: 

— Palinkėkite mano pirmagimiui laimės. 

Senelis pasižiūrėjo berniukui į veidelį ir tarė: 

— Tegyvena jis daug daug metų. Ir dar aš pasakysiu: šitas berniukas 
ne toks, kaip kiti. Jis išaugs galiūnas ir būdamas keturiolikos metų su- 
žinos burtų žodžius. Varguoliai jį mylės, o karaliaus žmonės bijos ir ne- 
apkęs. Ir dar pasakysiu: šitas berniukas pragaišins mūsų gubernatorių. 

Taręs tuos žodžius, išminčius dingo oloje. O vergė su berniuku lei- 
dosi toliau. 

Pasiekė girdas ir gubernatorių, kad išminčius pasakęs tokius žodžius: 
nusijuokė jis ir tarė: 

— Kaip gali mane pragaišinti niekingas vergės sūnus? Chon Kil To- 
nas mano vergas, ir aš galiu su juo daryti, ką noriu. Kas man uždraus 
nugalabyt jį pirmiau, negu jis užaugs? 

Pasišaipė gubernatorius iš tų išminčiaus žodžių ir užmiršo Chon Kil 
Toną. 

O berniukas vis augo ir augo. 

Kai jam sukako septyneri metai, jis jau stebino visus savo protu ir 
nepaprasta jėga. Aštuonerių metų Chon Kil Tonas mokėjo skaityti iš- 
minčių surašytus pamokymus ir atspėti slaptas priešų užmačias. 

Kai Chon Kil Tonui sukako keturiolika metų, girdas apie nepaprastą 
jo protą pasiekė ir gubernatorių. Sunerimo Seulo valdovas įsakė tučtuo- 
jau atvesti vergės sūnų. 

Pamatęs jauną galiūną, jis iš karto prisiminė senio žodžius: „Šitas 
berniukas pragaišins mūsų gubernatorių.“ 

Išsigando gubernatorius ir nusprendė naktį nugaluoti miegantį Chon 
Kil Toną. Bet Chon Kil Tonas mokėjo atspėti piktas priešų mintis ir va- 
kare tarė motnai: 

— Jeigu manęs ilgai namie nebus, nesirūpink. Aš trauksiu plėšrių 
žvėrių medžioti. 

Nustebo motina: 

— Kaipgi tu medžiosi? Juk nei lanko, nei strėlių neturi. 


— Nieko, — atsakė Chon Kil Tonas.— Užtat širdyje turiu neapykantą 
ir stiprias rankas. Lik sveika, mama, netrukus apie mane išgirsi! 


Kai užgeso namų žiburiai, Chon Kil Tonas jau buvo toli kalnuose. 
Jis ėjo visą naktį, o rytas jį užklupo ant aukštos uolos. 

Pasižiūrėjo vergės sūnus į šiaurę — ir pamatė mėlynus ežerus, o juose 
plaukiojančias išdidžias gulbes. Pasižiūrėjo į pietus — ir pamatė miškus, 
stūksančius kaip siena, medžių viršūnėmis besiremiančius į patį dangų. 
Žvilgtelėjo Chon Kil Tonas į rytus — ten garma sraunios upės. Atsigrę- 
žė į vakarus — ir negalėjo atitraukti akių nuo laukų, kur vėjas siūravo 
čiumizos daigus ir aukštus kukurūzų stambus. 

Chon Kil Tonas žiūrėjo į savo tėviškę ir jautė, jog kas akimirką darosi 
vis tvirtesnis ir tvirtesnis. Pamatęs ant bedugnės krašto akmenį, ir tokį 
didelį, kad ant jo būtų galėjęs sutilpti šimtas žmonių, jis bakstelėjo jį 
pirštu, ir akmuo nuriedėjo bedugnėn. 

Nusijuokė Chon Kil Tonas iš džiaugsmo, kad jis toks stiprus, aukštai 
iškėlė galvą ir išvydo toli horizonte didžiulę uolą. Uolos viršūnę debe- 
sys gaubė. 

— Dabar aš viską galiu! — sušuko vergės sūnus. — Net debesis pa- 
siekti! 

Ir Chon Kil Tonas ėmė kopti į aukščiausios Korėjoje uolos viršūnę. 
Kiaurą dieną jis kopė prie debesų, kiaurą naktį keberiojosi skardžiais ir 
pakriūtėmis ir galop saulei tekant užsiropštė ant uolos. 

O kai patekėjo saulė ir išsisklaidė rūkas, Chon Kil Tonas išvydo prie- 
šais mūro sieną. Toje mūro sienoje buvo durys. Tokių durų net penkias- 
dešimt vyrų nebūtų nė iš vietos pajudine. 

Priėjo Chon Kil Tonas prie tų durų, įsirėmė petimi, ir durys iš lėto 
ėmė vertis. Chon Kil Tonas atsidūrė žydinčioje lygumoje. Nespėjo nė ap- 
sidairyti, kai pasijuto bestovįs žmonių būry. 

— Kas tu toks?— rėkė žmonės.— Kaip drįsai čionai įžengti? Dabar tu 
mirsi! 

Bet Chon Kil Tonas neišsigando. Jis žemai jiems nusilenkė ir tarė: 

— Dar vakar aš buvau Seulo valdovo vergas. Bet panorau būti 
laisvas ir išėjau į kalnus. Dabar jūs viską žinot apie mane. Papasakoki- 
te ir jūs, kas esate? 

— Mes karaliaus dvariškių ir vienuolių priešai. Suėję draugėn, pri- 
siekėme visą gyvenimą padėti vargšams ir bedaliams. .. 

Tada Chon Kil Tonas tarė: 

— Jeigu taip, ir aš noriu būti su jumis! 

— Prisiek, kad nedarysi vargšams niekad blogo, kad karaliaus dva- 
riškiams atsimokėsi už piktus jų darbus, ir tapsi mūsų broliu. 

Chon Kil Tonas prisiekė, ir vyresnysis tarė: 

— Dabar mes pažiūrėsim, ko tu vertas. Pirmiausia norime žinoti, ar 
esi stiprus. Parodyk mums savo jėgą. 

Chon Kil Tonas apsižvalgė ir pamatė lygumoje aukštą pušį. Priėjo 
prie medžio, čiupo abiem rankom už kamieno, trūktelėjo ir išrovė medį 
su šaknimis. 

— Gerai, — tarė vyresnysis.— Tavo jėgą matėme. Dabar dar turi įro- 
dyti mums, ar esi išmintingas ir sumanus. Tad klausykis. Gretimuose 
kalnuose yra didelė šventykla. Už aukštų jos sienų gyvena žiaurūs 
vienuoliai. Jie plėšia viską iš beturčių ir verčia juos dirbti sau ir ka- 
raliaus dvarui. Ne vieną kartą mes mėginome prasiskverbti į tą šven- 
tyklą, bet ant aukštų jos sienų visuomet stovi budri sargyba. Ir mums 

nepasisekė slapčiomis į ją įsigauti. Sugalvok, kaip mums prasiskverbti 
už jos sienų — ir mes patikėsime, kad tu didžiai protingas. 

— Leiskite man iki pietų pagalvoti, — paprašė Chon Kil Tonas. 

Vidudienį jis papasakojo savo planą vyresniajam, ir tasai liepė ap- 
vilkti Chon Kil Toną raudonais šilkiniais drabužiais ir pabalnoti jam 
asilą. 

Chon Kil Tonas sėdo ant asilo, atsisveikino su naujaisiais savo drau- 
gais ir patraukė į gretimus kalnus. 

Šventyklą sauganti sargyba jau iš tolo pamatė puošniais drabužiais 
apsirengusį Chon Kil Toną. 

— Tikriausiai atįioja koks aukštas dvariškis, — tarė storiausias vie- 
nuolis. 

Pasibeldė Chon Kil Tonas į vartus, ir tuoj buvo įleistas. 

— Aš karaliaus ministro sūnus, — tarė Chon Kil Tonas.— Tėvas mane 
atsiuntė į šventyklą pas jūsų vyresnįjį mokytis išminties, nuolankumo ir 
gerumo. 

Vos tik vyresnysis sužinojo, kad pas jį atjojo mokytis karaliaus mi- 
nistro sūnus, tuoj šoko pasitikti Chon Kil Tono. O Chon Kil Tonas nuli- 
po nuo asilo ir pagarbiai tarė: 

— Mano tėvas siunčia jums dovanų šimtą arklių su sunkiais krovi- 
niais — jie neša maišus ryžių. Saulei leidžiantis karavanas bus prie 
šventovės. 

Iš džiaugsmo, kad turės tiek ryžių, vienuoliai nutarė iškelti pokylį. 
Chon Kil Toną pasodino garbingiausioje vietoje, ir visi vienas per kitą 
vaišino kuo galėdami. 

Per patį puotos smagumą įbėgo sargybinis ir suriko, kad ministras 
atsiuntė karavaną su ryžiais. 

— Įleiskit karavaną į kiemą ir vėl gerai uždarykit vartus, — paliepė 
vyresnysis. 

— O kodėl jūs laikote vartus uždarytus?— paklausė Chon Kil Tonas. 

— Ak gerbiamas pone, — sušniaukrojo vyresnysis, — jūs tikriausiai 
nežinote, kad netoliese gyvena plėšikai. Jie nori apiplėšti mūsų šventyk- 
lą. Tiktai šito niekada nebus. Mūsų šventyklos sklendės tvirtos ir sar- 
gyba budri. 

— Žinoma, — tarė Chon Kil Tonas.— Į šitokią šventyklą jie niekada 

Visi vienuoliai godžiai valgė ir gėrė. Staiga Chon Kil Tonas kad su- 
riks ir čiupt ranka už žando. 

— Kas jums, gerbiamas pone?— paklausė vyresnysis. 

Užuot atsakęs, Chon Kil Tonas išsiėmė iš burnos akmenėlį, kurį pats 
nemačiom buvo įsidėjęs, ir piktai suriko: 

— Negi tėvas mane čion atsiuntė, kad akmenis ryčiau? Kaip drįso- 
te karaliaus ministro sūnui tokius ryžius patiekti? 

Visi vienuoliai išgąstingai nulenkė skustas galvas. Tuo tarpu, Chon 
Kil Tonui davus ženklą, dvidešimt su karavanu atkeliavusių jo brolių 
ipuolė į kambarį ir šoko rišti vienuolių storomis virvėmis. 

Šie ėmė klykti, ir į pagalbą jiems atbėgo sargyba. 

Bet tada staiga atgijo visas šimtas maišų su ryžiais. Kiekviename 
maiše vietoj ryžių tūnojo žmogus ir laukė signalo, kada galės čiupti 
godžius ir nedorus vienuolius. Netrukus visi vienuoliai buvo surišti. 

Ketindamas palikti vienuolyną, Chon Kil Tonas dar susišaukė visus 
varguolius, kuriuos vienuoliai vertė jiems dirbti. Kiekvienam iš vie- 
nuolyno podėlių davė po maišą ryžių ir kapšą pinigų. Varguoliai susi- 
krovė visą gautą turtą ant asilų ir leidosi į tolimus miškus. O Chon Kil 
Tonas su savo draugais sėdo ant arklių ir pasuko atgal į gretimus kal- 
nus. Tada Chon Kil Tonui tarė naujieji draugai: 

— Tu įrodei mums, koks esi stiprus, išmintingas ir sumanus. Mes 
matėme, kaip myli varguolius. Nuo šiol būk mūsų vyresnysis. 

Chon Kil Tonas sutiko būti vyresniuoju. 

Nuo tos dienos Korėjoje karaliaus dvariškiai nebeturėjo ramybės. 
Visur jų tykojo Chon Kil Tonas ir jo draugai. Kasdien Chon Kil Tonas 
darydavo po gerą darbą: neturtingai nuotakai jis dovanodavo vestu- 
vėms kapšelį pinigų ir šilko apdarą, alkanam — maišiuką ryžių, vals- 
tiečiui — jautį, vergui — laisvę. Iš žiauriųjų dvariškių ir vienuolių at- 
imdavo viską: pinigus, auksą, gyvulius. 

Girdas apie Chon Kil Tono žygius pasiekė ir karalių. Supyko kara- 
lius, pasišaukė Seulo valdytoją ir tarė: 

— Chon Kil Tonas — tavo vergas. Įsakau jį sugauti ir virve surištą 
pas mane į rūmus atvesti. 

Prisiminė gubernatorius išminčiaus pranašystę, kad pražus jis per 
Chon Kil Toną, ir nusprendė žūt būt vergą sugauti. Tik nežinojo valdo- 
vas, kad nesugausi to, kurį visi žmonės slepia. 

Jis dar net namo nespėjo sugrįžti, o Chon Kil Tonas jau žinojo ka- 
raliaus įsakymą. 

Sugrįžęs namo, gubernatorius išgirdo tarnus rėkiant: 

— Nelaimė! Degam| Gelbėkitės! 

Išbėgo į kiemą ir pamatė, kad jo namas dega iš visų keturių pusių. 
Nors ir labai plūkėsi tarnai, gesindami gaisrą — ugnis nemažėjo. Kai 
pagaliau ugnis užgeso ir dūmai išsisklaidė, vietoj gubernatoriaus namų 
kūpsojo anglių krūva. O ant tvoros didelėmis raidėmis buvo parašyta: 
„Vaduoju gubernatorių nuo nedorai užgyvento turto. Chon Kil Tonas.“ 

— Greičiau paskui juos,— suriko gubernatorius,— greičiau! Plėšikai 
negalėjo toli nubėgtil 

Veltui jie vijosi Chon Kil Toną. Aukštai ant uolos, už mūro sienos, 
jis buvo visiškai saugus. 

Išgirdęs, kad Chon Kil Tonas nesugautas, karalius dar labiau supyko 
ir tarė: 

— Jei gubernatorius nestengia šito plėšiko sugauti, tegu taisosi mai- 
šą kvailai savo galvai. 

Nuo tos dienos neturėjo gubernatorius ramybės. Ilgai galvojo, kaip 
Chon Kil Toną sugauti, ir sugalvojo. 

Po visus Korėjos miestus ir kaimus jis išsiuntinėjo žygūnus. Žygūnai 
ėjo gatvėmis, pūtė trimitus ir, kai susirinkdavo žmonės, skelbė: 

— Pasakykite Chon Kil Tonui: jeigu jis per dešimtį dienų neateis 
pas gubernatorių, jo motina bus nužudyta. 

Išgirdo Chon Kil Tonas, kad jo motinai gresia mirtis, nuėjo prie 
upės ir nusipjovė septynias nendreles. Papūtė į tas nendreles, ištarė 
burtažodį — ir pavirto nendrelės į gyvus žmones. Ir kiekvienas iš jų 
buvo panašus į Chon Kil Toną, kaip panašūs būna du saulės spinduliai. 
Praėjus dešimčiai dienų, prie naujo gubernatoriaus rūmo priėjo žmogus 
ir tarė sargybiniui: 

— Aš — Chon Kil Tonas. 

Sargybinis čiupo Chon Kil Toną ir nutempė pas gubernatorių. 

— Suriškit jį!-— suriko šis. 

Tuo tarpu sargybinis įvedė dar vieną Žmogų ir pranešė: 

— Viešpatie, štai žmogus, kuris irgi sakosi esąs Chon Kil Tonas. 

Gubernatorius pakėlė akis ir atsitraukė atatupstas: priešais jį stovėjo 
antras Chon Kil Tonas. Abu Chon Kil Tonai žiūrėjo į valdovą ir šyp- 
sojosi. 

Gubernatorius jau norėjo ką sakyti, tik žiūri — į kambarį veda trečią 
Chon Kil Toną. 

Ir vis ėjo Chon Kil Tonai vienas po kito, kol kambaryje jų stovėjo 
aštuoni. Sutriko piktadarys. Kaip sužinoti, kuris iš jų tikrasis? Negi vesi 
pas karalių aštuonis Chon Kil Tonus. 

Tada liepė pašaukti Chon Kil Tono motiną ir paklausė: 

— Kuris iš šitų žmonių tavo sūnus? Jei nepasakysi, visus nugaluo- 
siu. Jeigu pasakysi, tavo sūnaus pasigailėsiu. 

Patikėjo moteris klastingais gubernatoriaus žodžiais ir tarė: 

— Mano sūnui ant krūtinės juodas apgamas. 

— Nutraukit plėšikams marškinius, — įsakė gubernatorius. 

Vos tik sargybiniai puolė prie suimtųjų, Chon Kil Tonas šūktelėjo 
burtažodį — ir kambarys paskendo rūke. O kai rūkas išsisklaidė, kam- 
baryje buvo tik gubernatorius ir sargybiniai. Ir dar kampe gulėjo de- 
vynios nendrelės. Tačiau į jas sumaištyje niekas nekreipė dėmesio. 

Kai sutemo naktis ir namuose visi sumigo, viena nendrelė sujudėjo 
ir ėmė augti. Jai išaugo rankos, kojos, liemuo, galva. Tai buvo Chon 
Kil Tonas. Jis paėmė nuo grindų mažiausią nendrelę ir, palaukęs, kada 
debesys uždengs mėnulį, išėjo iš gubernatoriaus rūmų ir nudrožė į kal-- 
nus pas savo draugus. 

Užkopęs ant uolos, pasidėjo ant žemės nendrelę, pasakė burtažodį — 
ir nendrelė vėl pavirto į motiną. 

— Dabar jūs laisva,— tarė jai Chon Kil Tonas.— Aš atsivedžiau jus 
pas savo draugus, ir jie godos jus kaip savo motiną. 

Ilgai gubernatorius nedrįso rodytis karaliui į akis. Žinojo, kad ka- 
ralius tikrai nukirs jam galvą, jeigu jis nesugaus Chon Kil Tono. 

Nusprendė tada gubernatorius savo priešą sugauti gudrumu. Apsi- 
rengė paprasto prekijo drabužiais ir dviem stipriausiems sargybiniams 
liepė irgi persirengti prekijais. Ir leidosi visi trys bastytis po aplinkinius 
kaimus. Gubernatorius užantyje turėjo užsikišęs aštrų durklą, o sargybi- 
niai, be peilių, turėjo dar ir storas virves. Virves gubernatorius liepė 
pasiimti, kad galėtų atvesti Chon Kil Toną pas karalių surištą. 

Bet Chon Kil Tonas sužinojo, kad gubernatorius jo ieško, ir štai ką 
padarė. Apsirengė skarmalais, susikūprino kaip senis, pasiėmė lazdelę 
ir patraukė į artimiausią kaimą. Sliūkina, vos kojas velka. 

O tame kaime kaip tik gubernatorius buvo apsistojęs. Pamatė jis 
apdriskusį senį, lazdele besiramsčiuojantį, ir šūktelėjo: 

— Ei bastūne, ar kartais nematei plėšiko Chon Kil Tono? 

— Ne, pone, nemačiau, — atsakė senis. — Girdėjau, jis toks baisus 
esąs, kad žmonės, tik jį išvydę, žado netenka! 


Gubernatorius nusijuokė: 

— Pakliūtų jis man į rankas, žinočiau, ką daryti! 

Tada Chon Kil Tonas tarė: 

— Žmonės man porino, kad šįryt jis patraukęs į artimiausią kalną 
ir užkopęs į pačią viršūnę. 

Išgirdę tuos žodžius, sargybiniai išsitraukė durklus, įrėmė seniui 
į krūtinę: 

— Vesk mus, kur jis slepiasi! 

— Einam, — tarė Chon Kil Tonas.— Man ir pačiam norisi pažiūrėti, 
Kaip jūs tą plėšiką gaudysit. 

Ilgai, labai ilgai Chon Kil Tonas vedė gubernatorių ir jo sargybinius. 
Naktis užklupo juos kalnuose. Rytą vos brėkštant Chon Kil Tonas paža- 
dino gubernatorių, ir jie keliavo toliau. Pagaliau įkopė į paskutinę įkal- 
nę, ir Chon Kil Tonas priėjo prie sunkių durų mūro sienoje. Gubernato- 
rius ir sargybiniai sekė jam įkandin. 

Staiga Chon Kil Tonas pastūmė duris, jos atsidarė — ir jis dingo už 
durų. Bet gubernatorius spėjo įsmukti paskui senį. 

— Stok!— sušuko jis.— Stok, jei neklausysi, galvą padėsi! 

— Aš nė nebėgu,— atsakė senis. 

Jis išsitiesė, toli nusviedė lazdą ir nusimetė skarmalus. Prieš guber- 
natorių stovėjo jaunas karžygys Chon Kil Tonas. 

Iš visų pusių prie Chon Kil Tono bėgo jo draugai. O priekyje visų 
skubėjo motina. 

Gubernatorius viską suprato. Puolė ant kelių prieš Chon Kil Toną ir 
maldavo pasigailėti. 

Gudrusis Chon Kil Tonas tarė: 

— Gerai, mes nieko tau nedarysim. Duokite jam pačią didžiausią 
taurę stipriausio vyno. 

Apsidžiaugė valdovas, išgėrė vyną iki dugno, apsvaigo ir užmigo 
kaip negyvas. " 

Tada Chon Kil Tonas gubernatoriui nuskuto pusę galvos, aprengė 
moteriškais drabužiais, stipriai pririšo prie asilo, kad nenukristų, ir nak- 
tį nuvedė tą asilą į Seulą. Rytą sargybiniai karaliui pranešė, kad prie 
vartų miega girtas gubernatorius. 

Pamatęs gubernatorių su pusiau skusta galva ir dar su moteriškais 
drabužiais, karalius taip supyko, kad tuoj pat įsakė nukirsti jam galvą. 

Taip išsipildė viskas, ką sakė išminčius, gyvenantis miške prie seno 
kalno. 


KAIP VALSTIETIS ČEČŽU 
MIESTĄ IŠGELBĖJO 


(NN NIN) 


Ą tsitiko šitai labai seniai, tada net mūsų protėvių pasaulyje nebuvo. 

Užėmė japonai Korėjoje Čečžu miestą ir giriasi: 

— Mes dabar amžinai čia pasiliksime. Niekada korėjiečiai Čečžu 
mieste negyvens. 

Tada pasišaukė karalius generolus ir įsakė jiems priešus išvaryti. 

— Jei neišvarysite, liepsiu pastatyti jus už taikinius šauliams!-— pa- 
grasino karalius. 

Generolai žemai nusilenkė karaliui ir išėjo. Sėdi visi namie ir galvo- 
ja, kaip išvyti priešus iš Čečžu. Tas miestas jiems atrodė neprieinamas: 
iš visų pusių aplink jį dygūs brūzgynai, ir tokie tankūs ir aukšti, kad. 
nė vienas žmogus nestengtų pro juos prasibrauti. 

Daug dienų generolai galvojo, kaip įvykdyti karaliaus įsakymą, b2t 
nieko doro nesugalvojo. 

Tada generolas Te Jon Čilis užkopė ant kalnelio netoli Čečžu ir 
dairosi, ar nebūtų galima kur praeiti pro brūzgynų sieną. 

Netoliese senas valstietis su juodu jaučiu arė žemę. Generolas net 
nežvilgtelėjo į artoją, bet staiga išgirdo, kaip valstietis bara jautį: 

— Ar ilgai čia vietoj trypčiosi? Tu ne koks Te Jon Čilis, kad ga- 
lėtum dykinėti, kai reikia dirbti! Ę 

Supyko generolas, priėjo prie senio ir paklausė: 

— Kaip drįsti koneveikti Te Jon Čilį? Argi jis ne protingiausias, ne 
narsiausias iš visų karaliaus generolų? 

Valstietis atsakė: 

— Jeigu jis protingas ir narsus, kodėl neišveja iš Čečžu priešų? 

— Gal tu apakęs ir nematai, kad miestas apsuptas neįžengiama spyg- 
liuota tvora!-— suriko generolas. 

— O kas trukdo karvedžiui ją sunaikinti; — paklausė valstietis. 

— Plepy! — sušuko Te Jon Čilis. — Tvorą dieną naktį sergsti sar- 
gybiniai! 

— Jeigu žmogus savo žemę myli, turi žinoti, kaip nuo priešų ap- 
saugoti!-— atkirto valstietis. 

— Atseit, tu žinai, kaip japonus iš miesto išvyti?— pasišaipė gene- 
rolas. 

— Žinau,— atsakė senis.— Atsiųsk man po penkiolikos mėnesių šimtą 
karių — ir Cečžu vėl bus Korėjos miestas. 

— Matyt, užmiršai, seni, kad lengviau grąžinti paleistą strėlę, nei 
tartą žodį. Aš tau atsiųsiu po penkiolikos mėnesių šimtą kareivių. Bet 
žinok: jeigu netesėsi duoto žodžio ir neišvysi priešų, liepsiu iš tavo odos 
būgną padirbti! 

Tai taręs, Te Jon Čilis paliko valstietį lauke, o pats nuskubėjo pas 
karalių. Kai generolas papasakojo apie pagyrūną valstietį, karalius ilgai 
juokėsi, paskui tarė: 

— Reikia pasergėti šitą pagyrų puodą. Ko gero, dar pabėgs, ir mes 
negalėsime nukirsti jam galvos. 

Rytojaus dieną karaliaus žmonės vis sukinėjosi apie senio pirkią. 
Vakare pranešė karaliui: 

— Valstietis visą dieną klijavo iš popieriaus kažkokius maišelius. 

Praėjo diena, ir jie pranešė: 

— Valstietis vėl nuo ryto iki vakaro klijavo popierinius maišelius. 

Dešimt dienų iš eilės jie pranešinėjo karaliui, kad valstietis klijuoja 
popierinius maišelius. 

O vienuoliktą dieną pranešė, kad valstietis be atvangos klijuoja po- 
pierinius aitvarus. 

— Jam galvoj pasimaišė!— tarė karalius. 

Netrukus karaliui pranešė apie naują senio pramaną: jis susikvietęs 


swvw- 


aitvarus. 

Karalius ne juokais įširdo. Norėjo tuoj pat nukirsti seniui galvą, ta- 
čiau Te Jon Čilis nusilenkė žemai ir tarė: , 

— Maloningasis karaliau, tam pagyrūnui aš pažadėjau laukti pen- 
kiolika mėnesių. Jo galva niekur nedings! 

— Tebus, kaip tu nori, — sutiko karalius.— Tik žiūrėk, kad tas suk- 
čius niekur nepaspruktų. 

Praėjo vasara, stojo ruduo; atrodė, kad valstietis visai bus pamiršęs 
savo pokalbį su generolu Te Jon Čiliu. Kiauras dienas triūsė savo ūke- 
lyje: dirbo laukuose, taisė pirkelę, rinko miške žabus, mezgė tinklus. 

Nejučia ir žiema atėjo, o po jos pavasaris. Artinosi laikas, kurį 
valstietis buvo paskyręs Čečžu miestui vaduoti. Vis dažniau ir dažniau 
sukinėjosi apie jo pirkelę karaliaus žmonės. Bet senis dėjosi jų nema- 
tąs ir dirbo savo darbus. 

Gegužės mėnesį įkopė į kalvelę, -atidžiai apžiūrėjo dygų brūzgyną 
įr patenkintas grįžo atgal į kaimą. 

Prie pirkelės pamatė karaliaus žmogų, šyptelėjo ir tarė: 

— Pasakyk Te Jon Čiliui, kad prasidėjus devintam mėnuliui aš lauk- 
siu jo karių. 

Pagaliau sutemo pirmoji devinto mėnulio naktis. Šimtas geriausių 
karių, apsiginklavę stipriais lankais, aštriomis strėlėmis ir sunkiais kar- 
dais, tykiai atsėlino į kaimą, kur gyveno valstietis. Su kariais atėjo ir 
budelis. Karalius jam buvo įsakęs atnešti į rūmus senio galvą, jei tasai 
nestengs išvyti iš Čečžu priešų. 

Valstietis išėjo ir tarė: 

— Šliaužkite paskui mane labai tykiai, kad net miško pelė neiš- 
girstų! 

Kariai nušliaužė paskui senį. Kai iki spygliuotosios užtvaros beliko 
mažiau nei li, valstietis šnibždomis įsakė kariams tūnoti vietoje. Tada 
atrinko dešimtį vikriausių jaunų karių, kažką jiems pasakė, ir šie grei- 
tai nušliaužė tolyn. Tik staiga netoli Korėjos karių iškart dešimtyje vie- 
tų pliūptelėjo ugnis. Vėjas ją dar labiau įpūtė ir nunešė tiesiai į brūz- 
gynus. Suliepsnojo krūmai iš visų pusių, ir ugnis siūbtelėjo iki pat 
dangaus. 

— Manse! Manse! ! — suriko valstietis. 

Ir Korėjos kariai, matydami, kad nebėra neprieinamos tvirtovės, puo- 
lė į Čečžu. Mūšis truko neilgai. Samurajai buvo narsūs tvirtovėje. Bet 
kai jos nebeliko, iškart pasidavė Korėjos kariams nelaisvėn. 


1! Manse! — Korėjos karių pergalės šūkis. 


Belaisvių buvo tiek daug, kad valstietis skaičiavo juos iki pat auš- 
ros, kol į Čečžu atskubėjo karalius su savo generolais. 

Karalius priėjo prie senio ir paklausė: 

-— Sakyk, kaip ugnis įsimetė į spygliuotą užtvarą? 

— Dešimčiai jaunų karių aš liepiau padegti žolę apie tvirtovę, o vė- 
jas siūbtelėjo ugnį link dygių brūzgynų. 

— Meluoji!-— užriko Te Jon ČCilis.— Apie tvirtovę visai neaugo žolė. 
Aš ir pats būčiau susipratęs ją padegti ir supleškinti neprieinamą brūz- 
gyną. 

— O kas tau neleido tos žolės prisėti?:— paklausė valstietis. 

Generolas dar labiau supyko: 

— Negi nežinai, kad japonai tuoj nudėdavo, jei tik kas arčiau pri- 
eidavo?! 

Valstietis atsakė: 

— Kovoje kariui reikia lanko, strėlių ir kardo. Bet norint priešą 
įveikti, reikia būti už jį gudresniam ir buklesniam. Klausykite, kaip aš 
įveikiau priešą. 

Dešimt dienų dirbau popierinius maišelius ir vis pyliau į juos ge- 
riausias žolių sėklas. Dar dešimt dienų dariau popierinius aitvarus. Prie 
tų aitvarų rišau maišelius su sėklom ir leidau brūzgynų pusėn. Maišeliai 
kabinosi už dygių šakų, sėklos biro, ir vėjas nešiojo jas aplink tvirto- 
vę. Pavasarį sėklos sudygo, Oo per vasarą užaugo didelė žolė. Ją šiąnakt 
ir padegiau, kai vėjas papūtė Čečžu pusėn. 

Išklausęs senio pasakojimo, karaliaus generolas piktai šūktelėjo: 

— Mes ir patys galėjom šitaip sugalvoti! 

Senis nusilenkė ir tarė: 

— Bepigu kirst nukirstą medį, bepigu sugalvoti, kas jau sugalvota. 

Taręs tuos žodžius, valstietis patraukė upės pakrantėn valties paku- 
lom kamšyti, palikęs Čečžu mieste susigėdusį karalių ir jo generolus. 

VEIDRODŽIŲ VERGAS 

Ne dabar tas atsitiko, o senų senovėje. 

Vienam Korėjos valstiečiui laimingą valandą gimė sūnus. Jis augo 
ne dienomis, bet valandomis ir jau septynerių metų visoje šalyje gar- 
sėjo savo protu. Net Japonijos imperatorių pasiekė girdas, kad Korė- 
joje mažas berniukas moka skaityti, rašyti, posmuoti eiles ir minti sun- 
kiausias mįsles. 


Nepatikėjo Japonijos imperatorius, nusiuntė į Korėją savo rūmų iš- 
minčius ir įsakė jiems: 

— Suraskite tą Korėjos berniūkštį ir patikrinkite, ar jis toks protin- . 
gas ir sumanus, kaip žmonės šneka. 

Nusilenkė žemai išminčiai, išėjo iš rūmų, sėdo į laivą ir leidosi ke- 
lionėn. Pūtė palankus vėjas, ir netrukus japonų laivas priplaukė Korėjos 
krantus. Vos žengę kelis žingsnius, japonų išminčiai pamatė mažą ber- 
miuką. Jis sėdėjo ant akmens ir deklamavo eiles. 

Seniausias išminčius pasiklausė eilių ir tarė: 

— Labai gražios šitos eilės. Kas jas sukūrė? 

Berniukas atsakė: 

— Aš pats jas sukūriau. 

Išminčius nepatikėjo. 

Tačiau berniukas pridūrė: 

— Galite patys įsitikinti, ar moku eiles posmuoti. Pasakykit man ką 
nors. 

Tada vienas įaponas tarė: 

— Žiūrėk, kaip mėnulis nušviečia atriedančią bangą... 

Berniukas tuojau pridūrė: 

— Pakelki akis į žvaigždėtąjį dangų. .. 

Japonai apstulbo išgirdę tokį greitą atsakymą. Seniausias išminčius 
nusprendė jį dar kartą patikrinti ir tarė: 

— Strėlė laki nuskrenda per okeaną, beribį ir platų. .. 

O berniukas pabaigė: 

— Bet žodis išminčiaus yra pranašesnis — jis siekia visatą! 

Įsitikinę, kad berniukas iš tiesų pats posmuoja eiles, japonų impe- 
ratoriaus pasiuntiniai nutarė išbandyti, ar jis sumanus. 

— Sakyk,— paklausė vienas išminčius — kodėl paukščiai ir žiurkės 
ciepsi: čip, čip! 

Berniukas nė negalvojęs atsakė: 

— Dėl to paties, dėl ko kiaulės ir šunys narna: nar, nar! 

Japonų išminčiai nusijuokė: 

— Betgi tu, pasirodo, mulkis: nar, nar — šitaip narna šunys, o kiau- 
lės tik kriuksi. 

Tada nusijuokė ir berniukas: 

— Kiaulės kriuksi: nar, nar, kai žiurkės ciepsi: čip, čip. 

Berniuko sumanumas labai išminčiams patiko. 

— Kiek tau metų, ir kuo tu vardut— paklausė jie. 

— Aš esu Čoi Čun Kuanas, ir man dešimt metų. 


Japonai sutriko. 

— Jeigu Korėjoje maži vaikai tokie galvoti, tai kokie protingi turėtų 
būti šioje šalyje suaugę žmonės. Ne, verčiau jau mums neužsitraukt 
gėdos, ir bus geriau, jei kuo greičiau atgal į salą grįšime. 

Japonų imperatoriaus pasiuntiniai sėdo į laivą ir nuplaukė į Japo- 
niją. 

Okeano bangos ilgai sūpavo jų laivą. Pagaliau parplaukė japonai 
namo ir nuskubėjo į rūmus. 

Imperatorius pamatė savo pasiuntinius, suraukė antakius ir įsakė: 

— Pasakokite, kokie žmonės gyvena Korėjoje. Ar teisybė, kad vai- 
kai ten protingesni už mūsų senius? 

Išsigando pasiuntiniai: juk jie nieko Korėjoje nematė ir su niekuo 
nesikalbėjo, tik su berniuku. Ką dabar imperatoriui pasakyti? 

Tada gudriausias iš visų puolė ant kelių ir tarė: 

— Šviesiausias saulės sūnau! Korėjoje gyvena įžūlūs ir nenuolankūs 
žmonės. Jie net nežino, kad tu viešpatauji, ir niekas, paminėjus tavo 
vardą, nepuolė kniūpsčias ant žemės ir nelietė kakta žemės. 

Perpyko imperatorius ir suriko: 

— Aš trauksiu į karą prieš juos! 

Ir visa palyda taip pat sušuko: 

— Mes trauksim į karą prieš juos! 

Jau kiek apsiraminęs, imperatorius tarė: 

— Atneškite man iš sidabrinės salės gintarinę skrynelę. 

Tarnai atnešė skrynelę. Tada imperatorius iškėlė ranką, ir sulig tuo 
ženklu visi menėje parpuolė kniūpsti. Rūmininkai gulėjo, bijodami pa- 
kelti galvą. Jie žinojo, kad jų viešpats iškelia ranką, skelbdamas kam 
nors mirties nuosprendį. Bet šį kartą viskas baigėsi gerai. Kai rūminin- 
kai parpuolė kniūpsti ir įsikniaubė, imperatorius kažką suvyniojo į va- 
tą, įdėjo į skrynelę ir užantspaudavo savo antspaudais. Paskui liepė Irū- 
mininkams keltis ir tarė vyriausiam patarėjui: 

— Nuvežk šitą skrynelę Korėjos valdovui ir pasakyk — jei iki ru- 
dens neatspės, kas paslėpta mano skrynelėje, sakysim, kad jis kvailiau- 
sias valdovas pasaulyje. 

Kiek atsipūtęs, imperatorius vėl prabilo: 

— Aš užrašysiu mįslę ant skrynelės dangčio, ir tegu Korėjos valdo- 
vas po mano posmu parašo, kas tai yra. 

Paėmęs auksinio tušo ir teptuką, imperatorius užrašė ant dangčio: 


Iš viršaus jisai baltas ir nuostabiai švyti, 
Rutuliuko spalva viduje — geltona, 

Na, įspėk, kas slepias dėžutėj mažytėj, 
Atsiųstoj imperatoriaus tau, valdove! 


Patarėjas padarė viską, kaip buvo liepta. Jis nugabeno Korėjos val- 
dovui gintarinę skrynelę ir perskaitė imperatoriaus žodžius. 

Valdovas surinko savo ministrus, išminčius ir tarė: 

— Kuris atspės, kas paslėpta šitoje skrynelėje, tasai išgelbės savo 
valdovo ir savo krašto šlovę. 

Veltui išminčiai spėliojo, kas slypi skrynelėje. Jie vis skaitė ir skai- 
tė Japonijos imperatoriaus parašytą mįslę, suko ratu apie skrynelę, ap- 

žiūrinėjo ją pro padidinamąjį stiklą, uostė gintarinį dangtelį, bet nė vie- 
nas negalėjo atspėti, ką skrynelėn yra įdėjęs japonų imperatorius. 

O Čoi Čun Kuanas kaip tik tuo tarpu atėjo į Seulą ieškoti darbe. 
Jis vaikščiojo po kiemus ir šūkavo: 

— Valau varinius veidrodžius! Valau varinius veidrodžius! 

Tą jo šūkalojimą išgirdo pirmojo ministro duktė ir liepė išnešti ber- 
niukui didįjį varinį veidrodį. 

Čoi Čun Kuanas ėmėsi darbo. Jis taip uoliai trynė veidrodį, kad 
tasai net įskilo. Ir kaip tik tuo metu kieman išėjo pirmasis ministras. 
Pamatęs, kad berniukas sudaužė mėgstamą dukters veidrodį, suriko: 

— Atgrubnagi! Šitas veidrodis kainuoja penkis sidabro luitus! Duok 
šen pinigus! 

— Mano pone,— tarė Čoi Čun Kuanas,— jei aš turėčiau tiek pinigų, 
argi vaikščiočiau po kiemus veidrodžių valyti? 

— Na ką gi! — vėl suriko ministras.— Tu nuo šiol būsi mano vergas, 
kol išsimokėsi už sudaužytą stiklą. Ir vadinsies veidrodžių vergas. 

Nuo tos dienos Čoi Čun Kuanas pasidarė vergas. 

Kartą patarnaudamas prie stalo, Veidrodžių vergas išgirdo, kaip mi- 
nistras tarė žmonai: 

— Jei po dešimties dienų valdovas neatspės gintarinės skrynelės pa- 
slapties, mūsų karalystė užsitrauks gėdą. 

Išgirdęs tokius žodžius, Veidrodžių vergas šyptelėjo: 

— Tegu valdovas parodo man tą skrynelę, gal aš atspėsiu, kas tenai 
yra. 

— Ak tu, šunsnuki!-— perpyko ministras.— Net aš negaliu atspėti, 
kas paslėpta skrynelėje, o tu, mano vergas, nori būti gudresnis už save 
poną? Už tokį įžūlumą gausi pylos. 

Jis čiupo lazdą, bet tuo tarpu į kambarį įžengė valdovo tarnas, nu- 
silenkė ir tarė: 

— Valdovas liepė pasakyti, kad pirmasis ministras turi būti už visus 
protingiausias, už visus sumaniausias ir už visus gudriausias valdinys. 
Jei po aštuonių dienų skrynelės paslaptis nebus atspėta, budelis nu- 
kirs pirmajam ministrui ausis ir nosį ir numes jas benamiams šunims 
suėsti. 

Tai taręs, tarnas padėjo skrynelę ir išėjo. 

Iš baimės ir sielvarto ministras lakstė po kambarį ir plėšė nuo savęs 
drabužius. Jis žinojo, kad niekad neatspės skrynelės paslapties, ir jau 
regėjo, kaip budelis galanda kardą jo nosiai ir ausims kirsti. 

Tuomet Veidrodžių vergas vėl tarė: 
— Gal aš galėčiau atspėti, kas yra skrynelėje? 
Dabar jau ministras neberėkė, jis maldavo savo vergą: 
— Atspėk, kas toje skrynelėje, ir aš tau padovanosiu aštuonių kam- 
barių namus ir tūkstantį gabalų sidabro. 
— Nereikia man nei namų, nei pinigų. Tik pažadėkite paleisti lais- 
vėn mane ir visus savo vergus. 
— Gerai!-— sušuko ministras.— Pažadu! 
Tada Veidrodžių vergas priėjo prie skrynelės ir perskaitė parašytus 
žodžius: 
Iš viršaus jisai baltas ir nuostabiai švyti, 
Rutuliuko spalva viduje — geltona, 
Na, atispėki, kas slepias dėžutėj mažytėj, 
Atsiųstoj imperatoriaus tau, valdove! 


Perskaitęs šias eilutes, Veidrodžių vergas tarė: 

— Mes dar turime laiko. Tegu šita skrynelė pastovės šešias dienas 
netoli židinio. Po šešių dienų aš pasakysiu, kas joje yra. 

Kaip tarė, taip padarė. O septintą dieną Veidrodžių vergas priėjo 
prie skrynelės, prikišo ausį, paskui paėmė teptuką ir, maktelėjęs jį 
į tušą, japonų imperatoriaus eilių apačioje parašė įminimą: 


Visi vaikai Korėjoj pasakytų: 
Čia padaras tasai, kurs skelbia rytą. 


— Štai kaip reikia įminti mįslę, — tarė Veidrodžių vergas. — Galite 
siųsti skrynelę japonų imperatoriui. 

— Kas gi šioje skrynelėje paslėpta?— sušuko ministras— Iš tavo 
eilių nieko nesupratau. 

— Aš čia nekaltas, — atsakė berniukas.— Daugiau nieko negaliu pa- 
sakyti. 

— Tai tu mane apgavai! Žinokis: niekur aš tavęs neleisiu, ir dabar 
visą gyvenimą būsi mano vergas! 

Kai ministras nunešė valdovui skrynelę, tasai perskaitė berniuko 
parašytas eilutes ir sušuko: 

— Tai kurgi įminimas? Tu neįvykdei mano įsakymo. Ei budeli! Nu- 
kirsk šitam kvailiui ausis ir nosį! 

Ministras puolė priešais valdovą ant kelių ir prisipažino, kad įmi- 
nimą ant skrynelės užrašęs jo vergas. 

Valdovas tarė: 

— Aš sugalvojau tavo vergui gerą bausmę. Tegu jis pats nuveš 
skrynelę japonų imperatoriui. Imperatoriaus rūstybė kris ant jo galvos — 
ir nusiris jam galva nuo pečių. 

Kaip valdovas liepė, taip ir buvo padaryta. 

Įsodino Veidrodžių vergą į laivą ir nuvežė į Japoniją. Skirtą dieną 
stojo jis prieš rūstųjį imperatorių ir padavė jam gintarinę skrynelę. 

Imperatorius pažvelgė į skrynelę, paskui į Veidrodžių vergą ir per- 
pykęs griebėsi kardo: 

—- Kurgi mįslės įminimas? Kodėl čia stovi kvailas berniūkštis, o ne 
pirmasis karaliaus ministras? Atsakyk! 

Veidrodžių vergas parodė į užrašą po imperatoriaus misle: 

— Štai, viešpatie, atsakymas į tavo klausimą... 

Imperatorius perskaitė atsakymą ir piktai nusijuokė: 

— Korėjos valdovas negalėjo įminti mano mįslės! Skrynelėje nėra 
jokio gyvo padaro! Dabar visas pasaulis žinos, kad Korėjoje gyvena 
didžiausi kvailiai! 

Imperatoriui davus ženklą, budelis žengė prie Veidrodžių vergo. Bet 
Veidrodžių vergas be baimės tarė: 

— O imperatoriau, išminčių išminčiau, tavo mįslė tokia paprasta, kad 
ją net aš įminiau. 

— Meluoji!-— sušuko imperatorius.— Skrynelėje nėra jokio gyvo pa- 
daro! 

— Jeigu aš apsirikau, tegu man nukerta galvą, —tarė Veidrodžių 
vergas. | 

— Tau nulėks galva!— suriko Japonijos valdovas.— Žinok, skrynelė- 
je buvo paslėptas vištos kiaušinis. 

Imperatorius patenkintas liepė atidaryti skrynelę. Tarnai nuplėšė nuo 
skrynelės antspaudus, kilstelėjo dangtį ir iš nuostabos vos neišmetė 
skrynelės iš rankų. Joje tupėjo... viščiukas, mažytis geltonas gaidelis. 

Vos tiktai Veidrodžių vergas pasitupdė gaidelį ant delno, šis ištie- 
sė laibą kakliuką ir užgiedojo: ,,Ka-ka-rie-kū!“ 

Dabar imperatorius suprato, ką reiškia užrašas ant skrynelės. 

Taip Korėjos berniukas, vargšo valstiečio sūnus, pasirodė esąs gud- 
resnis už savo valdovą, jo ministrus ir Japonijos imperatorių. 


PAARADAAAADADAADAAAAADAAAADAARARD 


KAIP BARSUKAS IR KIAUNĖ 
TEISYBĖS IEšKOJO 


Karta barsukas ir kiaunė pamatė miške ant tako mėsos gabalą. 
— Aš radau!-— suriko barsukas. 


— Ne, aš!--— sušuko kiaunė. 

— Aš pirmas pamačiau!-— supyko barsukas. 

— Ne, aš!--— nėnusileido kiaunė. 

Ilgai jie ginčijosi, bet susitarti niekaip negalėjo. 

Tada barsukas tarė: 

— Einam pas lapę. Tegu ji pasako, katro teisybė. 

Išklausiusi barsuko ir kiaunės skundų, lapė tarė: 

— Reikia padalinti gabalą į dvi lygias dalis. Vieną dalį tegu pasiims 
barsukas, kitą — kiaunė. 

Ir lapė perplėšė mėsą į dvi dalis. 

— Kiaunės didesnis gabalas! — suknykė barsukas. 

— Tuoj sulyginsiu — tarė lapė ir atkando nuo kiaunės dalies nema- 
žą kąsnį. 

— Dabar barsuko daugiau!-— suriko kiaunė. 

— Tuoj ir jo sulyginsiu. 

Ir lapė atkando gerą kąsnį nuo barsuko dalies. 

Dabar pasirodė, kad kiaunės dalis pasidarė didesnė kaip barsuko. 
Teko lapei atkąsti ir nuo kiaunės dalies. 

Ir lygino ji šitaip mėsą, kol visą suėdė. 

Matyt, teisybę žmonės sako: godūs ir nenuolaidūs visada nukenčia. 


6. Trys dovanos 81 


KAIP VALSTIEČIAI 
TURČIŲ PAMOKĖ 


Geniai, labai seniai gyveno turtuolis, vardu Chvanas. Jis visą gyve- 
nimą svajojo kaip nors išgarsėti, bet jam nesisekė. Ko tik nesigriebė, ko 
tik nedarė — viskas perniek. 

Kartą sėdi Chvanas pavėnėje, dūsauja: „Ką čia sugalvojus, kad pats 
Korėjos vanas apie mane sužinotų?" 

Galvojo jis, galvojo — ir sugalvojo. Nuvažiavo toli į atkampų kaime- 
lį, kur bėdini valstiečiai gyvena, susišaukė žmones ir sako: 

— Suneškite man nuo kiekvieno kiemo po maišą ryžių didžiajam mū- 
sų vanui. Ir dar tris ženšenio šaknis. O jeigu neatnešite nei ryžių, nei 
ženšenio, visus iš čia išvarysiu, žemes atimsiu! Duodu savaitę laiko. 

Pasakė šitaip ir laukia, o pats džiaugiasi: ,,„Nuvešiu vanui ryžių ir 
ženšenio — net tris šaknis — ir pelnysiu šlove!“ 

Laukia Chvanas paskirtos valandos, o valstiečiai po kiemus vaikš- 
čioja, grūdus renka. Surinko viską iki paskutinio grūdelio, visus aruo- 
dus iššlavė, bet ryžių vis tiek neužtenka. Apie ženšenį ir kalbėti nėra 
ko: argi galima per savaitę brangiąją šaknį rasti? O tris — juo labiau... 

Ką darys vargšai valstiečiai? Susibūrė jie visi kartu, susėdo rateliu 
po dideliu ąžuolu, suka galvas, kaip čia Chvano nusikračius. Ilgai gal- 
vojo, tačiau nieko nesugalvojo. 

Buvęs kur nebuvęs prieina prie jų senas medžiotojas ir sako: 

— Žinau jūsų bėdą, gerieji žmonės, ir štai ką jums pasakysiu. Su- 
gavau aš vakar baisingą tigrą ir uždariau dėžėje. Imkim ir DaPOv ėda Ha 
tą dėžę Chvanui. Gal išsinešdins tada kur akys veda? 

Valstiečiai žvilgt vienas į kitą. 

— Teisybę sako senasis medžiotojas. Pasiųskim Chvanui tigrą, pažiū- 
rėsim, kas iš to išeis. 

Valstiečiai liepė dviem bernėkams nunešti: dėžę turčiui, o patys lau- 
kia, kas bus. 

Vargais negalais nutempė bernėkai dėžę: labai mat sunki buvo — 
regis, didelis tigras įkliuvo. 

Chvanas klausia: 

— Ką jūs čia atnešėt? 

Nusilenkė jam valstiečiai ir pagarbiai sako: 

— Čia jums dovana už didelį gerumą. 

Chvanas įsisprendė rankas į šonus, krūtinę atstatė. 

— Vyrai, — sako, — esat! 

Nusilenkė valstiečiai dar kartą ir namo nuėjo. Sukinėjas, stypčioja 
Chvanas apie dėžę kaip lapė apie mėsą. „Įdomu, kas ten uždarytai— 
galvą suka.— Gal stirna arba elnias? Mat kaip trankosi, net dėžė braš- 
ka. Reikia ją praverti; dar uždus ko gero dovana." 

Priėjo jis prie dėžės, kilstelėjo dangtį, o tigras tik strykt laukan! 

— Oi, oi, 0i!— suklykė Chvanas — ir į kojas. Tiek jį ir tematei! 

O tigras į kalnus nukūrė — bjauru jam buvo Chvaną ėsti. 

Nuo tol per šimtą li apeina Chvanas šitą kaimą. Ir šlovės jau ne- 
benori. 


MOTINOS MEILĖ 


IBĮGĮGĮGĮ5]B]GĮBĮGĮ5]G]GJG) 


Seniai, labai seniai viename kaime netoli Keseno miesto gyveno var- 
gingo valstiečio šeima. Vyras dirbo turtingo kaimyno laukuose, o žmo- 
na kepė ryžių raguolius ir pardavinėjo. Taip jie ir manėsi, vos ne vos 
suvesdami galus su galais. 

Turėjo jie sūnų Chan Sek Boną ir labai jį mylėjo. Gyveno santarvėj 
varguolio šeima, kol užgriuvo juos nelaimė: tėvas sunkiai susirgo ir 
numirė. 

Mirdamas tarė pačiai: 

— Tegu mūsų sūnus būna mokytas žmogus, tada visi jį gerbs. 

Ir pati pažadėjo vyrui patenkinti jo norą. 

Kai Chan Sek Bonui sukako septyneri metai, motina tarė: 

— Jau reikia vykdyti tėvo valią. Dešimt metų tau teks mokytis. Per 
tą laiką išmoksi tūkstantį hieroglifų, perskaitysi geriausias eiles ir filo- 
sotų knygas, išmanysi ir mediciną. Tada galėsi išlaikyti Seule egzaminus 
ir tapsi mokytu žmogumi, kaip norėjo tėvas. 

Motina išleido Chan Sek Boną į Kesoną mokytis ir liko mažoje tro- 
belėje vienų viena. Kaime niekas geriau už ją nemokėjo raguolių kep- 
ti. Jie buvo ir skanūs, ir gražūs, visada tokie patys, lygūs, purūs. Visi 
kaimynai tik pas ją raguolius pirkdavo. 


84 


Motina kas vakarą vien apie sūnų tegalvojo. Jinai liūdėjo be jo, 
sielvartavo ir verkė. Naktimis skaičiuodavo, kiek metų, mėnesių ir dienų 
praeis, kol ji pamatys mylimą sūnų. 

Tačiau dienų dar buvo likę labai daug. 

Vieną vakarą motina išgirdo kažką einant prie trobelės. Ji atidarė 
duris ir pamatė savo sūnų. 

Motina matė, kad Chan Sek Bonas labai pavargęs iš tol/mos kelionės, 
norėjo pulti prie berniuko, prisiglausti jį prie krūtinės. Tačiau net nenu- 
sišypsojo sūnui, tik paklausė: 

— Kodėl taip anksti grįžai? Negi jau viską išmokai ir gali laikyti 
egzaminus? 

Chan Sek Bonas nesitikėjo, kad bus taip rūsčiai sutiktas. Jis pra- 
virko ir tarė: 

— Šimtą li ėjau pėsčias ir nuo vakar ryto nieko burnoj neturėjau. 
Pavalgydinkite mane, o paskui aš viską jums apsakysiu. 

Ak, kaip norėjo motina apkabinti sūnų, pabučiuoti, kuo skaniau pa- 
vaišinti ir paguldyt į lovą! Bet ji nieko nedarė, tik vėl paklausė: 

— Negi jau perpratai visus mokslus, kuriuos reikėjo išmokti per de- 
šimtį Metų? 

Sūnus atsakė: 

— Viską perpratau, ką reikėjo mokytis dešimtį metų, todėl ir sugrį- 
žau anksčiau. 

— Tai imk teptuką, tušo, popieriaus lapą ir parašyk pirmąją dešimtį 
hieroglifų, — tarė motina. 

Sūnus išsiėmė iš maišelio, kuris karojo prie diržo, tušo ir teptuką, 
Oo motina užpūtė Žibelę ir tarė: 

— Tu rašysi tamsoje hieroglifus, o aš kepsiu raguolius. 

Po kiek laiko motina sušuko: 

— Raguoliai iškepti! 

Ir uždegė žibelę. Chan Sek Bokas parodė motinai, ką buvo parašęs. 
Patamsyje hieroglifai išėjo negražūs ir nelygūs. 

Tuomet motina tarė: 

— Žvilgterk į mano raguolius. 

Chan Sek Bonas pasižiūrėjo į raguolius. Jie buvo lygūs, gražūs, visi 
kaip vienas, lyg motina būtų juos kepusi prie gero žiburio. 

Motina padėjo sūnui ant peties ranką ir tarė: 

— Grįžk atgal į Kesoną ir namo pareik, kai viską mokėsi, kas mo- 
kėti tau dera. 


— O), leiskite man pabūti bent iki ryto!— maldavo Chan Sek Bo- 
nas.— Daug dienų ir naktų ėjau pas jus be atvangos, x nebėra spėkų 
vėl leistis į tokį tolimą kelią. 

— Nėra kada tau ilsėtis, — rūsčiai atkirto motina.— Še kelionėn ra- 
guolių — ir drožk sau sveikas! 

Ir vėl ėjo Chan Sek Bonas tamsoje kalnų takais. Sunku buve gautis 
į senovinį Kesono miestą. Jam kelią nuolat perkirsdavo kalnų upeliai, 
o šalimais staugė žvėrys. 

Chan Sek Bonas vis ėjo ir graudžiai verkė. Jam atrodė, kad motina 
žiauri ir negerai su juo pasielgė, kad ji liovėsi jį mylėjusi per tuos me- 
tus, kol jis buvo Kesone. 

Rytą atsirišo skarelę, kur motina buvo įdėjusi paviržio kelionėn, ir 
vėl pamatė, kokie gražūs tamsoje iškepti raguoliai — visi kaip vienas, 
visi kaip vienas! 

Ir Chan Sek Bonas pirmąkart pagalvojo: „Motina gebėjo tamsoje ge- 
Iai padaryt savo darbą, o aš nestengiau. Vadinas, ji geriau moka, ne- 
gu aš!" | 

Pagalvojo šitaip Chan Sek Bonas ir nuskubėjo į Kesoną... 

Praslinko dar penkeri metai —ir vėl motina išgirdo žingsnius prie 
savo trobelės. Atidarė duris ir pamatė sūnų. 

Chan Sek Bonas ištiesė į motiną rankas, bet motina tarė: 

— Ar jau viską išmokai, kad namo parėjai? 

— Viską,— atsakė sūnus. 

Ir išsitraukęs iš maišelio popieriaus, tušo ir teptuką, užpūtė žibelę. 

Po dešimties minučių Chan Sek Bonas tarė: 

— Galite uždegti žibeleę! .. 

Motina uždegė ir priėjo prie sūnaus. Priešais ją gulėjo hieroglifų pri- 
rašytas popieriaus lapas. Hieroglifai buvo aiškūs, lygūs, gražūs, visi kaip 
vienas! 

Ir motina sušuko: 

— Kaip aš laukiau tavęs, sūneli! Kaip ilgėjausi! Leisk bent atsižiūrėti 
į tave, leisk prisiglausti prie krūtinės! | 

„.„.„Praslinko daugel metų, ir Chan Sek Benas tapo garsiu mokslinin- 
ku. Kai mokiniai jį klausdavo, kaip jis toks didelis mokslininkas pasidarė, 
Chan Sek Benas atsakydavo: 

— Motinos meilė išmokė mane savęs negailėti, daryti viską gerai ir 
sąžiningai. Kas gerai ir sąžiningai viską daro, gali tapti, kuo panorės. 


DDDDDDDDDDID) 


KAIP VELNIAI 
SIDABRINIŲ IR AUKSINIŲ 
LAZDŲ NETEKO 


Cececcccccc0 


S tai ką žmonės pasakoja. 

Gyveno viename kaime vargingas senas žmogus. Jis turėjo ant kai- 
riojo skruosto gumbą. Visi šaipėsi iš to gumbo, ir niekaip jis nestengė jo 
atsikratyti. 

Kartą išėjo senis į mišką žagarų. Tik nesisekė jam tą dieną: visai ma- 
žai sausų šakų terado. Reikėjo varguoliui toliau į kitą mišką traukti. O 
tame miške dar mažiau žagarų rado. 

Jau ir temti pradėjo, o senis vos ne vos nedidelį kūlaitį prisirinko. 

Leidosi varguolis atgalios, ir užklupo jį kelyje naktis. 

Susirūpino vargšas: „Kur čia man pernakvojus?— mąsto.— Negi po 
atviru dangumi?" 

Vos tik šitaip pagalvojo, žiūri — prie tako apleista fanza' bestūk- 
"santi, o apie ją tvora Su aukštais vartais. 

„Čia ir pernakvosiu“,— nusprendė varguolis ir įėjo į kiemą. 

Mato — kiemas žole apžėlęs. Taigi niekas čia negyvena. 

Įėjo senis į namus, susirado seną demblį ir atsigulė miegoti. 

Naktį atsibudo nuo baisaus triukšmo. Klausėsi klausėsi, paskui pro 
langą žvilgtelėjo. Žiūri — miško velniai į kiemą atsibastę dūksta. Kiek- 
vienas rankoj lazdą turi, vieni auksinę, kiti sidabrinę. Tomis lazdomis ir 


! Fanza — troba, paprastai molinė, dengta šiaudais ar nendrėmis. 

tokį triukšmą pakėlė. Daužo kur pakliūva: į vartus, per tvorą, per me- 
džius. 

Išsigando varguolis: kas bus, jei velniai jį pamatys! Negyvai užplum- 
pins lazdomis. Ir nusprendė verčiau pats išgąsdinti velnius. 

Senis mėgo dainuoti. Jo balsas buvo toks stiprus, kad nuo jo dai- 
navimo sproginėjo languose popierius. ! 

Ir sugalvojo senis savo balsu velnius išgąsdinti. 

Užplėšė dainą visa gerkle. 

Išgirdę senio balsą, velniai sustojo — nė krust. Matyt, patiko jiems 
senio dainavimas. Taip ir dainavo senis iki pat aušros. Kai brėkšti pra- 
dėjo, atsigavo jo širdis. Mato, velniai atgal keliauti taisosi. 

Staiga didžiausias velnias mandagiai nusilenkė seniui ir paklausė: 

— Sakykit, seneliuk, iš kur imasi toks gražus jūsų balsas? 

— Mano balsas lindi štai šiame gumbe ant kairiojo skruosto. 

Žvilgtelėjo didysis velnias į savo bendrus ir paprašė: 

— Parduok mums, seneliuk, savo gumbą. Mes gerai užmokėsime. 

— Galiu atiduot,— sako senis.— Tik jūs padovanokite man savo laz- 
das. Labai malonu klausyti, kaip jos kaukši. 


Tuo tarpu patekėjo saulė, ir velnių nė kvapo neliko. Tik lazdos dryk- 
so prie slenksčio sumestos. Senis čiupt už skruosto — gumbo kaip ne- 
būta. 

Susirišo senis vietoj žagarų sidabrines ir auksines lazdas ir patrau- 
kė į Seulą. Ten viską pardavė. Ir tiek daug gavo pinigų, jog turėjo nu- 
sipirkti arklį, kad tas parneštų maišus su monetomis. 

Joja senis namo, šypsosi patenkintas: ir gumbo nusikratė, ir pratur- 
tėjo. 

Įjojo į savo kaimą, visi stebisi: iš kur jis arklį gavęs? Klausinėja, 
kur jis taip prasigyvenęs? Varguolis viską papasakojo, kaip buvo, nieko 
nenuslėpė. 

O kaimynystėje gyveno kitas senis, tik labai turtingas. Šiam irgi ant 
skruosto didžiulis gumbas buvo, tiktai ant dešiniojo. Išgirdo turčius kai- 
myno pasakojimą ir tarė sau: „Eisiu ir aš pas velnius, taip pat juos ap- 
gausiu! Kartu ir gumbo nusikratysiu." 

Tą patį vakarą turčius susiruošė į mišką. Susiieškojo miške vienišą 
Tanzą, įsitaisė joje ir laukia nakties. Ir sulaukė. 


' Korėjiečių fanzose vietoj stiklų užtraukiamas aliejumi suteptas popierius. 

Vidurnaktį susirinko kieme velniai, pakėlė baisų triukšmą. Daužo 
kur papuola auksinėmis ir sidabrinėmis lazdomis. 

Kad paleis turčius gerklę kiek tik begali. Dainavo jis prastai, bet 
taip garsiai, kad net nuo medžių sausos šakos krito. 

Išgirdo velniai senį dainuojant. 

— Aha,— sako didysis velnias, — vėl čia tas apgavikas atėjo. 

Apspito velniai senį, klausosi, kaip jis dainuoja, šaiposi. O turčius 
iš džiaugsmo, kad apgaus velnius, plėšia gerklę, nieko nežiūri. 

Nutilo valandėlę kvapo atgauti, o didysis velnias klausia: 

— Sakyk, seneliuk, iš kur imasi toks gražus tavo balsas? 

O turčius tik šito ir laukė. 

— Mano balsas tūno šitame gumbe ant dešiniojo skruosto,— sa- 
ko jis. 

Kad pasileis velniai kvatotis: 

— Ak tu, senas melagi! Vakar mus apgavai, šiandien vėl įsigeidei? 

O didysis velnias sako: 

— Prisilipdžiau aš tavo gumbą prie skruosto ir manau sau: va da- 
bar uždainuosiu. Mėginau mėginau — nieko neišėjo. Nėra tavo gumbe 
jokio balso. Se, gali atgal pasiimti! 

Tai taręs, velnias prilipdė seniui gumbą prie kairiojo skruosto. 

Tuo tarpu patekėjo saulė, velniai sustaugė, nusikvatojo, sucypė ir 
dingo su sidabrinėmis ir auksinėmis lazdomis. 

O turčius visą amžių nugyveno su dviem didžiuliais gumbais: ant 
dešiniojo ir ant kairiojo skruosto. 

DVARININKAS 
IR VALSTIEčČIO 
BERNIUKAS 


V iename kaime gyveno piktas dvarininkas. O jo kaimynystėje — vals- 
tietis. Valstietis turėjo tokį protingą sūnų, kad berniuku didžiavosi vi- 
sas kaimas. 

Sužinojo šitai dvarininkas ir liepia savo tarnams: 

— Atveskite pas mane berniūkštį! Pažiūrėsiu, ar jis toks protingas! 

Atvedė tarnai berniuką pas dvarininką, o šis ir vėl liepia: 

— Sušaukite čionai kuo daugiau žmonių. Tegu visi pamato, koks 
kvailas šitas berniūkštis! 

Susirinko valstiečiai į dvarininko namus, laukia, kas toliau bus. 

Dvarininkas privedė berniuką prie širmos, kur buvo šilkais išsiūtas 
didžiulis tigras, ir klausia: 

— Matai šitą tigrą? 

— Matau,— atsako berniukas. 

— Jeigu tu protingas, na, imk ir surišk šitą tigrą! 

Taręs šiuos žodžius, sukikeno. 

Nudelbė valstiečiai akis. Jiems skaudu, kad dvarininkas išjuokė jų. 
numylėtinį. 

O berniukas pasižiūrėjo į tigrą ir paklausė: 

— Kaipgi aš jį surišiu, jeigu neturiu virvės? 

— Ehė! Tu gudrus, o aš dar gudresnis,— tarė dvarininkas.— Ei, at- 
neškite šitam pagyrų puodui stiprių virvių ringę! Pažiūrėsim, kaip jis 
suriš šitą tigrą! 

Tarnai atnešė virves, numetė berniukui. Dvarininkas stovi, vaiposi. 

Berniukas pasiėmė virves, nuėjo prie durų, pasilenkė ir sako dvari- 
ninkui: 

— Aš pasiruošęs! Dabar jūsų eilė: nagi, pavarykite šen tigrą! 


NETIKĖTI VADUOTOJAI 


Kartą piktas tigras pamatė lauke dirbančią moterį, tykiai prisėlino ir 
suriko: 

— Dabar aš tave suėsiul 

Išsigando moteriškė, norėjo bėgti, bet tigras sako: 

— Nieko nebus, neišneši sveiko kailio! 

Mato moteriškė, kad galas atėjo, ir labai įsigeidė paskutinį kartą 
žvilgtelti į savo vaikus. Ir ėmė tigrą prašyti: 

— Leisk man namo valandėlę užbėgti. Mano vaikučiai seniai prašo 
ryžių išvirti, o man vis nėra kada — nuo ryto iki vakaro laukuose plušu. 
Papenėsiu vaikus ir pas tave ateisiu, tada galėsi mane suėsti. 

— Gerai, — sutiko tigras.— Tik jei mane apgausi, bus tau riestai. 

Parbėgo moteris namo, pavalgydino ryžiais vaikus, suguldė miegoti, 
o pati atsisėdo ant demblio ir graudžiai pravirko. Staiga nuo lentynos 
nusirito kiaušinis ir sako: 

— Ko tu verki? 

Apsakė moteriškė savo bėdą, o kiaušinis ir sako: 

— Duok man truputėlį ryžių, ir aš tau padėsiu. 

— Niekas jau man nebepadės,— atsiduso moteriškė ir, pakabinusi 
lazdelėmis ryžių, padavė kiaušiniui. 


Kai kiaušinis vėl užsirito ant lentynos, atropojo vėžlys ir taip pat 
paprašė ryžių. Pavaišino moteriškė ir vėžlį, tas nuropojo ir pasislėpė už 
vandens statinės. 

Išgirdo moteriškės raudą pjūklas ir sugirgždėjo: 

— Duok ir man truputėlį ryžių. 

Užvalgė pjūklas ryžių ir išsitiesė virtuvėje ant grindų. 

Sujudėjo moteriškei po kojų demblys ir taip pat paprašė ryžių, o pa- 
sisotinęs iššliaužė į kiemą ir atsigulė kertelėje. 

Paskui prie moteriškės priėjo girnos, čigė, kauptukas. Ir visus mo- 
teriškė pavaišino ryžiais. Prisivalgė jie iki soties. Girnos ėmė suktis, su- 
kosi sukosi ir užsikabino ant vinies palubyje, o čigė ir kauptukas išslin- 
ko į kiemą. 

Sėdi moteriškė ir galvoja: „Kaip dabar bus mano vaikučiams? Kas 
seniai jau praėjo skirtas laikas. 

O tigras laukė laukė, supyko ir nucimbino į kiemą. „Dabar suėsiu 
ir ją, ir vaikus“, — manė sau eidamas. 

Pritykino prie trobelės, įsmuko į virtuvę. O kiaušinis tuo tarpu nuo 
lentynos tėkšt ir nukrito jam ant galvos, užliejo tigrui akis. Pribėgo tig- 
Ias prie statinės su vandeniu, norėjo akis prasiplauti. Tik atkišo leteną, 
o vėžlys kapt ją dantimis. Tigras atšoko nuo statinės ir užmynė pjūklo 
galą, tas šoktelėjo ir pertraukė danteliais tigrui per uodegą. Iš skausmo 
tigras šoko pro duris, bet jam ant galvos girnos tik bumpt. Iškūrė į kie- 
mą, puola šen, puola ten, bet demblys šast ant jo ir užklojo visą, o čigė 
stipriai stipriai surišo. Tuo tarpu kauptukas iškapstė didelę duobę ir 
įmetė ten tigrą. 

Taip ir išsigelbėjo geroji moteriškė. 


TAN I MIN NA T 


ZINOM! 


(Gyveno kartą vyras ir žmona, neblogi žmonės, tik niekad nieko iki 
galo neišklausydavo ir šaukdavo: ,„Žinom, žinom!“ 

Vieną dieną ateina pas juos pakeleivis ir atneša chalatą. 

— Jeigu juo apsivilksi ir užsisegsi vieną sagą, — tarė pakeleivis — 
pakilsi nuo žemės vieną aršiną, jei dvi sagas užsisegsi — pakilsi pusę at- 
stumo iki dangaus, o jei tris — visai į dangų nulėksi. 

Vyras, užuot paklausęs, kaip atgal sugrįžti, suriko: 

— Žinom! 

Apsivilko chalatu, užsisegė visas sagas ir nuskrido į dangų. 

Žmona bėga iš paskos ir šaukia: 

— Žiūrėkit! Žiūrėkit: mano vyras skrenda! 

Bėgo ji, bėgo, kol į bedugnę nugarmėjo: į dangų mat žiūrėjo, nie- 
ko po kojomis nematė. O toje bedugnėje upė tekėjo. Eina girdas, kad 
vyras pavirtęs ereliu, o žmona žuvele. 

Labai gerai, kad dar šitaip tokiems žiopliams baigėsi. 

Viename kaime gyveno valstietis su pačia ir turėjo du sūnus. Metams 
bėgant, vaikai augo, o tėvus senatvė lenkė. Vyresniajam sūnui Čan Mo 
suėjo dvidešimt metų, ir jis vedė. 

Kaip ir dera vyresniajam sūnui, Čan Mo nepaliko senų tėvų. Jis ir 
toliau su jais gyveno, kad senatvėje tėvas su motina jokių rūpesčių 
neturėtų. Netrukus vedė ir jaunesnysis brolis Čan Su. 

Čan Su apsigyveno kitame kaimo gale ir ėmė po truputį kurtis. Ne- 
lengva jam buvo. Susirentė trobelę, žiūri — žemės nėra kuo arti. Pra- 
simanė šiaip taip arklą — nėra pinigų jaučiui pirkti. Nusipirko pagaliau 
jautį — nėra kuo ponui už žemę sumokėti. 

Bet Čan Su buvo darbštus: į laukus išeidavo anksčiau už kaimynus, 
O grįždavo vėliausiai už visus. 

Nelengva buvo gyventi jaunėliui broliui, bet ir vyresniajam ne py- 
ragai. Šiam reikėjo rūpintis ne tik vaikais ir pačia, jis turėjo dar kar- 
šinti senus tėvus. 

Ir nors broliai neretai alkdavo ir rūpesčių našta slėgdavo pečius, abu 
gražiai suteikė, gyveno santarvėj. 

Vieną rudenį Čan Mo peržiūrėjo savo ryžių atsargas ir pagalvojo: 

„Menkai aš turiu tų grūdų: tik dešimt maišelių. Bet jaunėlis brolis 
ir tiek neturi. Reikia jam padėti, tik taip, kad jis nesužinotų.“ 

Kai sutemo, Čan Mo užsivertė ant pečių maišelį geriausių grūdų ir 
neša į jaunėlio ūkelį. Beeidamas sutiko kažkokį žmogų, bet tamsoje jo 
nepažino. 

Atnešė Čan Mo maišą į broko namus, padėjo ir kuo greičiau vėl 
atgal išskubėjo. Norėjo dar vieną maišą broliui nunešti. 

Sugrįžo Čan Mo namo ir savo akimis netiki: kaip buvo pas jį dešimt 
maišelių, taip ir tebėra dešimt, nesumažėjo. 

Bet nebuvo jam kada svarstyti. 

Užsivertė dar vieną maišelį ant pečių ir nunešė broliui. 

Grįždamas vėl susitiko kažkokį žmogų ir vėl nepažino. 

Parėjo Čan Mo, žiūri —ir vėl tas pat: kaip buvo dešimt maišelių, 
taip ir tebėra. Kas čia per stebuklai! 

„Jeigu jau šitaip,— nusprendė Čan Mo,— nunešiu broliui dar porą 
maišelių.“ 

Ir vėl leidosi pažįstamu takeliu į kitą kaimo galą. 

Tuo tarpu patekėjo mėnulis, nušvietė takelį, ir eiti su našta pasidarė 
daug lengviau. 

Bet vos tik Čan Mo nuėjo pusę kelio, žiūri — ateina priešais kažkoks 
žmogus irgi maišu nešinas. Kai žmogus priėjo arčiau, Čan Mo pažino, 
kad čia jaunėlis brolis. | 

— Mielas brolau, kur tu taip vėlai trauki?— paklausė Čan Mo. 

— O kur jūs einate tokiu metu?— paklausė Čan Su. 

Ir abu broliai iškart viską suprato ir iš džiaugsmo nusijuokė. 

Čan Su irgi nusprendė padėti broliui, pasidalinti su juo savo derlium. 
Ir abu tuo pat metu ėmė nešioti vienas kitam maišelius ryžių. 

Todėl ir Čan Mo maišelių nesumažėjo, nors jis jau buvo du nune- 
šęs broliui. 

Broliai vėl nusijuokė ir stipriai apsikabino. Nors svarūs maišai slėgė 
pečius, jie nejautė sunkumo. Kurgi jaus — juk broliška meilė ir draugys- 
tė bet kokią naštą lengvina! 

Cia Chian buvo graži kaip žvaigždė danguje, tačiau didelė lengva- 
būdė ir glamonėjo ne vieną vyrą. 

Šitaip ji gyveno, kol pas ją atėjo Li To Ranas, vietinio viršininko 
tasos, sūnus. Jinai pamilo jį ir daugiau apie nieką nenorėjo girdėti. 

Ir gyveno jie gražiai suteikdami, kol Li tėvo neišvijo iš tarnybos: mat 
jis pernelyg jau geidė prisiplėšti turto, ir Suele karalius sužinojo, kad 
miestas nuniokotas ir neturi iš ko mokėti mokesčių. 

Visas jo turtas buvo atimtas ir atiduotas į iždą, o jis pats su šeima 
ištremtas iš miesto. 

Li atsisveikino su Čun Chian, ir išeidamas tarė jai: 

— Lauk manęs. Aš tave myliu, ir, kai baigsis tremties laikas, sugrį- 
šiu pas tave. Tada mes išeisime iš šito miesto ir apsigyvensime ten, kur 
mūsų niekas nepažįsta. “ 

Bet atvažiaves naujas tasa netruko sužinoti (mieste visi vienas apie 
kitą viską žinojo), kas tokia buvo Čun Chian. 

Tada jis įsakė ją atvesti. 

Čun Chian nenorėjo eiti, ir buvo prievarta nešte nunešta pas tasą. 

— Kodėl nenorėjai pati pas mane ateiti?— paklausė tasa. 

— Aš myliu Li ir nenoriu nieko kito mylėti. 

— Neišmanėle,— tarė tasa,— tu graži ir jauna, ir aš suprantu, kodėl 
Li tave mylėjo, bet jis tavęs nevertas, ir nuo šiol tu mylėsi mane. 

Bet Čun Chian nenorėjo ir atsisakė visų tasos pasiūlymų. 

Tada tasa pasodino ją į kalėjimą. 

Ir tas nepadėjo. 

Tada tasa pasakė: 

— Muškite ją ir plakite kasdien, kol ji pasidarys tikra senė. 

Ir plakė rykštėmis gražiąją Čun Chian, kol prapuolė jos grožis. 

Tada tasa liepė paleisti ją laisvėn. 

Ji sugrįžo į savo namus ir gyveno, laukdama mylimojo. 

Po daugelio daugelio metų į miestą atėjo vienas žmogus. 

Jis apsistojo viešbutyje ir klausinėjo apie visus, kas gyvena mieste, 
ir sužinojo viską apie Čun Chian, kaip ją kankino tasa ir kaip ji dabar 
gyvena vieniša savo tanzoje. 

Tada Li nuėjo į jos namus ir pasibeldė: 

— Po tiekos metų staiga sunerimo mano širdis,— tarė Čun Chian, iš- 
girdusi beldžiant į duris, ir pati nuėjo atidaryti. 

Jie iš karto pažino vienas kitą, nes Čun Chian pasidarė vėl nuosta- 
biai jauna ir graži. 

Ir paliko abu šitą miestą, kur vis dar gyveno nekenčiamas tasa, ir 
nukeliavo toli toli ir gyveno laimingai, vienas kitą mylėdami, vargų 
neminėdami. 

DVARININKAS IR BERNAS 

Šita istorija prasidėjo nuo Tano šventės. Yra Korėjoje tokia pavasa- 
rio šventė. Tą gegužės dieną moterys sūpuojasi sūpuoklėmis ir plukdo 
vandeniu vainikus, 0 vyrai varžosi, katras stipresnis ir vikresnis. 

Ir šį kartą visas kaimas susirinko pasižiūrėti, kaip galynėsis du stip- 
ruoliai — Tokas Po ir Li. Jie buvo jauni ir stiprūs, ir ilgai nė vienas ne- 
galėjo kito priveikti. Bet vakarop stipruolio Li jėgos ėmė silpnėti, ir 
nugalėjo Tokas Po, toks tvirtas ir sveikas, kaip kalnų uola. 

Senu papročiu valstiečiai nugalėtojui atiduodavo karvę, papuoštą 
geltonais ir raudonais kaspinais. 

Atėjo pažiūrėti imtynių ir dvarininkas Tenas Točis. Ne kokį vardą 
turėjo Tenas Točis. Jis buvo godus, piktas ir klastingas. Nebeliko kaime 
nė vieno valstiečio, kurio jis nebūtų nuskriaudęs. Pamatė stipruolį To- 
ką Po ir įsigeidė tokį darbininką ir dar karvę turėti. 

— Tokai Po, brangusis — meiliai šypsodamasis, tarė jam Tenas To- 
čis.— Vargšas tu našlaitis, neturi nei tėvo, nei motinos. Eikš pas mane 
gyventi. Darbas bus nesunkus, o tavo karve aš pats pasirūpinsiu. 

— Ką gi! Darbo aš nebijau — tarė Tokas P0o.— Tiktai noriu žinoti, 
kiek mokėsi man už darbą ir ką turėsiu daryti, jei sutarties netesėsi? 

— Jei už keturis dirbsi, po trejų metų gausi dešimtį maišų ryžių, 
namus, lauką, kuriam suarti prireiks penkių dienų, o jei darbo neįveik- 
si, po trejų metų tavo karvė man atiteks. Jeigu aš tau už darbą neatsi- 

teisiu kaip žadėjęs, galėsi paimti iš manęs viską, ką panešti įstengsi. O 
dabar štai tau pirmas darbas. Matai šitas grūstuves? Kiekvieną iš jų ke- 
turi vyrai vos pakelia. Nunešk visas į sodą. 

Nuo to laiko godusis Tenas Točis akių nuo berno nenuleido, vis žiū- 
rėjo, kad šis be darbo nesėdėtų. Tokas Po tampė visokias sunkybes 
už keturis, arė iškart keturis laukus, ganė keturias kaimenes. Tačiau 
viską suspėdavo, dirbo nuo aušros iki sutemų be atvangos. Praėjo treji 
metai. Tenas Točis dar labiau praturtėjo, o kartu su turtais didėjo ir go- 
dumas: nesinori jam paleisti tokio darbininko ir dar su atpildu. Ir sako 
jis Tokui Po: 

— Pasilik pas mane dar vieneriems metams, aš tau gerą merginą 
į pačias pripiršiu. 

— Ne, šeimininke, jau gana aš tau dirbau, metas ir atsilyginti. 

— Kaip sau nori. Tavo darbu aš patenkintas. Štai tau atpildas. Už 
kalno yra pelkė. Nusausink ją ir turėsi lauką, kuriam suarti prireiks 
penkių dienų. Miške prisikirsk medžių ir pasistatyk trobą. O skurdžiai 
Kimas ir Cojus man skolingi dešimt maišų ryžių — tai ir atsiimk iš jų. 

— Ką čia šneki?— pasipiktino Tokas Po.— Juk Kimas ir Cojus tau 
seniai viską atidirbo. Duokš sutartą atlygį. 

— Nori mane apiplėšti?— suriko Tenas Točis, net pypkė iš dantų 
iškrito. 

Tokį riksmą išgirdęs, subėgo visas kaimas. 

— Mes matėme, kaip dirbo Tokas Po. Turi atiduoti, ką esi žadėjęs — 
sakė valstiečiai. 

Mato dvarininkas, kad žmonės įniršę, išsigando, ramesnis pasidarė. 

— Jeigu aš neatsiteisiu, kaip žadėjęs, galėsi pasiimti iš mano namų 
viską, ką panešti įstengsi. 

Tai pasakęs, vienas sau pagalvojo: „Nors ir labai stiprus Tokas Po, 
žemės nenusineš, ir namo, ir svirno nenusineš. O brangiąją skrynią aš 
gerai paslėpsiu, nesuras.“ 

— Ką gi! Tegu bus, kaip sakai — tarė Tokas Po. 

Atsinešė ilgą virvę, paėmė dešine ranka vyresnįjį ir jaunesnįjį 
Teno Točio sūnų, kairiąja — žmoną ir dukrą, ir surišo visus virve. Tai 
pamatęs, dvarininkas leidosi į kojas, bet Tokas Po jį pasivijo, surišo, 
persimetė per petį visą dvarininko šeimą ir nunešė į mišką. 

„— Paleisk mus, atiduosim tau viską, ko tik panorėsi,— verkšleno Te- 
nas Točis. 

— Gerai, — sutiko Tokas Po,— tik pirmiau pasakyk, kur skrynia su 
pinigais ir skolų rašteliais. 

Ką darys dvarininkas, pasakė, kur paslėpta skrynia. Tokas Po nune- 
šė dvarininką ir jo šeimą į mišką taip toli, kad jie nebesugrįžo į kaimą. 

O pinigus, skolų raštelius ir visą prisiplėštą turtą atidavė valstie- 
čiams. Nuo to laiko žmonės gyveno gerai ir laimingai. 

Geniai, labai seniai, kai dar tigrai tabaką rūkė, o karvės mokėjo kal- 
bėtis, pačiame kaimo gale mažoje trobelėje čerpių stogų gyveno mo- 
teriškė su sūnumi. Sūnus buvo vardu Chiodonas. Visi kaimo žmonės jį 
laikė geru ir nuolankiu bernaičiu. 

Kas rytą Chiodonas padėdavo motinai po namus apsiruošti, o pas- 
kui traukdavo medžioti. Jis buvo puikus medžiotojas, jo strėlė visada 
tiksliai pataikydavo. Vakare grįždavo namo su antilope ar elniu ant 
pečių. 

Bet kartą atsitiko nelaimė. Bernaičio motina sunkiai susirgo. Chio- 
donas kvietė išmintingiausius gydytojus, pirko brangiausius vaistus, ta- 
čiau ligonė kasdien ėjo blogyn, darėsi vis blyškesnė ir liūdnesnė. 

Kartą prie motinos lovos sėdėdamas, Chiodonas išgirdo kažką gatvė- 
je rėkiant: 

— Galiu patarti, kaip gydyti ligas! 

Chiodonas išbėgo iš trobelės ir pamatė senį su ilga Žžila barzda. Ber- 
naitis papasakojo jam apie motinos ligą, o kai baigė, senis tarė: 

— Yra tokia žolelė, galinti išgydyti tavo motiną, bet ją gauti ne- 
lengva. 

Jis nutilo ir jau buvo benueinąs, bet Chiodonas taip karštai prašė 
išgelbėti motiną, kad senio širdis suminkštėjo ir jis tarė: 

— Jei taip labai prašai, tai klausyk. Reikia atsikelti vos brėkštant ir 
eiti saulės link. Dešimtį dienų eik tiesiai į rytus, kol prieisi aukštus 
kalnus. Tenai, už trečio kalno, stūkso tūkstantmetė pušis, po ja ir au- 
ga toji gydomoji žolelė. Bet tuose kalnuose gyvena plėšrūs tigrai, ir 
jau ne vienas drąsuolis pražuvo kelyje. Sėkmė lydės tik stiprų ir gerą. 

Tai taręs, senis pradingo. 

Rytą atsikėlęs Chiodonas išėjo iš namų ir nužingsniavo tiesiai į rytus, 
kur tekėjo saulė. Dešimtį dienų jis ėjo, kol pamatė aukštus kalnus ir 
išgirdo ten stūgaujančius žvėris. Pradėjo kopti į pirmąjį kalną. Viršū- 
nėn įkopė jau visai sutemus ir tarė sau, kad verčiau įsitaisysiąs kur 
pušyje ir pernakvosiąs. Patekėjc mėnulis ir nušvietė gūdžius kalnus ir 
tamsius tarpeklius. Chiodonas prisiminė motiną: „Gerai būtų, kad bent 
mėnulis jai pro langelį šviestų." 

Staiga visai sutemo, didžiulis debesis užgožė pusę dangaus. Chiodo- 
nas pakėlė galvą ir pamatė milžinišką erelį, jo naguose virpėjo mažas 
tigriukas. Pagailo Chiodonui tigriuko, čiupo jis lanką, prisitaikė, ir 
strėlė pervėrė baisingam ereliui širdį. Nukrito erelis negyvas į krūmy- 
nus, o mažasis tigriukas nubėgo namo. 

Tigriuko tėvai gailiai verkė, bet kai pamatė sūnų gyvą ir sveiką, 
jų džiaugsmui nebuvo galo. 

— Kas tave išgelbėjo? — paklausė tigrė. 

— Mane išgelbėjo žmogus, jis kiūto medyje. 

Nuėjo jie prie medžio, ir tigras tarė Chiodonui: 

— Mes, šitų kalnų tigrai, labai nuožmūs, bet tu sugraudinai man šir- 
dį. Esi drąsiausias ir geriausias Žmogus, tokiems mes leidžiame prisi- 
skint gydomosios žolelės, nors saugojam ją štai jau tūkstantį metų. 
Sėskis man ant nugaros, ir aš tau padėsiu. 

Chiodonas nulipo, atsisėdo tigrui ant nugaros. Akies mirksniu tigras 
peršoko per du kalnus ir sustojo prie tūkstantmetės pušies. 

— Štai čia toji vieta, — tarė jis. 

Bernaitis prisirovė gydomosios žolės ir parnešė motinai. Išgėrė motina 
tų vaistų ir pasijuto sveika ir linksma. Ir gyveno jie laimingi devy- 
niasdešimt devynerius metus. 

Ganiai, labai seniai, kai net mūsų senelių pasaulyje nebuvo, gyve- 
no kaime pas tėvus bernaitis Enbau. Jie augino ryžius, bet nors ir 
triūsė kiaurą dieną, visą jų derlių pasiglemždavo godus karalius, o En- 
bau namuose šeimyna dažniausiai valgydavo tokią skystą košę, kad jo- 
je atsispindėdavo kalno viršūnė ir pušis, auganti prie slenksčio. 

Nuo sunkaus darbo numirė Enbau tėvai, nespėję apvesdinti sūnaus 
ir pamyluoti anūkų. Prasidėjo Enbau vargo dienos, ir kai visai juodas 
liūdesys prislėgdavo širdį, eidavo jis prie upelio pasėdėti. Kartą En- 
bau pamatė upelyje gražią žuvelę, pasigavo ją, parsinešė namo ir įmetė 
į ąsotį vandens. 

Vakare parėjo Enbau iš lauko pavargęs ir alkanas, žiūri — namie 
viskas sutvarkyta, ant stalo šiltų ryžių padėta. Didžiai nustebo: ,„Kas 
čia per stebuklas!“ Nuo to laiko kas vakarą Enbau rasdavo pataisyta 
skanios vakarienės. Jam labai magėjo sužinoti, kas čia juo taip rūpina- 
si, kam turi dėkoti, ir nusprendė kartą pareiti namo anksčiau. Parėjo ir 
žiūri pro durų plyšį. Žiūri žiūri ir mato: vanduo ąsotyje subangavo, iš- 
šoko iš jo žuvelė, pliaukštelėjo uodega į aslą ir pavirto mergele. Enbau 
kaip gyvas tokios gražuolės nebuvo regėjęs. Jos veidas buvo baltas 
kaip sniegas, lūpos kaip vyšnios, antakiai kaip jaunas mėnuo, o juo- 
dos akys spindėjo tarytum žvaigždės. Mergelė griebėsi namų ruošos, 

mikliai sutvarkė kambarį, pataisė vakarienę. Enbau įėjo į vidų, pagar- 
biai nusilenkė mergelei ir paklausė, kas jinai esanti ir iš kur. Mergelė 
atsakė gyvenusi povandeninėje karalystėje, o - dabar norinti gyventi 
su žmonėmis ir būti Enbau žmona. Iškėlė juodu linksmas vestuves ir 
gyveno sau laimingai. 

Ir nuėjo girdas, kokia graži, protinga ir gera Enbau pati. Ir kokia 
muzikantė: visas kaimas atsiklausyt negali, kai jinai paima komungą !. 
Išgirdo apie ją karalius ir panoro atimti iš varguolio gražuolę žmoną. 

Pasišaukė jį karalius ir sako: 

— Rytoj ateik į rūmus, sužaisim mudu šachmatais. Jeigu išloši — 
namo paleisiu, o jeigu ne — galvą palydėsi. 

Nustebo Enbau: jis šachmatų matyt nematęs, kaipgi karalių nu- 
galės. 

Parėjo namo, papasakojo žmonai. 

— Neliūdėk,— sako žmona.— Štai imk šį rutuliuką. Jo niekas ne- 
matys, tiktai tu. Jis tau pagelbės. 

Rytą nuėjo Enbau į rūmus. Atėjęs žiūri: sėdi karalius prie šachmatų 
lentos, o apie jį šimtas patarėjų, kiekvienas pasirengęs patarti. Atsi- 
sėdo Enbau priešais karalių, pasidėjo rutuliuką ant lentos. Rieda rutu- 
liukas ant lentos, prieš kokią figūrą sustoja, tą ir pastumia Enbau. Taip 
ir išlošė partiją. Karalius net pažaliavo iš pykčio. Nė šimtas patarėjų 
nieko nepadėjo. Turėjo Enbau namo paleisti. 

Praėjo kiek laiko, karalius vėl pasišaukė Enbau ir tarė: 

— Sako, tu labai stiprus. Ar teisybė? Ateik rytoj rytą į aikštę pa- 
sigalynėti su Mano armija. 

Nors ir stiprus buvo Enbau, ir ne iš bailiųjų, bet negi vienas įveiks 
visą armiją? Šitai neimanoma. lygiai kaip išpešti gyvam tigrui ūsus. 
Parėjo liūdnas namo, papasakojo viską žmonai. 

Rytą žmona jam padavė du ąsočius ir tarė: 

— Kai bus tau sunku — sudaužyk šituos ąsočius. 

Atėjo Enbau prie karaliaus rūmų, o ten visi žmonės susirinkę. Tik 
pamatė karalius Enbau ir suriko ant visos aikštės: 

— Griebkit jį ir nugalabykit! 

Karaliaus kareiviai šoko prie jo, bet Enbau metė ąsotį ant žemės, ir 
visi aikštėj susirinkę Žmonės pavirto gerai ginkluotais kariais. -Paskuj 


' Komungas — vienas iš senųjų Korėjos styginių instrumentų. 

sudaužė kitą ąsotį, ir atsirado žirgai. Kariai sėdo ant žirgų, ir Enbau pa- 
traukė su jais prieš karalių. 

— Gana tau varguolius skriausti, jų turtą plėšti! 

Ir išvijo visiems laikams godų ir kvailą karalių. O Enbau su žmona 
gyveno gražiai ir laimingai, ir žmonės iki šiol juos geruoju mini. 


TREJŲ GYVENIMO METŲ 
KALVA 


Dar 


Ne per toliausiai nuo vieno kaimo stūksojo kalva, nei labai aukšta, 
nei žema. Žmonės ją buvo praminę Trejų gyvenimo metų kalva. Esą kas 
eidamas ant tos kalvos suklupsiąs, gyvensiąs tik trejus metus. Žmonės 
tikėjo šitais pasakojimais ir per kalvą eidavo labai iš lėto, atidžiai Žiū- 
rėdami sau po kojomis, o atsargesni verčiau net lankstą darydavo. 

Kartą vienas valstietis ėjo iš turgaus namo. Kopdamas į kalvą, pa- 
galvojo: „Saulė jau nusileido, bet dar šviesu, reikia kuo greičiau per- 
lipti kalvą, kol nesutemo. Namie laukia sūnus Cadoris ir duktė Ok- 
punė." Ėmė apie vaikus galvoti, staiga užkliuvo už akmens ir parpuolė. 

— Ai, ai! Ką aš padariau! Dabar man beliko gyventi tik treji me- 
tai — pravirko jis. 

Parėjo namo ir sako pačiai ir vaikams: 

— Kopiau aš per Trejų gyvenimo metų kalvą ir parpuoliau. Likite 
sveiki, nedaug man beliko jus regėti. ' 

Nuo tos dienos valstiečiui niekas neberūpėjo, net valgyt negalėjo, 
kiauras dienas gulėjo jis ant demblio, ir jo spėkos vis mažėjo. Nei gy- 
dytojai, nei vaistai nieko nepadėjo, ligoniui jau kapai vaidenosi. 

Bet, kaip sakoma, eidamas iš rankų į rankas, dubuo tuštėja, o gan- 
dai, eidami iš lūpų į lūpas, gausėja. Netrukus jau visas kaimas žinojo 
apie valstiečio nelaimę. Apie valstiečio bėdą išgirdo ir linksmas ber- 
niokas Tol Toris. Išgirdęs atėjo pas valstietį ir sako: 

— Girdėjau, kad ant Trejų gyvenimo metų kalvos suklupote. Jei ir 
suklupote — nedidelė bėda. 

— Kaip „nedidelė bėda“, — įsižeidė valstietis — Argi tu nesupranti, 
kad greitai man galas? 

— Iš šitos bėdos galima išsisukti — tarė Tol Toris.— Eikite per kalvą 
dar kartą ir vėl parpulkite. Kartą parkrisi — trejus metus gyvensi, du 
kartus — šešerius metus, trečią kartą parpulsi — devynerius metus gy- 
vensi, o jei dar ketvirtą — tai dvylika metų. Kuo daugiau krisi, tuo 
ilgiau gyvensi! 

— Dar čia šaipysies iš manęs? — supyko valstietis.— Paėmęs lazdą 
kad perliesiu, tada žinosi! 

Bet linksmasis Tol Toris tiktai nusijuokė ir nubėgo, o valstietis susi- 
mąstė: „(O gal berniūkštis ir teisybę sako? Nuo likimo vis tiek nepa- 
bėgsi. Dėl visa ko eisiu prie kalvos ir patikrinsiu.“ 

Priėjo prie kalvos, kopia kopia ir tyčia parpuolė. Staiga girdi balsą: 

— Vieną kartą parpulsi ant mano kalvos, trejus metus gyvensi, jei 
dešimtį kartų parpulsi — išgyvensi trisdešimt metų, o jei šimtą kartų — 
tris šimtus metų gyvensi. 

Apsidairė valstietis — nieko nėra. „Matyt, čia kalva šneka, — apsi- 
džiaugė jis.— Vadinas, teisybę sakė berniūkštis. Dabar aš milijoną metų 
gyvensiu kaip legendinis Tonban Sagi.“ Ir nusirito kūliavirsčia nuo kal- 
vos. O kai atsistojo, ligos nė ženklo jau nebebuvo. Linksmas ir sveikas 
grįžo jis į kaimą. 

O iš tiesų ne kalva kalbėjo. Argi kalva gali kalbėti? Tas balsas buvo 
linksmojo bernioko Tol Torio, kuris tūnojo už medžio pasislėpęs. 

Nuo to laiko darbas valstiečio rankose tirpte tirpo ir nuotaika buvo 
žvali. Sako, jis ir dabar gyvenąs. 


TINGINĖ LAPĖ 


Kartą alkana lapė ėjo per mišką, — ieškojo ko užkrimsti —ir pamatė 
snūduriuojančią varną.  Tylutėliai prisėlino — ir capt ją už uodegos. 
Suplazdėjo varna, bet jau per vėlu, lapė prieš pat snapą dantimis kauk- 
ši, suėsti ją taikosi. Išsigando varna ir prašo: 

— Paleisk, lapute. Kokia iš manęs tau nauda? Kad ir suėsi, vis tiek 
alkana liksi. Daug sotesni būtų storulio Chvano pietūs. 

— Tikrai, — sutiko lapė —iš tavęs ne kiek tos naudos. Bet kaipgi 
aš suėsiu storulio Chvano pietus? 

— Paleisk mane ir daryk, kaip aš tau sakysiu,— tarė varna. 

—- Gerai, — paleido lapė varną. 

Nuskrido varna į kaimą, nusileido ant kelio ir guli. Tuo tarpu eina 
storulio Chvano žmona, neša ant galvos kraitę su valgiu. Pamatė ant 
kelio varną ir mano sau: ,„„Pasigausiu varną, bus vaikučiams pažaisti.“ 
Nusiėmė nuo galvos kraitę ir sėlina patyliukais. Jau buvo visai arti, 
ranką tiesia, o varna, lyg jai būtų sparnas peršautas, strykt strykt ir 
vėl guli. 

„Su tokiu sparnu toli nenulėks“,— pamanė storulio Chvano žmona 
ii vėl tursena paskui varną, gaudo. Bet varna vis paskrenda, vesdama 
šeimininkę toliau ir toliau nuo kraitės. O lapė tuo tarpu prisėlino prie 
kraitės ir sušveitė visus pietus. Prisikirto ir patenkinta nuėjo sau. Prie 
senos pušies pamatė barsuką. Skuba pluša jis, žiemai ruošiasi. 


109 


„ss no- 


net pakumpai. 

— Eik šalin, netrukdyk,— atsakė barsukas.— Nėra kada tinginiauti. 

Nusijuokė lapė: | 

— Gyventi tu nemoki. O aš šiandieną be jokių rūpesčių sušveičiau 
skaniausius pietus. 

Rytojaus dieną lapė vėl išalko ir tarė sau: „Eisiu pas barsuką, jis 
daug atsargų turi.“ Palaukė, kol barsukas iš namų išėjo, suėdė visas 
maisto atsargas ir nuėjo sau. 

Sugrįžo barsukas, pamatė tuščią podėlį ir pravirko: „Čia lapės dar- 
bas. Na, palauk, aš tave pamokysiu.“ 

Nuėjo jis pas varną ir sako: 

— Atkeršykim lapei. Dviese būsim stipresni. 

— Atkeršykim,— sutiko varna.— Gyvent per ją negali. 

Praėjo dar viena diena, ir vėl lapė išalko. Atėjo pas varną ir sako: 

— Duok ką nors užvalgyti. Jeigu neduosi, bus tau blogai. 

— Pas storulį Chvaną papjauta karvė, — tarė varna.— Galėtum so- 
čiai papietauti. Einam į laukus. Tu pasislėpsi šieno kaugėj ir lauksi, kol 
aš tave pašauksiu. 

Pasislėpė lapė šiene, o varna pažeme apie kaugę skraido. Pamatė 
storulio Chvano žmona, kad varna skraido. 

— Ak tu, nelemtoji! — sušuko ji— Per tave mes be pietų likom. 

Čiupo lazdą, užsimojo, bet varna iškart aukštyn pakilo, o lazda per 
šieną trinkt, kaip tik toje vietoje, kur lapė tūnojo. Varna vis skraidė 
ir skraidė apie kaugę, o storulio Chvano žmona niekaip negalėjo jai 
suduoti. Užtat lapė tokias lazdos vaišes gavo, kad vos kojas namo 
parvilko. 

Ir vėl tinginė lapė ateina pas varną ir sako: 

— Vakar tu manęs nepavalgydinai, tai šiandien aš tave suėsiu. 

— Esk į sveikatą, — atsakė varna.— Meldžiu dar suėsti ir mano var- 
niukus, vis tiek jų nebus kam penėti. Einam, parodysiu, kur mano liz- 
das. Tik žiūrėk gerai, kur aš cinu. 

Ir nuskrido varna, bet ne prie lizdo, o prie duobės, kurią barsukas 
iš vakaro buvo iškasęs. Lapė bėga paskui varną, akių neatitraukia, po 
kojom nė nežiūri ir — plumpt — tiesiai į duobę. 

Ten jinai iki šiol kiurkso. 

DU BROLIAI 

Geniai, labai seniai gyveno du broliai. Nors ir buvo vienos motinos, 
tačiau visiškai skirtingi. Vyresnysis buvo toks piktas ir godus, kad 
net slogos kitam nebūtų atidavęs. Kai tik vedė, tuoj iš tėvų atėmė že- 
mės sklypelį ir atskirai apsigyveno. 

O jaunėlis brolis tėvus godojo, su kaimynais buvo mandagus, vis 
triūsė, plušėjo. Kartą pasiėmė jis čigę ir išėjo į kalnus žabų parsinešti. 
Renka žabus ir staiga žiūri — riešutas begulįs. „Bus tėvams lauktuvių“, — 
pagalvojo. Netrukus pamatė dar du riešutus. 

„Šitą padovanosiuų broliui, o mažiausią pats pasiimsiu“, — nusprendė 
jis ir įsikišo riešutus į maišelį prie juostos. 

Rinko rinko žabus ir net nepastebėjo, kaip sutemo. Tada leidosi na- 
mo, bet patamsiais iš kelio išklydo. Ilgai klaidžiojo, kol pagaliau užtiko 
seną trobelę. „Čia ir pernakvosiu“,— nudžiugo jis. Įėjo į trobelę, atsigulė 
ant seno demblio ir užmigo. Vidurnaktį jį pažadino baisus triukšmas. 
Didžiai persigandęs, jis užlipo ant aukšto. Tik spėjo pasislėpti, į trobelę 
suvirto velniai. Susėdo ratu ir giriasi savo išmonėmis. 

Vienas velnias pasakoja: 

— Aš visą žuvį surijau iš vieno senio tinklų, o vietoj jos kėrplėšą 
ikišau. 

— Cha cha cha! — leipsta velniai juokais. 


111 


— O aš šiandien kaime stogą uždegiau,— sako kitas.— Žmonės laks- 
tė, gaisrą gesino, aš vos nesprogau iš juoko. 

Ilgai gyrėsi velniai, paskui pasiėmė savo vėzdus ir šaukia: 

— Tuk tuk, kad čia būtų aukso! Kad čia būtų sidabro! 

Bėdina trobelė drebėjo nuo velnių riksmo ir vėzdų stuksėjimo. Vi- 
sas kalnas aukso ir sidabro žėrėjo ant aslos. 

Tūno jaunėlis brolis ant aukšto, nė nekrustelia. Bet, kaip sakoma, 
didžiausia bėda — tuščias pilvas. Įsinorėjo jis valgyti ir prisiminė rie- 
šutus. Išsitraukė ir kremta. Triaukšt! Triaukšt! Velniai išgirdo traškant 
ir nutilo. Kas gi čia dabar? O jaunėlis brolis kitą riešutą kanda. 
Triaukšt! Vienas velnias kad suriks: 

— Namas griūva! Velniai, bėkim, kol stogas ant mūsų nenuvirto! 

Ir leidosi visi į kojas. 

Nulipo jaunėlis brolis nuo aukšto, prisikrovė čigę aukso sidabro ir 
parėjo namo. 

Išgirdo vyresnysis brolis, kad jaunėlis taip praturtėjo, ir suėmė jį 
pavydas. Apie tokius, kaip jis, žmonės sako: „Jei kas iš giminaičių per- 
kasi žemės, jam vidurius raižo.“ Atbėgo jis pas jaunėlį ir klausia: 

— Kaip tu iš skurdo išsikapstei? 

Tasai ir išklojo viską. Sublizgo vyresniojo brolio akys: „Aš irgi eisiu 
aukso ir sidabro." 

Bet jaunėlis jį atkalbinėja: 

— Verčiau neprasidėk su velniais. Pasidalinsim, ką aš parsinešiau, 
ir užteks. 

Tačiau tuščia kalba su tokiu godišium. 

Namie vyresnysis brolis sako pačiai: 

— Nagi atnešk man pačią didžiausią čigę! 

Nuėjo jis į kalnus, ieško riešutų. Rado vieną — suvalgė, rado kitą — 
ir vėl suvalgė. Prisivalgė, susirado trobelę, užsikorė ant aukšto ir laukia. 

Vidurnaktį sulėkė velniai ir pasakojasi savo išmones. Vyresnysis 
brolis laukia nesulaukia, kada velniai pasičiups vėzdus ir ims stuksenti: 

— Tuk! Tuk! Kad čia būtų aukso! Kad čia būtų sidabro! 

Vyresnysis brolis prisiminė, kad reikėtų sutriaukšt riešutų, tik nė 
vieno riešuto jau neturėjo, visus buvo suvalgęs. Nenustygsta jis ant 
aukšto, suka galvą, ką čia sugalvojus. Išgirdo velniai šlamesį: 

— Kas ten ant aukšto slepiasi? 

Surado velniai vyresnįjį brolį ir apsidžiaugė: 

— Ak, tai tu mūsų lobį susiglemžei! 

— Ne aš, ne aš, — išlemeno persigandęs brolis. 

— Jis net nenori prisipažinti! — suriko velniai — Pamokysim tave. 

Laužo velniai galvas, kaip jį nubausti. Vienas ir sako: 

— Jūs tik pažiūrėkit: jo rankos didelės, ilganagės, akys tik žybčio- 
ja, o nosis visai mažytė. Imkim, velniai, ištempkim jam nosį! 

Ir ištįso godišiui nosis ilgų ilgiausia kaip laivo lynas. Ir toks juokin- 
gas jis atrodė, kad net vangiam jaučiui iš juoko apynasris sprogo. Prisi- 
juokę ik valiai, velniai susižėrė auksą sidabrą ir išlakstė. O vyresnysis 
brolis grįžo į kaimą su ilga bjauria nosimi. 


8. Trys dovanos 


STEBUKLINGA ŠVILPYNĖ 
IR TIGRAI 


Netoli Čenžu miesto mažame kaimelyje gyveno varginga šeima. Tė- 
vas, būdavo, vasarą augina ryžius, o žiemą eina į Kanvondo provinciją 
medžioti tigrų. Kartą išėjo jis į kalnus ir nebegrįžo. Šeima liko be tėvo. 
O kai paaugo trys sūnūs, motina papasakojo jiems apie tėvą. Išklause 
motinos pasakojimą, sūnūs nusprendė atkeršyti už tėvą — nudėti tigrus. 

— Tačiau visų pirma jūs turite tapti stiprūs ir drąsūs, — tarė jiems 
motina. 

Tada broliai pirmą kartą paėmė į rankas lanką ir nuo to laiko kiaurą 
dieną vaikščiodavo po mišką, medžiodavo kiškius, elnius, lapes. 

Praslinko keletas metų. Brolių rankos sutvirtėjo, akys pasidarė taik- 
lios. Kartą atėjo jie pas motiną ir sako: 

— Mes jau užaugome ir esame geri šauliai. Leisk mums Kanvondo 
provincijoje tigrus medžioti, norime atkeršyti už tėvą. 

Nužvelgusi vaikus, motina tarė: 

— Dabar aš patikrinsiu, ar iš tikrųjų jūs tokie geri šauliai, kaip de- 
datės. 

Ji nuėjo į trobą ir grįžo su ąsočiu vandens ant galvos. 

— Šaukite į ąsotį. Bet tiktai taip, kad nė lašas vandens neišsilietų. 

Nors broliai buvo puikūs šauliai, vis dėlto ilgai nesiryžo šauti į ąsotį 
ent motinos galvos. k 

— Aš pirmas šausiu,— tarė vyresnysis brolis. 

Jis prisitaikė ir paleido strėlę. Dzin! Strėlė nuzvimbė ir kiaurai per- 
vėrė ąsotį. Tuo pat metu strėles paleido kiti du broliai — vidurinysis ir 
jaunėlis. Cakt! Ir viduriniojo brolio strėlė prazvimbė pro prakirstą ąso- 
tyje skylutę. Cakt! Ir jaunėlio strėlė įsmigo į tą skylutę. Tai įvyko taip. 
greitai, kad nė lašas neišsiliejo. 

Motina nusiėmė ąsotį ir tarė: 

— Taip, mano sūnūs, jūs esate geri šauliai. Tačiau dar ne viskas. 
Įsidėmėkite, kad Kanvondo provincijos tigrai ne tiktai žiaurūs, bet ir 
labai gudrūs. 

Rytą motina išruošė brolius į kelionę, ir šie išėjo. 

Kopė per kalnus, ėjo per slėnius, plaukė per upes, kol pagaliau pa- 
siekė Kanvondo provinciją. Čia brolių keliai išsiskyrė. 

Vyresnieji broliai patraukė į vakarus, o jaunėlis brolis pasuko į ry- 
tus. Kopė jis, kopė į kalną ir staiga pamatė mergelę. Mergelė šmėkš- 
čioja tarp medžių ir jam moja, kad paskui ją eitų. Žiūri į ją jaunėlis 
brolis, žiūri, o mergelės veidas toks keistas, čia, žiūrėk, švelnus ir 
linksmas, čia niūrus ir piktas. „Betgi čia ne mergelė, — atsikvošėjo San- 
doris,— o vilkolakis.“ Pasiėmė jis lanką ir paleido strėlę. Mergelė tą 
akimirką pavirto į tigrą, ir šis puolė Sandorį. Tačiau paleista strėlė nu- 
dėjo tigrą. Iš visų pusių pasigirdo baisus riaumojimas. Sandoris išsi- 
gando ir įsikorė į pušį. Ir tuojau pat apie nudėtą tigrą susirinko dau- 
gybė tigrų. Visų didžiausias ir seniausias ėmė pūsti švilpynę. Švilpynės 
melodija buvo tokia nuostabi, kad net negyvas tigras atgijo. „„Tikriau- 
siai čia stebuklinga švilpynė“,— pagalvojo Sandoris. Atgijęs tigras pa- 
rodė į medį, kur tūnojo Sandoris, ir visi tigrai puolė prie jo. Bet San- 
doris buvo ilipęs taip aukštai, kad šokę nešokę jie vis tiek pasiekti jo 
negalėjo. Tada visų didžiausias ir seniausias tigras priėjo prie pušies, 
jam ant nugaros užlipo kitas mažesnis tigras, o ant antrojo užsikorė 
trečiasis. Pats viršutinis, rodės, ims ir pasieks Sandorį. 

Sandoris pasiėmė lanką, prisitaikė ir paleido strėlę. Strėlė kiaurai 
visus tigrus pervėrė nuo viršutinio iki pat apatinio — didelio ir seno. 
Nuvirto jie ant žemės. Tada Sandoris išlipo iš medžio ir pasiėmė ste- 
buklingą didžiojo tigro švilpynę. 

Vakare Sandoris atėjo į sutartą vietą, o brolių nėra. Leidosi jis bro- 
lių ieškoti ir rado juos negyvus kalnų tarpeklyje. Tada pasiėmė stebuk- 
lingąją švilpynę ir pučia. Išgirdo broliai nuostabią muziką ir atgijo. 
Papasakojo Sandoriui, kaip juos čia kažkokia mergelė atviliojus ir pas- 
kui nužudžius. 

— Ten ne mergelė, — tarė jaunėlis brolis— o vilkolakis. Prisimena- 
te, motina sakė, kad tigrai čia ne tiktai nuožmūs, bet ir gudrūs. Dabar 
grįžkime namo, aš atkeršijau už tėvą. 

Viskas buvo labai gerai, tiktai broliai, grįždami namo, pametė ste- 
buklingąją švilpynę. O gaila... 


MAMA A NA 


NEPAPRASTOS GIRNOS 


725214“. 


Kas nežino, kad linksmiausia šventė — Naujieji metai — pirmoji pir- 
mo mėnesio diena. Kiekvienuose namuose siuvami nauji puošnūs dra- 
bužiai, verdama saldi jeta !', kepami kvapnūs papločiai. 

Tiktai mažoje ankštoje varguolio Bau lūšnelėje nelinksma. Vakare 
visa šeima susirinko prie šalto židinio. Žiūrėdama į alkanus vaikus, 
motina tarė vyrui: 

— Netrukus Naujieji metai, negi leisime vaikams alkaniems ir liūd- 
niems sėdėti. Atsimeni patarlę: „Kuo linksmiau sutiksi Naujuosius me- 
tus, tuo geresnis bus derlius.“ Eik pas turtingąjį brolį, paprašyk dube- 
nėlio ryžių. Bus ir pas mus linksma, ir gal šiais metais neapleis mūsų 
laimė. 

Bau sunkiai atsiduso ir išėjo iš hamų. 

Jo brolis, šykštus ir žiaurus dvarininkas, gyveno prie Kočižės kalvos. 
Dar iš tolo Bau pajuto keptos mėsos ir sojos padažo kvapą. Vos tik 
įžengė į kiemą, sulojo dvylika šunų, sugirksėjo dvylika žąsų. Išgirdęs 
triukšmą, išėjo šeimininkas. 

— Net prieš šventę nėra ramybės, — suniurnėjo jis.— Ko atėjai? 

Bau nusilenkė ir tarė: 

— Aš nieko nebeturiu, ir mano vaikai badauja. Paskolink saują 
ryžių. 


' Jeta — skanėstas iš pupų miltų ir sirupo. 

— Eik šalin, prašeika! — užriko vyresnysis brolis. 

Bau įsižeidė ir jau norėjo eiti, bet, prisiminęs vaikus, vėl nusilenkė. 

— Nuėmęs naują derlių, atiduosiu skolą. 

— Tu ir taip man daug skolingas. 

— Ką sakai? — nustebo Bau.— Juk rudenį visą mano derlių pasiėmei. 

— Tiek to. Einam į svirną. Kaip broliui paskolinsiu tris saujas sorų. 

Gavęs sorų, jaunėlis brolis nuskubėjo namo. Pūtė smarkus šaltas 
vėjas, ir sužvarbęs Bau užbėgo į smuklę pasišildyti. Ten buvo tuščia, 
tik prie Žemučio stalelio Bau pamatė žilą senuką. Jis atrodė labai liūd- 
nas. Ant stalo gulėjo nedidelės girnos. Bau priėjo prie senuko ir pa- 
klausė: 

— Kas tau atsitiko? Kodėl neini namo? Ir kam tau girnos? 

Senis numojo ranka, bet, pamatęs, kad valstietis žiūri į jį su užuo- 
jauta, pradėjo pasakoti: | 

— Turiu anūką. Jis labai serga, o aš didžiai neturtingas ir negaliu 
jam nupirkti vaistų. Šiandien anūkas įsinorėjo košės. Aš pasiėmiau šitas 
girnas, — tik jos ir tebuvo likusios namuose, — ir nuėjau pas dvarininką 
prie Kočižės kalvos. Paprašiau duoti už girnas tris saujas sorų. Bet dva- 
rininkas tik pasijuokė iš manęs ir išvijo iš kiemo. Kaip aš grįšiu namo, 
„be sorų, neišpildęs sergančio anūko prašymo? — ir senukas pravirko. 

Bau prisiminė turįs maišelį su trim saujom sorų. 

— Še, paimk savo anūkui. Mano vaikai sveiki, o tavo anūkas serga. 
Mudu su žmona ką nors sugalvosim šventei. | 

— Kaip man tau atsidėkoti? Pasiimk mano girnas,— apsidžiaugė se- 
nukas. 

— Ačiū. Tik kam man jos reikalingos? 

— Vis tiek pasiimk,— įkalbinėja senis — neturiu jėgų namo tempti. 

Pamatę ant slenksčio tėvą su sunkia našta, vaikai šoko jo pasitikti: 

— Tėtė ryžių parnešė! 

Bet kai tėvas padėjo ant stalo girnas, vaikai pravirko. 

— Nieko, — guodžia juos tėvas — mama tuoj išvirs košės iš sojos, 
kurią sėklai laikėme. 

Motina pasiėmė sojos ir norėjo sumalti. 

— Ak, — atsiduso jinai, — kad čia būtų ryžiai. 

Staiga girnos kad ims suktis, ir pabiro stambūs balti ryžių grūdai. Iš- 
sivirė jie košės, susėdo valgyti. 

— Gerai būtų prie košės truputis daržovių, — tarė motina. 

Sulig tais žodžiais girnos vėl ėmė suktis, ir pabiro daržovės su vai- 
siais. Tada jie suprato, kad čia ne paprastos girnos, o stebuklingos. 

Ak, kaip linksmai sutiko Naujuosius metus valstiečio Bau šeima. 
Jie pasikvietė į svečius visą kaimą. 

Išgirdo apie nepaprastas girnas vyresnysis brolis ir atėjo pas jau- 
nėlį. 

— Ei broli! — suriko jis— Atiduok geruoju stebuklingas girnas, jei 
neatiduosi, atimsiu. 

Atėmė dvarininkas iš valstiečio girnas, nešasi namo. Pavargo, su- 
pluko, burna perdžiūvo. 

— Gerti noriu! Na girnos, kad man vyno būtų! 

Ėmė suktis girnos, ir pasiliejo vyno upė. Turtuolis geria ir rėkia: 

— Dar! Dar! Dar! 

Ir užsirijo negyvai. Taip ir reikia gobšuoliui! O jaunėlis brolis pasi- 
ėmė stebuklingąsias girnas ir gyvena sau laimingai. 

APSUKRUS ZUIKIS 

J ums įdomu, iš kur žemėje atsirado vėžlys? Aš jums papasakosiu. 

Kitą kartą vandenyno gelmėse atsitiko didelė nelaimė: sunkiai su- 
:sirgo drakonas — didysis vandenų valdovas. Veltui rūmų gydytojas 
ruonis liepdavo jam parodyti ilgų ilgiausią liežuvį, maigydavo pilvą. 
Vis tiek negalėjo perprasti, kokia mirtina liga serga jo valdovas, ir ne- 
žinojo, kokių lašų ir miltelių jam išrašyti. Kasdien drakonas vis labiau 
:silpo ir geso. Nuo vaistų jam tik dar blogiau darėsi. Visi rūmininkai 
vaikščiojo pirštų galais ir kalbėjosi pašnibždomis. Jei kas nusijuokdavo 
-ar šypteldavo, tuoj būdavo baudžiamas mirtimi: nusikaltusį vandenyno 
gyventojai išmesdavo ant kranto. 

Vieną dieną į rūmus atkeliavo atsiskyrėlis aštuonkojis. Jau daug me- 
tų jis Kojos nebuvo kėlęs iš savo būsto, bet, išgirdęs mirtinai sergant 
jūrų valdovą, senasis aštuonkojis atėjo pas drakoną ir sako: 

— Valdove! Nei gydytojas, nei rūmininkai, nei išminčiai, nei moks- 
lininkai — nė vienas iš jų nepalengvins tau kančių ir nepagydys tavo 
ligos. Tik aš vienas galiu tau patarti. Seniai, labai seniai mano senelis 
sirgo tokia liga. Ir prieš pat mirtį vienas išminčius atnešė jam gyvo 
zuikio kepenų. Jis suvalgė jas ir pasveiko. Tegu ir tau, mano valdove, 
kas gauna gyvo zuikio kepenų — ir negalia tavo iškart praeis. Žinoma, 
jūroje zuikių nėra, tačiau pakrantėj, visai nuo čia netoli, jų Neregėta 
daugybė. 

Išklausė didysis drakonas aštuonkojo žodžius ir didžiai nuliūdo. 

— Aš esu visų jūrų ir vandenynų valdovas, mane išvydę, dreba iš 
baimės banginiai ir rykliai, aš skandinu didžiulius laivus, bet negaliu 
sugauti kvailo zuikio. 

Sielvartavo drakonas dieną kitą, o trečiąją įsakė sukviesti visus rū- 
mininkus. 

YIgai rūmininkai suko galvas, kaip zuikį pagauti, bet nieko doro nesu- 
metė. Net šnekiausi patarėjai tylėjo, lyg vandens į burną prisisiurbę. 
Pagaliau prabilo milžinas banginis: 

— Visagalis mūsų valdove! Įsakyk man zuikį sugauti. Aš greitai 
atgabensiu į rūmus šitą dykūną. 

Drakonas nustebo. 

— Ačiū tau, bangini. Bet sakyk, ištikimasis valdiny, kaip tu pagausi 
tą Žvėrį? 

— Labai paprastai, — atsakė banginis.— Nuplauksiu į krantą, sutiksiu 
zuikį, prarysiu ir atplauksiu atgal. 

— Ak bangini, bangini — susikrimto valdovas,— galva tavo nemaža, 
O protas menkas! Kaipgi aš zuikį iš tavo pilvo išimsiuė 

Susigėdo banginis ir nutilęs pasislėpė už asmens sargybinių ryklių. 

— Vadinas, nė vienas mano išminčius negali pasakyti, kaip į van- 
denyną atgabenti nusususį zuikpalaikį?! — suriko drakonas, ir banginis 
sudrebėjo iš siaubo. | 

Tada prie drakono prišliaužė vėžlys ir tarė tykiu balsu: 

— Valdove, liepk man zuikį pagauti. Turiu keturias kojas ir galiu 
ne tiktai plaukti, bet ir žeme ropoti. Rytoj trauksiu į kalnus, susirasiu 
zuikį, apgausiu ir čionai parsivesiu. 

Pagalvojo drakonas ir sutiko: tegu vėžlys pamėgina zuikį sugauti. 
Jis gudrus. Ne be reikalo ir jo galva kaip kokios gyvatės. 

— Geras tavo planas! — sušuko = pat kilk į krantą. Mano 
gyvybė dabar tavo rankose. 

Vėžlys greit susiruošė, atsisveikino su saviškiais ir iškilo iš vande- 
nyno gelmių. Krantas buvo netoli. Vėžlys išlipo iš vandens ir nuropojo 
į kalnus. Buvo labai patenkintas, kad jam teko tokia garbė. Ir kaip ne- 
bus patenkintas! Juk jeigu nugabens zuikį į vandenyno dugną, valdovas, 
be abejo, ji paskirs vyriausiuoju patarėju. 

Bet staiga vėžliui dingtelėjo, kad jis kaip gyvas neregėjęs zuikio. 

— Oi kokia bėda! — suvapėjo vėžlys.— Aš taip skubėjau, kad nieko 
net nepasiklausiau, kaip tas zuikis atrodo. Reikės namo grįžti. 

Vėžlys vėl nušliaužė į krantą, pūkštelėjo į vandenyną ir nuplaukė. 
Nusileido į dugną netoli rūmų. Kaip visuomet, čia pulkavosi rūmininkai. 

— Ponai, — tarė sutrikęs vėžlys.— Ar kas nors esate mates zuikį? 

Minioje kažkas nusikvatojo. Išvertęs akis, juokėsi didžiulis krabas. 

— Kodėl jūs juokiatės? — ūmai supyko vėžlys.— Koks įžūlumas! 

Krabas šonu prišliaužė prie vėžlio ir tarė: 

— Aš juokiuos iš jūsų nemokšiškumo. 

— O jums teko susitikti su zuikiu? 

— Ir dar kiek! Kaipgi aš zuikio nepažinčiau? Tiek kartų esu matęs 
jį vaikščiodamas pakrante. 

— Ak, kaip gerai! Būkit malonus, papasakokit, kaip jis atrodo. 

— Mielu noru jums papasakočiau, bet juk visi žino, kokia prasta 
jūsų atmintis. Verčiau tą žvėrį jums nupiešiu. 

— Koks aš jums dėkingas, brangusis krabai! Kai būsiu pirmasis pa- 
tarėjas, neužmiršiu jūsų paslaugos. 

Pasikišęs piešinį po kiautu, vėžlys vėl leidosi į krantą. Ir nuklypavo 
tiesiai į kalnus, kur nuo seno gyveno zuikis. 

Tuo tarpu zuikis kaip tik panoro truputį pasivaikščioti prieš pietus. 
Liuoktelėjo keletą kartų ir girdi — jį kažkas šaukia. 

— Kas čia mane šaukia? — paklausė stabtelėjęs. 

Iš anapus akmens išrėpliojo vėžlys. Jis drąsiai nukleivojo prie Zui- 
kio, apžiūrėjo jį iš visų pusių ir tik paskui paklausė: 

— Klausyk, ar tu zuikis? 

— Aš zuikis! — oriai atsakė žvairys.— (O kas tu per žvėris? Kaip 
gyvas nesu tokio matęs. Iš kur ir kokiu reikalu į mūsų kraštus? 

— Aš — vėžlys. Gyvenu vandenyno dugne. Štai kodėl manęs nesi 
matęs. Bet šiandien atkeliavau čionai vienu labai svarbiu reikalu. 

— Bet kaip tu pažinai, kad aš zuikis, jeigu nė karto manęs nematei? 

— Labai paprastai: turiu tavo portretą! 

Vėžlys išsitraukė piešinį ir parodė zuikiui. 

— Koks panašumas! — sušuko zuikis.— Tikrai aš! Iš kur gavai šitą 
portretą? 

— Man jį padovanojo jūrų valdovo rūmininkas krabas. 

Žuikis nustebo. 

— O kam tau, vėžly, manęs prisireikė? 

— Brangusis zuiki, aš atėjau pas tave savo viešpaties paprašytas. 
Jūrų valdovas kviečia tave į svečius. 

— Ačiū už malonų pasiūlymą, — nusilenkė zuikis.— Bet aš negaliu 
juo pasinaudoti. Argi nežinai, kad nemoku plaukti ir labai bijau van- 
dens? 

— Nieko tokio, — tarė vėžlys.— Nesirūpink. Aš tave nugabensiu 
į vandenyno dugną gyvą ir sveiką. 

"Tačiau zuikis visai nenorėjo skirtis su savo laukais, kur iki valiai 
buvo kopūstų, su daržais, kur augo saldžios ropės ir sultingos morkos, 
su savo guoliu, tokiu erdviu ir jaukiu. Ir jis paklausė: 

— Ar tu nežinai, kam jūsų valdovui manęs prisireikė? 

— Be abejo, žinau — melavo vėžlys.— Matai, jūrų valdovas iš visų 
valdovų geriausias ir teisingiausias. Jeigu jo karalystėje kas suserga, 
jis negali sulaikyti ašarų — rauda ir rauda. Gerasis valdovas sužinojo, 
kaip tau žemėje bloga gyventi. Raudojo visu balsu, kai krabas jam pa- 
pasakojo, kad tave gali užkapoti erelis, sudraskyti tigras, nušauti žmo- 
gus. „Pakvieskite jį mano karalystėn! — sušuko verkdamas valdovas.— 
Čia, jūros dugne, niekas niekada jo nenuskriaus. Čia nėra nei erelių, 
nei žmonių, nei tigrų.“ Štai kodėl atėjau tavęs pakviesti — baigė pasa- 
koti gudrusis vėžlys. 

Susimąstė zuikis. 

— Tikra teisybė! Žemėje mane visi persekioja: ir žvėrys, ir paukš- 
čiai, ir žmonės. Kiek kartų tik per plauką gyvas likau! Net savo urve 
nesijaučiu saugus. Gerai! Keliausiu į vandenyno dugną, kur visi tokie 
geri ir malonus. 

— Puiku! — apsidžiaugė vėžlys.— Negaiškim laiko. Eime tuojau pat! 

— Taip, taip! Eime! 

Ir vėžlys su zuikiu leidosi prie jūros. Zuikis iš laimės šypsojosi, kar- 
pė ausimis ir strykčiojo kiek galėdamas aukščiau. Nors vėžlys baisiai 
skubinosi, zuikiui vis atrodė, kad jis šliaužia kaip sraigė. Neištvėrė 
zuikis ir sako: 

— Gerbiamasis vėžly, verčiau sėskis man ant nugaros, ir mes po va- 
landėlės būsime prie vandenyno. O tenai tu galėsi mane nešti. Sutinki? 

— Kaip nesutiksiu! Juk aš pirmą kartą atsidūriau sausumoje ir ma- 
tau, kad žeme vaikščioti — tikra kančia. 

Užsiropštė vėžlys zuikiui ant nugaros, ir žvairakis nukūrė prie jū- 
ros. Taip dūmė, lyg jį būtų vijęsis vilkas. Nespėjo vėžlys net galvos 
į kiautą įtraukti, žiūri — jie jau pušynėly prie pat vandenyno. 

Zuikis niekada nebuvo matęs jūros. Jinai jam atrodė siaubinga. 
Pūtė vėjas, bangos šniokštė ir putojo prie kranto skardžio. 

— Žiūrėk, vėžly, kokia nerami jūra. Per tokią audrą gali ir nu- 
skęsti,— tarė išsigandęs zuikis. 

— Ką tu! — nusijuokė vėžlys.— Iškart matyti, kad nesi buvęs jūroje. 
Ji nerami vien iš paviršiaus. Tik panersim, ir viskas bus gerai. Sėskis 
dabar man ant nugaros ir niekuo nesirūpink. 

Bet zuikis delsė. Jam buvo baisu nert į jūros gelmę. 

Tuo tarpu pro šalį ėjo senas zuikio pažįstamas — barsukas. Jis labai 
nustebo, pamatęs žvairakį taip toli nuo savo urvo. 

— Ką čia veiki? — paklausė barsukas. 

ŽZuikis pasiglostė letenėle ūsus ir oriai tarė: 

— Vėžlys man pranešė, kad jūrų valdovas geidžia su manimi susi- 
pažinti. Aš keliauju į jo karalystę. 

Barsukas piktai papurtė galvą ir suriko: 

— Kvailystės! Tu neišgyvensi ten nė vienos dienos! 

— Ką čia niekus kalbi! Kas drįs mane liesti jūros dugne, jei pats 
valdovas geidžia su manimi draugauti? 

— Tave apgavo! Jūros dugne pilna pabaisų. Tu ten pražūsi. Ir atsi- 
mink: nors ir šauksies pagalbos, niekas iš draugų negalės tau padėti. 
Paklausyk mano patarimo: bėk kuo greičiau nuo jūros ir užmiršk vėžlį. 

Barsukas kalbėjo taip karštai ir įtikinamai, kad zuikiui pasidarė ne- 
smagu, ir jis tarė vėžliui: 

— Žinai, vėžly, aš prisiminiau, kad urve liko labai skanių morkų 
pundelis. Niekaip negaliu dabar keliaut pas jūrų valdovą. 

Tai taręs, zuikis trim šuoliais atsidūrė prie barsuko, ir jie neskubė- 
dami patraukė į mišką. 

Vėžlys gailiai suriko: 

— Oi bėda! Kaip susikrims valdovas! Pamiršau, kvailys, pasakyt, 
kas svarbiausia. Mūsų valdovas senas ir neturi vaikų, ir nusprendė jis 
atiduoti savo karalystę protingam zuikiui. .. 

Žinia, kokios ilgos zuikio ausys, žvairakis išgirdo kiekvieną žodį, ką 
jam šaukė vėžlys, o apykurtis barsukas nieko negirdėjo. 

— Klausyk, barsukai, — tarė zuikis.— Vis dėlto aš užsuksiu valandėlę 
pas jūros valdovą. Įdomu pasižiūrėti, kaip jie ten gyvena... 

Ir zuikis nustriksėjo atgal į pakrantę, kur jo lūkuriavo vėžlys. 


— Aš nusprendžiau neskaudinti širdies tavo valdovui ir nukeliau- 
siu pas jį — tarė zuikis— Be to, aš bijau, kad valdovas ant tavęs užsi- 
rūstins, jeigu grįši vienas... 

— Seniai taip reikėjo, — apsidžiaugė vėžlys.— Kvailas barsukas iš pa- 
vydo prišnekėjo tau visokių niekų. Na, keliaujam! 

Pasisodinęs ant nugaros iš baimės virpantį zuikį, vėžlys puolė į ban- 
gas. 

Žemėje vėžlys vos vos rėpliojo, užtat vandenyje plaukė drąsiai ir grei- 
tai. Jis gerai žinojo kelią ir nusileido į dugną tiesiai priešais rūmus. 

Pamatę vėžlį su keleiviu ant nugaros, vartininkai tuoj pranešė dra- 
konui, kad atvyko ilgai lauktas zuikis. Du rykliai atidarė jiems rūmų 
vartus, ir vėžlys nuvedė žvairį prie sosto, kur sėdėjo jūrų valdovas. 

— Gerasis ir visagalis drakone,— tarė vėžlys.— Tavo įsakymas įvyk- 
dytas. Prieš tave gyvas zuikis. Gali suvalgyti jo kepenis! 

Išgirdęs tokius žodžius, zuikis neteko žado. Tačiau jam labai nesi- 
norėjo mirti, ir jis tarė mandagiai, bet garsiai, kad visi girdėtų. 

— Brangusis vėžly, kodėl man nesakei, kad gerajam valdovui rei- 
kia mano kepenų?! 

Vėžlys sukikeno: 

— Jeigu būčiau tau pasakęs, tu nieku gyvu nebūtum su manim 
plaukęs. 

— Vėžly, tu pasielgei neprotingai. Aš mielai gerajam valdovui ati- 
duočiau net abejas kepenis. Galingajam viešpačiui nieko nepagailėčiau. 
Bet aš niekados nesinešioju kepenų. Jos padėtos mano urve. Dabar 
mums vėl reikės kilti į krantą, o paskui nerti atgal į dugną. Kiek laks- 
tymo visai be reikalo, ir vis per tave, vėžly! 

Išgirdęs, kad vėžlys atplukdė zuikį be kepenų, drakonas baisiai per- 
pyko: amžinai tas vėžlys užmiršta, kas svarbiausia. 

Drakonas triskart nusičiaudėjo — tai buvo ženklas, kad jis labai įnir- 
šęs — ir suniurzgė: 

— Kaip drįsai, mulki, neužsiminti zuikiui apie kepenis! Tučtuojau 
plauk atgal — ir kad pavakare man būtų čia zuikis su kepenimis! O jei- 
gu ne — liepsiu rykliui tave praryti! 

Vėl atsisėdo zuikis vėžliui ant nugaros, ir jie nuplaukė atgal. Tik 
vėžlys išropojo ant kranto, zuikis nušoko nuo jo nugaros ir pasileido 
į Mišką. 

— Lik sveikas, kvailas vėžly! — suriko jis.— Tau reikia mano ke- 
penų — štai jos! 

Ir, atsistojęs ant užpakalinių kojų, priekinėmis paplekšnojo sau per 
pilvą. 

Tiek jį vėžlys ir tematė. Argi jis gali zuikį pavyti! 

Žinojo vėžlys, kad su drakonu menki juokai. Nebeišvengtų jis dabar 
ryklio dantų. Pagalvojo pagalvojo vėžlys ir nusprendė: „Jeigu kvailas 
zuikis gali žemėje gyventi, kaip nors išsiversiu ir aš!“ 

Ir liko vėžlys žemėje. 

Iš jo ir paeina visi sausumos vėžliai. 

O zuikiai nuo to laiko iš tolo neina prie jūros kranto ir nesišneka 
su vėžliais. 


GOBŠUS BROLIS 


Geniai ar nelabai seniai gyveno kartą du broliai. 

Vyresnysis buvo labai turtingas, o jaunėlis vos vos manėsi. 

Jų namus vieną nuo kito skyrė neaukštas kalnagūbris, tankiai ap- 
augęs mišku. 

Atsitiko kartą, kad jaunėlis brolis išsiruošė pas vyresnįjį pasiskolinti 
trupučio grūdų. 

Vyresnysis buvo namie. Rūkė ilgų ilgiausią pypkę, tarpais pastuk- 
sendavo ją į gorę, pelenus kratydamas. 

Išgirdęs jaunėlio brolio prašymą, tarė: 

— Ar vargetai grūdų skolinsi, ar tigrui šunį atiduosi — vis tas pat: 
suės ir nieko negrąžins. 

Nieko nepešęs, išėjo jaunėlis brolis iš turtuolio namų. Šeimininko 
šuo dar jį aplojo. 

Kiūtina namo su tuščiu maišu. 

Pakelėj buvo smuklė. Niekada varguolis negėrė degtinės. Bet dabar 
iš nuoskaudos panoro išgerti. Na ir pasigėrė! Išėjo iš smuklės — vos 
ant kojų laikosi, į visas puses šlitinėja. 

Nuvirto po pušimi ir užknarkė. 

Ilgai ar trumpai jis ten miegojo, kas gali pasakyt. 

Tik žinia, kad tose vietose laikėsi kalnų velniai. 

Pamatė jie žmogų po pušim. Priėjo, pažino varguolį ir sako: 

— Žiūrėkite, draugučiai! Numirė tas vargeta, kur už kalno gyvena. 
Nelengva buvo jo dalia. Aure netoliese yra laimės kalvelė, palaidokime 
jį tenai. 

Ir šoko visi jį laidoti: užsivertė varguolį ant pečių ir nutempė prie 
tos kalvelės. Iškasė kapą ir nuleido į jį kūną. 

Varguolis staiga atsibudo ir kad suriks iš visų jėgų! Velniai išsi- 
gando ir pabėgo. 

Varguolis atsitokėjo ir mato: duobėje kažkas žybčioja. Žiūri — auk- 
so luitai! 

Prisikrovė jis į maišą aukso, išlindo iš duobės ir nuskubėjo namo. 
Ir ėmė gyventi, skurdo neregėdamas. 

Gobšus brolis nugirdo, kad jaunėlis labai praturtėjęs. Atėjo pas jį ir 
klausia: 

— Sakyk, kaip į turtą įsigyvenai? 

Jaunėlis papasakojo. Tada gobšuolis irgi įsigeidė aukso. 

Nuėjo jis į smuklę, prisigėrė. 

Įkaušęs įsikeberiojo kalno šlaitu į mišką, nuvirto po pirma pasitai- 
kiusia pušimi ir užmigo kaip negyvas. 

Vidunaktį atėjo velniai. Pažino gobšų turtuolį ir nutarė jį pamoky- 
ti — nunešti kuo toliau, į tarpeklį. 

Užsivertė velniai ant pečių vyresnįjį brolį ir bogina aukštyn, kepur- 
nėjasi stačiais skardžiais virš bedugnės. 

Staiga turtuolis prabudo ir kad suriks, lyg koks perkūnas kalnų pa- 
kriūtėm nuskardėjo. 

Velniai persigandę brinkt savo naštą ir išlakstė. O turtuolis brolis 

nukrito ant uolos krašto — neišsilaikė ir nulėkė bedugnėn. 
| Taip ir nusigalavo. 

Šitą pasaką man vienas senas žmogus pasekė, o aš jums, mieli bi- 
čiuliai. 

Tegu sėkmė kaip atpildas lydi vargšą žmogų. 


PAUKŠČIŲ KALBA 


(Gyveno kartą žmogus Li Tcha Či. Jis mokėjo paukščių kalbą suprasti. 
Eina kartą Li ir mato — skrenda varna ir jam kvarksi: 

— Kvar, kvar, atseit, einam, einam! 

Ir jis nusekė paskui varną ir priėjo tokią vietą, kur gulėjo mėsos 
šūsnis. Pasiėmė gabalą ir verdasi sriubą. | 

Tuo tarpu atėjo žmogus ir sako, kad jis papjovęs jo karvę. 

Li teisinasi, dievažijasi, bet Žmogus vis tiek nusivedė jį miestan pas 
teisėją. | 

Li papasakojo teisėjui, kaip viskas buvo. 

— Gerai, — tarė teisėjas, — jeigu tu supranti paukščių kalbą, tai pa- 
sakyk, ką burkuoja tas balandis, medyje tupėdamas? 

— Jis skundžiasi įkliūvęs į voratinklį. 

Nuėjo, pasižiūrėjo. Tikrai balandis voratinklio apraizgytas. 

— Galėjai tą ir pamatyti, — pasakė teisėjas. 

Kadangi jau buvo vakaras, visi paukščiai nuskridę į savo lizdus, tei- 
sėjas liepė pasodinti Li iki ryto į kalėjimą. 

Kalėjime pro langą iš kregždės lizdo nukrito Li ant kelių paukščiu- 
kas. Li papenėjo jį savo seilėmis. Negalėdamas patupdyti jo atgal į 1iz- 
delį, įsikišo paukščiuką užantin. 

Rytojaus dieną, kai sargyba jį vėl nuvedė pas teisėją, šis sako jam: 


9. Trys dovanos 129 


— Na, gerai, štai virš tavęs suka ratu kregždė ir kažką čirikuoja. 
Ką ji sako? 

— Ji prašo grąžinti jai štai šitą paukščiuką. Jis pro langą įkrito 
pas mane į kalėjimą ir dabar jį reikia patupdyt į lizdelį. 

Li su teisėju nuėjo prie kregždės lizdo, ir tik Li padėjo paukščiuką 
į lizdą, kregždė irgi tuoj ten atsitūpė, atsidėkodama dar pasakė Li „čirik“ 
ir nutilo. 

Tada teisėjas tarė: 

— Toks žmogus, kaip tu, išties nieko blogo negali padaryti. 

Ir paleido Li. 

K itąsyk gyveno trys broliai. Įsigeidė jie prisikasti ženšenio ir pratur- 
tėti. Jiems nusišypsojo laimė, ir išsikasė jie šaknį, šimto tūkstančių 
kešų! vertės. 

Tada du broliai tarė: 

— Užmuškime trečiąjį ir pasiimkime jo dalį. 

Kaip tarė, taip padarė. O paskui abu vis galvojo, kaip čia vėl brolį 
nugalabijus. Priėjo jie kaimą. 

— Eik,— tarė vienas brolis kitam, — nupirk degtinės, o aš tavęs pa- 
lauksiu. 

Brolis nuėjo į kaimą, nupirko degtinės ir neša kitam broliui, o tasai 
sako sau: „Jeigu dabar brolį nudėsiu, man liks ir šaknis, ir degtinė.“ 

Taip ir padarė: brolį nušovė, o degtinę išgėrė. Bet degtinė buvo už- 
nuodyta, mat anas brolis irgi norėjo nugaluoti brolį. Ir visi trys numirė, 
o brangi ženšenio šaknis supuvo. 

Nuo to laiko korėjiečiai nebeieško nei šaknies, nei pinigų, tik trokšta 
kuo daugiau susibroliauti. 


! Keša — smulki varinė moneta. 

KELTININKAS 

Kitą kartą gyveno senas keltininkas. 

Jis visus perkeldavo per upę. Jei kas jam duodavo ką nors,— gerai, 
o jei ne — nieko neprašydavo. 

Vieną dieną keltininkas mato — plaukia per upę stora gyvatė. 

Plaukė plaukė ir ėmė skęsti. Senis nuskubėjo jai į pagalbą ir savo 
valtimi perkėlė į kitą krantą. 

Nieko nesakė gyvatė, tik iš akių jai pabiro ašaros, ir kur tos ašaros 
nukrito, tenai pradėjo augti nuostabios gėlės. Jos auga ir kitose Žemės 
vietose, bet tik tenai, kur ašaromis laistomos. 

Kitą kartą senis sėdėjo prie savo valties ir pamatė, kad plaukdama 
per upę ėmė skęsti stirnaitė. 

Nuskubėjo senis jai pagalbon ir perkėlė į kitą krantą. 

Iššoko iš valties stirnaitė ir, nieko nesakiusi, nubėgo į mišką. 

Nuėjo senis į mišką prisiskinti žiemai žalėsių — staiga kur buvęs, kur 
nebuvęs gražus stirninas pribėgo prie jo ir kasa koja žemę. Tuo tarpu 
ėjo pro šalį praeivis su kastuvu, ir stirninas nubėgo. 

— Būk geras, keleivi,— paprašė senis, — pakask šitoje vietoje. 

Tiktai tris kartus užkabino žemės keleivis, ir kastuvas atsitrenkė 
į kažką kietą. 

Ten buvo auksas. 

— Dėkui tau,— tarė senis.— Už darbą pasiimk pusę aukso. 

— Auksą aš iškasiau, ir jis visas mano, — tarė keleivis. 

Ėmė abu ginčytis, bet kad ginčams nebuvo galo, nusprendė traukti 
į miestą pas teisėją. 

Teisėjas atidavė auksą keleiviui, o senį už nedorus ketinimus liepė 
išplakti ir jo kojas įkišti į šiekštą. 

Naktį atšliaužė pas senį gyvatė ir įkando į koją. 

Rytojaus dieną senio koja baisiai ištino, visi jau manė, kad jis mirs. 

Naktį vėl atšliaužė gyvatė ir atnešė jam gydomųjų lapų. 

Nuo tų lapų kitą dieną kojos sutinimas praėjo, ir net žaizdos žymė 
dingo. 

O gyvatė tą pačią naktį atšliaužė pas teisėjo Žmoną ir įkando jai 
į koją. 

Rytojaus dieną šiai koja taip ištino, kad visi jau manė, jog mirs. 

Tada kalėjimo viršininkas teisėjui pranešė, kad seniui taip buvę ir 
viskas gražiausiai praėję. 

Pasišaukė teisėjas senį ir klausia: 

— Nuo ko tau ištinimas praėjo? 

— Gyvatė man tokių lapų atnešė. 

— Kur tie lapai? 

Parodė senis, pridėjo teisėjo žmonai prie kojos, ir sutinimo kaip 
nebūta. 

— Kodėl tau gyvatė tų lapų atnešė? 

Ir papasokojo senis, kaip perkėlė gyvatę ir stirną. 

— O ką tau stirna davė? 

— Stirninas man davė tą auksą, kurį tu atidavei keleiviui. 

Teisėjas pasiuntė žygūną pasivyti keleivio, atėmė iš jo auksą, ati- 
davė seniui, o keleivio kojas į šiekštą įspraudė. 

NELAUKTAS ATPILDAS 


Labai labai seniai gyveno vienas Žmogus. Savo žemės jis neturėjo, 
o iš svetimos, nors ir sunkiai plušo, nė kiek nepraturtėjo. Varganai 
dienas leido. Vesti norėjo, bet kas gi tekės už tokio skurdžiaus“ 

Ir sugalvojo jis keliauti pas Išminčių — patarimo prašyti, kaip į tur- 
tą įsigyventi. 

O kelias tolimas, sunkus — Išminčius gyveno ant labai aukšto kalno. 
Tris mėnesius ir tris dienas reikėjo ten eiti, ir kasdien po šimtą li su- 
karti. 

Eina vargšelis dieną, eina naktį. 

Kartą žiūri tamsoje žiburėlis mirkčioja. Nuėjo to žiburio link, 
prasibrovė į miško tankmę ir rado palapinę laukymėje. 


Išeina iš tos palapinės mergelė. 

Varguolis mandagiai jai nusilenkė ir pasiprašė nakvynės. 

Mergelė išvirė vakarienės, pavalgydino svečią ir paguldė miegoti. 

Rytą ir klausia: 

— Ar toli keliaujate? 

Varguolis viską papasakojo — nieko nenuslėpė. 

— Paklauskite Išminčių, su kuo man lemta amžių nugyventi? Kai 
atgal grįšite, jo žodžius man pasakysite,— paprašė mergelė. 

Varguolis pažadėjo viską sužinoti, padėkojo šeimininkei už nakvynę 
ir leidosi į kelią. 

Ilgai ėjo tankiais miškais, laukinių ožkų takais. Didžiulė upė perkirto 
jam kelią. Kaip persikelti į kitą pusę? Susimąstė vargšas. 

Staiga suvilnijo upėje bangos, kaip per audrą, išplaukė drakonas ir 
klausia: 

— Sakyk, žmogau, kur eini? 

Varguolis viską papasakojo. 

O drakonas jam sako: 

— Prižadėk paklaust Išminčių, kada aš grįšiu savo karalystėn, ir per- 
kelsiu tave į kitą pusę. 

Varguolis pasižadėjo paklausti. | 

Sugriaudėjo perkūnas, sušvilpė vėjas, ir jis akimirka atsidūrė kitame 
upės krante. 

Eina toliau. Žiūri — lygumoje nedidelė trobelė stovi. Priėjo arčiau — 
senelis su senute trobelėje besą. 

Jie priėmė svečią, pavaišino, išklausinėjo ir sako jam: 

— Mes dvi obelis pasodinome. Dešimtį metų auga, bet vaisių ne- 
veda. Sužinok, gerasis žmogau, kodėl šitos obelys vaisių neveda? Grįž- 
damas apsakysi. 

Pažadėjo varguolis paklausti. 

Keliauja toliau. Jau trys mėnesiai praėjo, kai į kelionę išsiruošė, pra- 
bėgo dar dvi dienos, trečioji išaušo, o varguolis vis į kalną kopia. 

Vakarop į pačią viršukalnę įkopė ir ten Išminčių pamatė. 

Žemai nusilenkęs, priėjo ir pirmiausia išsakė mergelės prašymą. 

— Pasakyk,— tarė Išminčius, — kad ji ištekėtų už pirmojo vyro, ku- 
ris jai bus prie širdies. 

Tada varguolis išklojo drakono prašymą. 

— Tegu drakonas nebūna. gobšus, tada sugrįš į savo karalystę. 

Apsakė varguolis, ir ko paklausti prašė abu senukai. 

— Reikia iškasti ir persodinti obelis, — tarė Išminčius. 

Pagaliau papasakojo ir savo bėdas. 

— Ką daryti, kad praturtėčiau? — paklausė jis Išminčių. 

— Visada eik doru keliu. Grįši namo — sužinosi. 

Išminčius daugiau nieko nepasakė. Nuliūdo varguolis — nesuprato 
jis Išminčiaus patarimo,— bet ką darys, eina atgal. Traukia tuo pačiu 
keliu namo. 

Atėjo pas du senukus ir sako, ką reikia daryti. 

— Ačiū tau, gerasis žmogau — padėkojo varguoliui senelis ir se- 
nutė ir tuoj iškasė obelis; o po jų šaknimis rado dvi skryneles aukso. 

— Be tavęs šito aukso mes nebūtume radę. Imk vieną skrynelę, — 
tarė senelis varguoliui. 

Užsivertė varguolis skrynelę aukso ant peties ir eina. 

Nusigavo iki tos upės, kur drakonas gyvena. Pasakė jam Išminčiaus 
žodžius. 

Drakonas išžiojo nasrus, išspjovė penkiabriaunį rubiną ir dingo. 

Tas rubinas buvo ne paprastas, o stebuklingas. Tik paėmęs brang- 
akmenį į rankas, varguolis tuoj pagalvojo: „(Gerai būtų už šitą rubiną 
arklį nusipirkti“, — ir kaip mat priešais jį atsirado nuostabus žirgas auk- 
siniais karčiais; apynasris, balnas tvaskėte tvaska. 

Sėdo varguolis ant žirgo ir nulėkė pas vienišą mergelę. 

Mergelė išgirdo Išminčiaus patarimą ir sako: 

— Tu ir esi pirmasis žmogus, mano širdžiai mielas. 

iškėlė jiedu vestuves; grįžo varguolis į gimtąsias vietas ir laimin- 
gai gyveno. 

Vienas turtingas ponas turėjo labai gražią dukterį. 

Daug jaunikaičių jai piršosi. Tačiau jis visoje šalyje paskelbė ati- 
duosiąs ją į žmonas tam, kas paseks tris pasakas, kuriose nė žodžio 
nebus teisybės. Turtuolis labai mėgo klausytis pasakų. 

Iš visos šalies — iš artimųjų ir tolimųjų provincijų, iš didelių ir ma- 
žų miestų — plaukė pas turtuolį jaunikaičiai. 

Visi galvojo sau: „Kas žino, gal man nusišypsos laimė vesti gra- 
žuolę.“ 

Tačiau visos pasakos turtuoliui atrodė panašios į teisybę, ir jauni- 
kiai atvykdavo ir vėl išvykdavo, atvykdavo ir vėl išvykdavo. 

Viename kaime gyveno našlė. Turėjo ji sūnų Pak Tor Se. 

Garsas apie gražuolę ir tris pasakas pasiekė ir šitą kaimą. 

Pak Tor Se ėmė prašyti motiną: 

— Leisk ir mane tenai pasakų sekti. 

Sūnus taip karštai prašė, kad našlė šiaip taip išrengė jį kelionėn ir 
išleido. 

Pak Tor Se patraukė į kelionę. 

Ar ilgai, ar trumpai jis ėjo, tik vieną dieną tarė gražuolės tėvui: 

— Aš atkeliavau iš Chamguko provincijos. Noriu jums pasekti tris 
pasakas. 

— Gerai. Sek. 

— Mūsų krašte,— pradėjo Pak Tor Se,— žiemą labai sninga. Viską 
užkloja baltas sniego patalas. Tada pas mus prasideda Sniego ir Šalčio 
karalystė. Tokiu metu alkani paukščiai nežino, kur dėtis. Tada ir ima 
visi gaudyti paukščius. Juos gaudyti visai paprasta: sėdi sau namie, 


ant delno tūkstančiai visokiausių paukščių: fazanų ir Euro mažyčių 
žvirblių ir didžiulių ančių, žąsų, gulbių ir kitokių paukščių. Tik spėk 
čiupti ir skaičiuoti. Vienas, du, trys... dešimt... šimtas. .. tūkstantis. .. 
trisdešimt tūkstančių. .. šimtas... kalnus paukštienos prisigaudai ir visą 
žiemą mėsos kiek nori valgai. 

— Na ir meluoji! — sumurmėjo turtuolis. 

— Vadinas, viena pasaka jau gera, — tarė Pak Tor Se.— Dabar klau- 
sykitės kitos... Ar žinote, kaip mūsų kaime žmonės nusiima gausų ryžių 
derlių? Ankstyvą pavasarį suaria žemę. Padaro pylimėlius — tokius skly- 
pelius, sėja ryžius ir paleidžia ant dirvos vandenį. Mes niekada nera- 
vime piktžolių, jos pačios supūsta. 

— Kaip supūsta? — nustebo iurtuolis. 

— Labai paprastai —sako Pak Tor Se.— Pripiname iš karklų tokių 
demblių ir uždengiam visą lauką. Ryžių daigai išlenda pro visus demb- 
lio plyšius, o piktžolės lieka po dembliu ir supūva. Ravėti nereikia. 
O kaip nuo laukų surinkti derlių, jau net pamiršom! 

— Tai kaip jūs darote? — paklausė turtuolis. 

— Ogi štai kaip! Rudenį nuimame demblius, pro kuriuos ryžių dai- 
gai išlindo. Prinokusių ryžių grūdai byra ant to demblio, bet pro ply- 
šius neiškrenta — juk visi plyšiai užkimšti stiebais ir lapais. Mes šluo- 
telėmis nušluojame nuo demblių grūdus, ir visas derliaus ėmimas! 

Klausėsi klausėsi šeimininkas ir supyko: 

— Meluoji čia per akis, betgi ir saiką reikia iurėti! 

— Labai atsiprašau, — pagarbiai atsakė Pak Tor Se.— Vadinas, it ant- 
Ioji pasaka gera? 

— Na... gera — nenorom sumurmėjo šeimininkas. 

Pak Tor Se išsitraukė iš už juostos skarelę ir tylėdamas išvyniojo. 

Skarelėje buvo popieriaus lapelis, visas išrašytas hieroglifais. Parodė 
įis tą lapelį šeimininkui ir iarė: 

— Labai atsiprašau, kad drįsau raustis senuose dokumentuose. Štai 
jūsų senelio raštelis. Rašytas jis seniai, dar tuomet, kai buvo gyvas ma- 
no prosenelis. Raštelis man atiteko iš prosenelio kaip palikimas. Jame 


138 


sakoma, kad jūsų senelis iš mano prosenelio pasiskolino tris šimtus 
tūkstančių auksinių, ir jūs privalote dabar man atiduoti šitą sumą. 

Turtuolis net aiktelėjo ir išpūtė akis. Nežinojo nė ką sakyti. Jei pri- 
pažintų, kad raštelis teisingas, reikėtų sumokėti tris šimtus tūkstančių 
auksinių. Jei pasakytų, kad tai melas, tektų atiduoti šitam klastūnui 
dukterį. 

Nors ir labai buvo sunku, turtuolis pagaliau tarė: 

— Čia pasaka, melas! 

O Pak Tor Se tik šito ir tereikėjo. Turėjo apmulkintas turtuolis ati- 
duoti protingam vargšui dukterį į žmonas. 


TIGRŲ MEDŽIOKLIAI 


(Cnhamgengdo provincijos Kilčžu mieste prieš dvidešimtį metų buvo tig- 
rų medžioklių bendrija. Bendrijos nariai buvo visi labai turtingi žmonės. 
Vienas bėdinas jaunikaitis labai norėjo būti bendrijos nariu ir vis tai- 
kėsi prisigretinti prie turtuolių. 

— Kur lendi? — tarė jam bendrijos vadas.— Argi nežinai, kad ne- 
turtingas Žmogus visai net ne žmogus. Eik šalin. 

Tačiau bėdinas jaunikaitis, nieko negailėdamas, kąsnį nuo burnos 
atitraukdamas, pasidarė tokią pat gerą plieninę ietį, kaip ir visų me- 
džioklių, o gal net geresnę. Ir kai vieną kartą anie patraukė į kalnus 
tigrų medžioti, nuėjo ir jis. 

Sustojo anie pailsėti prie dauburio, o jis priėjo ir dar kartą pasiprašė 
priimamas. 

Bet turčiai linksmai leido laiką, su bėdinu jaunikaičiu jiems nebuvo 
kas veikia, ir jie vėl prisišaipę jį pavarė. | 

— Na, jeigu taip, — tarė jaunikaitis, — jūs sau čia lėbaukit ir links- 
minkitės, o aš vienas eisiu. 

— Eik, beproti,— atsakė tie — jeigu nori, kad tave tigrai sudraskytų. 

— Verčiau tigrams į dantis pakliūti, negu nuoskaudas jūsų čia kęsti. 

Ir jis patraukė į mišką. Nusigavęs į tankynę, pamatė didžiulį dry- 
žuotą tigrą. Tigras nelyginant katė su juo žaidė: čia prišoka artyn, čia 

vėl atgal atšoka, gulasi ir, žiūrėdamas į jį, linksmai vizguoja didžiule 
uodega. 

Tigras vis žaidė ir žaidė, kol medžioklis pagal paprotį su panieka 
riktelėjo: 

— Še tau, griebk mano ietį! 

Tigras puolė medžioklį ir, pamatęs ietį, griebė ją dantimis. Bet me- 
džioklis visu smarkumu smeigė ietį jam į gerklę, ir tigras negyvas krito 
ant Žemės. 

O ten buvo tigrė. Tigras, jos vyras, jau lėkė jai pagalbon. 

Šitam nebereikėjo šaukti: „Še tau, griebk mano ietį!“, jis pats siau- 
bingu šuoliu, vos pamatęs medžioklį, ant jo puolė. 

Medžioklis ir šiam spėjo pakišti ietį ir įsmeigė giliai į gerklę. 

Negyvus tigrus nuvilko į krūmus, tik uodegas paliko tysoti ant kelio. 

Paskui sugrįžo pas lėbaujančius medžioklius. 

— Na, kaip tau sekėsi? Daug tigrų nudėjai? 

— Užtikau du tigrus, bet įveikt niekaip negalėjau ir atėjau jūsų pa- 
galbos prašyti. 

— Čia jau visai kas kita: vesk, rodyk, kur jie. 

Jie paliko savo vaišes ir nusekė paskui medžioklį. Eidami vis iš jo 
šaipėsi: 

— Tai ką, mirt pabijojai, pas mus pagalbos atbėgai. . 

— Tyliai eikit — paliepė bėdinas medžioklis.— Tigrai visai netoli. 

Šie nutilo. Dabar jau jis buvo vyriausias. 

— Antai tigrai, — parodė medžioklis tigrų uodegas. 

Tada visi sustojo į eilę ir suriko: 

— Še tau, griebk mano ietį! 

Tačiau negyvi tigrai nė nekrustelėjo. 

O bėdinas medžioklis tarė: 

— Jie jau griebė vieną ietį, dabar juos tereikia miestan partempti; 
imkite sau sveiki ir neškite. 


ZVEJO SUŪNUS 


G yveno kartą prie mėlynosios jūros senukas ir senutė. 

Kas mielą dienelę jie žvejojo, bet į turtą neįsigyveno. Tik tiek ir 
tebuvo to turto — sena valtis ir skylėtas tinklas. 

Užtat turėjo sūnų — savo džiaugsmą, skaisčią saulę! Kito tokio jau- 
nikaičio visoje apylinkėje nebuvo. 

Jaunikaitis buvo vardu En Senas — Išminties žvaigždė. 

En Senas lankė mokyklą, mokėsi iš visų geriausiai. 

Užaugo En Senas ir įsigeidė traukti į tolimąją sostinę — laikyti egza- 
minų, mokytu Žmogum tapti. 

Senasis žvejys įspėjo sūnų: 

— Į egzaminus atvyks tiktai turtingų bajorų sūnūs. "Tu paprasto 
žvejo sūnus. Kai sužinos, kas tu, neleis egzamino laikyti. 

— Išmėginsiu laimę, — atsakė jaunikaitis.— Pasirungsiu su kilmingų 
ir turtingų tėvų sūneliais. 

— Tegu keliauja — tarė motina.— Mūsų sūnus iš visų protingiausias 
ir bus moksle pirmasis. 

Nusikirpo ji pirmą ir paskutinę savo brangenybę — kasas, pardavė 
jas ir išrengė mylimą sūnų kelionėn. 

Kelyje En Senas sutikdavo visokiausių žmonių. Ir pėsčių, ir raitų. 
Iš tolimų provincijų, iš artimesnių miestų į sostinę traukė visi, kas no- 
Iėjo laikyti egzaminus. Jojo garsių didikų ir išpuikėlių bajorų sūnūs. 

Jų drapanos blizgėte blizgėjo nuo auksinių papuošalų; jie laikė save di- 
džiausiais poezijos ir mokslo žinovais. 

Patyrę, kad En Senas irgi keliauja laikyti egzaminų, ėmė iš jo šai- 
pytis: 

— Žiūrėkite, gerieji žmonės, gerbiami bajoraičiai, antai ir žvejo sū- 
nus kiūtina. Tik jo ir betrūko egzaminų laikyti! 

Nieko nesakė En Senas, klausydamasis tų patyčių, tarsi nė girdėt 
nebūtų girdėjęs. 

Ėjo jis dieną, ėjo naktį, ilgai keliavo ir pagaliau priėjo sostinę. Iš- 
vydo En Senas daug didelių namų su čerpių stogais. Krautuvėse ir tur- 
guje, kur tik pažvelgsi — daugybė skaniausių valgymų. Akis yra kuI 
paganyti, o skrandis — iš bado traukiasi. 

En Senas buvo labai alkanas, o kišenėje nieko neturėjo — nė gra- 
šio. Motinos duotus pinigus jau seniai kelionėje buvo išleidęs. 

Žiūri En Senas nuošaliau turtingas namas stovi, o aplink jį didžiulis 
sodas. 

„Peršoksiu mūro tvorą ir užvalgysiu truputį vaisių. Nors kiek alkį 
numalšinsiu“,— pagalvojo bernaitis. 

Vos tik per tvorą peršoko ir nusiskynė obuolį, sargai kad suriks: 
„Vagis, vagis, laikykit vagį!“ 

Sargai pačiupo En Seną ir nuvedė pas šeimininką. 

— Kas tu toks? — klausia didikas. 


Mato En Senas — blogai bus. Jeigu sužinos, kad jis paprasto žvejo 
sūnus, neišneš sveiko kailio. | 
Ir jis tarė: 


— Aš bajoro sūnus iš tolimos Vonsano provincijos. Atvykau laikyti 
egzaminų. 

— Kaip drįsai lįsti į mano sodą? 

— Mūsų provincijoje tokio sodo nėra. Norėjau tik pasižiūrėti nuo- 
stabių jūsų obuolių. 

Ir nusilenkė didikui iki žemės: girdi, labai prašau atleisti. 

Didikas patikėjo En Seno žodžiais. Jam patiko malonus jaunikaitis, 
ir jis pakvietė En Seną pasisvečiuoti savo namuose. 

Egzamino dieną En Senas pirmas parašė rašinį ir gavo geriausią pa- 
žymį. Jam ir buvo suteiktas mokslininko ir rašytojo vardas. 

O didžiuokliai bajorų sūneliai, pagyrūnai turtuoliai nieko nepešę 
grįžo namo. 

Kai En Senas buvo pripažintas mokytu žmogumi, didikas jam tarė: 

— Aš turiu mylimą dukterį. Ieškau tinkamo žmogaus jai į vyrus. 
Man regis, tu vertas būti jos jaunikiu. Ar norėtum vesti mano dukterį? 

En Senas sutiko ir vedė dailią didiko dukterį. 

Sako, neregėtai puikios buvusios vestuvės. Tris dienas ir tris naktis 
visi valgę, gėrę, linksminęsi. 

Ir ėmė gyventi jaunieji, vienas kitą mylėdami, ir papasakojo vyras 
žmonai, iš kur jis ir kieno sūnus. 

Nežinia, ar mažai, ar daug metų prabėgo, tik ėmė žvejo sūnus ilgė- 
tis tėvo ir motinos. Ilgėjosi sūnaus ir senukai. Ir iškeliavo senasis žve- 
jys į sostinę sūnaus ieškoti. 

Daug negandų ir bėdų iškentėjo žvejys kelionėje, bet vis dėlto nusi- 
gavo į Seulą. ilgai ieškojo sūnaus sostinėje ir rado didiko namuose. 

Sūnus ir marti džiaugsmingai sutiko senąjį žvejį, tačiau jį perspėjo: 

— Niekam nesakyk, kad paprastas žūklys esi. 

Susitiko žento ir marčios tėvai. Didikui nė į galvą neatėjo, kad svo- 
tas iš Vonsano — vargšas žvejys. 

Surengė didikas didžiulę puotą. Susirinko kilmingi ir turtingi bajorai. 

Tuose kraštuose buvo toks paprotys: prie stalo kiekvienas turi pa- 
dainuoti mėgstamą dainą. 

Atėjo eilė ir senam žvejui. Išgėręs jis įgavo drąsos ir užtraukė visa 
gerkle: | 

E-e-egi, e-e-eča! 
Už irklų, vyrai, atikakliau! 
Žvejai, bures aukščiau, plačiau. .. 

Ir taip toliau. 

Aiktelėjo didikas. Pasibaisėjo kilmingi svečiai. 

— Kaip čia dabar! Jo svotas žvejys! š 

— Gėda visiems bajorams! Prie stalo su mumis sėdi paprastas 
žvejys! 

Supyko svečiai ir išėjo. | 

Užsirūstino didikas, už juodą audros debesį pasidarė niūresnis ir su- 
riko: 

— Negaliu savo namuose žvejų padermės matyti! Išgrūskite juos už 
vartų! Varykit lauk! 

Žvejys ir mokytas jo sūnus su žmona kaip mat atsidūrė gatvėje. 

Kur eiti? Ir iškeliavo jie į savąjį Vonsaną. Ėjo daug dienų ir naktų 
ir pagaliau išvydo gimtąjį jūros krantą. 


144 


Žvejo lūšnelėje vienų viena jų laukė motina. Apsidžiaugė senutė 
išvydus sūnų, pravirko. Bučiuoja, glėbesčiuoja mieląją martelę. 

Ir gyveno jie, skurdo neregėdami, vienas kitą mylėdami. Senas Žžve- 
jys gaudė žuvį, senutė jam padėjo. O En Senas pamėgo žemę dirbti. 
Jis arė, sėjo, ravėjo, savo darbą gerai išmanydamas, todėl ir derlius 
visad geras būdavo. Ištikimoji žmona visur jam pagelbėt skubėjo. 

En Senas rašė daug eilėraščių. Didžiausias pasaulyje turtas — tai 
darbas. Per darbą Žmogus tampa turtingas ir stiprus — štai ką bylojo 
En Seno eiiės. 

Laikas bėga kaip vėjas, gyvenimas teka kaip upės vanduo. Žmonės 
sako, kad išmintingasis En Senas tapęs mėgstamu savosios šalies ra- 
šytoju. 


10. Trys dovanos 

APIE BROLIUS 
CHIN BU IR NOR BU 


KAI 


(Gyveno kartą du broliai. Vyresnysis Nor Bu buvo turtingas ir piktas. 
Jis neapkentė visų žmonių, ypač neturtingų. Skriaudė silpnus ir ligotus, 
spjaudė į kaimynų šulinius ir juos teršė. O užvis labiausiai skriaudė 
jaunėlį savo brolį Chin Bu. 

Jaunėlis brolis buvo neturtingas, bet geras ir malonus. Senoje lūš- 
nelėje buvo ankšta jo šeimai, ir gyveno jie pusbadžiu, bet visada gra- 
žiai suteikė. 

Kartą nuėjo Chin Bu pas vyresnįjį brolį paprašyti trupučio čiumizos. 

Vos tik šis pamatė Chin Bu prie savo namų, iškart suprato, kad at- 
ėjo ko nors prašyti. Šoko plūsti jaunėlį brolį ir išvijo. 

Chin Bu nieko nesakė turtingajam broliui ir nusiminęs sugrįžo 
namo. 

Žmona pamatė, kad jis grįžo tuščiomis, tačiau nebėdojo ir nepri- 
kaišiojo vyrui. 

— Nenusimink, kada nors ir mes gerai gyvensim,— švelniai jį 
guodė. 

Netrukus atėjo pavasaris, ir parskrido pirmosios kregždės. Viena 
kregždė ėmė sukti lizdą varguolio Chin Bu pastogėje. 


146 


— Kam tu krauni lizdą varganoj mano pastogėjė — tarė Chin Bu 
kregždutei.— Ji neapsaugos tavo lizdo nuo šaltų vėjų. Ir tu mano kieme 
nerasi nei grūdų, nei trupinėlių. 

Bet kregždutė susikrovė lizdą ir išperėjo paukščiukus. Šie augo, o 
kregždutė be atvangos nešė jiems lesti ir linksmai čireno. 

Kartą smauglys prišliaužė prie lizdo ir ryja paukščiukus. 

Chin Bu pamatė, užriko, sudunkseno kumščiais. 

Smauglys išsigando triukšmo ir nušliaužė. Bet buvo jau per vėlu: 
vienas paukščiukas teliko iš visos kregždės šeimynos. Jis iškrito iš liz- 
do, nusilaužė kojas, bet vis dėlto išvengė smauglio nasrų. 

Varguolis Chin Bu paėmė paukščiuką ir rūpestingai jį gydė. Iš drabu- 
žių išpešė siūliukų ir sutvarstė lūžusias kojytes. Chin Bu žmona pa- 
taisė paukščiukui minkštą lizdelį ir padėjo namuose šilčiausioje vietoje. 
Chin Bu vaikai lesino paukščiuką muselėmis. 

Paukštelis greitai pagijo, sutvirtėjo ir užaugo. Rudenį Chin Bu išleido 
jį laisvėn. 

— Skriski, kregždute! Skriski į savo šalį Žiemoti ir būk laiminga, — 
tarė jis. 

Kregždė purptelėjo, tarsi atsisveikindama apsuko kelis ratus“ virš 
Chin Bu lūšnelės ir dingo mėlyname danguje. 

Bet nesutiko jau nė vienos kregždės. Seniai visos buvo susipulkavu- 
sios ir išskridusios į šiltus kraštus, kur žiemoja kregždės. 

Ji turėjo skristi viena. 

— Kodėl taip pavėlavai ir atskridai viena? — paklausė jos kregždu- 
tės, kai nusigavo į šiltuosius kraštus. 

Kregždutė viską papasakojo, kas jai buvo atsitikę, papasakojo ir apie 
gerąjį Chin Bu. 

Tada kitos kregždės jai tarė: 

— Reikia atsidėkoti tokiam geram žmogui. 

Praslinko žiema, ir vėl išaušo pavasaris. 

Kregždės sugrįžo į kaimą, kur gyveno broliai Chin Bu ir Nor Bu. 

Chin Bu sėdėjo liūdnas prie savo namų. Netrukus bus metas sėti IY- 
žius ir čiumizą, o jis neturi nei žemės, nei sėklų, nėra jam ką daryti. 

Staiga atskrido kregždė, suka ratus virš jo galvos, čirikuoja linksmą 
savo dainelę ir netikėtai šast kažką prie Chin Bu kojų. 

Didžiai nustebęs Chin Bu pamatė ant žemės paprastą moliūgo sėk- 
lą. Paėmė jis tą sėklą ir pasodino prie namo. 

Visa Chin Bu šeima rūpestingai prižiūrėjo daigelį. Jis greitai augo 
ir netrukus virkščiomis apsivijo visą stogą. Išsiskleidė trys balti žiedai, 
paskui užsimezgė vaisiai. Rudeniop ant stogo pūpsojo trys didžiuliai 
blyškiai žalsvi moliūgai. Chin Bu su žmona džiaugėsi: vis dėlto savas 
derlius. Ne karta jie svarstė, ką iš moliūgų darysią. 

Kai visi trys moliūgai prinoko, jie labai atsargiai juos nuskynė ir 
perpjovę pjūklu nutarė pasidaryti ąsočius vandeniui. 


Perpjovė jie pirmąjį moliūgą, žiūri — visokiausių valgymų daugybė, 
ir tokių skanių, kad burnoje tirpsta, o kai suvalgai — visos ligos pra- 
eina. 


Net šimtą ligų galėjai išgydyti šitais valgymais — štai kokie jie 
buvo! | 

Perpjovė antrąjį moliūgą, žiūri — visokiausių drabužių daugybė. Ir 
kokių tik ten nebuvo! Visa Chin Bu šeima apsitaisė nuo galvos iki kojų, 
o drabužių, regis, dar padaugėjo. 

Perpjovė trečią moliūgą, žiūri — blizga žėri krūvos aukso, sidabro, 
mainos prieš akis brangakmeniai. 

Bet užvis nuostabiausia — kad ir kiek ėmei tų brangenybių, jų nė 
kiek nemažėjo. Rodos, net gausėjo. | 

Dabar Chin Bū ir jo šeimai nieko netrūko, ir buvo visi laimingi. Pa- 
sistatė naują erdvų namą su čerpių stogu. Neužmiršo ir kregždžių: prie 
stogo prikalė jaukias kraštine briauna į viršų užlenktas atbrailas, patc- 
gias lizdams krauti. Turėjo dabar Chin Bu ir žemės, ir sodų. Jo žmona, 
vaikai ir jis pats uoliai triūsė, nes visiems darbas buvo prie širdies, dy- 
kinėti nebuvo pratę. Rudenį jų namo stogas raudonavo nuo pipirų ir 
geltonavo nuo moliūgų. 

Laimingas Chin Bu mielai padėjo visiems vargšams, jei tik kas prašė 
jo pagalbos. 

Vvresnysis brolis Nor Bu iš godumo ir pykčio net miegot negalėjo. 
Kaip čia dabar: vargeta Chin Bu praturtėjo? O čia dar vaidininkė žmona 
neduoda ramybės. Kartą Nor Bu žmona išsiruošė pas jaunėlį brolį, rū- 
pėjo iššniukštinėti, iš kur taip į turtą įsigyveno. 

Net suvirpėjo iš godumo, kai įžengė į naują dailų Chin -Bu namą. 
Jos lūpos buvo kietai sučiauptos, akys tik lakstė, tik lakstė, o galva su- 
kiojosi į visas puses. 

Jaunėlis brolis buvo atviros širdies, ir slėpti čia nebuvo ko — ėmė 
jis ir papasakojo, kaip kregždė jam padėjo. 

Nor Bu žmona vos nesprogo iš pavydo. Kuo greičiausiai parbėgo 
namo ir papasakojo viską vyrui. Ir dar pridūrė, kiek vargo turėjusi, kol 
viską išsiteiravusi, nes Chin Bu nosį užrietęs, ne tik į vidų, net arti na- 
mų prieit neleidęs ir nieku gyvu nenorėjęs pasakyti, iš kur tiek turto 
įsigyvenęs. Bet vis tiek ji viską sužinojusi. Ir ėmė koneveikti Chin Bu, 
jo ŽmMoną ir vaikus. 

Vyresnysis brolis Nor Bu dabar nekantriai laukė pavasario. 

Pagaliau išaušo pavasaris. Vėl parskrido kregždės. Nor Bu namo pa- 
stogėje viena kregždė susikrovė lizdą. 

Išsirito lizde paukščiukai. Kartą kregždė išskrido maisto ieškoti, ir 
liko paukščiukai vieni. Turtuolis Nor Bu įsikorė prie lizdo ir užmušė 
paukščiukus. Tik vieną paliko, bet sulaužė jam kojas... Paskui ėmė 
paukščiuką gydyti. O kai išgydė, išleido laisvėn ir tarė: 

— Skrisk, kur nori, tik neužmiršk: aš tave gydžiau ir maitinau. Už 
gerumą man turi dosniai atsilyginti. Ir dar padaryk, kad Chin Bu vėl 
nuskurstų, o jo turtai man atitektų. 

Nuskrido kregždutė į šiltuosius kraštus. Ten papasakojo viską kitoms 
kregždėms, ir jos nutarė nubausti piktąjį Nor Bu. 

Vėl išaušo pavasaris. Parskrido kregždės į kaimą, kur gyveno broliai 
Chin Bu ir Nor Bu. 

Nor Bu seniai jau prie namo sėdi. Jam nereikia dirbti — jis turtin- 
gas. Sėdi su savo nerta ašutine juoda skrybėle mažu priplotu viršum, 
su balta šilkine palaidine, prie kaklo surišta juostelėmis, ir tokiomis 
pat baltomis plačiomis kelnėmis, sukištomis į puošnias kojines. Nor Bu 
rūko mažytę varinę pypkelę ilgu laibu kandikliu. Veidas žvilga, aptuku- 
sios mažos akutės merkiasi iš malonumo... Nor Bu svajoja apie nau- 
jus turtus. 

Staiga atskrido ir suka virš jo ratu kregždutė, šlept priešais jį mo- 
liūgo sėklą ir nuskrido. , 

.Nor Bu drebančiomis rankomis čiupo sėklą ir, dairydamasis į šaiis, 
kad niekas nematytų, pasodino ją prie savo namo. Aplink pririšo šunų, 
kad niekas negalėtų prieiti prie moliūgo daigelio. 

Labai greitai augo moliūgo daigelis. Kaip ir anuomet pas Chin Bu, 
virkščiomis ir lapais užklojo visą namo stogą, viską apsivijo. 

Atėjo ruduo; ant Nor Bu stogo prinoko trys didžiuliai moliūgai. 
Nor Bu nuskynė juos tamsią naktį ir pjauna pjūklų. Šalimais, net vir- 
pėdama iš godumo, nenustygsta žmona. 

Perpjovė Nor Bu pirmąjį moliūgą — ir kad ims šliaužti didžiuliai 
baisūs kirminai ir graužti pasėlius laukuose bei lapus soduose. 

Nespėjo perpjauti antrojo moliūgo — iššoko jūrų plėšikai, atėmė vi- 
sus Nor Bu turtus ir greitai nuplaukė už jūrų. 

Nor Bu kuo greičiausiai perpjovė trečią moliūgą —ir išsiveržė iš 
moliūgo baisi liepsna. Sudegė toje ugnyje godusis turtuolis Nor Bu ir 
piktoji jo Žmona. 

Čia ir baigiasi pasaka. 

"Tai buvo labai seniai. Gyveno viename kaime doras senukas. Karią 
jis sapnuoja, kad iš dangaus jam nukrito laimė. Apsidžiaugė senukas. 

Rytojaus dieną darbuojasi lauke su kauptuku, tik staiga kažkas 
žvangt. žemėje. Greitomis išrausė žemę, žiūri — aidžiulis porcelianinis 
indas, o ant jo išpiešti drakonai ir povai. Inde ant dugno žiba mažytė 
auksinė moneta. Nustebo senukas: 

— Vakar sapnavau, kad laimė turi nukristi iš dangaus, o čia iška- 
siau indą iš žemės. Vadinas, čia ne dangaus laimė, o žemės. Šis lobis, 
matyt, ne man, ir aš jį aptikau netyčia. 

Padėjo jis monetą atgal ir nuėjo namo. 

Kaimynystėje gyveno godus turtuolis. Patyrė jis apie senuko radini 
ir Mano sau: „Kvailas senis! Iškasė lobį ir nepasiėmė. Ar jam ne vis 
tiek — dangaus ar žemės laimė! Jeigų jau šitaip, einu ir pasiimsiu auk- 
sinę monetą.“ 

Ir nuskubėjo į lauką. 

Atbėga, žiūri — tikrai guli lobis. Čiupo jis puodą, bet... nors senis 
sakė, kad inde tik viena moneta, turtuolis niekaip jo iš vietos pakelt 
negali. 

— Ką darysi. Reikės pasiimti tik tą monetą. | 

Žvilgt į vidų — o ten ne pinigai, tik gyvatės, varlės, visokios kir- 
mėlės knibžda! Gobšuolis rėkdamas leidosi į kojas. 


— O! Tas senis visokius pramanus pasakoja, dorus Žmones apgau- 
dinėja. Nenaudėlis, driskius, skurdžius... Žinau, kaip jam atkeršyti. 

Grįžo jis atgal, pasiėmė sunkų indą — ir iš kur tiek jėgų įgavo!-— ir 
nuėjo su juo į senuko trobelę. Nuėjęs švyst jį pro langą. 

Dcrasis senukas nieko nenumanė, kaip tik tąsyk miegojo. Staiga 
kažkas dzingt jam prie galvos. Atmerkia akis, žiūri — puodas, iš dan- 
gaus nukritęs. 

— Oho, va čia iš tiesų mano laimė!-— tarė jis. 

Pasiėmė puodą, o tas pilnas aukso. 

Šitai atsitiko labai labai seniai. Hamchino miestas tada dar buvo 
„kaimas — štai kaip seniai šitai atsitiko. 

Gyveno Hamchino kaime turtuolis Li Dziazunas. O kaimynystėje — 
visai neturtingas Coi Čansu. 

Coi Čansu turėjo gražuolę žmoną, vardu In Oką. Kas tik pamatydavo 
Coi Čansu su žmona, užmiršdavo, kad jis neturtingas. Pamatę In Oką, 
visi užmiršdavo ir sielvartus, ir nesėkmes, veidus nušviesdavo laimingos 
šypsenos. Jeigu regi tokią gražuolę kaip gėlę, mąstė jie, ne taip jau 
bloga gyventi pasaulyje... 

Coi buvo laimingas ir išdidus: jo žmona — gražiausia ir geriausia 
moteris. | 

Li Dziazunas dieną naktį galvojo apie Coi Čansu žmoną: nedavė ra- 
mybės mintis, kaip ją pasiglemžti. Galų gale sugalvojo. .. 

Pasiūlė neturtingam kaimynui prekybos imtis. Įkalbinėjo Coi Čansu 
kartu su juo prekiauti miestuose ir kaimuose. 

— Betgi aš pinigų neturiu — sako Coi Čansu. 

— Nieko, užtat man jų netrūksta. 

Ir įkalbėjo turtuolis Coi Čansu. 

Juodu iškeliavo. Praėjo metai — nėra apie juos jokių žinių. 

Svetimoje žemėje turtuolis Li Dziazunas nugalavo vargšą Coi Čansu. 
Paskui parašė savo žmonai laišką: „„Pasiunčiau namo Coi Čansu, pinigų 

neužteko. Matyt, užtruko pas žmoną. Duok jam pinigų ir greičiau atgal 
pas mane grąžink, nes turėsime nuostolių." 

„„ „Praėjo treji metai. Turtuolis Li Dziazunas grįžo į savo kaimą gir- 
tas, iš karto pasuko į Coi Čansu namus ir suriko prie durų: 

— Ei In Oka, ar namie Coi Čansu? 

Coi Čansu turėjo dukterį. Atidarė ji duris, pamatė turtuolį ir sušuko 
motinai: 

— Li Dziazunas parvažiavo! Eikš greičiau! Tikriausiai tėtė sugrį- 
žo.— O pati klausia turtuolį:— Ar tėtė irgi parvažiavo“ 

Li Dziazunas sako: 

— Argi jo čia nebuvo? Aš seniai jį pasiunčiau pinigų... Jis pasi- 
glemžė juos, jis vagis! Ai ai, jis apiplėšė mane! .. Už tai tu, In Oka, 
ir tavo duktė turėsite man dirbti! 

Coi Čansu žmona, protinga moteris, iškart suprato, kas atsitiko: tur- 
tuolis Li Dziazunas nugalabijo jos vyrą ir klastingai nori ir jas pasi- 
čiupti į savo letenas. Tik nežinojo, kaip įrodyti teisybę. Naktų naktis 
nemiegojo, vis apie tai galvojo. 

Ir sugalvojo In Oka paduoti turtuolį Li Dziazuną į teismą — prašyti 
apginties. 

Kaimo teisėjas buvo didelis tinginys. Jis visuomet tardavo tik vieną 
žodį, o jo raštininkas turėjo pats viską suprasti ir parašyti teismo nuo- 
sprendi. O jeigu taip neparašydavo, kaip teisėjas norėdavo, raštininkas 
buvo baudžiamas ir pavaromas šalin. 

Gavęs In Okos prašymą, teisėjas tarė: „Prie durų.“ 

Bet jo raštininkas niekaip nesuprato, ką norėjo pasakyti teisėjas, 
ir negalėjo parašyti nuosprendžio. .. Jis buvo nubaustas. Surastas kitas 
raštininkas, paskui trečias — nė vienas negalėjo įspėti, ką pasakė tei- 
sėjas. 

Jau niekas nebesisiūlė į raštininkus. 

In Oka ir jos duktė gailavo, kad reikės tapti turtuolio vergėmis. 

Tačiau kaime gyveno vienas doras raštą mokantis neturtingas žmo- 
gus. Pagailo jam In Okos ir jos duktės. Nuėjo pas teisėją ir sako: 

— Aš sutinku būti raštininku. .. 

Paėmė jis popieriaus, pagalvojo ir drąsiai parašė: 

„Prie durų stovėdamas, Li Dziazunas pašaukė In Oką. Jis iš anksto 
žinojo — nėra jos vyro namie. Jeigu šito nebūtų žinojęs, būtų vyrą — 
Coi Čansu — šaukes." 

Ir turtuoliui nukirto galvą, — teisybė buvo visai aiški po tokio iš- 
mintingo sprendimo. 

Šitaip senais laikais buvo paskelbtas teisingas nuosprendis vargšės 
In Okos skriaudėjui. 


Atsakas dsl Sk tss ks tssitų st St tss 


APIE TRIS 
MOKYTUS BROLIUS 

V ienas turtingas korėjietis turėjo tris sūnus. Turčius visur gyrėsi, 
kad jo sūnūs būsią labai išsimokslinę, jis pasiųsiąs juos mokytis į sve- 
timas šalis. 

Paaugo vyriausias sūnus; ir nusiuntė jį tėvas į seną Kinijos miestą. 

Buvo ko pasimokyti senobinėje darbščioje šalyje! Bet turtuolio sūnus 
nieko nesimokė, tik tuščiai leido laiką. 

Praėjo mokymuisi skirti metai. O išmoko jis tik vieną žodį „„vo-min“, 
kuris reiškia „mes“... Ir jei tik kas jo ko nors paklausdavo, jis visuo- 
met atsakydavo: ,„Vo-min.“ 

Išsiuntė tėvas į Kiniją mokytis antrąjį sūnų. 

Ir antrasis sūnus išmoko tik vieną sakinį: ,„Bu-čži-dao-li“, o tai reiš- 
kia: ,Nežinome priežasties.“ 

Iškeliavo mokytis ir trečiasis sūnus. Jis nė kiek nebuvo uolesnis už 
savo brolius ir išmoko vieną žodį —,,duila“, kuris reiškia: „teisingai“ arba 
„Žinoma“. 

Susirinko visi trys broliai tėvo namuose. Turtuolis didžiuojasi: „,Ko- 
kie mokyti mano sūnūs! Net nesupranti, ką sako.“ 

O sūnūs įprato nieko neveikti: vėl svečion šalin prašosi, dar pasi- 
mokyti nori. 

Davė jiems tėvas pinigų, iškeliavo broliai vėl į svetimą šalį. 

Sykį išėjo jie pasivaikščioti. Eina ir mato — varnos suka ratu virš 
krūmo, karksi... 

Pasižiūrėjo broliai vienas į kitą ir sako: 

— Kur varnos ratu suka, ten kas nors yra. Reikia pasižiūrėti. 

Pasuko į krūmus, žiūri — guli negyvas žmogus; sustojo ir šnekasi. 
Tuo tarpu kur buvęs, kur nebuvęs žiū —ir policininkas čia. Pamatė 
juos ir klausia: 

— Kas nužudė žmogų? 

Vyresnysis, norėdamas parodyti, kad yra labai mokytas, tarė kiniš- 
kai: 

— Vo-min... (Mes) 

— Už ką jį nužudėte? 

Atėjo eilė antrajam pasirodyti, kad ir jis išsimokslinęs. 

— Bu-čži-dao-li! (Nežinom priežasties!) — oriai atsakė vidurinysis 
brolis. 

Policininkas sako: 

— Reikės jus pasodinti į kalėjimą. 

Jaunėlis nenorėjo atsilikti nuo brolių. 

— Duila, duila! (Žinoma, žinoma!) — sušuko jis. 

Taip ir atsidūrė tinginiai kalėjime. 

Štai kokie mokyti buvo broliai! 


test Nok Alt t Ask Asset alk Ale tes 


SUMANUS AKMENTAšYS 


(Gyveno kaimynystėje akmentašys Chvan Čin Senas ir dailininkas 
No Sam Bonas. Jie dirbo kasdien nuo ryto iki vakaro. O švenčių die- 
nomis lankė vienas kitą. Dailininkas gėrėjosi marmuro ir nefrito ko- 
lonomis ir tarsi mezginiai išraižytomis plokštėmis, akmentašys — pa- 
veikslais, dailiai nutapytais ant sidabru žėrinčio šilko. Ir gyveno sau 
abu didelėje santarvėje. 

Miesto ir kaimų gyventojai mylėjo akmentašį ir dailininką. Ateidavo 
gėrėtis nuostabiais jų darbais, dėdavosi į galvą ir paskui pasakodavo 
kitiems kandžius jų pasisakymus apie karaliaus ministrus ir — kam čia 
slėpti!— net apie patį karalių. 

Išgirdo tai karaliaus ministrai ir nusprendė nugaluoti akmentašį ir 
dailininką. 

Ypač stengėsi vienas iš jų, labiausiai išpuikęs ir pikčiausias. Jis liepė 
dailininkui nutapyti nuostabius rūmus, o kai paveikslas buvo baigtas, 
nuėjo su juo tiesiai pas karalių. Nusilenkė karaliui, išvyniojo priešais 
jį ant šilko nutapytą paveikslą ir tarė: 

— Viešpatie! Šitame paveiksle matai nutapytą mano sapną. Dangaus 
valdovas statosi tokius rūmus. Jam reikia gero akmentašio. Geriausias 
iš visų akmentašys — Chvan Čin Senas — gyvena mūsų šalyje ir net 
mūsų mieste. Dangaus valdovas liepė man pasakyti, kad jūs pasiųstu- 
mėt jam šitą akmentašį. Kad akmentašys patektų pas dangaus valdovą, 

reikia jį sudeginti ant laužo šalia aukštos uolos: kartu su dūmais ir 
liepsna akmentašys nuskris tiesiai į dangų. 

Karalius atsakė: 

— Ar gali kas abejoti dėl mano nuolankumo dangaus valdovui! 
Šiandien pat nusiųsiu jam šitą akmentašį. . 

Ir įsakė karalius pranešti akmentašiui, kas jo laukia. O ministras 
skubiai namo parėjo — rankas iš džiaugsmo trinasi. 

Ką darys akmentašys? Taisosi tolimon kelionėn. Apsirengė baltais 
drabužiais, instrumentus susidėjo į baltą švarų krepšį. Atsisveikino vai- 
kus, žmoną, nuėjo į kapines nusilenkti senolių kapams. .. 

Kai grįžo namo, karaliaus sargyba jau laukė jo. 

Sargybiniai atvedė akmentašį į deginimo vietą. Žiūri jis — aukštos 
uolos papėdėje karaliaus tarnai laužą krauti rengiasi, jau keletas glėbių 
malkų guli. Zvilgt akmentašys į uolą — ir padrąsėjo, ėmė raginti kara- 
liaus tarnus: 

— Daugiau malkų neškit, daugiau! Jei neprinešit, sustosiu pusiau- 
kelėj ir liksiu kyboti ore, atsirūgs jums tada! 

Ir vėl pliaukši botagai, bliauna jaučiai, girgžda vežimų ratai. Tarnai 
veža malkas. Neilgai trukus šalia uolos kūpsojo didžiulis kalnas malkų 
ir žagarų. Akmentašys ropštėsi malkomis vis aukščiau ir aukščiau, kol 
užsiropštė iki vos matomo iš apačios negilaus plyšio toje uoloje: jis iš 
karto jį pastebėjo. 

Leidžiantis saulei, plykstelėjo derva aplietos malkos; tiršti dūmai 
uždengė akmentašį. Tada jis įlindo į plyšį, išsitraukė iš krepšio kirtiklį 
ir kad ims tą angą platinti ir gilyn skverbtis. 

Suliepsnojo laužas, o akmentašys jau toli nuo liepsnos — sėdi sau 
plyšyje ir pypkelę rūko. 

Sudegė laužas, užgeso, išsiskirstė žmonės. Tada akmentašys išlindo iš 
plyšio ir nuėjo į kalnus. Ten išgyveno šimtą dienų ir šimtą naktų. Šim- 
tas pirmąją dieną išėjo, sulysęs ir išblyškęs, — ir tiesiai pas karalių. Iš- 
vydę jį, ministrai net aiktelėjo. 

— Akmentašys iš dangaus valdovo parėjo,— sklido gandas kara- 
liaus rūmuose iš vienos menės į kitą. 

Rūmininkai kuo greičiau nubėgo pranešti karaliui tokią netikėtą 
naujieną. 

Akmentašys, eidamas pro šalį, tik burbtelėjo: „Malkų mažoka“ bu- 
Vo, vos ne vos nuskridau."“ 

— Ar pastatei rūmus? — paklausė jį pamatęs karalius. 

— Pastačiau... Aukščiausiasis dėkoja jums už pagalbą. 

— O jo rūmai ar ištapyti taip, kaip manieji? Aukščiausiajam tikriau- 
siai reikia ir dailininko! 

— O ne, — atsakė akmentašys,— jis geistų išvysti. .. 

Tačiau karalius nebesiklausė akmentašio. Nudžiugęs, kad jis toks 
pramanus, liepė tučtuojau pasiųsti dailininką į dangų. „Tai bus aukš- 
čiausiasis patenkintas manimi“, — mąstė karalius. | 

Karaliaus įsakymą žygūnai tučtuojau pranešė dailininkui. Atbėgo 
jis pas karalių, su ašarom maldauja: 

— Pasigailėk, valdove, be manęs pražus mano šeima! 

Tačiau karalius neklausė jo meldimo ir liepė ruoštis pas dangiškąjį 
valdovą. 

Parėjo dailininkas namo, susirinko dažus, teptukus ir vos gyvas nu- 
spūdino sargybos lydimas prie laužo. 

Staiga žiūri — akmentašys jo belaukiąs. Priėjo jis prie dailininko ne- 
va atsisveikinti. O pats greitai pasilenkė prie jo ir šnipštelėjo į ausį, 
kad niekas neišgirstų: 

— Nenusimink. Uoloje yra siauras plyšys. Paprašyk tiktai kuo aukš- 
tesnį laužą sukrauti. Vos tik laužo dūmai tave uždengs, įsisprausk į ply- 
šį. Iš pradžių bus sunkoka, bet toliau aš praplatinau angą, ir tu lengvai 
nusigausi į kalnus. Naktį aš pasitiksiu tave kalnuose, ką nors abu su- 
galvosim. .. Aš irgi šitaip išsigelbėjau, išsigelbėsi ir tu. 

Atlėgo dailininkui širdis, drąsiau jis žengė prie laužo. Priėjo ir kad 
sušuks tarnams, kad kuo daugiau malkų neštų. Ir akmentašys kur bu- 
vęs, kur nebuvęs jau ir čia — užvis garsiausiai rėkia, kad malkų ne- 
gailėtų, tarnus skubina. Sukrovė jie dailininkui didžiulį laužą, kad grei- 
čiau pas dangaus valdovą nuskristų. 

Saulei leidžiantis įsiliepsnojo laužas. Bet dailininkas jau lindėjo ply- 
šyje. Naktį jį pasitiko akmentašys ir paslėpė SLS urve. Atnešė jam 
ten ir maisto. 

Šimtą dienų ir naktų ištūnojo kalnuose dailininkas, o šimtas pirmąją 
sugrįžo į miestą — ir tiesiai pas karalių. 

— Ar ištapei rūmus?— klausia karalius. 

— Rūmai jau ištapyti, mano viešpate. Tiktai dangaus valdovas be 
tavęs ir tavo ministrų nenori švęsti įkurtuvių: kviečia tave į šventę — 
aisakė dailininkas. 

Apsidžiaugė karalius ir tuojau pat liepė taisyti jį kelionėn į svečius 
pas dangiškąjį valdovą. Ir ministrams įsakė ruoštis. Nuliūdo ministrai, 
bet ką darys. 

Tris dienas ir tris naktis vežė tarnai malkas prie aukštosios uolos. 
Visą kalną privežė. 

Visos šalies muzikantus prie laužo suginė. Gaudžia ir aikčioja būg- 
nai, švilpauja fleitos. Užsiropštė karalius su ministrais ant malkų. Ap- 
liejo tarnai malkas derva, užkūrė laužą. 

Sudegė malkos, o kartu kvailas karalius ir išpuikę jo ministrai. Pa- 
pūtė vėjas ir išsklaidė jų pelenus. 

Praėjo šimtas dienų, du šimtai, trys šimtai... tūkstantis dienų, ir 
niekas jau nebematė nei karaliaus, nei jo ministrų. Nebegrįžo jie dau- 
giau į Žemę. 

Kaip gerai gyveno be jų paprasti žmonės! 


“ “ ' 5 

11. Trys dovanos 


MEDUŪZA 


Labai giliai pačiame jūros dugne, dumbliais apaugusioje didžiulėje 
spalvotų akmenų oloje, gyveno drakonas — povandeninio pasaulio val- 
dovas. Turėjo jis gražuolę dukterį. Drakonas labai ją mylėjo ir lepino. 
Visi jūros gyventojai dieną naktį tenkino visus jos norus ir įgeidžius. 
Iš giliausių gelmių atnešdavo jai perlų, perlamutrinių kriauklių, brang- 
akmenių, rinko jai jūrų riešutus, linksmino žaidimais ir šokiais. 

Kartą jūrų valdovo duktė krimto riešutus ir grožėjosi banginių bei 
delfinų šokiais; užsimiršo bežiūrėdama ir įsidėjo į burną neišlukštentą 
riešutą. O jūrų riešutas — dygus, su spygliais. Įstrigo riešutas jūrų val- 
dovo dukters gerklėje. 

Išsiuntė drakonas visas žuvis sušaukti gydytojus. Susirinko povande- 
ninės karalystės gydytojai — nė vienas riešuto ištraukt negali. Tada 
ryklys, vyriausias jūrų valdovo patarėjas, prisiminė, kad gandras ga- 
lėtų riešutą ištraukti. Tačiau gandras gyvena žemėje. Ir patarė ryklys 
pasiųst medūzą gandro pakviesti. Žydroji medūza tada buvo aukšta, 
vikri ir gudri. Mokėjo ne tik vandeny plaukioti, bet ir žeme bėgioti. 
Ir buvo ji tada su kaulais. 

Pasiuntė jūrų valdovas medūzą gandro pakviesti. Išlipo ji ant že- 
mės ir nuėjo gandro ieškoti. Susirado ir sako: 

— Jūrų valdovas kviečia tave riešuto iš dukros gerklės ištraukti. 
Jei ištrauksi — valdovas gausiai tave apdovanos. 

Nuėjo gandras su medūza. Prie jūros nusigavęs, vandens išsigando. 
O medūza čiupo gandrą, į jūrą traukia. 

— Palauk, palauk!— suriko gandras.— Instrumento nepasiėmiau, ne- 
galėsiu be jo riešuto ištraukti. Palūkėk čia, aš greitai sulakstysiu. 

Paleido medūza gandrą, o pati atsigulė ant smėliuko prieš saulutę 
pasišildyti. Laukė laukė ir užsnūdo. 

Atsibudo — o gandro nė kvapo. Vėl eina ieškoti, ieškojo ieškojo, 
niekur nerado. 

Kai žvaigždžių ir mėnulio atspindžiai jau tviskėjo jūroje, medūza 
grįžo namo. Ji tyliai nusileido ant akmenų ir norėjo pasislėpti žėrinčio- 
je mėnesienoje, žydroje kaip ir pati medūza. 

Tačiau jūrų valdovas sužinojo, kad medūza grįžo be gydytojo, smar- 
kiai supyko ir liepė ją nubausti. 

Banginiai šoko mušti medūzą ir taip vanojo, kad visi medūzos kaulai 
išlakstė ir pasidarė ji panaši į plokščią paplotį. 

Jūrų valdovo duktė pamatė medūzą be kaulų ir taip nusikvatojo, 
kad riešutas iš gerklės pats iššoko. Drakonas apsidžiaugė ir liepė pa- 
leisti medūzą. 

Nuo to laiko medūza taip ir liko be kaulų. Ir ant kranto daugiau 
nebeišlipa — jai nemalonu prisiminti, kaip gandrą paleido. O jeigu kaI- 
tais per audrą ar potvynį bangos išmeta ją ant kranto, jinai jau nebe- 
gali nubėgt į vandenį ir taip išdžiūsta saulėje, kad jos nė ženklo ne- 
lieka. 


BONTON ANNA OTOTA 


APIE NARSŲJĮ JAUNIKAITĮ 
JUN GIR SU IR DAILIĄJĄ 
MERGELĘ CEN SUN NE 

(Gyveno mitrus jaunikaitis Jun Gir Su. Anksti jis liko vienas be tė- 
vų, ir turtingas kaimynas priėmė jį pas save. 

Turtuolis ir jo žmona nieko neveikė: visus darbus turėjo Jun Gir Su 
padaryti. Maitino jį prastai, o darbų kasdien vis daugiau ir daugiau 
krovė. 

Kartą turtuolis išsiuntė jaunikaitį taigon malkų parnešti. Pririnko 
Jun Gir Su du didelius kūlaičius žagarų ir traukia namo. 

Kelias vingiavo per gūbrius — labai sunku buvo eiti. Pavargo Jun 
Gir Su, atsisėdo pailsėti, net žagarų kūlaičių nenusimetęs, ir užmigo. 

Miega jis ir girdi — kažkas jį budina. Atmerkia akis — ogi stovi 
prie jo senis. 

— Ko į mano žemes atsibastei? Ką tau už tai skirti — mirtį ar gy- 
vybę? — klausia senis. 

— Man gyvybę, aš dar jaunas. Ir visa, kas geriausio, man dar prieš 
akis, — atsako Jun Gir Su. 

Nusišypsojo senis: 

— Gerai atsakei. Varguoliai džiaugiasi gyvenimu, nors jiems ir 
sunku, tik turčiai aimanuoja ir skundžiasi. Ko norėtum už šviesų savo 
protą? Ar tiek aukso, kiek žagarų neši, ar milžino jėgos? 

— Jei ne juokais šneki, tai duok man tiek jėgos, kad šitos malkos 
kaip gulbės pūkas lengvos būtų. Su milžino jėga aš pats išsiversiu. 

— Gerai — sako senis.— Eik namo, tik atgal nesižvalgyk. 

Ir senis dingo. Paėmė Jun Gir Su žagarų kūlaičius, o tie kaip pū- 
kas — Jun Gir Su pasijuto labai stiprus. | 

Nusileido nuo kalno prie sraunios ir gilios upės. Per upę tiesėsi 
aukštas tiltas. 

Žiūri — stovi ant tilto mergelė baltu kaip sniegas šilko apdaru, lai- 
bais piršteliais kasas pina, o skruostais ašaros rieda. 

— Ko verki?— paklausė ją Jun Gir Su. 

— Kaip aš neverksiu? Pas mus toks paprotys: kasmet mergaitę rei- 
kia tigrui į žmonas atiduoti; seniai nutarė mane atiduoti, o aš nenoriu. 
Verčiau upėje nusiskandinsiu!--—- tarė mergelė ir dar graudžiau pravirko. 

— Kuo tu vardu?— paklausė jaunikaitis. 

— Cen Sun Ne. 

Ju Gir Su jai tarė: 

— Nešok į upę, Cen Sun Ne. Eikš su manimi. 

Įėjo jie į kaimą. Seniai pamatė mergelę — susiraukė. 

— Kodėl sugrįžai? Neturi drąsos viena numirti, baile, nori visus. 
pražudyti? Visos gražios mūsų kaimo mergelės tūkstančius metų ėjo 
tisrui į ŽmMonas — taip jau turi būti. Tu sulaužei šitą paprotį. Būk pra- 
keikta! Nori, kad tigras perpyktų ir pražudytų visą kaimą?— rėkė jie. 

Jun Gir Su jiems tarė: 

— Jūs kasmet atiduodate tigrui gražiausias mergeles. Kodėl? Ap- 
šaukėte Cen Sun Ne baile. Tai netiesa. Jūs patys bailiai! Cen Sun Ne 
nori gyventi. Žūti tigro nasruose — tai užvis bailiausia ir niekšingiausia. 

— Žmonių labui mirti garbinga — atsako seniai. 

— Verčiau imkite ietis, kardus ir nudėkite tigrą visų labui, ir mer- 
geles išgelbėsit. Tada visos mūsų mergelės bus gyvos, ir gyvenimas bus 
laimingas. O jeigu kas ir žus, besikaudamas su tigru, tokia mirtis gar- 
binga. 

Susimąstė seniai, retutes savo barzdeles pešioja, tyli, o jauni me- 
džiokliai sumišę šnibždasi. 

Pasižiūrėjo į juos Jun Gir Su ir tarė: 

— Aš pirmas eisiu. 

— Tu dar jaunas, — tarė seniai. 

— Teisybė, jaunas, bet gyvenime jau daug matęs, ir jėgų man ne- 
trūksta. 

Jun Gir Su pasiėmė ietį, kardą ir patraukė į taigą, prie aukščiau- 
sio gūbrio. 


Ir medžiokliai nuėjo su juo. Tik Kelyje atsiliko, kiti ir visai namo 
sugrįžo. Vienas Jun Gir Su tolyn traukė. 

Eina. Antai ir gūbriai, visi mėlynais žiedais mirguliuoja. Ežero plynė 
žėri, o pakrantėje sėdi senas senas senelis — žilas, plikas, galva kreta. 

Jaunikaitis jo link pasuko, paklaus, kur tigro ieškoti. 

Pakelėj gėlytę pamatė, mano sau: „Nusiskinsiu ir Cen Sun Ne pa- 
dovanosiu“,— pasilenkė ir jau skins. 

O prie gėlytės kiškutis tupi ir prašo: 

— Neskink mano gėlytės, aš tau už tai ką gero pasakysiu. 

— Sakyk, — tarė Jun Gir Su. 

— Ne senis ten ant kranto sėdi, o tigras pasislėpęs kiūto, iš piktumo 
jam galva kreta... 

Pakėlė jaunikaitis ietį, tigrą į kovą šaukia. 

Ežeras subjuro, bangos tik ritasi, vėjas kaukia, lietus prapliupo, per- 
kūnas trankosi, žaibai žybčioja. Tai Jun Gir Su su tigru į kovą stojo? 

Ilgai jie kovėsi; neteko tigras jėgų, prašo pasigailėti. Bet jaunikaitis 
žino: priešo gailėtis nevalia. Kirto kardu — nudėjo tigrą. Jun Gir Su 
jį sudegino, o pelenus vėjas išnešiojo... Drąsusis jaunikaitis išgelbėjo 
šalį nuo tigro. 

Eina namo, 0 priešais beatšokuojąs kiškutis su gėle. 

— Še tau dovanų, kad tigrą nudėjai! Imk! — tarė jis. 

Jun Gir Su sugrįžo atgal. Visas kaimas išėjo pasitikti, žemai nusi- 
lenkė. Sako: 

— Cen Sun Ne dailiausia mūsų mergelė. Tu ją išgelbėjai. Jinai ta- 
ve myli — tegu ji bus tavo nuotaka. 

Jaunikaitis padovanojo Cen Sun Ne nuostabią gėlę. 

— Tu man dovanoji laisvės gėlę, ačiū tau, — tarė Cen Sun Ne. 

Ir, prisiglaudusi prie jaunikaičio peties, uždainavo: 


Liejas šviesi mėnesiena. 

Valtimi plaukiam į pavasario šalį. 
Vandeny atsispindi mėnulis. 

Šitą mėnulį sugauk ir padėki į valtį. 

Juo žavėdamies, plauksim tyra upe. 
Tegu būna mano tėvynėj šviesu ir džiugu. 
En don ariran, ariran... 


Ir gyveno jie vienas kitą mylėdami, o žmonės ir po šiai dienai dai- 
nuoja dainas apie narsųjį Jun Gir Su ir dailiąją Cen Sun Ne. 


GODUSIS PAKAS 


Seniai, labai seniai Deimantų kalnuose gyveno godus Pakas. Ką tik 
pamato — sau nori pasiimti, ir vis jam per mažai. 

Pakliuvo kartą jam į spąstus burundukas, ir ne koks paprastas, o si- 
dabrinio plauko. 

Apsidžiaugė Pakas. Čiupo burunduką — užmušti norėjo. Staiga sako 
burundukas Žmogaus balsu: 

— Paleisk mane. O aš tau duosiu sidabro, kiek panorėsi. 

— Kiek panorėsiu? Padaryk taip, kad viskas, ko tik prisiliesiu, si- 
dabru virstų, ir kad niekas negalėtų to sidabro paimti, tik aš vienas, 
tada paleisiu,— tarė godusis Pakas. 

— Tebus, kaip tu nori, — atsakė burundukas. 

Godusis Pakas čiupo spąstus — ir spąstai pasidarė sidabriniai. Tada 
paleido burunduką, namo bėga. Lekia, skuba, džiaugsmu nesitveria. 

Prie durų prisilietė — sidabru durys žėri. Į vidų įėjo, griebė vandens 
kaušą — ir tas sidabrinis. Nusiavė batus, norėjo pastatyti prie slenks- 
čio — ir batai sidabriniai. Demblys ant grindų irgi Pako paliestas si- 
dabriniu virto. Godusis Pakas nuo tokių turtų visai iš galvos kraustosi. 
Iaksto po namus, po kiemą, viską rankomis liečia. Lakstė lakstė — 
pavargo, valgyti įsinorėjo. Tik bėda — visi valgiai sidabru virsta. Du- 
benėlį ryžių paėmė: ir dubenėlis, ir ryžiai, ir lazdelės — viskas sidabru 

virto. Nori Pakas valgyti ir negali. ,„„Pakentėsiu kaip nors, — mąsto 
godusis Pakas, — užtat kiek turto! Dabar visi man pavydės.“ 
Ir tikrai — atsirado tokių žmonių, kurie Pakui pavydėjo, tik neilgai. 
Pamatė visi, kad storas Pakas po kiek laiko laibas pasidarė: diena 
po dienos vis plonėja ir plonėja. Netrukus ir visai sunyko. Atsigulė 
godusis Pakas į savo šaltą kietą sidabrinį guolį ir numirė iš bado ir 
šalčio, 


MERGELĖ EN CHI 


K itąsyk viename kaime gyveno našlė su dukrele En Chi. 

Kaime visi mylėjo En Chi, ji visada buvo linksma, maloni, dainavo 
gražias dainas. 

O kad buvo nedidukė, meiliai ją vadino kregždute, pelyte, plaš- 
take... 

Kelerius metus niekas neužderėjo, ir vargšams kaimiečiams reikėjo 
skolintis iš dvarininko grūdų sėklai. En Chi motina pasiskolino 1š dvari- 
ninko sėklai sykelį ryžių. Visą vasarą, saulės kepinamos, triūsė jos nuo 
Iyto iki vakaro, rūpestingai prižiūrėjo ryžių daigus. Rudenį suėmė 
derlių — du plaušinius maišus ryžių net su kaupu. 

Atėjo dvarininkas ir atsiseikėjo už skolą dešimt sykelių ryžių. Liku- 
sius grūdus atėmė karaliaus dvariškiai. 

Iš sielvarto ir bado mergelės motina susirgo ir atgulė. 

En Chi kasdien be atvangos bėgiojo po uolas ir jūros pakrantėje, 
Tinko šaknis, dumblius, kriaukleles, virė ir maitino sergančią motiną. 
En Chi iš tų žolių ir kriauklelių sugalvodavo daugybę valgių ir gamin- 
davo juos kaip galėdama geriau, kad motina nekęstų alkio. 

Bet štai ėmė pūsti rūstūs taifūnai, žemę sukaustė šaltis ir apklojo 
baltas sniegas. Grėsmingai šniokštė niūri jūra, ir šėlstančios bangos ri- 
tosi į krantą. 

Nors ir labai stengėsi En Chi, dabar negalėjo rasti jokio maisto mirš- 
tančiai motinai. Net dumblių negalima buvo prisirinkti. 

Tada En Chi tarė: 

— Nesielvartauk, mama, aš atsiimsiu mūsų grūdus iš dvarininko, bū- 
tinai atsiimsiu! Jis mus apiplėšė. .. 

— Ką tu sakai, dukrele, kaip tu atsiimsiė Pas dvarininką net į kiemą 
įeiti negalima. | 

— Aš galvosiu, kaip čia padaryti, ir būtinai sugalvosiu, — atsakė 
En Chi. 

Ir sugalvojo. Nubėgo En Chi pas dvarininką ir prašosi, kad šis pri- 
imtų ją tarnauti. 

— Ką gi tu gali dirbti? Aš net nematau tavęs, kur tu ten stovi 
ir kas tu,— suniurnėjo dvarininkas (jis buvo vardu Sanas, o tai reiš- 
kia — krūva“), išklausęs mergelės prašymo. 

Dvarininkas iš tikrųjų nematė En Chi: jis buvo baisiai storas, su 
didžiuliu pilvu! Tik vargais negalais galėjo palenkti galvą, o jeigu ir 
palenkdavo, nieko daugiau nematydavo, tik savo pilvą. O mergelė En 
Chi, nuolat badaudama, buvo labai liesutė ir tokia maža, kad vargiai 
galėjai ją įžiūrėti. 

— O! Nors aš ir maža, bet galiu iškepti tokių skanių raguolių, pa- 
taisyti įvairiausių valgių. .. Aš esu En Chi... 

Dvarininkas nusijuokė. 

— „Aš esu En Chi!"— mėgdžiojo jis mergelę.— Tik pamanyk, kokia 
svarbi žmogysta! Vien žolę valgote — iš kur gali mokėti skaniai ga- 
minti! 

Bet En Chi taip karštai pasakojo apie valgius, kuriuos mokanti pa- 
taisyti, kad turtuoliui net seilė nutįso per storas lūpas, net valgyti įsi- 
norėjo. O gerai pavalgyti jis mėgo — kas kaime šito nežinojo! 

— Kas augina javus, tas ir duoną kepti moka. Aš visko išmokau iš 
„savo motinos. Priimkite mane ir pamatysite, kaip aš moku duoną kep- 
ti! — prašėsi mergelė— Dar moku greitai bėgioti, kaip žaibas debesyse, 
ir jeigu kur reikėtų nubėgti, kaip mat sulakstyčiau! 

— Na, gerai, priimsiu tave... Bet, žiūrėk, nedrįsk nešioti mano duo- 
nos motinai!-— tarė dvarininkas ir liepė tarnams nuvesti mergelę į vir- 
tuvę. 

En Chi iš kailio nėrėsi, kad tik įtiktų dvarininkui. 

Ir kokių tik valgymų ji neprigamino! Ir salotų, ir žuvies, ir pjaus- 
tytų ridikų, ir bandelių, ir keptų obuolių, kriaušių... Iškepė aukštą 
minkštą kepalą duonos, tokios kvapios, kad jau vien nuo jos kvapo al- 
kaniems žmonėms svaigo galva. 

Dvarininkas Sanas paragavo En Chi valgių ir net aplaižė storus pirš- 
tus! „Mergaitė nedidukė, bet kaip gerai gamina!-— nustebo jis— Priim- 
siu ją virėja. Ir valgyt jai, tokiai mažytei, nedaug reikės duoti.“ 

Taip En Chi tapo dvarininko virėja. Rytojaus dieną pataisė jinai 
pietus ir susimąstė. Kaip čia išsinešti savo duoną? Jeigu slapčia nusi- 
pjautų kampelį, dvarininkas pastebėtų. O išsinešti duonos būtinai rei- 
kia — motina iš bado miršta. 

Ir jinai sugalvojo: iškepė keletą duonos papločių, tokių plokščių 
kaip moliūgo lapai. 

Kai sutemo, En Chi suvyniojo į moliūgo lapus plokščią paplotį, pa- 
slėpė jį ir greitai nubėgo namo. 

Motina suvalgė paplotį ir iškart pasijuto sveikesnė. Kasdien jai par- 
nešdavo En Chi po vieną mažą paplotį, ir motina ėjo vis geryn ir geryn. 

Tada En Chi kartkartėmis užsukdavo į vargingiausias badaujančių 
kaimynų lūšneles ir nunešdavo jiems papločių, panašių į moliūgo lapus. 

Sekančiais metais kaimiečiai vėl pasiskolino iš dvarininko ryžių 
sėklai ir apsėjo savo sklypelius. 

Atėjo metas derlių imti. Tais metais derlius buvo geras, bet kai- 
miečiai žinojo, kad dvarininkas vis tiek viską iš jų atims, ir jiems teks 
badauti, paskui vėl skolintis iš dvarininko grūdų ir atiduoti dešimtį kar- 
tų daugiau. Tada jie susitarė ir nuslėpė truputį grūdų sėklai ir maistui. 
O mergaitė En Chi pamokė visas moteris kepti plokščius papločius, pa- 
našius į moliūgo lapus. 

Godusis Sanas suko galvą: 

„Kaipgi čia dabar? Aš atėmiau visą derlių, o tie vargetos nebeatei- 
na Man nusilenkti ir prašyti skolon nors trupučio grūdų. Matyt, neba- 
dauja ir netgi dažnai linksmas dainas dainuoja..." 

Ir jis sumojo slapčia pasižiūrėti, ką jie daro. Pasiuntė tarnus iš- 
šniukštinėti, ką valgo. Tarnai žvilgčioja į kaimiečių lūšnas, bet niekur 
duonos nemato. 

Tada dvarininkas Sanas prisiminė mergelę En Chi ir jos žodžius 
„greitai bėgioju“. 

Pasišaukė En Chi ir tarė: 

— Nubėk į kaimą, pažiūrėk, ką ten žmonės valgo. Sužinok, kodėl 
jie nebeateina pas mane grūdų skolintis. Juk aš geras, visiems padedu! 

Apibėgo En 'Chi visus kaimus ir grįžo pas dvarininką. Nutaisiusi 
liūdną veidą, mergelė tarė: 

— Šeimininke, kaimiečiai valgo tiktai moliūgo lapus! 

— Kaip galima vienais lapais gyventi? 

Nepatikėjo dvarininkas, panoro pats pasižiūrėti. Slapčiomis sėlina 
per kaimą, žvilgčiodamas į varganų lūšnelių duris, bet visur mato — 
žmonės valgo tik moliūgo lapus. .. 

Dvarininkas pyko, o kaimiečiai džiaugėsi. Jie šiaip taip išgyveno 
sunkų metą ir patausojo grūdų sėklai. 

Nuo to laiko Korėjos kaimo žmonės ėmė kepti duonos papločius, 
panašius į moliūgo lapus,— kad dvarininkai jų nepamatytų ir neatimtų. 
Taip ir gyveno: grūdus sėjo, o valgyti viešai bijojo. | 

Bet visa tai buvo labai senais laikais. 

O apie mergelę En Chi ir dabar dar pasakoja seni žmonės. 

STEBUKLINGA DUŪDELĖ 

Vaežlio saloje kadaise augo nepaprastas bambukas. Naktį jis būdavo 
kaip ir visi bambukai, kokių daug Gaivaus Ryto Šalyje !. Bet vos tik 
išaušdavo diena — bambukas suskildavo į dvi dalis. Daug kas matė tą 
keistą bambuką, bet niekas negalėjo paaiškinti, kodėl jis suskyla, kai 
išaušta diena. 

Tik vienas senas žvejys, gyvenantis prie jūros netoli Vėžlio salos, 
toks senas, kad ir pats pamiršo, kiek jam metų, žinojo bambuko paslaptį. 
Žinojo, bet niekam jos nepasakojo. 

Girdas apie tą žvejį pasiekė ir karalių. Pasišaukė karalius tą Žvejį 
į rūmus ir liepė papasakoti, ką žinąs apie nepaprastąjį bambuką. 

Menėje buvo patiestas leopardo kailių kilimas su atlasinėmis pagal- 
vėlėmis, o ant jų iškilmingai sėdėjo karalius. Atsistojo priešais karalių 
senas žvejys ir iš lėto prabilo: 

— Kam reikalingas pusiau skilęs bambukas? Niekam. O sveikas, 
jeigu jis plonas,— valgymo lazdelėms praverčia; jei bambukas užaugęs, 
storas, tvirtas,— kartį valčiai irti galima padaryti. Todėl jis ir suskyla 
dieną pusiau, kad niekas jo nenukirstų, o naktį suauga, kad galėtų aukš- 
tyn stiebtis ir tvirtėti. Seni žmonės pasakoja dar taip. Šitas bambukas 
išaugęs ten, kur palaidotas narsus jaunikaitis. Tai atsitikę labai sėniai; 


! Korėjiečiai taip vadina savo šalį. 

mūšyje su užjūrio ateiviais gyvas likęs tik tasai jaunikaitis. Priešai ža- 
dėję dovanoti jam gyvybę, jeigu jis pasiduosiąs. Bet jaunikaitis atme- 
tęs visus jų pasiūlymus ir toliau narsiai kovęsis. Galų gale iš priešų ir- 
gi likęs tik vienas karys. Jis prisitaikęs, smogęs jaunikaičiui kardu ir 
perkirtęs jį per pusę. Krisdamas jaunikaitis spėjęs paleisti ietimi į atei- 
vį ir pervėręs priešą. Jaunikaičio širdis jau buvo liovusis plakti, kai 
atėjusios mūsų šalies mergelės ir moterys. Jos palaidojusios narsųjį 
jaunikaitį Vėžlio salos pakrantėje. Pakvietę akmentašius, kad šie iškaltų 
didvyriui deramą paminklą. Bet kaip visi nustebę, kai kitą rytą nebera- 
dę jaunikaičio kapo. Toje vietoje augęs lieknas bambukas, griežiantis 
kaip dūdelė, vos tik papūtus vėjeliui. 

Bambukas išaugęs toje vietoje, kur paskutinį kartą plakusi jaunikai- 
čio širdis. Seni žmonės sako, kad nupjovus bambuką šviesią naktį, per 
pačią mėnulio pilnatį, kai jis suaugęs, ir padarius iš jo dūdelę, toji dūde- 
lė turėsianti nuostabią galią. Ji sutramdysianti šėlstančias bangas ir pro 
tirštą rūką atvesianti prie kranto keliautojo laivą ir žvejo valtį. Jinai 
išgąsdinsianti priešą ir suteiksianti milžino jėgų bei narsumo tėvynės 
gynėjams. Bet užgroti šia dūdele galėsiąs tik tasai, kuris nieko pikto 
žmonėms nedaro ir nepuoselėja prieš juos jokių piktų kėslų. 

Bet jeigu tik išvežtum dūdelę į svetimą žemę, į svečią šalį, ji iškart 
netektų stebuklingos galios. 

Išklausė karalius žvejo pasakojimo ir panoro žūt būt pasidaryti dū- 
delę iš stebuklingojo bambuko. 

Daug žmonių siuntė jis į Vėžlio salą, bet ieikeička kartą kildavo 
tokia audra, kad pasiuntiniai grįždavo nieko nepešę. 

Slinko metai, o bambukas saloje vis augo ir augo, stiebėsi vis aukš- 
čiau ir aukščiau. 

Kartą narsus jaunas žvejys įveikė bangas ir nuplaukė į salą. Užkopė 
jis ant uolos prie bambuko, ir, vos tik spėjo jį nupjauti, nublanko mė- 
nulis, ir suspindo ryto saulė. Bet po akimirkos vėl įsišėlo taifūnas, juo- 
di debesys uždengė saulę, ir vėl stojo tamsa. | 

Kelis kartus mėgino jaunikaitis savo valtele išplaukti į sąsiaurį, ski- 
riantį salą nuo Gaivaus Ryto Šalies, bet vėjas draskė jo bures, o bangos 
nešė valtį į Vėžlio salą. 

Tada jis sumojo išpjauti iš bambuko dūdelę! Ir vos tik uždūdavo, 
bangos nutilo ir jūra nurimo. 

Jaunasis žvejys atnešė dūdelę karaliui. 

Karalius liepė įdėti ją į dailią skrynelę, nagingų meistrų padarytą iš 
vėžlio kiauto, perlamutrinių geldelių ir aukso. 

Baisiai norėjo karalius išbandyti nuostabios dūdelės galią, bet nesi- 
Tyžo, nes jo, kaip ir kitų karalių, ne visi darbai buvo dori ir nepriekaiš- 
tingi. Gulėjo sau dūdelė brangioje skrynelėje ilgus metus, ir Žmonės 
jau ėmė net ją pamiršti. 

Bet kartą iš užjūrio atplaukė priešai, kėsindamiesi užkariauti Gaivaus 
Ryto Salį, išplėšti jos brangenybes, o žmones paversti savo vergais. 

Vos tik priešai išgirdo dūdelės treles, tuoj leidosi bėgti... 

Girdas apie stebuklingąją dūdelę pasiekė užjūrio karalių, ir jis įsi- 
geidė ją turėti. 

Pasiuntė karalius jauną karį ir liepė be dūdelės negrįžti. 

Jaunasis karys buvo gudrus ir klastingas. Pirklio laivu atplaukė 
į Gaivaus Ryto Šalį. Pasisakė esąs labai geras kilimų valytojas ir eina iš 
vienų namų į kitus — daužo iš kilimų dulkes. Ir vis klausinėja apie dū- 
delę, kur ji padėta. 

Įsigavo svetimšalis kilimų valytojas ir į karaliaus rūmus. Nemačio- 
mis pavogė dūdelę, susivyniojo į didžiulį kilimą. Paskui išnešė kilimą 
iš rūmų ir vis dulkina jį. 

O karaliaus tarnams pasiūlė tuo tarpu parūkyti ir pavaišino juos ta- 
baku, į kurį buvo iberta migdomųjų žolelių. 

Tarnai užsirūkė ir tuoj užmigo. Tada svetimšalis čiupo iš kilimo dū- 
delę, pasikišo po drabužiais ir išbėgo iš rūmų sodo. 

Kai jis sugrįžo pas savo karalių, tasai iškėlė didžiulę puotą gudraus 
kario garbei. Kiek šurmulio ir kiek linksmybės buvo toje puotoje. Ro- 
dės, lyg kas būtų padaręs didelį žygdarbį. 

Iš visų daugiausia džiaugėsi karalius. „Dabar aš už visus stipresnis, 
ką norėsiu, tą užkariausiu!'— mąstė jis. 

Paėmė karalius dūdelę, pučia pučia, bet dūdelė jo rankose tik vos 
sudejuoja. Nežinojo jis, kad svečioje šalyje, piktose rankose, ji nebetu- 
rėjo stebuklingos galios. 

Supyko karalius, apkaltino savo karį, kad šis jį apgavęs, ir liepė 
nuo aukštos uolos nustumti kartu su dūdeie jūron. 

Karys paskendo, o dūdelę nunešė bangos. 

Taip žmonės nebeteko stebuklingos dūdelės. Bėgo metai, daug kas 
nuo to laiko jos ieškojo, bet niekas nerado. 

Žmonės sako, kad jūros bangos vėl atnešę stebuklingą dūdelę prie 
Gaivaus Ryto Šalies krantų. 

Seniai, labai seniai gyveno du broliai: Chon Bu ir Nal Bu. Nal Bu 
buvo labai turtingas, o Chon Bu — didžiai neturtingas. Turčius vaikų 
neturėjo, o Chon Bu augino sūnų ir dukrą. Varguolio pati dažnai sa- 
kydavo: 

— Menka bėda, kad mes neturtingi, užtat turime gerus vaikus. 

Chon Bu buvo toks neturtingas, kad neturėjo net trobelės. Iš ry- 
žių šiaudų jis pasidarė palapinę ir gyveno joje su žmona ir vaikais. Kad 
nemirtų badu, Chon Bu ir jo pati pynė iš šiaudų sandalus ir pardavinėjo. 
Už porą sandalų tegaudavo vos keletą varinių monetų, ir visada eidavo 
miegoti pusalkaniai. 

Bet kartą pasitaikė tokia nelaiminga vasara, kad ryžiai net nesudygo 
laukuose. Ir nebeliko kaime ryžių šiaudų, iš kurių Chon Bu pynė san- 
dalus. 

Neilgai trukus varguolio palapinėje nebeliko nė vieno grūdelio. Vel- 
tui alkani vaikai vis prašė valgyti. Palapinėje nebuvo net žagarų ugniai 
susikurti. 

Pravirko varguolio žmona, matydama badą kenčiančius vaikus. 

Nelaimingasis Chon Bu negalėjo žiūrėti į raudančią pačią ir vaikus. 
Anksti rytą išėjo į miestą ieškoti kokio nors darbo. 

Tada Chon Bu pati pro ašaras tarė mažajam sūnui: 

— Eik pas dėdę, pasakyk, kad mes mirštame badu, ir paparašyk 
paskolinti nors sykelį ryžių. Jei grįši tuščiomis rankomis, — vadinas, 
tavo dėdė turi tigro širdį. 

Nuėjo berniukas į Nal Bu namus. Vos įžengė į pirmą kiemą, tuoj pa- 
matė jaučius, gerai nupenėtus paršus, riebias vištas, daugybę žąsų ir 
ančių. 

Nespėjo dar prieiti antrojo kiemo, o ant jo kad šoks urgzdami šunys. 
Matyt, daug gėrybių turėjo turčius, jeigu laikė tiek piktų šunų. 

Išgirdusi šunų lojimą, išbėgo tarnaitė. 

— Eik šalin!— užriko jinai ant berniuko.— Ko tau čia reikia, dris- 
kiau? 

— Aš pono Nal Bu sūnėnas, — tarė berniukas, — man būtinai reikia 
jį pamatyti. 

Tarnaitė nuvedė berniuką į vidinį kiemą, ir šis pamatė savo dėdę. 

Nal Bu sėdėjo dengtoje verandoje ir rūkė ilgą pypkę. Pamatęs ap- 
driskusį alkaną sūnėną, išsiėmė iš burnos pypkę ir piktai paklausė: 

— Kas tu toks? Kaip čion patekai? 

Berniukas atsakė: 

— Aš jūsų brolio sūnus. Mano motina ir sesuo miršta badu. Pasko- 
linkite mums truputėlį ryžių. 

Išklausęs berniuko prašymą, Nal Bu šyptelėjo ir tarė: 

— Mano ryžiai užrakinti podėlyje, ir aš nežinau, kur dėjau raktą. 
Jeigu aš tau duosiu kąsnelį mėsos,— tave užpuls šunys ir sukandžios. 
Jeigu tau duosiu išspaudų, — kiaulės iš pavydo ims žviegti ir lakstyti. 
paskui tave. Jeigu duosiu sykelį sėlenų, — neturėsiu kuo šerti karvių. 
Jei duosiu saują čiumizos,— vištos iš piktumo nustos dėję kiaušinius. 
Verčiau eik iš čia kuo greičiau ir niekada daugiau nelįsk į akis. 

Sunku buvo berniukui grįžti namo tuščiomis rankomis. Ėjo liūdnas 
ir vis galvojo, kaip čia prasimanius nors truputį pinigų, kad galėtų pa- 
valgyti motina ir sesuo. Staiga žiūri — beateinąs medžiotojas. Ant pečių 
kabalioja negyvi kiškiai. 

Medžiotojas sustojo šalia berniuko ir tarė: 

— Piktas vanagas išgaudė mūsų kaime visus viščiukus. Noriu nu- 
šauti vanagą, bet jis skraido padebesiais, ir mano strėlė niekaip pikta- 
dario nepasiekia. | 

Berniukas pakėlė galvą ir pamatė, kad aukštai žydrame danguje va- 
nagas suka ratus. 

— Pasislėpkite už šitų krūmų, — tarė berniukas medžiotojui. — O kai 
vanagas nusileis, — taikliai paleiskite strėlę: antrą kartą jo nebeapgausiu. 

Vos tik medžiotojas pasislėpė už lazdynų krūmo, berniukas puolė 
ant žemės, išsitiesė kaip negyvas. | 

Guli jis minutę, antrą, trečią — nė krust!— o vanagas vis suka ir su- 
ka virš jo ratus. Matyt, labai senas ir atsargus buvo. Ilgai žiūrėjo vana- 
gas į gulintį berniuką, pagaliau neištvėrė ir leidžiasi. 

Kai tik nutūpė berniukui ant krūtinės, sušvilpė strėlė — ir vanagas 
susmuko, plačiai išskėtęs sparnus. 

— Ačiū tau, — tarė berniukui medžiotojas.— Tu drąsus ir protingas. 
Jei ne tu, niekada nebūčiau nudėjęs šito vagišiaus. Še, imk už tai šim- 
tą lianų. 

Apsidžiaugęs berniukas įsidėjo pinigus ir nubėgo namo. 

Palapinėje pamatė tėvą. Chon Bu nerado mieste jokio darbo ir sėdėjo 
dabar prie židinio alkanas ir nusiminęs. Sūnus padėjo priešais jį pini- 
gus, ir Chon Bu iškart pralinksmėjo. Nuėjo į miesto turgų, nusipirko 
ryžių šiaudų ir vėl ėmė kaimynams pinti sandalus. 

Slinko diena po dienos, nejučia ir pavasaris atėjo. Pavasarį parlėkė 
paukščiai ir ėmė sukti lizdus. Dvi kregždutės susikrovė lizdą virš Chon 
Bu palapinės durų. 

Vasarą kregždžių lizde sucypsėjo paukščiukai. Jie buvo labai alka- 
ni. Pamatę Chin Bu ar jo vaikus, paukščiukai plačiai išžiodavo snapelius. 
Ir visad gaudavo bent keletą čiumizos grūdelių, o kartais net ir slieką. 

Netrukus paukščiukai pradėjo mokytis skraidyti. 

Kartą jie tupėjo ant medžio šakos, o prie jų artėjo didžiulė gyvatė. 
"Tai o Chon Bu riktelėjo: 

— Gyvatė, gyvatė! Greičiau skriskite! 

Kregždžiukai išgirdo varguolio šūksmą ir tuoj perlėkė į kitą pušį. 
Bet vienas paukščiukas dar taip prastai skrido, kad neįstengė iki pušies 
nuskristi ir nukrito į žolę. Chon Bu paėmė kregždžiuką ir pamatė, kad 
jo kojytė lūžusi. Varguolis perrišo jam kojytę ir liepė vaikams kasdien 
jį lesinti. 

Kai atėjo ruduo, kregždžiukas jau linksmai straksėjo ir skraidė po 
palapinę. Ir vieną dieną Chon Bu nunešė jį artimiausion giraitėn ir pa- 
leido. Kregždžiukas lengvai purptelėjo, linksmai sučirškėjo ir dingo 
giedriame danguje. Jis nuskrido į paukščių karalystę, kur niekados ne- 
būna šalčių, kur nėra piktų gyvačių ir kur gyvena išmintingas ir teisin- 
gas paukščių valdovas. 

Pamatęs šlubą kregždžiuką, paukščių valdovas labai nustebo: 

— Tris šimtus metų esu paukščių valdovas, bet dar niekuomet ne- 
teko matyti, kad kregždžių būtų kreivos kojos. 

Kregždžiukas viską papasakojo valdovui, kas jam buvo nutikę, ir 
dar apie varguolį, išgelbėjusį jį ir išgydžiusį. 

Išklausė valdovas jo pasakojimą ir iarė: 

— Negali būti didesnės gėdos, kaip nedėkingumas. Štai tau moliūgo 
sėklelė. Pavasarį nuneši ją žmogui, kuris tave išgelbėjo. 

Kai nuo jūros padvelkė šiltas pavasario vėjas, kregždė leidosi toli- 
mon kelionėn, prie Korėjos krantų. Skrido dvi dienas, o trečiąją išvydo 
pažįstamą palapinę. Nutūpė ant palapinės ir garsiai sučiauškėjo. 

Chon Bu atsibudo, pažadintas linksmo čirškėjimo, išėjo iš palapinės 
ir pamatė pažįstamą paukštelį. O kregždutė atskridusi nutūpė varguoliui 
ant peties ir pražiojo snapelį. Chon Bu prie kojų nukrito moliūgo sėkla. 

Varguolis pasodino tą sėklą; praėjo tik trys dienos, o iš žemės jau 
išlindo daigelis. Daigelis kasdien stiepėsi vis aukščiau ir aukščiau, Vie- 
ną rytą pražydėjo trys žiedai, o dar po kelių savaičių užsimezgė maži 
moliūgiukai. Moliūgai greitai augo, sodrėjo, ir po kiek laiko juos jau 
buvo galima valgyti. 

Chon Bu norėjo juos nupjauti, bet pati tarė: 

— Tegu dar paauga. Tada mes iš jų padarysim didelius indus van- 
deniui ir parduosim turtingiems žmonėms. 

Chon Bu paklausė pačios, ir netrukus moliūgai užaugo tokie dideli, 
kad perpjauti juos peiliu jau buvo neįmanoma. 

Tada Chon Bu paėmė pjūklą ir perpjovė pirmąjį moliūgą. Vos tik 
perpjovė į dvi puses, iš moliūgo išėjo nuostabiai dailus berniukas ir 
padėjo ant žemės prie varguolio du flakonus: auksinį ir sidabrinį. Ber- 
niukas nusilenkė jam ir tarė: 

— Teisingasis paukščių valdovas „sveikina tave ir siunčia tau dova- 
nų. Kas gurkštels lašelį iš auksinio flakono,— visada bus sveikas. Kas 
gurkštels lašelį iš sidabrinio flakono,— visada bus jaunas. 

Tai taręs, berniukas dingo. 

Varguolis paukščių valdovo dovaną nunešė į palapinę ir ėmėsi 
pjauti antrą moliūgą. Vos tik jį perpjovė, iš moliūgo iššoko šeši meist- 
rai. Kiekvienas rankoje laikė po instrumentą: pirmas turėjo kirvį, -ant- 
rasis — pjūklą, trečiasis — kaltą, ketvirtasis — oblių, penktasis — kastu- 
vą, šeštasis — dalbą. 

Visi tuoj šoko prie darbo ir, nespėjus Chon Bu nė atsitokėti, pastatė 
aštuonių kambarių namą su dviem verandom ir trim kiemais. 

Baigę darbą, dailidės žemai nusilenkė ir dingo. 

Pagaliau atitokęs, Chin Bu tarė pačiai ir vaikams: 

— Dabar pažiūrėsim, kas trečiajame moliūge. Gerai būtų ten rasti 
nors truputį ryžių, juk neturim nė grūdelio, nebus ko pietų valgyti. 

Ir pjauna trečią moliūgą. 

Kai perpjovė per pusę trečiąjį moliūgą, iš jo, plakdami sparnais, 
išlėkė fazanai, žąsys, antys, vištos ir kalakutai. Paskutiniai iš moliūgo 
išbėgo trys maži asiliukai, apkrauti maišais su auksu ir sidabru. 

Gražiai ir laimingai dabar gyveno Chon Bu, jo pati ir vaikai. Gražiai 
ir laimingai gyveno ir jų kaimynai, nes Chon Bu niekam neatsisakydavo 
padėti. Ir kuo daugiau pinigų jis atiduodavo vargetoms, tuo labiau pil- 
nėjo aukso ir sidabro maišai. 


Nal Bu pasiekė girdas, kad jo brolis dalina vargšams pinigus. Nusi- 
juokė turčius, nepatikėjo žmonių šnekomis: 

— Iš kur tas skurdžius gaus pinigų? Juk net šiaudų sandalams ne- 
turi! 

Ir tarė sau nueisiąs ir patikrinsiąs, ar nenumirė brolis iš bado. Atėjo 
jis pas Chon Bu — savo akimis netiki. Kur stovėjo palapinė, dabar pui- 
kuojasi aštuonių kambarių namas su dviem verandom ir trim kiemais. 
Pirmame kieme — jaučiai, arkliai, antrame — vištos, žąsys, fazanai, ka- 
lakutai, trečiame — puikus sodas. Ir kokių tik vaisių čia nebuvo! Ir obuo- 
lių, ir persikų, kriaušių bei abrikosų!.. O gėlės taip kvepėjo, kad jų 
aromatą galėjai užuosti kitame kaimo gale. 

Priėjo Nal Bu prie namo, žiūri — brolis sėdi verandoje, žaidžia su 
sūnumi šachmatais. Visa veranda nuklota tigrų kailiais. 

Turčius iš piktumo vos nesprogo. O Chon Bu pamatė brolį, išbėgo 
jo pasitikti, nusivedė į verandą. Ilgai tvardėsi Nal Bu, pagaliau neiš- 
kentė ir paklausė, iš kur varguolis tiek turto įsigyvenęs. 

O Chon Bu niekada nemeluodavo. Ir šį kartą nieko nenuslėpė nuo 
brolio, papasakojo jam viską, kaip buvo. 

Parėjęs namo, turtuolis tuoj liepė tarnaitei atnešti jam kregždžių 
lizdą. Tarnaitė padarė, kas buvo liepta. Prie namo atbrailos ji rado 
kregždžių lizdą. Jame tupėjo trys paukščiukai. 

Anksti rytą, kai dar visi miegojo, Nal Bu išėmė iš lizdo paukščiukus, 
du užmušė, o trečiam išlaužė kojytę ir nusinešė į vidų. 

Visą vasarą turčius gydė vargšą paukštelį, o rudenį paleido laisvėn, 
Suluošintas paukštelis nuskrido į paukščių karalystę. 

Pamatęs šlubą kregždutę, paukščių valdovas paklausė: 

— Sakyk, kas tave nuskriaudė? Kodėl šlubuoji? 

Kregždutė viską papasakojo: kaip turčius užmušė jos brolį ir seserį, 
kaip jai pačiai išlaužė kojytę, o paskui sugydė ir išleido į laisvę. 

Paukščių valdovas išklausė liūdną kregždutės pasakojimą ir tarė: 

— Se tau moliūgo sėklą. Pavasarį atiduosi ją žmogui, kuris išlaužė 
tau koją. 

Prabėgo žiemos mėnesiai ir atėjo pavasaris. 

Vieną dieną, kai turčius sėdėjo verandoje ir rūkė ilgą pypkę, su- 
čirikavo kregždė. Nal Bu atidarė aliejuotu popierium užklijuotą langą 
ir iškart pažino pernykščią kregždutę. 

Vos tik Nal Bu išbėgo į kiemą, kregždutė pražiojo snapą — ir ant 
žemės nukrito moliūgo sėkla. Turčius čiupo sėklą ir tuoj nubėgo ieškoti 
vietos, kur pasodinti. Bijojo, kad vagys nenusiskintų stebuklingų mo- 
liūgų, kai prinoks. Ir nusprendė Nal Bu pasodinti sėklą prie pat namų, 
tada jau neišleis iš akių stebuklingojo augalo. 

Visą vasarą turčius nesudėjo bluosto — sergėjo savo brangenybę. Pu- 
reno žemę, laistė daigą tyriausiu vandeniu, dieną dangstė nuo kaitrių 
saulės spindulių, klojo dembliais šaltomis vėjuotomis naktimis. 

Paukščių valdovo sėkla netrukus išdygo, ir rudeniop jos atžalos už- 
gožė visą turtuolio namą. Vietoj trijų moliūgų turtuoliui Nal Bu užsi- 
mezgė net penki. Turčius vaikščiojo patenkintas ir išdidus. 

O moliūgai kasdien vis didesni ir didesni augo. Netrukus jie pasidarė 
tokie dideli, kad nuo jų svorio net namas braškėjo. Nal Bu su Žmona 
persikėlė į aišlainį, kur laikydavo grūdus. 

Turtuolis su žmona nė žingsnio nesitraukė nuo stebuklingųjų moliū- 
gų. Nal Bu juos saugojo naktį, o žmona dieną. Jau seniai buvo galima 
juos nupjauti, bet Nal Bu taip galvojo — kuo jie bus didesni, tuo dau- 
giau gėrybių juose tilps. 

Pagaliau moliūgai užaugo tokie dideli, kad pralaužė čerpinį namo 
stogą, suknežino lubas ir įvirto į kambarius. Nal Bu šoko vilkti juos 
lauk, bet pasirodė, kad didžiuliai moliūgai netelpa pro duris. Teko iš- 
griauti vieną sieną, ir tik tada Nal Bu išritino moliūgus į kiemą. .. 

Nelabai Nal Bu ir sielvartavo, kad liko be namų. Žinojo juk, kokie 
turtai buvo brolio moliūguose... | 

Kai moliūgai buvo išridenti į kiemą, Nal Bu liepė sandariai uždaryti 
vartus, kad niekas netrukdytų, ir ėmė pjauti pirmą moliūgą. Moliūgas 
buvo toks didelis ir toks kietas, kad turčius net tris kartus ilsėjosi, kol 
ji perpjovė. Kai abi jo pusės atsiskyrė, iš moliūgo iššoko dešimt akro- 
batų. Jie tuoj ėmė šokti ir dainuoti. Nal Bu su žmona patenkinti žiūrėjo 
į šį vaidinimą už dyką. 

—- Šokėjai nori pasidžiaugti mūsų laime, — tarė turtuolis žmonai.— 
Visgi jie man jau įgriso: baisiai nekantru pasižiūrėti, kokius stebuklus 
slepia kiti moliūgai. 

Ir jis riktelėjo vyresniajam šokėjui: 

— Eik šalin! 

Vyresnysis šokėjas neįsižeidė; jis nusilenkė ir iarė: 

— Tavo akys mėgavosi mūsų šokiais, 0 ausys su malonumu klausė- 
si mūsų dainų. Sumokėk mums dešimt tūkstančių lianų, ir mes dingsim. 

Visas virpėdamas iš piktumo, turtuolis pripylė jiems maišeli pinigų — 
ir šokėjai dingo. 

Nal Bu ėmė pjauti antrąji moliūgą. Tikėjosi, kad iš jo išeis dailidės 
ir pastatys naują namą. Bet iš antrojo moliūgo išėjo dešimt vienuolių 
skustomis galvomis ir iškart šoko kaulyti išmaldos. 

Veltui turtuolis ginė juos iš kiemo lauk. Žinia, kad vienuoliai go- 
džiausi ir įkyriausi prašeikos. Nors Nal Bu ir labai buvo šykštus, vis 
dėlto turėjo vienuoliams duoti tūkstantį lianų, kad šie išsinešdintų. 

— Nesielvartauk!— tarė jis žmonai — Trečiame moliūge tikriausiai 
rasime aukso ir sidabro. 

Bet kai perpjovė trečią moliūgą, iš jo išėjo ilga procesija samdomų 
raudotojų. Paskui raudotojus ėjo nešikai: jie nešė numirėlį. Raudoto- 
jai garsiai rypavo, ir turtuolio kaimynai jau beldėsi į vartus sužinoti, 
kas nutiko. 

— Nešdinkitės lauk!-— suriko Nal Bu ant nešikų.— Kas jus čia kvietė? 

— Mes išeisim, kai gausim pinigų velioniui palaidoti ir gedulo dra- 
bužiams nusipirkti — atsakė raudotojai ir dar garsiau rypavo. 

Nal Bu išsigando, kad, išgirdę ši riksmą, sulėks pas jį kaimynai. Negi 
paskui pjausi prie kaimynų likusius moliūgus. Ir jis davė raudotojams 
dešimt tūkstančių lianų. 

Iš ketvirto moliūgo iššoko penkios dainininkės. Kiekviena iš jų dai- 
navo savo dainą. Pirmoji padainavo apie dvylika mėnesių, kurie sudaro 
metus; antroji — apie trisdešimt dienų, kurios sudaro mėnesį; trečioji — 
apie valandas, kurios sudaro dieną; ketvirtoji — apie senųjų metų mir- 


182 


tį; penktoji — apie ateinančius metus. Dainininkės baigė dainuoti ir pa- 
reikalavo, kad turtuolis joms už tai atiduotų visas grūdų atsarpas. 

— Nieko jums neduosiu!-— suriko Nal Bu.— Visus pinigus jau išda- 
linau. O dabar dar norite palikti mane be grūdų! Eikit lauk! 

Bet dainininkės stovėjo kaip įkastos. 

— Tu vėl praturtėsi, kai perpjausi penktąjį moliūgą,—- tarė jos— O 
jeigu visų savo grūdų nešuliais nesukrausi ant jaučių ir arklių, ku- 
riuos laikai pirmajame kieme, mes dainuosime iki aušros. 

Ką darys turčius, atidavė ir grūdus. Tarnai mikliai sukrovė grūdus 
į vežimus — ir po trumpos valandėlės turtuoliui nebeliko nė vieno maišo 
grūdų, nebeliko nei jaučių, nei karvių, nei arklių. 

Visas virpėte virpėdamas iš godumo ir nekantrumo, Nal Bu ėmė 
pjauti penktąjį moliūgą. Šis buvo iš visų didžiausias ir tvirčiausias. Saulė 
seniai jau už kalno pasislėpė, stojo naktis, o turčius vis pjovė ir pjovė. 
Pagaliau moliūgas suskilo. Iš jo išsiveržė smarkus viesulas ir šėlstanti 
liepsna. Vėjas sugriovė namą, o liepsna uždegė, ir šis virto didžiuliu 
laužu. 

Veltui Nal Bu ir jo žmona šaukėsi kaimynų pagalbos. 

Niekas jiems nepadėjo, nes jie patys niekada niekam nebuvo pada- 
IĘ gero. | 

Kai Nal Bu pamatė, kad užsidegė jo skrynia su auksu, — neištvėrė 
ir puolė į ugnį. 

Taip ir gavo galą nuožmusis turtuolis. 

Ir niekas kaime jo nesigailėjo. Mes irgi jo neverksime. 

Vienam valstiečiui gimė sūnus. Tas valstietis buvo labai neturtingas 
ir niekaip negalėjo savo sūnaus išmaitinti. Kai berniukui suėjo septyne- 
Ii metai, tėvas turėjo leisti jį tarnauti pas turtingą kaimyną. Berniukas 
dirbo turtuoliui nuo ryto iki vakaro, bet šeimininkas niekuomet nebuvo 
juo patenkintas, amžinai jį barė ir priekabių ieškojo. 

Nors berniukui ir labai sunku buvo gyventi, jis niekam nesiskundė, 
visi stebėjosi jo išmintim ir linksmu būdu. 

Kai berniukui jau sukako dvylika metų, kaimą ištiko didelė nelaimė. 
Žmonės ėmė sirgti ir mirti. Kasdien vis kas nors laidojo savo artimuo- 
sius, ir niekas nežinojo, kaip įveikti baisųjį marą. 

Tame kaime gyveno išmintingas senukas. Jis buvo toks senas, kad 
ir pats nebežinojo, kiek jam metų. Tasai senis sušaukė visą kaimą ir 
tarė: 

— Taigoje yra ženšenio šaknis. Kas išgers jos nuoviro vieną gurkšnį, 
tas pasveiks. Kas išgers visą tos šaknies nuovirą, gyvėns šimtą metų. 

Vos tiktai išgirdo tuos žodžius tasai turčius, pas kurį tarnavo berniu- 
kas, iš karto leidosi į mišką. Tą pačią dieną išėjo į mišką ir berniukas. 
Abu jie norėjo rasti stebuklingąją ženšenio šaknį. 

Tris dienas bastėsi turčius po taigą, ieškodamas stebuklingosios šak- 
nies. Ketvirtąją pamatė penkis ženšenio žiedlapius. Suriko turčius iš 
džiaugsmo, nusikvatojo ant viso miško: ne kiekvienam tokia laimė ten- 


184 


ka — rasti ženšenio šaknį. Turčius žinojo — Seule už tokią šaknį gautų 
tiek pinigų, kad vienas net panešti negalėtų. 

Tačiau turčius nekasė šaknies, tik išsitraukė iš už juostos peilį ir šo- 
ko rantyti aplink ženšenį augančių medžių kamienus. 

Staiga Žiūri — beateinąs jo darbininkas. Berniukas ėjo nusiminęs ir 
vis Žiūrėjo sau po kojomis. Turčius iškart suprato, kad berniukas nieko 
nerado. 

Berniukas pamatė šeimininką, priėjo prie jo ir liūdnai tarė: 

— Tris dienas ieškau išganingosios šaknies, tris dienas nemiegojau ir 
nieko nevalgiau. Bet neturiu laimės, niekur neužtikau ženšenio žiedo. 

Šeimininkas nusijuokė: 

— Kurgi tu rasi tokią šaknį! Argi nežinai, kad dievas visada turtin- 
giems padeda? Pažiūrėk, ką aš radau antai prie to paparčio. 

Berniukas žvilgtelėjo ton pusėn ir išvydo penkis ženšenio žiedlapius. 

— Šeimininke! — džiugiai sušuko berniukas,— jūs radote stebuklin- 
gąją šaknį. Dabar mūsų kaimas bus išgelbėtas. Aš padėsiu jums iškasti 
puikų radinį. 

Ir berniukas išsitraukė iš už juostos kaulinę lopetėlę. Bet šeiminin- 
kas paniuro, išplėšė berniukui iš rankų lopetėlę ir nusviedė toli į krū- 
mus. 

— Nekišk snapo, jei niekas neprašo!-— suriko jis.— Aš noriu, kad 
šaknis paugėtų ir sunkesnė būtų. Tada Seule už ją gausiu maišą pinigų. 
Ateisiu čia po metų ir atrasiu šitą šaknį pagal medyje įkirstus rantus. 

Berniukas pravirko: 

— Kaime kasdien miršta mums artimi žmonės. Kam jums tas auksas, 
jei visas mūsų kaimas išmirs? 

— Eik šalin!— suklykė šeimininkas.— Aš radau šaknį, ji mano! Ką 
norėsiu, tą su ja ir darysiu! 

Daugiau nė žodžio jam nesakė berniukas, apsisuko ir vėl nuėjo į gū- 
džią taigą. į 

Kai jis jau dingo iš akių, turčius pagalvojo: „Kai aš tik nueisiu, ši- 
tas berniūkštis pavogs mano šaknį. Reikėjo jį nudėti.“ 

Puolė nenaudėlis berniuko vytis, visus krūmus išnaršė, tačiau ber- 
niukas lyg būtų skradžiai žemėn prasmegęs. 

Pavakare grįžo turčius prie savo šaknies ir atsigulė miegoti. O rytą, 
vos saulei patekėjus, šoko šaknies kasti. Išsikasė šaknį, susikūrė laužą, 
užkaitė ant ugnies katiliuką su vandeniu ir laukia. Kol katiliuke vanduo 
šilo, turčius prisiminė berniuką ir sukikeno: 

— Visada sakiau, kad šitas berniūkštis kvailas. Negi aš būčiau ieš- 
kojęs šaknies nuskurdėliams kaimynams girdyti! Bala jų nematė! Tegu 
sau miršta arba patys ieško gydomosios šaknies. Aš vienas išgersiu visą 
šitą nuovirą ir gyvensiu šimtą metų. 

Kai vanduo užvirė, turčius įdėjo puodan brangiąją šaknį. Vanduo 
katiliuke kunkuliavo kūpėjo, nuoviras vis tirštėjo ir tirštėjo. Pagaliau 
vaistai buvo gatavi. Turčius pasisėmė iš katiliuko dubenėlį nuoviro. Bet 
tą akimirką, kai žiaurusis Žmogus pakėlė dubenėlį prie lūpų, iš už arti- 
miausiojo medžio skubiai išėjo berniukas. Jis pasižiūrėjo turtuoliui į akis 
ir paklausė: 

— Kam tau ilgai gyventi, jeigu tu nenori kitiems daryti gera ir pa- 
dėti bėdoje kaimynams? 

— Tu man įkyrėjai!-— piktai suriko turčius.— Šaknis mano! Aš ją 
radau ir vienas išgersiu visą nuovirą! 

Berniukas daugiau nė žodžio nepasakė turčiui, tik apsisuko ir vėl 
nuėjo taigon. 

Kai berniukas dingo iš akių, turčius vėl pakėlė prie lūpų dubenėlį 
su nuoviru. Tačiau nespėjo nė gurkšnio nuryti — staiga iš krūmų iššoko 
tigras ir, trenkęš letena, nugalavo turčių. 

Ilgai laukė kaimo žmonės turčiaus sugrįžtant. Tikėjosi, kad jis parneš 
stebuklingąją šaknį, ir vėl visi bus sveiki ir stiprūs. Bet slinko dienos, 
o turčiaus vis nebuvo. 

O berniukas tuo tarpu be atvangos klaidžiojo po taigą ir ieškojo 
išganingosios ženšenio šaknies. Kartą atsidūrė tokioje tankmėje, kad 
ir vidudienį ten buvo tamsu kaip naktį. 

Jam kelią užstojo apsamanojusios uolos ir dygūs krūmynai. Netoliese 
girdėjo tigrus riaumojant. Tačiau drąsus berniukas nepabūgo ir negrįžo 
namo. Jis visą laiką galvojo apie mirštančius kaimynus ir prisiminė, 
kad tiktai ženšenio šaknis išgelbės iš pražūties jo kaimą. 

Berniukas brovėsi tolyn pro dygius krūmynus. Neilgai trukus jo dra- 
panos virto skarmalais, veidu tekėjo kraujas; per keletą valandų jis nu- 
ėjo tik kokią dešimtį žingsnių. Vargšelis visai nusiplūkė. Jam rodės, kad 
tuoj parkris ir daugiau nebeatsikels. 

Tą akimirką pamatė netoliese mirksintį žiburėlį. Iš paskutinių jėgų 
žengė žingsnį to žiburėlio link, bet žiburėlis iš lėto nuplaukė tolyn, tarsi 
viliodamas jį paskui save. Berniukas žengė dar keletą žingsnių — ir 
nuostabu: daugiau nebejautė skaudžiai dreskiančių dygių krūmynų, ne- 

griuvinėjo ant slidžių samanų, nešlumščiojo į laukinių žvėrių paliktas 
irštvas. 

Ar ilgai, ar trumpai ėjo berniukas — nė pats nežinojo. Tik staiga 
žiburėlis sustojo ir pažiro žolėje skaisčiomis kibirkštimis. Ir berniukas 
iškart pamatė iš žolės besistiebiantį ilgai ieškotą ženšenio žiedą. Penki 
žiedlapiai vos vos virpėjo ant stiebelio, lyg būtų norėję pasakyti: „Šak- 
nis yra čia, šaknis yra čia! Tegu ji atitenka tam, kuris nesigaili gyvybės 
kitiems išgelbėti.“ 

Nėra ko nė sakyti, kaip apsidžiaugė berniukas. Labai rūpestingai jis 
iškasė brangiąją šaknį, susivyniojo į skepetaitę ir nuskubėjo namo. 

Dabar jo kelias buvo lengvas ir nepavojingas. Medžiai traukėsi į ša- 
lis, pelkėse vingiavo takeliai, gilūs upeliai darėsi seklūs, plėšrūs tigrai, 
jį pamatę, bėgo į kalnus. Juk nėra pasaulyje nieko stipresnio, kaip žmo- 
gus, darantis gera savo draugams ir nelaukiantis atpildo už žygdarbius. 

Anksti rytą berniukas buvo jau savo kaime. O vidudienį visi gy- 
ventojai išgėrė po gurkšnelį stebuklingojo nuoviro ir iškart pasveiko. 
Ir daugiau šitame kaime niekas nebesirgo. 

Štai kaip buvo senų senovėje, kai gyveno mūsų protėviai. 


CGGG cc. e ca cc acc cc cc Lecce“ 


NUOVOKUS TEISĖJAS 


Kartą vienas šilko prekijas keliavo iš Pchenjano į turgų. Pasiėmė tris- 
dešimt mažų šilko ritinėlių, sėdo ant asilo ir išjojo. Kelyje užklupo nak- 
tis, bet nebuvo arti nei kaimo, nei kokios apleistos lūšnos. Tiktai neto- 
liese stūksojo grabvietė, aptverta stora siena. Abipus grabvietės stovėjo 
dvi akmeninės statulos. 

Ir sumanė prekijas čia pernakvoti. Surišo visus ryšulius į krūvą, pa- 
sidėjo po galva, atsigulė ir užmigo. Kietai miegojo nuvargęs keliaunin- 
kas, o kai pabudo, žiūri — po galva vietoj šilko didžiulis akmuo guli. 

Pravirko prekijas. Nebeturėjo jis nei pinigų, nei prekių ir nežinojo, 
kaip reikės šeimą išmaitinti. 

Galvojo galvojo nelaimingasis, ką daryti, ir sugalvojo eiti į artimiau- 
sią kaimą — apskųsti vagis teisėjui. O tame kaime tikrasis teisėjas buvo 
ilgam išvykęs į Seulą. Žmonės vietoj jo paprašė pabūti teisėju vieną 
senį. Tas senis buvo toks pat valstietis, kaip ir jie. Garsėjo kaip teisin- 
gas ir didžiai išmintingas žmogus. Ir todėl visi jį labai gerbė. 

Išklausė senis prekijo skundo ir paklausė: 

— Ar nieko prie grabvietės nematei? 

— Nieko, — atsakė prekijas.— Tik abipus grabvietės stovėjo dvi ak- 
meninės statulos. 

— Tegu kas atgabena tas statulas į teismą. Jos bus liudininkės. 

Nustebo kaimiečiai: ar tik nekuoktelėjo jų teisėjas? Kur matyta, kad 
akmeninės statulos būtų teisme liudininkės? Bet juk su teisėju nesigin- 
čysi. Kaip senis tarė, taip jie ir padarė. 

Visas kaimas susirinko prie durų to namo, kur teisingai ir griežtai 
teisė rūstus teisėjas. Visi norėjo išgirsti, kaip jis klausinės statulas. 

Bet senis į vidų liepė įleisti tik trisdešimt Žmonių. Prieš teismą pats 
visus perskaičiavo, ar tikrai kambaryje trisdešimt žmonių. Kai įsitikino, 
kad tiek ir yra, pradėjo teisti. 

Pirmiausia perskaitė keletą puslapių iš įstabių kinų rašytojų knygų, 
paskui paskelbė Korėjos įstatymus, pagal kuriuos labai griežtai buvo 
baudžiami vagys, ir pagaliau leido kalbėti šilko prekijui. 

Prekijas viską papasakojo, kas jam buvo nutikę. 

Tada senis iškilmingai ir griežtai kreipėsi į akmenines statulas, pa- 
statytas kambario viduryje! 

— Atsakykit, ką matėte tą naktį, kai vagys pasiglemžė šilką“ 

Statulos, žinoma, tylėjo. 

Tada teisėjas garsiai tarė: 

— Jūs nenorite atsakyti į mano klausimus, todėl būsite nubaustos — 
gausite dvidešimt kirčių lazda, tada žinosit! 

Ir senis davė ženklą sargybai. 

Sargybiniai čiupo sunkias ąžuolines lazdas ir kad ims vanoti akme- 
nines statulas. 

Visi kambaryje neištvėrę pratrūko juokais. 

Perpykęs teisėjas pašoko iš vietos ir suriko: 

— Jūs juokiatės iš teisėjo nuosprendžio — tai nusikaltimas! Už tai 
skiriu jums bausmę: kiekvienas dar prieš saulės laidą turite atnešti 
baudą — ritinėlį šilko. Kas neatneš, gaus lazdų. Eikite ir nedelskite! 

Visi puolė prašyti: 

— Ponas teisėjau, pasigailėkit! Juk žinote, kad mūsų kaime niekas 
šilku neprekiauja ir nėra kur gauti tiek šilkinės medžiagos. 

Bet teisėjas nenusileido: 

— Kas griš be šilko, savo kailiu pajus, ar skaudžiai pliekia ąžuoli- 
nės lazdos! 

Tada visi kuo greičiau išėjo, nes žinojo: teisėjas tuščiai nekalba. 

Kaip manė teisėjas, taip ir atsitiko. Saulei artėjant prie laidos, visi 
trisdešimt kaimiečių padėjo teisėjui prie kojų trisdešimt ritinėlių šilko. 

Prekijas pamatė tuos ritinėlius ir džiaugsmingai suriko ant viso kam- 
bario: 

— Čia mano šilkas! Mano ritinėliai! 

Teisėjas tarė: 

— Žinoma, tavo! 

Ir paklausė žmonių, atnešusių šilką: 

*“— Pas ką jį pirkote? 

Visi kaip vienas sušuko: 

— Pas mūsų krautuvininką. Jis ilgai nenorėjo mums parduoti, bet 
mes jam triskart brangiau sumokėjome, nenorėjome lazdų gauti. 

— Taigi krautuvininkas ir bus pavogęs tą šilką!-— tarė teisėjas.— At- 
siimkite iš jo pinigus ir atveskite tą vagį pas Mane. Jis gaus šimtą kir- 
čių lazda per padus.— Paskui pasižiūrėjo į visus ir pridūrė: — Šios ak- 
meninės statulos padėjo mums rasti nusikaltėlį: jei nebūčiau liepęs jų 
mušti, jūs nebūtumėt juokęsi. Jeigu jūs nebūtumėt juokęsi, aš nebūčiau 
jums paskyręs baudos. Jei nebūčiau jums paskyręs baudos, jūs nebūtu- 
mėt puolę ieškoti šilko ir nebūtumėt mokėję triskart brangiau. Stai ir 
išeina, Kad vagį mums padėjo rasti statulos. 


JUODA KARVĖ 

(Gyveno kartą mergaitė, vardu Me Fa. Kai Me Fa sukako devyneri 
metai, mirė jos motina. Mergaitė liko viena su tėvu. Ji virė jam valgyti, 
kasdien valė drabužius, tvarkė kambarius, visada buvo klusni ir atidi. 

Kas rytą mergaitė išbėgdavo į kiemą prisisėmusi maišelį čiumizos. 
Išvydę ją, balandžiai ir kregždutės pulkais tūpė prie jos Kojų. Me Fa 
bėrė paukščiams čiumizos grūdus ir, kol tie lesė, žiūrėjo, kad pikta kai- 
mynų katė nepagriebtų kokio paukštelio. Netrukus balandžiai ir kregž-' 
dutės taip priprato prie mergaitės, kad lesė grūdus tiesiai iš jos rankų. 

Taip ir gyveno Me Fa, kol tėvas vedė piktą tinginę. Toji moteris tu- 
rėjo dukteri — irgi piktą tinginę. Ji buvo vardu En Fa. 

Pamotė ir En Fa nemėgo dirbti. Kiauras dienas sukiojosi abi prieš 
veidrodžius, tinkinosi gražius drabužius ir visada niurzgėjo ant Me Fa. 

Jos liepdavo mergaitei dirbti nuo aušros iki vėlios nakties, kai dan- 
guje sumirga žvaigždės. Me Fa valė ryžius, ėjo į mišką žabų, kurstė Ži- 
dinyje ugni, skalbė žlugtą, velėjo jį kultuve ir krakmolijo, ravėjo daržą, 
laistė gėles, dulkino demblius. 

Kartą mieste buvo rengiamos didelės iškilmės. Žygūnai lakstė po vi- 
sas gatves. Stabčiojo prie kiekvieno kampo ir, prisidėję prie burnos di- 
džiulę dūdą, skelbė: | 

— Seulo gyventojai, klausykite! Po dešimties dienų mūsų karalius 
su savo palyda trauks Seulo gatvėmis nuo Vakarinių vartų iki Rytinių, 

nuo Vakarinių iki Rytinių! Pasitikite karalių linksmi ir pasipuošę, links- 
mi ir pasipuošę! | | 

Nuo šios dienos vargšelei Me Fa reikėjo dirbti net naktį. Ji labai 
gerai siuvo, ir pamotė liepė mergaitei pasiūti drabužius jai pačiai Ir 
dukrai En Fa. 

Pagaliau atėjo lauktoji iškilmių diena. 

Pamotė ir En Fa atsikėlė vos brėkštant ir iki pietų tinkinosi pra- 
šmatnius šventinius drabužius. Vidudienį, išsipuošusios ir išdidžios, jos 
nuėjo žiūrėti karaliaus eisenos. Kad Me Fa irgi nesusimanytų eiti į šven- 
tę, pamotė padėjo prieš ją saiką nevalytų ryžių ir perdžiūvusį kubilą. 

— Štai —tarė pamotė, —išvalyk iki vakaro visus ryžius ir pripilk 
vandens šitą Kubilą. Tik žiūrėk, kad ryžiai būtų nuvalyti aliai grūdelio, 
o kubilas pripiltas iki pat kraštų. 

Tai tarusi, pamotė su dukra išėjo. 

Me Fa pravirko. Ar gali viena mergaitė visą Saiką ryžių išaižyti Ir 
pripilti vandens perdžiūvusį kubilą! 

Tačiau Me Fa neilgai raudojo. Nebuvo jai Kada ašarų lieti. Atsisėdo 
ant demblio ir ėmėsi darbo. Nepraslinko nė valandėlės, staiga girdi — 
virš galvos kažkas šlama. Pakėlė akis ir pamatė didžiulį pulką balan- 
džių. Paukščiai apsuko du ratus virš Me Fa galvos, nusileido žemėn ir 
tuoj šoko snapu ir kojomis ryžių valyti. 

Me Fa nespėjo net apsižiūrėti, o prieš ją jau pūpsojo kalnas švarių, 
baltų, skaidrių ryžių. Mergaitė taip nudžiugo, kad vos nepamiršo pri- 
pilti vandens perdžiūvusį kubilą. Ji nubėgo prie šulinio, pasiėmė kibirą 
vandens, išpylė į kubilą ir vėl nubėgo vandens. Bet kai grįžo atgal, ku- 
bilas buvo tuščias. Visas vanduo iš jo ištekėjo, nes kubilas buvo per- 
džiūvęs. 

Vėl pravirko Me Fa. Jeigu ji nepadarys visko, ką pamotė liepė, pik- 
toji moteris ją visai nugaluos. Bet argi pripilsi vandens skylėtą kubilą? 

Staiga mergaitė girdi — kažkas linksmai švilpia. Me Fa nusišluostė 
ašaras ir mato — ant trobos stogo šmaižo pulkas linksmų kregždučių. Ir 
kiekviena kregždutė laiko snape gumulėlį molio. Nepraėjo nė valandos, 
ir visi kubilo plyšiai buvo užtepti. Dabar kubilas nepraleido vandens, ir 
Me Fa pripylė jį iki pat kraštų. 

Kai darbas buvo baigtas, Me Fa išgirdo gongo dūžius ir būgno tra- 
tėjimą. Seulo gatvėmis traukė karaliaus eisena. 

Me Fa greitai persirengė savo paprasta, bet gerai iškrakmolyta suk- 
nele ir išbėgo į gatvę. Tokių grožybių ji kaip gyva nebuvo mačiusi. 

Trisdešimt du žygūnai nešė iškilmingą karaliaus palankiną. Jie vilkėjo 
skaisčiai geltonais rūbais, o ant galvų buvo užsidėję labai aukštas ke- 
puraites. Visų priešakyje žengė trimitininkai ir būgnininkai. Trimitininkai 
pūtė auksinius trimitus, o būgnininkai mušė kaspinais apjuostus būgnus. 
Paskui palankiną ėjo sargybiniai su sidabriniais varpeliais ir cimbolais, 
fleitomis ir vėduoklėmis. Sargybiniams iš paskos oriai žengė rūmų didi- 
kai. Ant galvų jie buvo užsidėję aukštas skrybėles, papuoštas melsvai 
raudonais kutais ir įvairiausių spalvų plunksnomis. Didikai buvo apsi- 
rengę raudonais, mėlynais ir oranžiniais rūbais. 

Paskui didikus ėjo tarnai. Jie nešė dėžes gaivinamų gėrimų, viso- 
kiausių saldėsių ir vaisių. Karaliaus mergaitė nepamatė. Jis sėdėjo pa- 
lankine, iš visų pusių uždengtame geltonomis šilkinėmis skraistėmis. 

Tačiau mergaitė buvo patenkinta išvydusi tokią gražią eiseną, pasi- 
klausiusi puikios muzikos, pasigrožėjusi karaliaus kareiviais. 

Kai pamotė ir En Fa sugrįžo namo, Me Fa jau buvo spėjusi peIsi- 
rengti senąja suknele. Pamačiusi, kad visi ryžiai nuvalyti, o kubilas pri- 
piltas vandens, pamotė dar labiau ėmė neapkęsti mergaitės. Tuo tarpu 
En Fa vis gyrėsi: 

— Ak, kad būtum mačiusi, kaip viskas buvo gražu! Kaip nuostabiai 
grojo karaliaus muzikantai! Kaip visi grožėjosi prašmatnia mano Suk- 
nele! 

Rytojaus dieną karalius vėl turėjo eiti Seulo gatvėmis. Ir vėl kiaurą 
naktį Me Fa siuvo pamotei ir En Fa puošnias sukneles. 

Vidudienį, jau eidama iš namų, pamotė tarė mergaitei: 

— Kol neišravėsi daržo ir viso sodo, nedrįsk nė kojos įkelt į trobą. 

Ir vėl vargšė mergaitė liko viena. Sėdėjo ant žemės ir nežinojo, ką 
daryti: piktžolių sode ir darže buvo tiek daug, kad vienas žmogus nė 
per savaitę nebūtų išravėjęs. 

Staiga žiūri — nežinia iš kur sode atsirado juoda karvė. Ji pažvelgė 
į Me Fa didelėmis geromis akimis ir greitai pilnu snukiu ėmė šlamšti 
piktžoles. Neilgai trukus visos lysvės ir gėlynai buvo išravėti. 

Dėkinga Me Fa tarė juodajai karvei: 

— Ačiū tau, labai ačiū! 

Juodoji karvė atsakė žmogaus balsu: 

— Ir tu būk gera visiems vargšams ir bedaliams, tada būsi laiminga. 
O dabar eik paskui mane, kiekvienoje mano nagos įspaustoje duobutėje 
gulės sidabrinė moneta... 

Tai tarusi, karvė nuėjo per lauką miško link. Me Fa sekė iš pas- 
kos —ir tikrai kiekvienoje karvės nagos įspaustoje duobutėje gulėjo 
sidabrinė moneta. Kai karvė priėjo mišką, mergaitė sustojo ir tarė: 

— Lik sveika! Dabar aš turiu tiek daug pinigų, kad galiu pavalgy- 
dinti visus alkanus mūsų gatvėje. 

Karvė nieko neatsakė, tik mostelėjo galva lyg atsisveikindama ir din- 
go tankiame miške. 

Kai mergaitė sugrįžo namo, pamotė ir En Fa ją užsipuolė. 

— Nenaudėle! Aš pati turėjau židinyje kurti ugnį. Ir susisuodinau 
rankas!-— rėkė pamotė. 

— O man reikėjo pačiai plauti katilą ir kaisti ryžius. Dabar man 
ant pirštų pūslės! 

— Dovanokite,— tarė Me Fa.— Bet aš nedrįsau nepaklausyti juodos 
karvės. 

Ir ji viską papasakojo. 

Kai pamotė ir En Fa išvydo sidabrines monetas, iš godumo joms net 
rankos ėmė virpėti. 

— Jūs galite pasiimti, kiek norite — tarė Me Fa. i: 

— Nereikia mums tavo pinigų! — sušnypštė pamotė. — Ir be tavęs 
gausim. 

Rytojaus dieną pamotė ir En Fa nuėjo į sodą ir dedasi ravinčios žolę. 

Kaip jos manė, taip ir atsitiko: prie jų priėjo juoda karvė ir ėmė 
glemžti pernakt išaugusias piktžoles. 

Suėdusi sode visas piktžoles, karvė neskubėdama pasuko per lauką 
miško link. Jai iš paskos sekė pamotė ir En Fa. Rankose abi laikė di- 
džiulius maišus. Į juos rinko monetas, kurios žėrėjo kiekvienoje karvės 
nagos duobutėje. | 

Priėjusi mišką, karvė sustojo. Tada pamotė iš erškėčių krūmo išsilaužė 
dygią rykštę ir kad ims pliekti juodąją karvę. 

— Eik toliau!-— šaukė godi moteris.— Kiekvienas tavo žingsnis — vis 
nauja moneta! Nedrįsk sustot, tingine! | 

Karvė mostelėjo uodega ir neatsigręždama patraukė tolyn į mišką. 
Paskui ją neatsilikdamos žengė pamotė su godžia savo dukra. Miškas 
ėjo vis tankyn ir tankyn. Nusileido saulė, ir miške pasidarė tamsu ir 
šalta. Tačiau piktos moterys nė nemanė sustoti ir vis ėjo paskui karvę. 

Staiga jos išgąstingai suriko. Tiktai dabar pamatė, kad juodoji karvė 
jas atvedė į didžiulę pelkę. Kas žingsnis pamotė ir jos dukra smuko vis 

giliau ir giliau į liūną. Dabar jos neberėkė ant juodosios karvės, tik ver- 
kė ir maldavo: 

— Gelbėk mus! Mes daugiau niekad tavęs nebemušim, tiktai išgel- 
bėk! 

O karvė joms atsakė: 

— Per visą savo gyvenimą jūs niekam gero nesate padarę. Niekam 
iš jūsų nebuvo naudos, tegu nors po mirties būsit bent kiek naudingos. 

Tarusi tuos žodžius, karvė du kartus sudavė koja į žemę. Ir iškart 
pamotė su savo dukra pavirto į du didžiulius kemsus. 

Rytą, kai patekėjo saulė, ant abiejų kemsų tupėjo paukščiai ir miško 
žvėreliai. Jie džiaugėsi, kad gali ant šitų kemsų šildytis saulutėje ir dar 
iš tolo pamatyti savo priešus — nuožmųjį tigrą ir rajūnę lapę. 

O Me Fa netrukus ištekėjo už karaliaus būgnininko ir ilgai ilgai 
gyveno, vargo neturėdama, skurdo neregėdama. 


STEBUKLINGAS ĄSOTIS 


Šitai atsitiko labai seniai. Vienos upės pakrantėj gyveno neturtingas 
senukas. Turėjo tas senukas katiną ir šunį. Ir gyveno jie trise, nors Ir 
badą dažnai kęsdami, bet užtat vienas kitą mylėdami, gražiai suteik- 
dami. 

Kartą senukas surinko miške kūlelį žabų ir pardavė. Už gautus pini- 
gus nusipirko saujelę ryžių ir truputį vyno. Eina Senukas namo ir džiau- 
giasi: „Gardžiai šiandien pavalgysiu, sotus gulti eisiu!“ Parėjo namo, 
užkaitė katiliuką su ryžiais židinyje, o vyną į seną ąsotį supylė. 

Kai tiktai ryžiai užvirė, sukunkuliavo, senukas girdi — lyg kas Ssu- 
aimanavo prie lūšnelės durų! Žvilgt pro langą — ogi prie durų guli nu- 
sxaręs pakeleivis. 

Išbėgo senukas į kiemą, pakėlė tą pakeleivį, įtempė į vidų. 

— Iš bado aš taip nusilpau.— tarė pakeleivis.— Ar negalėtum man ko 
valgyt duoti? 

Senukas mielai pastatė jam katiliuką su ryžiais. Kai tasai pasisoti- 
no, senukas jam atnešė seną ąsotį su vynu, Svečias iš ąsočio išsipylė 
beveik visą vyną į puodelį ir išgėrė. 

— Dabar visai gerai jaučiuosi —tarė pakeleivis— Tu nepagailėjai 
man paskutinės ryžių saujelės ir vienintelio puodelio vyno. Še, įmesk 
štai šitą į ąsotį. 

Ir pakeleivis padavė vargšui mažą gabalėlį gintaro: 

— Įmesk šitą gintarą į ąsotį — ir visuomet jame bus vyno. Lik svei- 
kas! 

Ir pakeleivis dingo. 

Įmetė senukas į ąsotį gintarą — ir ąsotis iškart prisipildė vyno iki pat 
kaklelio. Įsipylė senukas pilną puodelį, o vyno ąsotyje kiek ir buvo, nė 
kiek nesumažėjo. 

Nuo to laiko senukas vargo neregėjo. Ėmė jis pardavinėti vyną kai- 
mynams. O jei kas pinigų neturėjo, tą ir šiaip vaišino. 

Stebėjosi kaimynai: iš kur senukas tokio gero vyno gaunąs? 

Ir gyveno sau senukas be jokių rūpesčių ir vargų. O jo bičiuliai — 
katinas ir šuo — visada buvo sotūs ir linksmi. 

Viskas gerai ėjo, tik staiga atsitiko nelaimė. Senukas pylė kažkokiam 
praeiviui vyno ir nepastebėjo, kaip gintaras iš ąsočio iškrito į pirkėjo 
indą. Nebeteko senukas stebuklingojo gintaro, nebeliko jam ir vyno. Ir 
vėl reikėjo pusbadžiu gyventi. Bet savo katino ir šuns varguolis nepa- 
miršdavo: paskutiniu kąsniu su jais dalijosi. 

Kartą šuo tarė: 

— Jeigu aš būčiau netoli gintaro, — iškart užuosčiau jo kvapą. 

Katinas apsidžiaugė: 

— Imkim ir apieškokim visus namus! 

Šuo sutiko. Ir leidosi jie bėgioti po svetimus kiemus ir trobas. Ieš- 
kojo savaitę, kitą, visus namus apuostė, bet niekur gintaro kvapo ne- 
užuodė. 

Tada šuo tarė: 

— Vadinasi, tasai, kuris pasiėmė mūsų gintarą, gyvena anapus upės. 
Reikia mums į aną pusę dangintis. 

Kaip tarė, taip padarė. 

Kai atėjo šalčiai ir upę sukaustė ledas, šuo ir katinas nusigavo į kitą 
"pusę. , 

Nelengva buvo draugams čia klaidžioti po svetimus kiemus. Juos 
pamatę, svetimi šunys imdavo loti, o katinai šiauštis ir šnypšti. 

Tik vėlai naktį, kai visi kietai sumigdavo, draugai atsargiai įsmuk- 
davo į svetimus kiemus. 

Tačiau ir šioje upės pusėje jie nieko nepešė. Niekur neužuodė gin- 
taro kvapo. 

Jau ir pavasaris ne už kalnų, ledas upėje išburko ir patamsėjo, 
o dingusio gintaro vis nebuvo. Tada katinas tarė: 

— Reikia grįžti namo ir ieškotis kito šeimininko. Su šituo mirsime 
iš bado. 

Šuo suurzgė ant katino: 

— Nedėkingasis! Negalima nelaimėje draugo pamesti! 

Kai užstojo naktis, šuo ir katinas priėjo nuošaliai stūkstančią trobe- 
lę. Tik šito vienintelio namo jie dar nebuvo apžiūrėję. Katinas užsikorė 
ant stogo, o šuo įsigavo į verandą. Vos tik žengė keletą žingsnių, iškart 
užuodė gintaro kvapą. Vos susilaikė šuo nesulojęs iš džiaugsmo. Nubė- 
go ton pusėn, iš kur sklido kvapas, ir rado kertėje apdulkėjusią dėžę. 
Matyt, šios dėžės savininkas net neįtarė turįs stebuklingą gintarą, nu- 
metė jį į dėžę ir užmiršo. 

Šuo vos girdimai viauktelėjo — ir katinas iškart atsidūrė verandoje. 

— Tai bėda, — tarė šuo.— Kaip mums išimti iš dėžės gintarą? 

Galvojo katinas, galvojo — nieko gero nesugalvojo. Staiga šuo gir- 
di — po grindimis žiurkė krabžda. 

— Eik pas žiurkių karalienę, — liepė katinui šuo, — pasakyk jai: jeigu 

Nė valandos nepraėjo, ir katinas jau atnešė ant verandos žiurkių 
karalienę. Didžiulė balta žiurkė priėjo prie dėžės ir graužia skylę. 

Kai patekėjo mėnulis, žiurkė baigė savo darbą. Katinas tuoj įkišo 
į skylę koją, bet dėžė buvo didelė, ir katinas niekaip negalėjo pasiekti 
gintaro. | 

— Reikia pagauti peliuką,— patarė šuo.— Tegu įlįs į dėžę ir išneš 
mums stebuklingą gintarą. 

Kaip tarė, taip padarė. Peliukas įlindo pro mažą skylutę į dėže iIr 
ištraukė iš ten dingusį gintarą. 

Nelaukdami, kol prašvis, laimingi draugai nubėgo į pakrantę. Atbė- 
gę žiūri — upe jau plaukia ledai. 

Katinas išsigando: 

— Kaipgi mes į kitą pusę nusigausim? Juk aš visai nemoku plaukti! 

Bet šuo jam tarė: 

— Įsidėk gintarą į žabtus ir sėsk man ant nugaros. Aš tave pernešiu, 
tik gerai laikykis už gaurų. 

Kai išaušo rytas, katinas užšoko šuniui ant nugaros, ir jie nuplaukė. 
Nelengva buvo šuniui plaukti. Nuo šalto vandens stingo letenos, lytys 
trinkčiojo jam į krūtinę, o srovė nešė plaukėją į šalį. Bet šuo plaukė iš 
visų jėgų. Jis skubėjo pas savo šeimininką — vienišą alkaną senuką. 

O prie upės tuo metu žaidė vaikai. Pamatė jie, kad katinas tupi šu- 
niui ant nugaros, ir pratrūko juokais. 

Matydamas, kad vaikai juokiasi, katinas irgi sukikeno. 

Perpyko šuo ir suurzgė: 

— Arrrr nustosi juoktis? Išperrrsiu tau kailį ant krrranto! 

Bet kuo ilgiau Kvailas katinas žiūrėjo į vaikus, tuo sunkiau jam buvo 
susilaikyt nesijuokus. Ir pagaliau taip prunkštelėjo, kad net stebuklingas 
gintaras iš žabtų iškrito. Šuo nėrė paskui talismaną ir tuoj pačiupo. Bet 
katinas iš baimės suleido nagus į šuns kailį. Šuo suinkštė iš skausmo ir 
paleido iš dantų gintarą. .. 

Vos tiktai šuo išlipo ant kranto, katinas tuoj stryktelėjo į medį. II- 
gai tupėjo medyje ir nušoko tik tada, kai šuo nubėgo upėn ieškoti gin- 
taro. Nardė šuo, nardė, bet nesurado stebuklingojo gintaro. Pavakare 
išsitiesė nusikamavęs ir alkanas ant kranto, o rytą ketino vėl imtis darbo. 

Netoliese sėdėjo žvejys ir meškeriojo. Truktelėjo žvejys meškerę — 
žiūri: ant kabliuko žuvelė irba. 

— Visai mažytė, — tarė žvejys ir numetė žuvelę šuniui. 

Norėjo šuo iškart ją praryti, bet prisiminė savo šeimininką. 

— Tikriausiai jis dar už mane labiau išalkęs! 

Ir, čiupęs žuvelę, šuo pasileido namo. 

Ir pačiu laiku. 

Šeimininkas jau dvi dienas nieko burnoj nebuvo turėjęs ir iš alkio 
vos laikėsi ant kojų. 

Sunku apsakyti, kaip apsidžiaugė senukas, pamatęs savo šunį: jis ma- 
nė, kad šis visai jį paliko ir susirado naują turtingą šeimininką. 

Bet jie dar nežinojo, koks džiaugsmas jų laukia. Kai tiktai senukas 
išskrodė žuvelę, iš jos vidurių iškrito stebuklingasis gintaras. 

Ir vėl senukas gyveno be rūpesčių ir vargų. Prie jo trobelės durų 
visada gulėjo šuo. Visiems jis buvo "EEE ir malonus, tik katinų prie 
savo būsto iš tolo neleido. 


Ask dA Nk dek As 


SUKULTAS VEIDRODIS 


UA 2 2 2 22 2 2 3 


Ąssitiko šitai labai Iabai seniai. Korėjos kaimuose tada dar niekas 
nežinojo, kad yra pasaulyje veidrodžių. Kaimuose veidrodžių nebuvo, 
o Seule jau buvo. Vienas kaimo pirklys nuvažiavo kartą į Seulą ir nu- 
sipirko veidrodį. Įsidėjo į skrynią ir parsivežė namo. O namie niekam 
nepasakojo, ką pirkęs: nei pačiai, nei Motinai, nei tėvui, nei sūnui. 

Nutaikęs valandėlę, kai nieko kambary nebūdavo, pirklys atsideng- 
davo skrynios antvožą, kur buvo veidrodis paslėptas, ir žiūrėdavosi. La- 
bai jam patiko žiūrėti į veidrodį. 

Pamatė žmona, kad vyras dažnai slaptomis skrynią atsivožia, ir panū- 
do sužinoti, ką jis ten slepia. Palaukusi, kol vyras kur išvažiavo, atsi- 
dengė skrynią, pasilenkė ir pasižiūrėjo. O iš skrynios į ją graži jauna 
moteris bežiūrinti. 

Pravirko moteriškė: 

— Vyras iš Seulo kitą žmoną parsivežė! Dabar mane iš namų išvys! 

Išgirdo ją rypuojant pirklio motina, atbėgo sužinoti, kas nutikę. 
Pirklio žmona ir sako raudodama: 

— Mano vyras skrynioje kitą žmoną slepia. Į mane dabar nė žiūrėti 
nebežiūrės. 

Motina žvilgt į skrynią — o iš ten į ją senė bežiūrinti. 

Senė užsipuolė marčią: 

— Dievai, matyt, tau protą sumaišė. Man čia reikia verkti. Sūnus iš 
Seulo kitą motiną parsivežė! Manęs dabar nė sava nebelaikys! 

Senė irgi pravirko. Sėdi abi — sena ir jauna —ir verkia. 

Išgirdo jų aimanas pirklio tėvas — atbėgo sužinoti, kas nutikę. 

Abi moterys šokosi viena per kitą kloti savo nelaimę. Viena sako, 
kad vyras iš Seulo kitą žmoną parsivežęs, antroji tvirtina, kad sūnus iš 
Seulo kitą motiną parsivežęs. Abi rauda ir į skrynią pirštais rodo. 

Priėjo senis prie skrynios, atvožė, žvilgt vidun — ir suriko: 

— Abi jūs apspangusios. Nėra čia nei žmonos, nei motinos! Mano 
sūnus parsivežė iš Seulo kitą tėvą! 

Ir jis taip pat pravirko. 

Sėdi visi trys — žmona, motina, tėvas —ir garsiai ant visų namų 
rauda. 

Išgirdo kieme jų riksmą pirklio sūnelis. Neseniai jam buvo sukakę 
septyneri metai, bet jis buvo didžiausias visame kaime padauža ir peš- 
tukas. 

Atbėgo berniukas į kambarį; vienoje rankoje saldainis, kitoje — di- 
džiulis akmuo. Matyt, ką tik bus šunį vaikęsis. 

Berniukas žiūri — Motina, senelė ir senelis graudžiai verkia ir vis 
į skrynią rodo. Laikydamas už nugaros akmenį, jis žvilgt į skrynią. Ogi 
kažkoks berniūkštis rankoje saldainį iuri! 

— Ak tu, bjaurybe!-— suriko pirklio sūnus.— Iš manęs saldainį pa- 
vogei! Še tau už tai! 

Ir atsivėdėjęs paleido į berniūkštį akmeniu. Veidrodis dzingt ir Ssu- 
dužo! 

Ir nebeturėjo pirklys veidrodžio. O todėl, kad niekam apie savo pir- 
kinį nepasakojo ir norėjo vienas į jį žiūrėtis. 


At tAtt tdks dkdk dsdkkyt s 


VARGUOLIS IR BALANDĖLĖ 


(Gyveno kartą viename kaime žmogus. Jis buvo toks neturtingas, kad 
didesnio bėdžiaus visame Kaime negalėjai rasti. Nors jokio darbo nesi- 
baidė, vis tiek niekaip galo su galu negalėjo sudurti. Tada sumanė 
į miestą traukti. Gal ten kaip nors prasimaitinsiąs. 

Į miestą tolimas kelias. Dešimtį dienų reikia eiti per tankius miškus, 
plačius slėnius, kopti į stačius kalnų skardžius. O varguolis nei svogū- 
nėlio, nei ryžių grūdelio, nei česnako skiltelės neturi. Manė kelionėje 
maisto prasimanysiąs medžiokle. Pasidarė lanką, išsipjovė dešimt strėlių. 
ir leidosi į kelią. Eina dieną, eina kitą, čia kiškį susimedžioja, čia triušį 
nudeda. Nejučia ir praėjo šešios dienos. Varguolis žiūri — už juostos tik 
dvi strėlės belikusios. 

Nusiminė vargšas: iki miesto dar tolimas kelias, o kiek čia beme- 
džiosi, jei tik dvi strėles turi? 

Atsigulė pailsėti po kupliu medžiu ir svarsto, ką daryti. Staiga ma- 
to — pačioje medžio viršūnėje skraido aplink lizdą pilkšva balandėlė ir 
klykauja: kamienu didžiulė gyvatė prie lizdo rangosi, paukščiukus no- 
Ii suryti. 

Pašoko varguolis, čiupo lanką, įtempė, prisitaikė, ir tiesiai į akį pik- 
tajai gyvatei strėlė pataikė! Nukrito ji negyva nuo pat viršūnės. 

O balandėlė, iš džiaugsmo burkuodama, jau suka ratus apie varguo- 
lio galvą. Užsimetė varguolis lanką ant pečių ir eina toliau. Dabar jam 
liko viena vienintelė strėlė. 

— Na,— mano sau varguolis,— šitą strėlę reikia saugoti. Maža kas 
gali kelionėje atsitikti! 

Pavakare ieško kokio nors urvo naktį nuo žvėrių pasislėpti ir staiga 
mato — mirksi tolumoje žiburėlis. Patraukė jis to žiburėlio link ir atsi- 
dūrė prie didelės šventyklos vartų. 

Įleido sargas varguolį kieman, pametė sode glėbelį šiaudų, o bėdžiui 
daugiau nieko nė nereikia. Išsitiesė jis ant šiaudų ir kietai užmigo. 

Sapnuoja sapną, kad jį kas smaugia. Atsibudo, bet negali nei rankos 
krustelti, nei kojos pajudinti. Didžiulis smauglys jį apsivijęs ir taikosi 
visai pasmaugti. Ant artimiausio medžio šakos pilkšva balandė tupi ir 
gailiai burkuoja. | 

Varguolis iš paskutiniųjų dar klausia smauglį: 

— Už ką tu mane pasmaugti noriė 

— Už tai, kad nūdien mano žmoną strėle nudėjai, — atsakė tas. 

Mato varguolis, kad jau galas, ir maldauja smauglį pasigailėti: 

— Paleisk mane, aš viską, ko tik norėsi, padarysiu. 

Smauglys sako: 

— Kadaise ir aš buvau žmogumi. Už piktą širdį ir žiaurumą burtinin- 
kas mane pavertė smaugliu. Sie burtai neteks galios, jei vidunaktį šven- 
tyklos bokšte suskambės didysis varpas. Padaryk taip, kad šis varpas 
suskambėtų šiąnakt per patį vidunaktį, ir aš tavęs pasigailėsiu. Jeigu ši- 
to darbo neįveiksi, — tave pasmaugsiu. 

Ką darys varguolis? Sutiko. Nuėjo prie bokšto, žiūri — bokštas aukš- 
tas, niekaip iki varpo nenusigausi. Visos durys uždarytos, sunkios Spy- 
nos kabo. Iš lauko į bokštą neįkopsi — jokių Kopėčių arti nėra. 

Suka varguolis galvą, nežino, ką daryti, O smauglys šalia guli, akių 
nuo jo nenuleidžia. Iki vidunakčio Menka valandėlė beliko. 

Tada prisiminė jis dar vieną strėlę su geležiniu antgaliu beturįs. 

Apsidžiaugė varguolis: kurgi nesidžiaugs!— jeigu strėlės galas patai- 
kys į varpą, jis tikrai suskambės. Nors ir tykiai, bet suskambės! 

Įtempė varguolis templę, prisitaikė ir paleido paskutinę strėlę. 

Sušvilpė strėlė, nulėkė aukštyn, o varpas nė skimbt. Visai nesu- 
skambėjo. Matyt, nakties tamsoje varguolis nepataikė. 

— Dabar tu mirsi!-— sušnypštė smauglys. 

Jis jau buvo bepuoląs varguolį, tik staiga iš aukšto bokšto atsklido 
silpnas, vos vos girdimas varpo gausmas. 

Išgirdęs šitą skambesį, smauglys, baisiai šnypšdamas ir rangydama- 
sis, nušliaužė už šventyklos vartų ir ten iškart atvirto žmogumi. 

Nustebo varguolis, kaip čia varpas pats suskambėjo? Ilgai negalėjo 
patikėti savo laime, paskui vėl atsigulė ant šiaudų ir užmigo, 

Kai pabudo, saulė jau buvo aukštai. Padėkojo sargui už nakvynę ir 
taisosi keliauti. Priėjo jis prie bokšto, žiūri — guli ant žemės pilkšvoji 
balandėlė su pramušta krūtine. 

Suprato tada varguolis, kas jį naktį nuo tikros mirties išgelbėjo. 
Pilkšvoji balandėlė krūtine atsitrenkė į varpą, kad nuaidėtų išganingas 
skambesys. 

Šitaip ji atsidėkojo varguoliui, kad tas jos vaikus išgelbėjo. 


AUKSINĖS PUPOS 


Ganiai, labai seniai vienoje provincijoje, ten, kur nusidriekęs pui- 
kusis Kalnų slėnis, gyveno vargšė našlė. Ji turėjo dvylikos metų sūnų, 
vardu Mun Siką. Sunkus buvo našlės gyvenimas. Nuo ankstaus ryto 
iki vėlaus vakaro plušėjo jinai turtingo kaimyno laukuose. Tasai kaimy- 
nas buvo labai šykštus ir taip mažai mokėjo našlei už darbą, kad vargšė 
moteriškė kasdien kentė alkį. 

Mun Sikas matė, kaip sunku motinai gyventi, bet nežinojo, kuo pa- 
gelbėti. O našlės jėgos seko, ji vis liesėjo, ir Mun Sikas suprato, kad 
netrukus motina susirgs nuo sunkaus darbo ir alkio. 

Tada jis tarė sau: „Jei motinai manęs nereikėtų maitinti, ji taip ne- 
badautų.“ 

Ir sumanė jis į miestą keliauti, vergijon parsiduoti, nors mažumėlę 
palengvinti sunkią motinos dalią. 

Vieną rytą, kai motina išėjo dirbti į turtingo kaimyno laukus, Mun 
Sikas apsivilko palaidinę, susirišo į skepetaitę truputį virtos čiumizos ir 
leidosi į miestą. 

Eiti reikėjo per didelį tankų mišką. Jis ilgai keliavo miško takeliais, 
brovėsi pro neįžengiamus brūzgynus, darė lankstus, užtikes pelkes, ieš- 
kojo brastų, bijodamas nuskęsti srauniose upėse. 

Išsigavęs į nedidelę laukymę, Mun Sikas staiga netoliese išvydo jau- 
ną gražų elnią. Šis neišsigando berniuko, nebėgo atgal į miško tankmę, 
o stovėjo nejudėdamas ir žiūrėjo į Mun Siką. 

Kai berniukas priėjo prie elnio, šis pakėlė priešakinę koją, lyg jam 
labai skaudėtų. 

Mun Sikas pažiūrėjo ir iškart suprato, ko nori elnias. Didžiulė rakš- 
tis buvo giliai įsmigusi į koją. Su tokia rakštimi elnias ne tik nuo tigro 
nebūtų pabėgęs, bet net ir nuo jauno vilko. 

Mun Sikas atsiklaupė ir atsargiai dantimis ištraukė rakštį. Elnias 
linksmai iškėlė galvą, krestelėjo didžiulius ragus ir patraukė į miško 
tankmę. Jis ėjo neskubėdamas, vis gręžiojosi, lyg norėdamas įsitikinti, 
ar berniukas seka iš paskos. 

O Mun Sikas iš tikrųjų nežinia kodėl vis ėjo ir ėjo paskui elnią. 

Sutemo vakaras, danguje švietė didelis geltonas mėnulis, o elnias iš 
lėto vis ėjo nesustodamas. Mun Sikas labai atsargiai žengė iš paskos, 
nes miškas darėsi vis tankesnis ir tankesnis, o takelio jau seniai nė Žy- 
mės nebuvo. Staiga, priėjęs papartyną, elnias liuoktelėjo į tankmę ir 
dingo. 

Mun Sikas išsigando. Dabar jau jis visai nebežinojo, katron pusėn 
eiti. 

Priėjo prie papartyno, kur dingo elnias, žiūri — šviečia tankmėje gė- 
lytė. Pribėgo arčiau ir savo akimis netiki: juk ten ženšenis — brangusis 
ženšenis, kuris išgydo visas ligas ir net senukus atjaunina, suteikia 
jiems jėgų. 

Negaišdamas laiko, Mun Sikas puolė kasti puikųjį radinį. Berniukas 
buvo laimingas. Dabar jam nebereikės eiti vergijon. Motina išgers ke- 
letą ženšenio antpilo gurkšnelių ir vėl bus sveika ir stipri. 

Išsikasęs šaknį, nuskubėjo atgal į kaimą. Našlė buvo namie. Ji gu- 
lėjo ant seno demblio ir tyliai vaitojo. Rodės, visai tik gyva besanti. 

Bet vos išgėrė puodelį antpilo, skruostai tuoj paraudo, eigastis pa- 
sidarė lengva, o rankos mitrios ir stiprios. 

Kartą vos brėkštant, kai dar visas kaimas miegojo, Mun Sikas išgir- 
do kažką tyliai beldžiant į lūšnelės duris. Jis atidarė ir išvydo L 
gražų elnią. 

— Čia jis! Čia jis!— sušuko Mun Sikas ir puolė bučiuoti sikiai 

Mun Siko motina irgi puolė prie elnio. Nežinojo, nė kaip atsidėkoti 
jam už visą gerą, ką jis buvo padaręs jai ir sūnui. 

Kai iš anapus kalno įspindo pirmas skaisčios saulės spindulys, elnias 
iškėlė galvą, apsisuko ir, liuoktelėjęs keletą šuolių, dingo. 

Smagūs dėl tokio netikėto susitikimo, Mun Sikas ir jo motina jau 
norėjo eiti atgal lūšnelėn, tik staiga berniukas pamatė ant priemūrio 
penkias dideles pupas. Vos tik jas paėmė, jos iškart pasidarė auksinės. 

Mun Sikas ir jo motina dabar jau skurdo neregėjo. Kasmet pas juos 
užsukdavo elnias, ir visuomet, jam nuėjus, ant priemūrio jie rasdavo 
penkias pupas. Vos tik Mun Sikas jas paliesdavo, pupos tuoj virsdavo 
auksinėmis. 

Pavydus kaimynas netrukus pastebėjo, Kad neturtingoji našlė jau 
nebadauja, visko turi ir net kitiems padeda. 

Turčius ėmė sekti savo kaimynus ir kartą vos brėkštant viską pa- 
matė: kaip į Mun Siko lūšnelę atėjo elnias, kaip ant priemūrio atsirado 
penkios pupos ir kaip jos virto auksinėmis. 

Nebeteko turčius ramybės. Sumanė pavogti tas pupas. Palaukė, kol 
našlė su sūnumi išeis į savo lauką dirbti, įsėlino į jų lūšnelę ir ėmė visur 
naršyti. Ilgai ieškoti nereikėjo. Šilko skarele uždengtos, penkios auksi- 
nės pupos gulėjo ant žemučio pietų staliuko. Turčius čiupo pupas, įsi- 
kišo užantin ir leidosi bėgti. Namie išsitraukė auksines pupas, pakėlė 
prie akių, norėdamas pasigėrėti aukso blizgesiu. Bet stebuklas — ant 
delno gulėjo paprasčiausios pupos, tokių kiekvieno darže begalės. Tur- 
čius netikėjo savo akimis: juk puikiai atsiminė, kad pupos buvo auk- 
sinės. 

Vagis įniršęs sviedė ant žemės ir suriko: 

— Kodėl Mun Sikui paprastos pupos virsta auksinėmis, o man auk- 
sinės pasidaro paprastos? 

Tuo tarpu atsivėrė trobos langas, turčius žiūri — elnias. Elnias pa- 
žvelgė į jį piktai ir tarė: 

— Kai prisiliečia darbščios i anikos paprasti daiktai virsta auksiniais. 
O rankos, nepratusios dirbti, auksą paverčia pelenais. 

Tai taręs, elnias iš lėto patraukė miško link. Turčius čiupo lanką, 
strėles, išbėgo iš namų ir pasileido iš paskos. Norėjo pasekti, iš kuI 
elnias ima stebuklingas pupas. 

Elnias įėjo į mišką, apsidairė ir pamatė turčių. Nedorėlis įtempė lan- 
ką ir taiko elniui į pačią širdį. 

— Sakyk, kur padėtos stebuklingos pupos! — suriko turčius. 

Ką elnias atsakė, turčius negirdėjo. Perkūno trenksmas nugriaudėjo 
per mišką, ir žaibas išmušė turčiui iš rankų lanką, partrenkė jį patį 
žemėn. 

Kai turčius atsipeikėjo, elnio niekur nebuvo. Nuo kalno leidosi rū- 
kas. Jis slinko turčiaus link ir darėsi vis tirštesnis. Turčius veltui ieško- 
jo šiame rūke kelio į kaimą. Ėjo pats nežinodamas kur, kol šalimais 
baisingai suriaumojo tigras. Kas paskui turčiui nutiko, nežinome, niekas 
daugiau jo nematė. Tikriausiai jį bus tigras sudraskęs. Taip jam ir rei- 
kia. Tokio visai negaila. 


KAIP VARLĖ TIGRĄ 
APGAVO 


I) simantiniuose Kanvono kalnuose gyveno tigras. Žvėris buvo labai 
baisus: didžiulis, stiprus, gudrus ir besotis. Aplinkinių kaimų žmonės 
praminė jį Kalnų šeimininku. 

Kartą tigras tarė sau: 

— Aš už visus stipresnis, už visus protingesnis, nusibodo man kal- 
nuose gyventi. 

Siaurais skardžių takeliais Kalnų šeimininkas nusileido į slėnį. Slė- 
nyje buvo didelis kaimas. Tigras slampinėja apie kaimą, grobio Sau 
tyko. 

Naktį, kai visi sumigo, Kalnų šeimininkas įsibrovė į vieno kaimiečio 
kiemą, čiupo jauną asiliuką ir nudūmė į kalnus. Rytą kaimietis pabudo, 
išėjo į kiemą, žiūri — asiliuko nėra. Žvilgt į žemę — o ten tigro pėdos 
įsispaudusios. Suprato kaimietis, kur. dingo vargšas jo asiliukas. 

Kitą naktį Kalnų šeimininkas vėl atsėlino prie kaimo. Dar iš vakaro 
buvo nužiūrėjęs viename kieme paršiukų pulką. 

Kai tik mėnulis po debesiu pasislėpė, tigras įlindo į kiaulidę, griebė 
riebiausią paršiuką ir nutempė į kalnus. 

Rytą kaimiečio pati nunešė paršiukams ėdalo, žiūri — paties riebiau- 
sio paršiuko nėra. O žemėje tigro pėdų pritrypta. 

Aimanuoja kaimiečiai: išvogs Kalnų šeimininkas visus gyvulius, pra- 
dės tada ir Žmones pulti. 

Tame kaime gyveno jaunas ir drąsus medžioklis. Patyręs, kad tigras 
jų kaime šeimininkauti ėmęs, sumanė nudėti dryžą plėšiką. 

Pasiėmė medžioklis šautuvą ir pasislėpė krūmuose netoli kaimo. Kai 
tik sutemo naktis, takeliu jau ir beateinąs Kalnų šeimininkas. Medžioklis 
tūno, net nekvėpuoja, bijo plėšrūną išgąsdinti. Tuo tarpų vėjas papūtė 
tigro pusėn, ir tigras iškart pajuto netoli žmogų slepiantis. Medžioklis 
nė šautuvo pakelt nespėjo, o tigras jau nudūmė į kalnus. 

Atidūmė jis į savo guolį ir giriasi: 

— Aš gudresnis už žmogų. Kur čia jam mane sugauti!! 

Kitos dienos vakare tigras vėl sliūkina kalnų taku į kaimą. 

Vos tik priėjo krūmus, pro debesis suspindo mėnulis. Vienas spin- 
dulys nuslydo per krūmus, ir tigras pamatė, kaip blykstelėjo šautuvo 
vamzdis. 

Medžioklis nespėjo nė nusitaikyti, o tigras jau ant kalno, Išsitiesė 
kalnų šeimininkas savo guolyje ir juokiasi iš medžioklio: 

— Na ir kvailas tas žmogus! Nori mane, Kalnų šeimininką, apmauti. 
Matyt, nežino, kad aš iš visų protingiausias ir gudriausias! Rytoj čiup- 
siu jį ir suėsiu. 

Kitą dieną, nelaukęs vakaro, tigras nusileido į slėnį. Buvo dar švie- 
su, ir Kalnų šeimininkas ėjo atsargiai, uostinėjo orą, norėjo užuosti, kur 
pasislėpęs tūno medžioklis. Uostinėjo, uostinėjo, bet niekur žmogaus 
kvapo neužuodė. 

Priėjo laukymę prie kaimo, apsižvalgė, nieko įtartino nepastebėjo. 
Vėl įtraukė oro, bet ir dabar neužuodė žmogaus kvapo. 

„Aha, — pagalvojo tigras, — matyt, tas bailys medžioklis numano, kad 
aš nusprendžiau jį suėsti, todėl ir slepiasi.“ 

Taip pagalvojęs, Kalnų šeimininkas jau norėjo grįžti į savo guolį, 
bet staiga netoliese pamatė ant žagarų triušį. Triušis, tikriausiai iš bai- 
mės susigūžęs į kamuoliuką, tūnojo nejudėdamas, net nekvėpavo. 

Tigras tykiai suurzgė, suplakė uodega, liuoktelėjo ant triušio — II 
prasmego į gilią duobę. 

Kalnų šeimininkas dar net nesusivokė, kas jam atsitiko, o virš gal- 
vos jau trinktelėjo sunkus rąstų dangtis. 

Tik dabar pagyrūnas tigras suprato patekęs į spąstus. Medžioklis iš- 
kasė gilią duobę, iš viršaus ją pridengė šakomis, lapais ir žagarais, o ant 
žagarų dar užmetė triušio iškamšą. Tigras liuoktelėjo ant triušio ir iškart 
atsidūrė gilioje duobėje. 

Kalnų šeimininkas ir šiaip, ir taip mėgino išsikapanoti iš duobės. 
Apsidraskė, susikruvino nagus, visai nusigalavo, bet į laisvę ištrūkt ne- 
įstengė. 

Kiaurą naktį ištūnojo tigras duobėje. O rytą girdi virš galvos kokį 
triukšmą. Kalnų šeimininkas pakėlė galvą ir išvydo medžioklį. 

— Ak, ponas medžiokli,— gailiai sulemeno tigras, — nežudykite ma- 
nes! Pasižadu niekada niekam pikto nedaryti. Išleiskite mane iš čia, 1I 
aš visiems tigrams liepsiu nė kojos nekelt prie žmonių būsto. 

Medžioklis patikėjo tigro žodžiais ir nuleido į duobę lygų kamieną. 
Tigras užšoko ant kamieno ir išlipo iš duobės. Atsidūręs šalia medžiok- 
lio, mostelėjo uodega ir tarė: 

— Aš prakiūtojau šitoje duobėje visą naktį ir labai išalkau. Teks 
dabar tave suėsti. 

— Ką tu šneki, nedėkingasis! — sušuko medžioklis.— Argi šitaip da- 
IO padorūs žvėrys! 

— Daro! — riktelėjo tigras. 

— Antai varna pušyje tupi, — tarė medžioklis — paklauskim ją, ar 
dera šitaip daryti. 

Ir jis paklausė varną: 

— Sakyk, ar gali padorus tigras suėsti žmogų, kuris išvadavo jį iš 
bėdos? | 

Varna nukorė galvą, pakraipė į visas puses ir karktelėjo: 

— Kas už gera piktu atsimoka, to niekas nepavadins teisingu. 

Išgirdęs tokį atsakymą, tigras suurzgė: 

— Kvaila paukšte! Tavo laimė, kad aš tavęs pasiekt negaliu! 

Pasisukęs į Žmogų, tigras pasiūlė: 

— Nagi paklauskim varlę; kaip ji pasakys, taip ir bus. 

O vienas sau pagalvojo: „Varlė — tai ne varna, nedrįs su Manimi 
kivirčytis: juk viena koja galiu ją sutrėkšti.“ 

Eina medžioklis su tigru pas varlę.į didžiąją pelkę. 

Varlė ką tik buvo po pusryčių ir labai gerai nusiteikusi. 

Išklausiusi žmogaus ir tigro ginčo, ilgai nesakė nė žodžio. 

Galų gale, kai tigras iš alkio kaukštelėjo dantimis, varlė iškilmingai 
tarė: 

— Nelengva teisingai išspręsti jūsų ginčą. Man pirmiau Ieikia į tą 
duobę pasižiūrėti, kur Kalnų šeimininkas lindėjo. | 

Visi trys patraukė prie duobės. | 

Varlė žvilgtelėjo į duobę ir tarė: 

— Turiu tiksliai žinoti, koks tos duobės gylis. 

— Tuojau nubėgsiu namo,— tarė medžioklis, — atnešiu virvę ir iš- 
matuosiu gylį. 

— Nesutinku — suniurzgė tigras, — o gal tu negrįši? 

— Tada tu mane suėsi— atsakė varlė.— Pats pagalvok: argi aš Iizi- 
kuočiau gyvybe dėl nepažįstamo Žmogaus? 

— Na, gerai — suurzgė tigras.— Tik tegu greičiau grįžta, aš labai 
išalkau. 

Ir jis atsitūpė po medžiu. 

Medžiokliui antrąkart sakyti nereikėjo. Jis skubiai nužingsniavo 
į kaimą ir netrukus gyvas ir sveikas buvo savo trobelėje. 

Praslinko valanda, o medžioklio vis nėra. 

Tada tigras suriaumojo: 

— Tu apgavai mane, išverstake! Bet aš visų stipriausias ir gudriau- 
sias. Dabar tave suėsiu, o naktį įsigausiu į medžioklio trobelę ir jį su- 
draskysiu. 

Varlė, lyg baisiai išsigandusi, tykiai sukvarksėjo: 

— Leiskite man, ponas tigre, užšokti jums ant nugaros. Noriu pasi- 
žiūrėti, ar negrįžta žmogus. 

— Gerai, — tarė tigras.— Šok, tik atsimink: jeigu jo po penkių mi- 
nučių čia nebus, — neišneši sveiko kailio! 

Tai taręs, tigras išsitiesė ant žemės, o varlė, liuoktelėjusi jam ant 
galvos, sako: 

— Prašyčiau, ponas tigre, dabar atsistoti ant pasturgalinių kojų, tada 
galėčiau pamatyti net medžioklio trobelę. O kad jums būtų lengviau 
stovėti, atsišliekite va į šitą medį. 

Kalnų šeimininkas taip ir padarė. 

Bet vos tik jis atsistojo ant pasturgalinių kojų ir atsišliejo į L 6dj 
varlė strykt nuo jo galvos į drevę. 

Atsidūrusi saugioje vietoje, varlė užsipuolė tigrą: 

— Pagyrūne! Mulki! Žioply! 

Tigras baisiai įniršo ir kad ims graužti kamieno žievę. Bet šimtame- 
tis medis buvo toks storas, kad jo nebūtų apglėbę net trys .vyrai. 

Pamatęs, kad medžio vis tiek nenugrauš ir varlės šitaip nepasieks, 
jis įsibėgėjo, pašoko iš visų jėgų ir įkišo galvą į drėvę. 

Varlė vos nenumirė iš baimės. Tačiau be reikalo išsigando: nors tig- 
TO nasrai buvo visai arti, jis nestengė jos pasiekti. 

Tada Kalnų šeimininkas vėl atsitraukė, įsibėgėjo ir dar smarkiau 
pasišokėjo. Bet kai klastūnas pamėgino ištraukti iš drevės galvą, toji 
nė krust, nieko nepadaro. 


Taip ir kabojo tas pagyrų maišas; snukis drevėje, o visas liemuo 
anapus karo. 


Nežinia, kiek jis taip kabojo, bet atėjo medžioklis su šautuvu ir nu- 
šovė nedėkingą tigrą. 
Čia ir pasaka baigiasi. 


ŠIMTAKOJĖ IR SLIEKAS 


Kartą kielė pasakojo, kodėl šimtakojė neištekėjo už slieko, o sliekas 
nevedė šimtakojės. 

Štai kaip buvo. 

Kitąsyk po senu akmeniu gyveno labai graži šimtakojė. Visi apylin- 
kėje ją pažinojo kaip didelę puošeivą, ji negalėjo atsigėrėti mažomis 
savo kojytėmis. O kad tų kojyčių buvo lygiai šimtas, tai pradėjusi gė- 
rėtis auštant, jinai baigdavo tą malonų užsiėmimą tik kitos dienos pava- 
kare. Jeigu kuris nors iš kaimynų netyčia užmindavo jai ant kojos, šim- 
takojė iš nuoskaudos susiriesdavo į kamuoliuką ir su niekuo nenorėda- 
vo kalbėtis. 


Nelabai toli nuo šimtakojės gyveno ilgas sliekas. Jis buvo labai 
darbštus. Dienų dienas rausė žemę, tiesė ilgiausius tunelius, vingrius 
požeminius takus ir buvo labai patenkintas savo dalia. 

Nuo kasdieninio šliaužiojimo po žeme slieko kūnas pasidarė vikrus 
ir nuostabiai blizgėjo. 

Kartą po lietaus sliekas išlindo iš požeminių savo namų į paviršių, 
pamatė šimtakoję ir iškart įsimylėjo. O šimtakojė pamatė slieką ir taip 
pat jį įsimylėjo. 

Tą pačią dieną sliekas susirado piršlį — seną driežą — ir nusiuntė jį 
pas šimtakojės tėvus. Piršlys taip išgyrė slieko grožį ir protą, dailų ilgą 


214 


jo liemenį, daugelio aukštų požeminį būstą, Kad šimtakojė tuoj panoro 
tekėti už slieko. 

Tai sužinoję, kiti sliekai kad ims raitytis, dūsauti ir aikčioti. 

— Tai siaubinga!-— šūkčiojo jie— Tik pamanykit: jo nuotaka šim- 
takojė! Bėdinas sliekas niekada nestengs atsiteisti batsiuviams! 

Kiti sakė: 

— Nuotaka puošeiva! Ji pareikalaus penkiasdešimt porų paprastų 
batų, penkiasdešimt porų išeiginių ir penkiasdešimt porų raudonų tymo 
batelių! 

O šimtakojės draugės irgi buvo nepatenkintos. 

— Kuo ją sužavėjo tas sliekas? Juk nė vienos kojos neturi, Tikras 
baidyklė! — sakė jos. | 

— Tik pamanykit,— pritarė ir kitos, — kiek dienų reikės sugaišti, kol 
sukirps, pasiūs ir iškrakmolys drabužius tokiam nedailiam ilgšiui! 

Trečios baisėjosi: 

— Vargšė šimtakojė! Ji niekad neturės ramybės. Reikės nuo ryto 
iki vakaro skalbti, velėti ir krakmolyti vyro drapanas. Juk sliekas po 
žeme gyvena ir taip išsipurvina, kad jam dešimt kartų per dieną reikia 
drabužius keisti. 

Išgirdusi draugių šnekas, šimtakojė labai susikrimto. Kol jaunikis 
džiūgaudamas rausė po žeme naują aukštą savo Žmonai, šimtakojei iš 
galvos nėjo būsimos pareigos. 

Jinai mąstė, kad jai teks siūti vyrui ilgus drabužius, kad tuos dra- 
bužius reikės nuolatos skalbti ir krakmolyti, kad reikės vis žiūrėti, jog 
namuose būtų jauku, švaru ir drėgna. 

Gulėdama po akmeniu, šimtakojė apie tai galvojo dieną naktį ir galų 
gale taip susisielojo, kad nusprendė nebetekėti už slieko. 

Jai dar nespėjus šios žinios pranešti jaunikiui, slieką jau pasiekė 
tas girdas. 

Iš pradžių sliekas labai nuliūdo, kad gražuolė šimtakojė atsisakė už 
jo tekėti. Bet paskui, prisiminęs viską, ką jam šnekėjo draugai, pagal- 
vojo: 

„O kur aš gausiu tiek pinigų šimtakojei apautiė“ 

Kai sliekas suskaičiavo, kiek reikėtų sumokėti už penkiasdešimt 
porų paprastų sandalų, taip susijaudino, kad net susirietė. O kai pagal- 
vojo, kiek jam atsieitų penkiasdešimt porų raudonų tymo batelių, be- 
veik žado neteko. 


— To negali būti! — sušuko sliekas.— Kur ji laikys tiek batų? O koks 
kils namuose triukšmas, kai šimtakojė ims vaikščioti medkurpėm! Nuo 
tokio bilsmo galima apkuIrsti. 

Vargšas sliekas regėjo save jau visai nusigyvenusį, kurčią ir iška- 
muotą. Nuslinkęs į tolimiausią požeminių namų kambarį, sliekas pa- 
siėmė tušo, teptuką ir parašė nuotakai atsisakąs vedybų. 

Kai šimtakojė gavo slieko laišką, tuo pat metu ir sliekas gavo šim- 
takojės laišką. Vedybos iširo, ir sliekas visam gyvenimui liko viengun- 
gis, o šimtakojė iki pat mirties gyveno vieniša po senu akmeniu. Ne- 
žinojo kvailas sliekas, kad šimtakojė niekada jokių batų neavi ir vaikš- 
čioja basa, o tinginė šimtakojė visai nenumanė, kad sliekas nešioja tik 
vieną ir tą patį apdarą, kuris niekuomet nesusipurvina. 

Štai kaip atsitinka, kai klausaisi visokių paskalų ir tiki tuščiomis kal- 
bomis. 

BELAIMIS 


Žmogui pasitaiko turėti aštuonias laimes: laimę nešantis protėvių 
kapas, gera žmona, ilga senatvė, daug vaikų, daug duonos, daug pinigų, 
daug brolių ir išsimokslinimas. Bet yra žmonių, kurie neturi nė vienos 
iš šitų laimių, ir tada jie vadinami belaimiais — Pchar Ke Bogiais. 

Kaip tik toks ir buvo Ninoran Dui, kurį net žmona pametė. 

Ir vis dėlto kartą Ninoran Dui sutiko moterį, vardu Diu Si — jauną, 
gražią, turtingą, kuri pamilo Ninoran Dui. Ir Ninoran Dui pamilo Diu Si. 
Bet taip jau yra pasaulyje, kad belaimių nesėkmės persiduoda ir tiems, 
kurie juos myli, todėl kai Diu Si susitiko su Ninoran Dui, laimė nuo jos 
nusigręžė: jai prastai sekėsi prekyba, gyvuliai krito, laukai nebedavė 
derliaus. 

Galų gale kartą atsibudusi Diu Si šalia savęs neberado mylimojo 
Ninoran Dui,— rado tik jo laiškelį. Jis rašė, kad nors ir labai ją mylįs, 
vis dėlto išeinąs, nes nieko daugiau negalįs jai duoti, tiktai nelaimes. 

Perskaičiusi laišką, Diu Si graudžiai pravirko, nes mylėjo Ninoran Dui, 
o ne savo turtus. Dabar jinai į savo turtus nė žiūrėt nenorėjo, išdalino 
viską elgetoms ir išėjo kur akys mato. 

Jinai ėjo per slėnį, verkė ir galvojo: „Jeigu turėčiau tiek duonos, 
kad galėčiau pamaitinti visus alkstančius, ir tiek pinigų, kad galėčiau 
duoti visiems, kam tik jų trūksta, nebeliktų daugiau žemėje vargo!“ 

Taip begalvodama, staiga mato: joja ant jaučio stiprus gražus vyras, 
apsikaišęs gėlėmis ir varpomis. Sustabdė jis jautį ir sako: 

— Pamilk mane ir būk mano žmona. 

— Aš jau myliu vieną belaimį ir nieko daugiau mylėti negalių. Bet 
jeigu nori, mes būkim brolis ir sesuo, — atsakė Diu Si. 

Ir jie susibroliavo pagal savo šalies paprotį: įsipjovę pirštus, krauju 
užsirašė vardus ant savo drabužio krašto, paskui atplėšė skiautes sų var- 
dais ir atidavė vienas kitam. Pasidėję tas skiautes prie krūtinės, nuėjo 
savais keliais. 

Pavargusi nuo ilgo kelio, Diu Si įsibrido pailsėti į javus, atsigulė ir 
užmigo. Ir prisisapnavo jai senis baltu kaip sidabras veidu ir baltais 
plaukais. Jis tarė jai: „Tasai vyras, kurį tu sutikai ant jaučio bejojantį 
ir su kuriuo susibroliavai, buvau aš. Aš — slėnio dvasia. Žinau, ko tu 
trokšti. Štai tau maišelis ryžių — vieno grūdelio pakaks visam katilui 
pripildyti. Kad ir kiek semtum iš šio maišelio ryžių, jis niekada neiš- 
tuštės!“ Tai taręs, senis išnyko, ir Diu Si pabudo. Šalia jos gulėjo mažas 
maišelis ryžių. 

Pasiėmė maišelį ir eina toliau. 

Slėnis pasibaigė, ir Diu Si ėmė kopti į aukštą kalną. Ten pačiame 
viršuje augo nuostabus tankus miškas, o jo viduryje stovėjo palapinė. 
Jaunas gražus medkirtys sėdėjo palapinėje prie besikūrenančio židinio 
ir katile virino vandenį. 

— Ką tu dėsi į šitą vandenį? — paklausė Diu Si, sustojusi prie pala- 
pinės angos ir pasisveikinusi. 

— Nieko negaliu įdėt į vandenį — atsakė medkirtys,— nes neturiu 
nei čiumizos, nei ryžių. 

Tada Diu Si įžengė į palapinę, paėmė iš maišelio vieną ryžių grūdelį 
ir įmetė į katilą. 

Katilas tuoj pat iki kraštų prisipildė ryžių, ir medkirtys su Diu Si 
sočiai prisivalgė. 

Po vakarienės medkirtys tarė Diu Si: 

— Pamilk mane, ir būsim vyras ir žmona. 

— Negaliu tavęs pamilti. — atsakė jam Diu Si — nes myliu»savo vyrą 
belaimį, bet jeigu nori, būk mano brolis. 

Medkirtys sutiko, ir jie susibroliavo. 

Netrukus stojo naktis, ir Diu Si užmigo. Sapne išvydo senuką baltu 
kaip sniegas veidu ir baltais plaukais, jis sėdėjo raitas ant didžiulio 
tigro. 

— Medkirtys, vakarieniavęs su tavimi palapinėje, tai aš. Esu kalnų 
dvasia. Žinau, ko tu trokšti: imk šitą aukso luitą, kad ir kiek tu jo at- 
skeltum, aukso niekad nesumažės. 

Senukas išnyko, o Diu Si pabudo. Nebeliko nei medkirčio, nei pa- 
lapinės, o šalimais gulėjo luitas aukso. 

— Dabar žinau, ką man daryti —tarė Diu Si atsikeldama,— aš pa- 
statysiu šioje vietoje miestą! Pas mane iš visur trauks alkani Žmonės 
ir visi tie, kam reikia pinigų, tarp jų aš atrasiu ir savąjį belaimį. 

Diu Si taip ir padarė. Pas ją keliavo visi bėdžiai, visi, kurie kentė 
alkį arba kam trūko pinigų. Lūkesčiai neapvylė — kartą atėjo jos vyras. 

Pamačiusi jį, Diu Si puolė prie jo ir ėmė prikaišioti, kam ją palikęs. 
Pchar Ke Bogis, pažinęs Diu Si, irgi buvo laimingas. Diu Si liepė jam 
prisiekti, kad nepaliksiąs jos ir niekur neišeisiąs. Paskui ėmė gyventi 
vienas kitą mylėdami, valgydino ir girdė visus pas juos ateinančius vaI- 
getas. 

Kartą Diu Si pabaigė visus pinigus, reikėjo važiuoti į kitą miestą Ir 
išmainyti auksą į pinigus. 

Diu Si padavė aukso luitą vyrui ir paprašė, kad atskeltų kuo daugiau 
gabalų ir išmainytų juos į pinigus: nesinorėjo vyro dažnai į miestą siųs- 
ti ir ilgam su juo skirtis. 

Ninoran Dui susikrovė auksą ant asilo ir leidosi į miestą. 

Vienoje vietoje kelią kirto upelis, o kad Ninoran Dui buvo žmogus 
belaimis, tai ir atsitiko, kad kaip tik tuo tarpu prapliupo bangus lietus, 
mažas upelis virto didžiule upe, kurioje nuskendo asilas su visu auksu. 

— Ne! — sušuko nelaimingasis iš nevilties.— Toliau taip negali būti: 
pernelyg daug nelaimių per mane ištinka tą moterį! Arba aš išgelbėsiu 
jos auksą, arba ir pats žūsiu kartu su juo! 

Jis puolė į upę ir nuskendo. Diu Si ilgai laukė Ninoran Dui, pagaliau 
neiškentusi išėjo ieškoti. | 

Kai jinai priėjo prie upelio, vanduo jame buvo nuslūgęs, 1r jis pats 
vyrą. Daugiau niekur Diu Si negalėjo rasti paguodos. Jinai ėjo ir verkė. 
Verkė savo brangiojo vyro belaimio. ir visų nelaimingų Žmonių. Kai 
visai nebeteko jėgų, atsisėdo ir numirė verkdama, o nuo jos ašarų toje 
vietoje ėmė tekėti upelis, kuris ir vadinasi „ašarų upeliu“. Vienas pirk- 
lys jojo į miestą su reikalais, pasiklydo ir atsidūrė kaip tik toje vietoje, 
kur gulėjo mirusi Diu Si. Pamatęs moterį, savo šalies papročiu iš pa- 
garbos nulipo nuo arklio ir praėjo pro ją pėsčias. Eidamas pro šalį, 

pastebėjo, kad moteris nejuda, o prisiartinęs dar arčiau ir įsitikinęs, kad 
ji nebegyva, iškasė kapą ir ją palaidojo. Paskui greitai vėl susirado ke- 
lią, laimingai pasiekė miestą ir sėkmingai baigė savo reikalus. Manyda- 
mas, kad sėkmę jam nulėmė kelyje palaidota moteris, grįždamas namo, 
vėl užsuko prie jos kapo ir savo šalies papročiu ją paminėjo. Parjojęs 
namo, papasakojo namiškiams ir pažįstamiems, kas jam buvo nutikę ir 
kaip gerai pasisekę sutvarkyti visus reikalus. Kiti pirkliai, jo bičiuliai, 
joję į miestą prekybos reikalais, irgi aplankė Diu Si kapą ir ją paminėjo. 
Jiems irgi viskas gerai sekėsi. Kitų vietų pirkliai, tai patyrę, irgi už- 
sukdavo prie Diu Si kapo. Jiems irgi gerai sekdavosi. 

Kartą kažkoks belaimis atsitiktinai ėjo pro Diu Si kapą. Parkniubęs 
ant jo, graudžiai verkė, kol pagaliau užmigo. Sapne regėjo nuostabiai 
dailią moterį, apsidariusią baltais drabužiais. Jinai verkė kartu su juo ir, 
guosdama jį, kalbėjo: 

— Atsigerk iš šito upelio — vanduo jame skaidrus, nes jo šaltinis — 
nelaimingųjų ašaros. Kai atsigersi, palengvės tau sielvartas, nes tu pa- 
milsi visus kitus nelaiminguosius, Kaip juos mylėjo toji, nuo kurios 
ašarų patekėjo šitas upelis! 

Prie Diu Si kapo ėmė traukti kiti nelaimingieji, ir jo šlovė plito vis 
labiau ir labiau. 

Šalies papročiu ant jos kapo buvo pastatytas paminklas su užrašu 
„Doringajai moteriai“. 

O jo šlovė didėja ir didėja ir toliau didės, nes toji, kuri miega ši- 
tame kape, mylėjo nelaiminguosius, o jų vis daugiau ir daugiau pasau- 
lyje. 

K itasyk gyveno bėdinas jaunikaitis, vardu Pakas. Neturėjo jis nei 
tėvo, nei motinos, nei kokių giminaičių. Šiaip taip manėsi, su pjautuvu 
pjaudamas aukštas viksvas prie ežero ir parduodamas jas žmonėms kū- 
renti. Jis duodavo žolės, o tie jam atsilygindavo trupučiu čiumizos. Kartą 
Pakui bepjaunant žolę, iš miško tankmės pas jį atbėgo elnias ir tarė 
žmogaus balsu: 

— Paslėpk mane, Pakai, medžioklis vejasi! 

— Kurgi aš tave paslėpsiu? — tarė Pakas. 

— Paslėpk mane šitose viksvose, ką pripjovei. 

Pakas paslėpė elnią, apmetė jį visą ir net jo ragus žole. Neilgai tru- 
kus, atbėgo medžioklis ir paklausė: 

— Kur elnias? 

Pakas jo nė kiek neišsigando ir pats paklausė: 

— Elnias? O kas yra elnias? 

Medžioklis daugiau nė nekalbėjo su žmogumi, kuris niekuomet nėra 
mates ir nežino, kas yra elnias, leidosi sau toliau. 

— Ačiū, — tarė elnias,— aš irgi tau pasitarnausiu! Šiandien tau su- 
kako šešiolika metų, tu jau vyras, metas ir apie vedybas pagalvoti. Kas- 
met tokią dieną kaip šiandien į šitą ežerą nusileidžia maudytis aštuonios 
dangaus mergelės. Pasislėpk krūmuose ir žiūrėk: kuri iš jų tau labiausiai 
patiks, čiupk jos drapanas ir paslėpk, tik nieku gyvu neatiduok, nors 

ir. labiausiai prašytų, kol neturėsite trijų vaikų! Ir įsidėk į galvą — jeigu 
tau manęs prireiktų, pašauk mane tris kartus: „Elni, ateik!" 

Tai taręs, elnias dingo miške, o apsidžiaugęs Pakas pasislėpė krū- 
muose. Tik jis pasislėpė, aštuonios dailios mergelės baltais drabužiais 
nusileido prie ežero. Nusileidusios tuoj nusirengė ir maudosi, žaidžia 
pliuškenasi skaidriame ežero vandenyje. 

Pakas išsirinko jaunėlę ir atsargiai paslėpė jos drapanas. Ir tuoj vie- 
na mergelė sunerimusi tarė: 

— Jaučiu, kad žmogus netoliese, verčiau skriskime iš čia! 

Ir visos mergelės puolė į krantą, apsirengė ir dingo debesyse. Tik 
aštuntoji liko, niekur savo drapanų nerado. Tada iš krūmų išlindo Pakas 
ir tarė: 

— Tavo drapanas aš paėmiau, nes tave pamilau ir noriu, kad būtum 
mano žmona, jei sutinki. 

Jinai sutiko, nes Pakas irgi buvo gražus, bet paprašė savo drabužių. 
Pakas nedavė, ir jie tapo vyras ir žmona. 

Kai atėjo naktis, žmona paklausė vyrą: 

— O kurgi tavo namai? 

— Mano namai? Štai mano namai, —ir jis parodė į paežerės mel- 
dus.— Stogas — mėlynas dangus. Sienos — šitie kalnai, o tarpeklis — ma- 
no langas. 

Ir Pakas privedė ją prie tarpeklio, pro kurį matėsi besidriekiantys 
į tolį tarsi kilimais nukloti visi Korėjos kalnai. 

— Namai geri, — tarė žmona, — bet kai lietus lyja, tavo stogas teka. 

— Tai tiesa, — atsakė Pakas, — bet kai lietus praeina, mano drapanos 
išdžiūsta, ir aš šildausi prie didžiosios saulės židinio. 

— Namai geri — pakartojo jaunoji žmona, — bet ne visiškai. 

Taip kalbėdami, jie užmigo tiesiai ant pievos, o rytojaus dieną Pa- 
kas atsibudo laimingas didžiulėje turtingoje fanzoje. Jis atsikėlė, išėjo 
į kiemą ir pamatė, kad jo fanza dengta čerpėmis; didžiuliame kieme tro- 
besiai; svirnas pilnas čiumizos ir ryžių, o po stogine stovi didžiulis Ko- 
rėjos jautis ir tingiai žiautaroja kukurūzų grūdus. 

— Čia tau mano vestuvinė dovana! — tarė žmona ir dėl visa ko pa- 
klausė:— Gal dabar atiduotum baltąjį mano apdarą? 

— Ne, ne, mieloji žmonele,— atsakė jis — nieku gyvu. 

Ir gyveno juodu linksmi ir laimingi. 

Praslinko keletas metų. Jie turėjo du sūnus, ir Pako žmona kartą vėl 
paprašė grąžinti jai drapanas. Pakas sutiko, manydamas, kad žmona ji 

myli, ir pagaliau kurgi ji eis nuo savo vaikų? Ir jis atidavė jai drapanas. 
Bet atsibudęs rytojaus dieną, pamatė tiktai savo ežerą! Žmona, vaikai, 
namas ir kiti trobesiai, grūdų pilnas svirnas — viskas išnyko kaip sap- 
nas. Susikrimtęs Pakas sušuko: 

— Ir kaip aš dabar galiu tikėti moterimis! 

Bet tai, žinoma, buvo menka paguoda. Laimė, jis tuoj prisiminė elnią 
ir pasišaukė jį, tris kartus garsiai riktelėjęs: 

— Elni, ateik! 

Ir elnias kaip čia buvęs. 

— Verčiau tu, Pakai, būtum mano žodžius prisiminęs,— tarė jis— 
Bet ką darysi, padėsiu tau. Še tris moliūgo sėklas, tuoj jas pasodink, 
rytoj jos iki dangaus išaugs. Bet įsidėmėk: į dangų tu nusigausi tik tada, 
jei apačion nesidairysi! 

Elnias dingo, o trys sėklos rytojaus dieną iš tikrųjų iki dangaus iš- 
augo. Pakas kopia į dangų, bet, pamiršęs elnio žodžius, žvilgt-žvilgt apa- 
čion, ir moliūgų kaip nebūta, o Pakas kūlversčiais žemyn nulėkė. Gerai 
dar, kad nelabai aukštai buvo įkopęs, tai nei kojų, nei rankų nesusilau- 
žė. Ką darys: vėl šaukia elnią. Elnias kaip čia buvęs, bet šįkart piktai 
tarė: 

— Tu, Pakai, visai neklausai, ką aš tau liepiu! Duosiu dar tris to- 
kias sėklas, bet atsimink, čia bus paskutinės, daugiau manęs nebema- 
tysi! | 

Pakas vėl pasodino tris moliūgo sėklas, o ryto metą, kai moliūgai 
kaip tikri medžiai vėl išaugo lig dangaus, ėmė sliuogti aukštyn ir žemėn 
jau nesigręžiojo, kol iki pat dangaus įsiropštė. 

Įsikoręs į dangų, Pakas atsisėdo pailsėti ant žydros žemės; netoliese 
pamatė nepaprastai dailią fanzą su erdviais atšlaimais, svirnais, didžiu- 
liais tvora aptvertais sodais. Pailsėjęs Pakas perlipo per tvorą į sodą ir 
baisiai nudžiugo, pamatęs ten du savo mylimus sūnus. Vaikai pribėgo 
smagūs, pasisveikino ir nulėkė pas motiną, linksmai šaukdami: 

— Tėvas atėjo, mūsų tėvas atėjo! 

Motina nepatikėjo ir liūdnai jiems atsakė: 

— Kaip jūsų tėvas gali iš žemės į dangų ateiti? 

Bet, išvydusi vyrą, prasidžiugo ir tarė: 

— Nepyk ant manęs, pats esi kaltas, aš tave mylėjau ir dabar myliu, 
bet tokia buvo mano tėvo valia, kad aš prašyčiau drapanų, o tu netu- 
Tėjai Man jų duoti. 

Tuo tarpu iš fanzos išėjo senis; jis ir buvo Pako žmonos tėvas. 

— Štai mano vyras, — tarė duktė tėvui ir privedė Paką prie tėvo. 

Senis nelabai apsidžiaugė naujuoju žentu. 

— Ką gi, tegu bus vyras! — murmėjo jis.— Jei gebėjo į dangų įsi- 
karti, tegu dabar įmano žemėn nulipti! Vyrukas mitrus, nieko nepasa- 
kysi! O vis dėlto duktės taip lengvai žemėn iš čia nenusivesi. Turėsi 
atspėti dvi mano mįsles ir vieną vyriausiojo žento, kai visi jie sugrįš 
iš darbo, mat dabar triūsia pas Okonšantę — dangaus sodo prižiūrėtoją. 
O kad negaištume veltui laiko, jau dabar pažiūrėsiu, ko tu vertas; šit 
aš pasislėpsiu, 0 tu mane surask. 

*— Kai išeisi į kiemą, — šnipštelėjo žmona Pakui, — pamatysi gaidį, 
besikapstantį mėšlo krūvoje, — tai ir bus mano tėvas. 

Pakas išėjo į kiemą, pamatė gaidį ir sako jam: 

— Kas čia jums per gerumas, uošveli, kapstytis mėšle? 

Gaidys atvirto į žmonos tėvą ir sako: 

— Ką gi, šį kartą atspėjai. Kažin, kaip bus kitą kartą? 

— Dabar jis bus juodas riebus meitėlis, aure tenai, už ano svirno, — 
šnipštelėjo žmona Pakui. 

Pakas nuėjo už svirno ir sako juodam meitėliui: 

— Ir kam čia jūs, uošveli, savo paties svirno pamatus knaisiojat“ 

Meitėlis vėl atvirto į tėvą ir sako: 

— Gerai, šį kartą atspėjai. Pažiūrėsim, kaip tau seksis spėti vyres- 
niojo žento mįsles! 

Netrukus parėjo vyrai ir visos septynios senio dukterys; šis ir liepia 
vyriausiajam žentui duoti Pakui kokią nors mįslę. 

— Aš paleisiu strėlę — sako vyriausias žentas, — o Pakas tegų ne- 
leidžia jai nei žemėn, nei dangun nukristi. .. 

— Nieko, bus gerai, — šnipštelėjo žmona Pakui. 

Kai tik vyriausiasis žentas paleido strėlę, Pako žmona tuoj pasi- 
vertė sakalų ir sučiupo strėlę. Vyriausiasis žentas, tai matydamas, pasi- 
vertė ereliu ir leidosi vytis sakalą. Mato sakalas, kad nuo erelio nepa- 
spruks, paleido strėlę žemėn, kaip tik toje vietoje, kur tuo tarpu ėjo 
vieno dvarininko sūnus. | 

— Vis tiek, — tarė vyriausiasis žentas, vėl virtęs žmogumi, — mano 
strėlė nukrito žemėn, ir žmonos mes tau neatiduosim. 

— Sakyk, kad ne žemėn nukrito strėlė, o pataikė dvarininko sūnui 
į viršugalvį — šnipštelėjo žmona Pakui. 

— Tada, kaip sutarta, turi strėlę atiduoti man į rankas, — tarė vyriau- 
siasis žentas, — todėl leiskis žemėn ir ją atnešk. 

— Prašyk arklio, — šnipštelėjo žmona.— Kai tau siūlys gražius ark- 
lius, prašyk mažučio, gauruoto, kuproto — tikro klipytos; jis stovi gali- 
niame garde. 

Pakas taip ir padarė, nors senis ir jo žentai visaip šaipėsi, kad jis 
išsirinko tokį bjaurų, niekam tikusį arklį. O tas arklys buvo stebuklin- 
gas: vos tik Pakas ant jo užsisėdo, šis lengvai ir ramiai nusileido iš dan- 
gaus ant žemės, tiesiai į to dvarininko namus. Ten visi didžiai nuliūdę 
raudojo mirusio sūnaus. 

— Kas atsitiko? — paklausė Pakas. 

— Buvo mūsų sūnelis gyvas, linksmas ir sveikas, bet šit dabar, kaip 
tik prieš tau ateinant, pargriuvo ant žemės ir guli negyvas! 

Niekas iš namiškių nepastebėjo strėlės, nes ji buvo laibutė ir visa 
sulindus jaunam dvarininkaičiui į galvą. 

— Ką gi, — tarė Pakas, — jūsų sūnus nemirė, aš jį atgaivinsiu, tik visi 
išeikite ir palikite mane vieną. 

Tada jis atsargiai ištraukė laibutę strėlę, ir numirėlis iškart atsigavo. 
Namiškiai iš džiaugsmo nežinojo nė ką daryti. Pakas norėjo tą pačią 
dieną grįžti atgal į dangų, bet laimingi tėvai nenorėjo išleisti tokio bran- 
gaus svečio ir tris dienas su juo puotavo. Ketvirtą dieną Pakas tarė 
turįs jau keliauti; atsisveikinęs su vaišingais šeimininkais, sėdo ant savo 
gauruoto klipytos ir dingo debesyse. 

— Štai tavo strėlė, — tarė jis vyriausiajam žentui. 

Ką darys senis, turėjo tesėti žodį ir išleisti Paką su žmona į žemę. 
Bet visi jos giminės įkalbinėjo Paką likti danguje. 

— Ką ten veiksi žemėje? — sakė jie.— Neturi nei giminių, nei bi- 
čiulių. O jeigu čia liksi, mes tave įtaisysime dirbti pas Okonšantę, ir būsi 
patenkintas. 

Pasvarstė Pakas, pasitarė su žmona, ir nutarė jie pasilikti suvisai 
danguje. 

Laukdamas vietos, Pakas kol kas traukė į darbą su žmona, kuri taI- 
navo pas Okonšantę. Jie jodavo ten ant drakono, ir jo Žmona iš mažo 
flakonėlio šlakstydavo lietų, kur jo žemėje reikėdavo. Kai jie skriejo 
virš Korėjos, Pakas parodė žmonai ir tarė: 

— Štai Korėja! Čia Seulas, o čia Pjando provincija, antai žiūrėk, ir 
mūsų puikusis ežeras! Kaip jis išdžiūvo nuo to laiko: pašlakstyk į jį kuo 
daugiau lašų iš flakono! 

Žmona taip ir padarė, bet jis prašė jos nešykštėti. Ji liedavo kiek- 
vieną kartą, bet Pakui vis dar būdavo per maža; jis pasičiupdavo iš jos 

flakoną, kol vieną sykį, taip žaisdami ir juokaudami, paleido jį iš rankų. 
Flakonas nukrito į vulkano žiotis, ir šis kaipmat užgeso, o jo krateryje 
tyvuliavo Didžiojo drakono ežeras, kuriame pradžią gavo trys upės: 
Amnoka, Tumanganas ir Sungaris. Didysis Okonšantė nesupyko ant sa- 
vo numylėtinės Pako žmonos, bet tik nušalino juos abu nuo darbų. 

Jis tarė: 

— Ir taip jiems darbo per akis! 

O tas darbas — mylėti vienas kitą. 

Ir iki šių dienų Pakas ir jo žmona tebegyvena danguje. 

Gyveno kartą Seule valdininkas kainų žinovas, vardu Šo Sin Dujis. 
Jis buvo labai neturtingas. Sykį ėjo keliu ir pamatė jaunikaitį, vardu 
Ni Tononą, kuris šūkavo: 

— Salotų šaknys, salotų šaknys! Viena keša už pundelį! 

Šo Sin Dujis, kaip žinovas, iškart pažino, kad čia ne salotos, o bran- 
gusis ženšenis. 

— Perku iš tavęs visą kraitelę, eikš su manimi. 

Ni Tononas nunešė į jo namus kraitelę, joje buvo šimtas pundelių, 
tai ir gavo už juos šimtą kešų. 

Paskui Šo Sin Dujis davė jam pietų ir išleido namo, tarydamas: 

— Jeigu pas tave dar tokių šaknų atsirastų, atnešk, visas nupirksiu. 

— Kur neaisiras, yra kiek nori — Mes net jų nesodinam, pačios visą 
daržą užgožė. 

— Nešk čia visas. 

Ni nešė jam visą mėnesį, kol visas sunešiojo, ir Šo prikrovė šitos 
šaknies visus podėlius. 

Pardavęs šaknis, Šo gavo trisdešimt milijonų lanų. 

Kartą jis klausia Ni: 

— Ar didelė jūsų šeima? 

— Tik motina ir aš, — atsakė Ni. 

— Jei nori, išleisiu už tavęs savo dukterį. 


— Ką gi, — sutiko Ni, — leisk. 

Ni su motina apsigyveno pas Šo, ir šis iškėlė vestuves. 

Tačiau Ni buvo paprastas berniokas, ir jaunajai žmonai tas didžiai 
nepatiko. " 

— Kiti jauni vyrai žaidžia kauliukais, merginasi šokėjoms, o tu kaip 
maišas vis namie riogsai. 

Ir uošvis pridūrė: 

— Tikrai teisybę duktė sako: nueitum kur, pasilinksmintum. Še tau 
šimtas lanų (dešimt tūkstančių kešų). 

Ni patraukė į miestą, visą apėjo ir sugrįžo, išleidęs tik dvi kešas, 
kurias sumokėjo už du lakštinių dubenėlius. 

Žmona labai krimtosi, kad jai teko toks vyras, kuris negali išleisti 
daugiau kaip dvi kešas. 

Tačiau po truputį Ni priprato. Mokėjo jau išleisti po tūkstantį lanų 
per vakarą. 

Tada uošvis jam tarė: 

— Tu jau išleidai dešimt tūkstančių lanų. Dabar važiuok į Kiniją, 
pripirk kiniško šilko, ir mes jį pelningai parduosime. 

Uošvis davė jam dešimt milijonų lanų. 

Ni pasiėmė pinigus, nuvažiavo į Kiniją ir atidavė visus pinigus piI- 
mai pasitaikiusiai šokėjai. 

Paskui tuščiomis grįžo namo. 

— Ką tu nuveikei, sūnau? 

— Atidaviau pinigus šokėjai, bet jeigu tu duosi man dar dešimt mi- 
lijonų lanų, aš nupirksiu šilko. | 

Uošvis jam davė. 

Ni nuvažiavo į Kiniją ir vėl atidavė pinigus tai pačiai šokėjai. 

Grįžęs namo, tarė: 

— Pinigus vėl atidaviau šokėjai, bet jei tu dabar duosi dešimt mili- 
jonų lanų, nupirksiu šilko. 

Šo daugiau pinigų neturėjo. Slapčiomis jis paėmė iš valstybės kasos 
dešimt milijonų ir atidavė žentui. | 

Ni išvažiavo ir vėl atidavė pinigus tai pačiai šokėjai. 

— Na,— tarė jis — dabar lik sveika, daugiau nesimatysime. 

— Tu man taip dosniai dovanas žėrei— atsakė jam šokėja,— kad ir 
aš norėčiau tau ką nors atminimui padovanoti. 

Ji atidarė visas skryneles su brangenybėmis ir sako: 

— Rinkis, ką tik nori. 

Skrynios kertelėje gulėjo paprastas mėlynas akmuo, didumo kaip 
kumštis, su keturiomis skylutėmis: viena didesne ir trimis mažesnėmis. 

— Šitą akmenį duok, — tarė Ni. 

— Tavo laimė, išsirinkai vertingiausią mano daiktą. Matai, ant ak- 
mens užrašas: „Tinan“. Tik pasakyk šitą žodį — bus viskas, ko panorėsi. 

Ni padėkojo, pasiėmė akmenį ir eina namo. 

Netoli savo namų sutiko linksmą kompaniją vyrų ir šokėjų. Šie jį 
pavaišino. 

Ni irgi norėjo juos pavaišinti. Jis sudavė į akmenį, ir iš akmens 
išėjo mergelė Tinan. Ni tarė jai: 

— Noriu, kad čia tuoj būtų rūmai, o juose daug skanių valgių. 

Tinan įlindo į akmenį, o vietoj jos išėjo trys seniai su moliūgais. 

Vienas senis sudavė į moliūgą, ir atsirado nuostabūs rūmai. Sudavė 
kitas, ir atsirado daug visokių daiktų ir vergų. Sudavė trečias, ir atsira- 
do daugybė valgių. 

Ėmė visi puotauti ir puotavo tris dienas, kol vienas Ni bičiulis, eida- 
mas pro šalį, tarė jam: 

— Tavo uošvis per tave sėdi kalėjime. 

— O už ką jis kalėjime sėdiė 

— Už tai, kad paėmė iš valstybės kasos dešimt milijonų lanų ir ne- 
atidavė. Dabar su procentais jau reikia atiduoti trisdešimt milijonų lanų. 

Tada Ni paliko puotaujančius, liepė Tinan viską atgal paimti ir pa- 
traukė į Seulą. 

Namie jį pasitiko alkana nudriskusi žmona. Namų niekas nežiūrėjo, 
ir jie vos laikėsi. 

— Ar atvežei šilko? 

— Nieko neaivežiau, o pinigus atidaviau šokėjai. 

— Vargšas tėvas kalėjime kamuojasi. 

— Nereikėjo manęs mokyti, kaip pinigus vėjais leisti. Verčiau ko 
užkąskim,— atsakė vyras. 

— Nieko aš neturiu, — tarė žmona. 

Tada jis nuėjo į kalėjimą pas uošvį. 

— Pirkai šilko? 

— Ne, pinigus atidaviau šokėjai. Tavo troba visai sugriuvo, ir mes 
neturime ko valgyti. 

— Taip, aš esu tau skolingas, — tarė uošvis,— še, imk mano drapa- 
nas, parduok ir nusipirk ko valgyti. 

— Verčiau pasakyk, kur už tave pinigus nunešti ir kiek? 


— Iš kur tu pinigų turi? 

Ni viską papasakojo. 

Nunešė pinigus, kur reikia, ir uošvį iš kalėjimo paleido. 

O jų trobos vietoj atsirado tikri rūmai, ir kasdien jie dalino varg- 
šams pinigų ir duonos. 

Mieste pasklido šnekos, kad Ni ir jo uošvis tikriausiai ką apvogę — 
iš kurgi į tokį turtą įsigyvenę? 

Girdas pasiekė net imperatorių. 

— Gal ir nepavogė,— tarė imperatoriui pirmasis ministras,— bet toks 
turtingas žmogus ir dar tiek pinigų atiduodantis vargšams — labai pavo- 
jingas valstybei, verčiau visą jo giminę nugaluoti. 

Imperatorius nesiginčijo, ir sargybiniai leidosi į kelią — paimti į ka- 
lėjimą Ni, jo uošvį ir žmoną. | 

Kai jie apsupo rūmus, Ni pasišaukė Tinan ir liepė nunešti rūmus ir 
juos pačius kur nors toliau nuo tokių vietų, kur stipriems ir protingiems 
žmonėms budeliai kerta galvas. už tai, kad jie padeda vargšams. 

Tinan įlindo į akmenį, o iš akmens išėjo trys seniai. 

Pirmasis sudavė į moliūgą, ir rūmai iškilo į orą, sudavė antrasis, ir 
rūmai pasikėlė iki debesų. Trečiasis sudavė į savo moliūgą, ir rūmai 
dingo iš akių. 

Ar Ni rado žemėje vietą savo rūmams ir kur nors gyvena, ar liko 
danguje — šito niekas nežino. Toje vietoje, kur buvo jo rūmai, dabar — 
pelkė. Šioje pelkėje pavasarį žydi našlaitės, ir vadinama ji Našlaičių 
pelke. 

Imperatoriaus Suk-con-tavanio dvare gyveno varguolis Kim Cho- 
duris. Jis kirto malkas, jas pardavinėjo ir tuo vertėsi. 

Dieną prikirsdavo tris kūlaičius — du parduodavo, o vieną sau pasi- 
likdavo. 

Bet paskui vienas kūlaitis ėmė kažkur dingti. Iš vakaro prikerta tris 
kuūlaičius, o rytą žiūri — tiktai du. 

Galvojo varguolis, galvojo ir sugalvojo kirsti po keturis kūlaičius. 

Tada žiūri — ketvirtas prapuola. 

— Na, gerai, — tarė sau varguolis,— vis tiek vagį sugausiu. 

Kai sutemo naktis, įlindo į ketvirtąjį kūlaitį ir laukia. Vidunaktį kū- 
laitis su varguoliu pakilo ir nuskrido tiesiai į dangų. 

tėjo Okonšantės tarnai, atrišo kūlaitį ir rado Kim Chodurį. 

„ Nuvedė jį pas Okonšantę, tasai ir klausia, kaip jis į dangų patekęs. 
Kim Choduris viską papasakojo ir pasiskundė savo likimu. 

Tarnai atnešė knygas, kuriose surašyti visi gyvenantys žmonės ir jų 
likimai, ir Okonšantė tarė: 

— Taip, tu išties Kim Choduris, ir tau nelemta valgyti čiumizos, vi- 
sada srėbsi tik skystą putrą. 

Pravirko Kimas ir prašo, kad jam duotų kitą likimą. 

Jis taip graudžiai verkė, kad visiems dangaus gyventojams ir net 
pačiam Okonšantei jo pagailo. 

— Aš nieko negaliu tau padėti — tarė Okonšantė,— galėčiau nebent 
tik štai ką padaryti: imk kieno nors kito laimę ir, kol tas neateis pas ta- 
ve, galėsi ją turėti. 

Okonšantė pasižiūrėjo į knygas ir tarė: 

— Štai imk kad ir Čapogio laimę. 

Kimas padėkojo, ir tą pačią valandėlę Okonšantės tarnai nuleido jį 
žemėn kaip tik toje vietoje, kur buvo jo lūšnelė. 

Kimas atsigulė miegoti, o rytojaus dieną nuėjo pas turtingą kaimyną 
ir paprašė paskolinti šimtą lanų ir dešimt saikų čiumizos. 

Pirmiau Kimui nė grūdo niekas nebūtų davęs, bet dabar Kimo laimė 
pasikeitė, ir kaimynas, nė žodžio netardamas, davė viską, ko šis prašė. 
Už tuos pinigus Kimas ėmė prekiauti ir netrukus taip praturtėjo, kad 
pasidarė turtingiausias žmogus Korėjoje. 

Visi jam pavydėjo, bet tik vienas Kimas žinojo, kad šita laimė ne jo, 
o Čapogio. Ir jis kasdien neramia širdim laukė, kad ateis kažkoks bai- 
sus Čapogis ir iškart atims iš jo visą laimę. 

— Aš jį nugaluosiu,— tarė sau Kimas ir pasidėjo peilį, kardą ir už- 
nuodytų strėlių. 

Kartą pro Kimo rūmus ėjo elgetos — vyras ir žmona. 

Kieme stovėjo vežimas, ir abu pasislėpė po juo nuo karštos saulės. 

Po vežimu atėjo metas vargšei moteriai gimdyti, ir gimusį berniuką 
jie pavadino Čapogiu, tai reiškia —,,po vežimu gimusiu“. 

— Kas ten po vežimu taip garsiai rėkia? — paklausė Kimas, eidamas 
į kiemą. 

— Ten Čapogis rėkia,— atsakė jam tarnai. 

Kimas sustojo kaip stabo ištiktas. 

„Tai šit iš kur susilaukiau atpildo: atėjo ne koks baisus žmogus, 
o mažas bejėgis varganas kūdikis, — pagalvojo Kimas.— Ne, jo negali 
žudyti, verčiau štai ką padarysiu: įsūnysiu šitą Capogi ir, kaip jo tėvas, 
toliau gyvensiu savo sūnaus laimės padedamas.“ 

Taip Kimas ir padarė ir jeigu nenumirė, tai iki šiol tebegyvena lai- 
mingas ir turtingas, kaip „gimusio po vežimu“ tėvas. 

Kin Bo Remis buvo vedęs jauną gražią moterį Con Si. 
Kim Bo Remis dažnai turėdavo išvykti ir palikdavo žmoną vieną. 
Vienas mokslus einantis jaunikaitis, ministro sūnus, įsimylėjo Čon Si. 
Sumokėjęs vienai senei gerus pinigus, pasiuntė pas jaunąją moterį, 
kad ši papasakotų, kaip jis ją mylįs, ir prašytų leisti pas ją lankytis. 
Bet Čon Si nesutiko. 


Tada jaunas dykūnas atsigulė į lovą, ir senė pasakė Čon Si, kad jis 
mirštąs iš meilės ir visai nusigaluosiąs, jeigu ji neleisianti jam pas ją 
užeiti. 

Čon Si pagaliau leido, ir dykūnas ėmė lankytis jos namuose, o Čon Si 
svainis pasiuntė trumpą laišką broliui: ,,Parvažiuok, nelaimė.“ 

Kai Kimas parvažiavo, brolis pasitiko ji, viską papasakojo, ir jie nu- 
ėjo į Kimo namus. 

Palikęs brolį už tvoros, Kimas įsigavo į namus, pasižiūrėjo pro žmo- 
nos kambario duris ir grįžęs tarė: 

— Tu apsirikai, jinai miega viena. 

Atsisveikinęs su broliu, Kimas dėjosi vėl išvykstąs su reikalais. 

Bet vos tik brolis nuėjo, jisai sugrįžo, nes tasai dykūnas buvo jo 
žmonos kambaryje. 

Ir jis, ir Kimo žmona jau miegojo. Ant stalelio dar tebestovėjo sulia "', 
kuria žmona vaišino savo meilužį. 

Kimas atsargiai pabudino jauną dykūną. Kai tasai atsibudo, Kimas 
tarė: 

— Matai, aš būčiau galėjęs tave nudėti. Bet tu jaunas ir dar daug 
gali pasiekti gyvenime. Štai sulia, išgerkim. 

Kai jaunikaitis išgėrė, vyras paklausė: 

— Ar myli taip mano pačią, kad galėtum imti ją į žmonas? Jeigu 
myli, aš pasitrauksiu, imk! 

— Ji man ne pora, — atsakė jaunikaitis. 

— Tada išgerk dar, — tarė vyras, —ir eik sau, ir daugiau niekad pas 
ją nebeateik, nes aš taip ją myliu, jog, kaip Matai, paėmiau į žmonas. 

Jaunikaitis išgėrė, pasižadėjo daugiau nebeateiti ir savo žodį tesėjo. 

Kai jaunikaitis išėjo, iškeliavo ir Kimas, net neprikėlęs žmonos. Sėdo 
ant arklio ir išjojo savo reikalais. 

Visą mėnesį negrįžo, o kai sugrįžo, žmona jį džiaugsmingai pasitiko. 

Jis meiliai ją apkabino ir niekuomet neprasitarė, kad žino jos paslaptį. 


* Sulia — degtinės rūšis. 

V enas jaunikaitis, iššvaistęs visą turtą, kokį jam paliko tėvas, suma- 
nė traukti į Seulą pamėginti laimę tarnyboje. 

Pirmiausia nuėjęs pasimeldė prie proseneiių kapo, paskui užsuko pas 
pranašautoją. 

— Jei nori gerą vietą gauti — tarė pranasauiojas,— nuėjęs į Seulą, 
turi nešioti dvokiančias nešvarybes. 

Jaunikaitis, labai tingus prie darbo, šį kartą padarė viską, kaip liepė 
pranašautojas. 

Tačiau nieko gero iš to neišėjo. 

Tada iš didelės graužaties, mėgdžiodamas Seulo dabitas, išsipuošė 
kaip galėdamas ir nusipirko lanką, nors ir nemokėjo šaudyti. 

Užsimetė lanką ant peties ir kaip tikras medžiotojas patraukė Už 
miesto vartų šaudyti. 2 

Sutikęs už miesto vartų Žmogų su gulbe, už šimtą kešų nusipirko tą 

Kai ėjo pro vieno ministro vartus, tasai ministras jį pasišaukė ir pa- 
klausė, kaip atsitikę, kad strėlė pataikiusi gulbei tiesiai į akį. 

— Aš visada šaudau tiesiai į akį — atsakė jaunasis padauža. 

Ministras ne šiaip sau paklausė: ant ministro namų stogo įjunko *tu- 
pėti apuokas, o žinia, tokio paukščio kaimynystė ne į gera. 

Ministras net miegot negalėjo, vis rūpėjo, kaip tą apuoką nudėti. 

O tuo tarpu visi trys jo sūnūs, puikūs šauliai, kaip ir dera kilmin- 
giems jaunikaičiams, buvo iškeliavę į svečias šalis, 

Be sūnų, ministras dar turėjo dukterį. 

Ministras ėmė klausinėti jaunikaitį, iš kokios jis giminės, ir kai šis 
pasisakė, tai pasirodė, kad jo giminė kadaise Korėjoje buvusi labai šlo- 
vinga, 0 su jaunikaičio tėvu ministras net draugavęs. 

— Tada aš jums atversiu širdį — tarė ministras — nudėkite apuoką 
ir imkite į žmonas mano dukterį. 

— Kaip gaila, kad jūs iš karto nepaprašėte nušauti tą nelemtąjį apuo- 
ką, dabar iš laimės, kad galėčiau vesti jūsų dukterį, aš taip susijaudi- 
nau, jog bijau prašauti pro šalį ir nepataikyti į akį. O jeigu nepataiky- 
čiau į akį, man būtų baisi gėda, tokios gėdos neištverčiau, nes kartą 
pasikarščiavęs — ūmus būdas didelė mano nelaimė — prisiekiau šaudyti 
tik į akį. 

Kol ministras apgailestavo taip pasiskubinęs, jaunikaitis sugalvojo, 
kaip išsisukti. 

— Manau,— tarė jis — geriausia būtų taip padaryti.  Tarkite, kad 
apuokas jau nudėtas,— mes atšoksime vestuves, ir kai aš Mažumėlę atsi- 
peikėsiu iš laimės, tuojau iš tiesų jį nudėsiu. 

Ministras dar labiau apsidžiaugė: jo žentas bus ne tiktai geriausias 
mieste šaulys, bet dar ir toks sumanus jaunikaitis. 

Norėdamas kuo greičiau atsikratyti siaubingojo apuoko, ministras 
greitai iškėlė vestuves ir, kai praslinko jaunųjų medaus mėnuo, jau ne- 
beatstojo nuo žento, kad tas nušautų apuoką. 

Žentas kaip įmanydamas atsikalbinėjo, bet pagaliau uošvis pareika- 
lavo tesėti duotą žodį ir paskyrė laiką — iki kito ryto. 

Ministro duktė klausia savo vyrą: 

— Ko tu toks nusiminęs? 

Pagalvojo jaunikaitis, pagalvojo ir prisipažino Žmonai, kad jis visai 
ne medžiotojas. 

Tada žmona jam patarė taip padaryti: nusipirkti klijų, išvirti ir išsi- 
tepus užlipti naktį ant stogo. Atskris apuokas, pamatys jį stūksant ir iš- 
sirinks nutūpti kaip aukščiausią vietą. O kai nutūps, prilips jo kojos ir 
plunksnos. 

Jaunikaitis taip ir padarė, pagavo apuoką, o rytą atnešė jį uošviui Su 
perdurta strėle akimi, 

Uošvis baisiai apsidžiaugė ir visam miestui papasakojo, koks šaulys 
jo žentas. 

Atėjo toji diena, kai visi šauliai šaudo į taikinį ir geriausi iš jų gau- 
na paties imperatoriaus pagyrimo lapus ir vadinami „dišandariais“, ir 
visas miestas suplūdo pažiūrėti, kaip šaudys ministro žentas. 

Ir ministro sūnūs, geriausi šauliai, tuo metu parvyko į Seulą. 

— Ką čia jūs? — sakė jiems tėvas.— Štai pamatysite, kaip jis šaudo. 

— Ką dabar daryti? — klausia vyras žmoną. 

— Ogi štai ką: sakyk, kad esi prisiekęs šaudyti tik į paukščių aI 
žvėrių akį. O jeigu, neduok dieve, pasitaikytų kokia paukštė, kai tu 
įtempsi lanką, aš pasiųsiu ką tartum netyčia tave pastūmėti, tu baisiai, 
supyk ir prisiek kol gyvas daugiau nešaudyti. 

Rytojaus dieną garsusis šaulys taip ir padarė: pasakė šaudąs tik į akį 
ir atsisakė šaudyti į taikinį. 

Bet žiūri — danguje skrenda gulbė, čia jau reikia šauti. 

Įtempė jis lanką, bet tuo tarpu jo žmonos tarnaitė, eidama pro šalį, 
jį pastūmė. 

Tada jaunikaitis neva baisiai supyko, ėmė vainoti uošvį, kad šis taI- 
nams valią davęs, sulaužė lanką, ir baisiais žodžiais prisiekė daugiau 
į Iankas lanko neimti. 

Tačiau strėlė vis dėlto pataikė į gulbę, ir kai tarnai ją atnešė, visi 
didžiai nustebo pamatę strėlę smygsant nudėto paukščio akyje. 

Jaunikaitis gavo geriausią dovaną ir buvo paskelbtas pirmuoju šauliu 
visoje valstybėje. 

Šitai jam padėjo labai iškilti, ir paskui jis buvo toks pat ministras 
kaip ir jo uošvis. | 


ILAAZAAAARAAAAAAALIAEIAAAAAA 


GUVUS ZMOGUS 

V ienas turtuolis per šauklius paskelbė tokią savo nutartį: 

„Visą turtą ir vienturtę gražuolę dukterį atiduosiu tam, kas įrodys, 
kad jis guvus žmogus.“ 

Jaunas medžioklis netrukus atėjo pas turtuolį. 

— Per mėnesį atnešk man šimtą tigro kailių — tarė merginos tėvas. 

Jaunasis medžioklis patraukė į tigrų kalną. 

— Neik ten, — sakė jam žmonės, — dabar tuose kalnuose jų valdovas 
ir tūkstančiai tigrų. 

— Kaip tik jų man ir reikia, — atsakė jaunasis medžioklis ir nuėjo 
į kalnus. 

Kai tigrų valdovas, kelis sykius didesnis nei paprasti tigrai, jį pa- 
matė, net apstulbo nuo tokio žmogaus akiplėšiškumo. 

— Ką man dabar su juo daryti? Sudraskyti į skutelius ar praryti visą 
iš karto? 

— Praryti iš karto, — patarė tigrai. 

Ir valdovas prarijo medžioklį gyvą. 

Tik šito ir laukė medžioklis. 

Vos tik atsidūręės tigrų valdovo pilve, pirmiausia virve užrišo angą 
į žarnas. Paskui ėmė peiliu gremžti tigro kepenis. 


— O man vis tiek ant ko pyktį giežti! 

Ir ėmė tigrus draskyti. 

Visi tigrai ėmė šaukti: „Pasigailėk!“ 

O medžioklis skaičiavo balsus ir, kai priskaičiavo šimtą, dūrė peiliu 
tigrų valdovui į širdį, paskui, prapjovęs pilvą, išėjo. 

Turtuolis gavo šimtą tigro kailių ir, įsitikinęs, kad jaunasis medžiok- 
lis guvus, išleido už jo savo dukterį. 


DDDDDDDDDDDD: 


DĖDĖ 


tata laiak Lia aiala 


Chandiengo provincijoje gyveno kartą geras žmogus, vardų Cu Irenis. 

Visi žmonės turi silpnybių, ir Cu Irenis jų neišvengė: jis net miegot 
negalėjo, vis rūpėjo gubernatorium būti. 

Tada Seule tarnybos buvo duodamos ne už gebėjimus, bet už pini- 
gus. Cu turėjo vieną pažįstamą ministrą, tikrą sukčių, kuriam sutempė 
visą savo turtą. 

Ministras vis žadėjo jam vietą, sakydamas: 

— (Gubernatorius — aukšta vieta, reikia dar pinigų. 

Cu leidosi namo ir šį kartą, viską išpardavęs, sukalė dar tris šimtus 
lanų ir vėl nuėjo į Seulą. 

Kelyje užsuko į užeigos namus ir susipažino su dviem pakeleiviais: 
vyru ir žmona. Žmonai netrukus reikėjo gimdyti, ir tikrai tą naktį pa- 
gimdė dukterį. Tačiau naujagimės tėvai visai neturėjo pinigų, net už 
tą valgį, kuris duodamas motinai. 

Tada Cu atidavė jiems visus pinigus ir tarė: 


— Aš jau senas, vienų vienas — kam man ta gubernatoriaus vieta. 
Jūs dar jauni, prieš akis visas gyvenimas. Gal mano pinigai suteiks jums 
laimės. 

Vyras ir žmona padėkojo, ir Cu sugrįžo namo. 

Praslinko septyniolika metų, Cu jau buvo net aštuonios dešimtys, se- 
niai jis elgetavo, bet nenusiminė ir prieš mirtį sumanė dar kartą pasi- 
žvalgyti po Seulą. 

— Ar ne vis tiek, kur išmaldos prašyti — juokdamasis sakė jis kai- 
mynams, 

Kaimynai klausėsi ir lingavo galvas: žmogus sukišo visą savo turtą, 
kurio kitam dviem amžiams būtų užtekę, ir nieko nepadarė. 

Kai Cu, atėjęs į Seulą, prašė išmaldos, jį pamatė karaliaus uošvio — 
Pounginio — pranašautojas ir tarė: 

— Šis žmogus šiandien gaus visas dvylika pareigybių ir dar daugiau. 

Paskui nuėjo pas Pounginį. Šis paklausė, kas jo šiandien laukia, ir 
pranašautojas, pasižiūrėjęs jam į veidą, tarė: 

— Didelis džiaugsmas. 

Bet Pounginis buvo prastai nusiteikęs ir atkirto: 

— Visas pareigybes jau turiu, esu karaliaus uošvis, kokio džiaugsmo 
dar galiu tikėtis? Negi karalium tapsiu. Kas naujo? 

— Šiandien, — tarė pranašautojas,— buvau sutikęs seną elgetą, jo vei- 
das man bylojo, kad jis gaus visas dvylika pareigybių ir dar daugiau. 

— Tu iš manęs juokiesi? 

— Argi aš drįsčiau? 

— Gerai, bet jeigu tasai elgeta ir rytoj liks toks pat nuskurėlis, pa- 
lydėsi galvą. Eik ir atvesk jį čionai. 

„Prasitariau savo nelaimei“, — pagalvojo pranašautojas ir išėjo elge- 
tos ieškoti. 

Kai atvedė seną elgetą, visi išėjo pasižiūrėti, kartu ir karaliaus 
uošvio žmona. 

— Mano pranašautojas sakė, kad tų šiandien gausi visas dvylika pa- 
Ieigybių ir dar daugiau. Kaip šitai gali atsitikti? 

— Nežinau, kas bus, tik žinau, kas buvo, — atsakė elgeta — o buvo 
tas, kad šiandien aš dar nieko burnoj neturėjau. 

— Duokite jam valgyti — pasakė karaliaus uošvis ir išėjo. 

— Kažkada aš kažkur esu girdėjusi šį balsą, linksmą ir pašaipų— 
tarė karaliaus uošvio žmona. 

— Seneli, mes tave pavalgydinsim, bet tu mums papasakok apie sa- 
vo gerus darbus. 

— Geriems mano darbams išpasakoti neprireiks daug laiko, ir visi 
jie neverti vieno čiumizos dubens. Tik vieną gerą darbą padariau, kai 
kadaise padėjau dviem vargšams žmonėms. 

— Tiems vargšams žmonėms, — paklausė žmona, — gimė duktė, ir 
jie neturėjo net kuo užsimokėti už gimdyvės valgį? 

— Tikrai taip buvo. 

— Tie žmonės buvome mes,— tada pasakė karaliaus uošvio žmona, — 
o mūsų duktė dabar karalienė. Nuo to laiko aš visada meldžiau dangų, 
kad mes susitiktume ir kad aš galėčiau atsidėkoti tam, kuris mums pagel- 
bėjo sunkią valandą. 

Ir karaliaus uošvio žmona parpuolė ant žemės priešais Seną elgetą. 

Paskui pašaukė karaliaus uošvį. Sužinojęs, kas prieš jį Stovi, ir šis 
žemai nusilenkė senam elgetai. 

Motina priėjo prie dukters ir tarė: 

— Ar nori pamatyti savo antrąjį tėvą, apie kurį tau tiek kartų esu 
kalbėjusi: jis pas mus. 

Duktė viską papasakojo savo vyrui karaliui, ir karalius atėjo pasi- 
žiūrėti seno elgetos. 

— Vieną tėvą mes jau turime, tai senuką vadinsime dėde, — šis titu- 
las, kaip žinia, geresnis už visas dvylika valstybės pareigybių. | 

O karaliaus uošvio pranašautojas pelnė tokią šlovę, kad netrukus pa- 
sidarė lygus net pačiam karaliui. 

NIANAS IR TORI SI 


SNS 7 3 NS62 Sao Sa NSS AS 


N ianas ir Tori Si numirė, kai jiems buvo tik šešiolika metų 
Po mirties abiejų sielos nuskrido pas pragaro viršininką Tibuaną 


Laukdami, kol aieis jų eilė, jaunikaitis ir mergelė susipažino ir įS1- 


šneko. 
O kai atėjo jų eilė, pasirodė, kad jaunikaičio Niano siela pašauxta 


per klaidą: reikėjo pašaukti Nianą iš I Čžou, o buvo pašauktas Nianas 


laidą: 
iš Ui Veno. 
— Na, gali sau eit,— tarė jaunikaičiui Tibuanas 
— Man vienam bus liūdna, — prašė jaunikaitis,— ar negalėčiau že- 


mėn grįžti su šita mergele? 
— Ne, negalima, ji yra sąraše. 
Bet jaunikaitis labai gailiai prašė ir pagaliau pasakė, kad be jos ir 


pats nenorįs žemėn grįžti. 
— Aš esu neturtingas, — tarė jis,— man Ieikia vesti, o kur gausiu pl- 
nigų, ir kas už manęs tokio vargšo tekės žemėje? Ten turtingi ieško 


turtingų, tiktai čia visi lygūs ir niekam nereikia pinigų 
Jaunikaitis taip karštai prašė, kad suminkštėjo Tibuano širdis 

— Aš negaliu keisti, kas įrašyta likimų knygoje, ir neturiu iš kur 
gauti sitai mergelei naujo EVVEniaS, Bet štai ką galiu tau pasiūlyti: pa- 
i šešiasdešimt aštuonerių metų, 


atiduok iš jų kiek nori šitai mergelei ir veskis žemėn 


Nianas savo likusį gyvenimą padalino lygiai per pusę, — vieną pusę 
sau pasiėmė, kitą atidavė mergelei. 

— Eikite paskui šitą šunelį — tarė jiems tada Tibuanas. 

— Pirmiau mes padarysim vienas kitam Žymę,— pasakė Nianas. 

Ir jie abu vienas kitam ant nugaros įrašė savo vardą. 

Paskui nusekė paskui šunelį, ir kai tas, priėjęs Upę, puolė į vandenį, 
jie šoko iš paskos, ir iš karto jų sielos sugrįžo į kūną. 

Tada abu pasipasakojo, kas jiems buvo nutikę. 

Mergelės tėvas buvo manęs išleisti ją už savo bičiulio, ir dabar, kai 
duktė sugrįžo, dėjosi netikįs, ką ji pasakoja, sakė, kad įrašą ant nugaros 
padariusi jos draugė, ir skubinosi rengti pirma sumanytas vestuvės. 

Vestuvių dieną atėjo Nianas, ir mergelė tarė: 

— Štai mano vyras. 

Nianas nusivilko palaidinę, ir visi ant jo nugaros perskaitė Tori Si 
vardą, bet jos tėvas vis spyriojosi, 

— Nei dangus, nei pragaras negali pakeisti tėvų valios;— sakė jis. 

Tada Nianas pasitarė su Tori Si ir tarė: 

— Kadangi Tori Si nenori mano gyvenimo, jeigu ištekės už kito, 
aš atsiimsiu savąjį atgal. 

Tėvui nebuvo kas daryti ir supykęs tarė: 

— Eik sau, kur nori: tu dabar nebe mano. 

Jis sakė tiesą: Tori Si tikrai nebebuvo jo, jinai priklausė Nianui, ir 
kai jie žinojo, kad jiems ne tiek daug likę gyventi, tai labai vienas kitą 
mylėjo ir niekuomet nesipyko. 

Jie susilaukė trejeto vaikų, kuriems spėjo dar pakankamai uždirbti 
pinigų. 

Mirė jie kartu, tą pačią dieną, tą pačią valandą, tą pačią minutę ir 
akimirką. 

Kai keleivis eina pro jų kapą, apylinkės gyventojai jam pasakoja, kaip 
gyveno ir mylėjo vienas kitą Nianas ir Tori Si. 

O jei kas labai mylisi, žmonės sako: 

— Jie myli vienas kitą kaip Nianas ir Tori Si. 


AALALAKALAAAA AA 

Tai atsitiko labai seniai, kai dar kačių pasaulyje nebuvo. 

Gyveno tada vienas šaulys. Jis net užmigt negalėjo, baisiai jam Iū- 
pėjo pakliūti į Seulą, į šaulių šventę, ir iš paties imperatoriaus gauti pa- 
gyrimo lapą ir „dišandario“ vardą. Nors jis labai gerai šaudė iš lanko, 
bet visuomet taip jaudinosi, kad kartais strėlė nulėkdavo pro šalį. Tada 
išmintingi žmonės jam patarė nueiti pirma pas pranašautoją ir tik paskui 
traukti į Seulą. | 

Šaulys taip ir padarė. Gavęs tūkstantį lanų, pranašautojas tarė: 

— Tegu tau nepereina skersai kelio moteris. Bet jeigu pereis, ją pa- 
bučiuok. 

Norėjo šaulys dar jį paklausti, bet antram klausimui nebeturėjo pi- 
nigų ir, gavęs tą vieną patarimą, patraukė į Seulą. 

"Kai jau bebuvo iki Seulo devyni li, sutiko nepaprasto grožio moterį. 
Ji buvo stipri, grakšti, nuostabiomis žaliomis akimis. 

Jinai perėjo jam skersai kelio, ir medžioklis nusekė paskui ją, kaip 
pranašautojas buvo liepęs, norėdamas pabučiuoti. 

Rodės, kad ji eina taip pat iš lėto, kaip ir jis, bet iki pat vakaro me- 
džioklis negalėjo jos pasivyti, kol pagaliau įėjo į mažą trobelę. 

Šaulys įbėgo iš paskos. 

Trobelėje sėdėjo merginos tėvas ir motina. 

Šaulys pasisveikino su jais ir pasisakė, ko atėjęs. 

— Jeigu pranašautojas sakė, taip ir turi būti. 

Tada įėjo toji mergina, ir šaulys ją pabučiavo. 

— Jau vėlu, permiegock naktį pas Mus, — tarė Senis tėvas. 

— Mielai aš ir suvisai čia pasilikčiau, nes pamilau jūsų dukterį ir 
noriu ją vesti. 

— Ką gi, vesk, — tarė tėvas. 

Atėjo naktis, ir visi sugulė miegoti. 

Atsibudo šaulys ir Mato — guli šalia jo jauna tigrė, atokiau du seni 
tigrai. 

Iš baimės šaulys užsimerkė, o kai vėl atmerkė akis, šalimais gulėjo 
žmona, o toliau jos tėvas ir motina. Saulys LžaWejS: kad jam pasivai- 
deno, ir vėl užmigo. 

Rytą šaulys taisosi į Seulą, o žmona jam sako: 

— Šiandieną, mano vyre, tu labai pasižymėsi. Pataikysi į visus tai- 
kinius, bet čia dar ne viskas; šiandieną tu pelnysi didelę šlovę, garsas 
apie tave eis iš kartos į- kartą, kol žmonės gyvens. Atsimink: kai pa- 
kliūsi į paskutinį taikinį, kelyje ant trijų mulų pasirodys trys raiteliai: 
du ant baltų mulų, su baltais drabužiais ir baltomis vėduoklėmis, o tre- 
čias ant keršo mulo su žalia vėduokle. Kai tik juos pamatysi, tuoj šauk. 

— Šauti? Į žmones? 

Žmona palingavo galvą: 

— Ten ne žmonės, ten žvėrys, — jeigu tu jų Nenudėsi, jie visus suės. 
Kai juos nugaluosi, perpjauk krūtinę tam, kuris jojo ant keršo mulo. 
Krūtinėje rasi du žvėrelius: niekuomet su jais nesiskirk,— tegu jie bus 
tau kaip vaikai. 

— Jeigu man, tai ir tau. 

— Žinoma, ir man. Lik sveikas, mylimasis vyre. .. 

— Bet kodėl tu taip liūdnai šu manimi atsisveikini, aš netrukus Su- 
grįšiu. 

— Aš liūdžiu, nes be tavęs trumpa valandėlė man kaip amžinybė. 

Kaip žmona sakė, taip ir buvo. 

Šaulys pataikė į visus taikinius, o kai paleido sirėlę į paskutinį, ke- 
lyje pasirodė ant mulų trys raiteliai. Du ant baltų, o trečias ant keišo. 
Šaulys tris kartus tempė lanką ir tris kartus leido strėlę. Visos jos patai- 
kė kiekvienam keleiviui į širdį. 

— Ką jis caro Jis šaudo į žmones? 


«-v-o— 


kartu su visais ton vieton, Išūr parkrito keleiviai. 

Visi baisiai persigando, vietoj keleivių pamatę tris tigrus: dų senus, 
didžiulius — patiną ir patelę — ir jauną tigrę. 

— Kokia laimė, kad jis juos nudėjo, antraip visiems mums būtų bu- 
vęs galas. 

"Kol jie taip kalbėjo, šaulys greitai perpjovė jaunai tigrei krūtinę ir, 
išėmęs du mažus gražius žvėriukus, paslėpė sau užantyje. 

Tą dieną medžioklis gavo ir „dišandario“ vardą, ir gubernatoriaus 
vietą. 

Tačiau veltui jis ieškojo žmonos, — niekuomet nerado nei jos, nei 
tėvų, nei trobelės, netgi tos vietos, kur stovėjo trobelė. 

Praėjo metai, žvėriukai paūgėjo, ir staiga Korėją ištiko nelaimė — kilo 
karas. 

Tada imperatorius šaulį gubernatorių paskyrė vyriausiuoju kariuome- 
nės vadu. 

— Aš juk apie karo dalykus nenumanau. 

— Bet turi laimę, — eik ir nugalėk, jei ne — galvą palydėsi. 

— Nenusimink, tėve,— tarė žvėreliai — tu nugalėsi. 

Ant Amnokos upės krantų susitiko abi kariuomenės — ir priešinin- 
ko, ir Korėjos. | 

Naktį prieš kautynes žvėreliai išbėgo į laukus ir miškus ir sušaukė 
visas žiurkes ir peles: 

— Bėkite anon pusėn į priešininkų kariuomenę, sugraužkite visus jų 
lankus ir temples, suėskite jų maistą ir apavą. 

Ko verta kariuomenė be ginklų, be maisto ir be apavo, tai tik pavaI- 
gėlių minia, ir šaulys gubernatorius rytojaus dieną visus juos paėmė 
į nelaisvę. 

Taip ir baigėsi karas. O gubernatorius pasidarė ministras. 

O žvėriukai turėjo daug palikuonių. Dabar jų visur galima sutikti. — 
juos vadina katėmis, 

Nors dabartinės katės ir nekalba, bet Žmonės, prisimindami, kaip jos 
atsirado, iki šiol jas laiko šventais gyvuliais, gerbia ir godoja, kad ka- 
daise nuo priešų išgelbėjo. 

DIRBT KAIP JAUČIUI 


(Gyveno kartą vienas rašytojas, vardų Kimas. Jo buvo du sūnūs: vy- 
resnysis ir jaunėlis. 

Jaunėlis jau labai daug buvo išmokęs rašto, o vyresnysis, Kim Chakis, 
kuriam sukako šešiolika metų, nepažinojo net pirmųjų dviejų abėcėlės 
ženklų: „cha-nir“, „ten“, „taa“, „di“, kas reiškia — dangus ir žemė. Dan- 
gus korėjietiškai — „chanir“, o kiniškai — „ten“, žemė korėjietiškai — 
„taa“, o kiniškai „di“. 

Todėl tėvas be paliovos jį mušė ir sakė, jog verčiau užmušiąs, negu 
susilauksiąs tokios gėdos, kad rašytojo sūnus liksiąs neraštingas. 

— Ką aš kaltas, — teisinosi vyresnysis sūnus, — dieną naktį sėdžiu prie 
abėcėlės, bet nieko neišeina, o jaunėlis brolis kiauras dienas žaidžia, ir 
viskas jam gerai sekasi: čia jau dangaus taip duota. 

— Ne dangaus duota, čia vis per tavo Kvailumą,— sakė tėvas ir va- 
nojo jam šonus. 

Pagaliau kartą tėvas tarė: 

— Pagynė man rankas tave lupant, ir lazdų neužteks, nors ir visą 
savo mišką išpjaučiau. Tavęs užmušti irgi negaliu. Bet išvaryt, kad ding- 
tum iš akių, — galiu, taigi drožk sau. Eik, kur tik nori. Jei rašto išmoksi, 
vėl namo priimsiu, o jei ne — nepriimsiu. 

— Leisk man pasilikti — aš esu darbštus ir galėsiu tau dirbti. 

— Nenoriu. 

— Kurgi aš eisiu? 

— Eik, kur noli. 

Vargais negalais vyresnysis sūnus priprašė, kad bent jo Žmonai tėvas 
leistų namie pasilikti, kol jis mėgins rasti savo laimę. 

— Gerai, — tarė tėvas, — tegu gyvena galiniame kambaryje, bet irgi 
tegu į akis nesirodo. 

O žmonai Kim Chakis tarė: 

— Lauk manęs dešimt metų. Jei po dešimties metų nepareisiu, žinok, 
kad nebėra gyvo. 

Paskui užėjo pas draugą ir paprašė priimti bei maitinti žmoną, kol 
jis sugrįš, jei tėvas ją išvytų. 

Draugas pažadėjo, ir Kim Chakis iškeliavo, kur akys veda. 

Ėjo Chakis, ėjo ir priėjo vieną miestą, kur pasiklausęs prie lango, 
išgirdo mokinius balsu kartojančius abėcėlę. 

Chakis užsuko į mokyklą ir papasakojo mokytojui, kas jam nutiko. 

— Labai būtų gaila, kad tokio garsaus rašytojo sūnus liktų neraštin- 
gas, — tarė mokytojas.— Gerai, aš priimsiu tave dešimčiai metų ir pa- 
darysiu viską, ką galiu. Bet nepyk, jei į tavo nugarą sulaužysiu ne vieną 
lazdų nešulį. 

Chakis mielai sutiko ir ėmė mokytis. 

Tuo tarpu Chakio žmona gyveno pas uošvį galiniame kambaryje, vi- 
rėsi sau čiumizos ir dieną naktį meldė dangų padėti jos vyrui. 

Kai iki dešimties metų beliko vos trylika dienų, pasirodė jai sapne 
baltas senelis ir tarė: 

— Dangus išklausė tavo maldą, už darbštumą ir uolumą tavo vyras 
gaus, ko prašai, nes esi dorybinga žmona. 

O Chakiui tą naktį štai kas atsitiko. 

— Praėjo devyneri metai, vienuolika mėnesių ir šešiolika dienų (Ko- 
Tėjoje mėnulio mėnuo turi dvidešimt devynias dienas), — sakė Chakiui 
mokytojas, — o tu ir iki šiol neišmokai nė pirmųjų dviejų žodžių. Štai 
stovi šalia tavęs garde veršelis— jam dveji metai, bet jis klausydama- 
sis, kaip tu vis kartoji „„cha-nir“, „ten“ ir „taa“, „di“, tikrai įsidėmėjo 
Šiuos žodžius. 

Pasišaukęs veršelį, mokytojas šūktelėjo: 

— Cha-nir, ten! 

Ir veršelis pakėlė galvą. 

— Taa, di! 

Ir veršelis nuleido galvą. 

— Matai? Jei veršelis už tave gudresnis, ką aš galiu su tavimi da- 
Iyti?! 

Išvanojęs Chakiui šonus paskutinį kartą, mokytojas liepė rytą nė- 
šintis iš akių. Ir pirmą kartą po dešimties metų mokytojas tą naktį nu- 
ėjo miegoti su šeima, nes visą tą laiką miegojo kartu sų mokiniu —iI 
naktimis šis turėdavo dirbti. 

Apkultas Chakis ilgai ir graudžiai verkė, kol pagaliau užmigo. 

Kai užmigo, sapne pasirodė baltas senelis ir tarė: 

— Ar tu esi Kim Chakis? 

— Aš, — atsakė Chakis. 

— Tu turėsi tai, ko taip atkakliai siekei. Išsižiok. 

— Praryk! 

Chakis prarijo ir pabudo. 

Iš įpratimo jis čiupo knygą — ir stebuklai! Ne tiktai ėmė ją skaityti, 
bet žinojo viską, kas buvo šioje knygoje ir visose šios mokyklos kny- 
gose. 

Jis paėmė į rankas teptuką — ir dar labiau nustebo. Ėmė rašyti ženk- 
lus, kurių niekas kitas Korėjoje nebūtų mokėjęs parašyti. Rašė sakinius, 
kurių prasmė buvo gili kaip okeanas ir spinduliavo išmintimi kaip 
brangakmeniai. 5 

— Mokytojau, mokytojau!-— sušuko jis. 

Kai mokytojas atbėgo, laimingas Chakis tarė: 

— Dabar egzaminuok mane. 

Mokytojas ėmė egzaminuoti, bet Chakis žinojo daug daugiau nei mo- 
kytojas. 

Tada mokytojas puolė mokiniui ant kaklo ir pasveikino su tokia 
sėkme. 

O kuklusis Chakis nieko nenuslėpė ir papasakojo mokytojui, iš kur 
įgavęs tokių Žinių. 

Paskui Chakis leidosi namo ir parėjo kaip tik tą dieną, kai baigėsi 
tie dešimt metų. | 

Pirmiausia jis užsuko pas žmoną. Po džiaugsmingo susitikimo pa- 
klausė: 

— Kaip su tavimi elgėsi tėvas? 

— Tiktai kartą jį mačiau, bet jis, mane išvydęs, suriko, kad dingčiau 
iš akių. Aš nuėjau ir daugiau jo nebemačiau. 

— Tai aš pas jį neisiu. 

lenk tėvui. 


— Reikia eiti, nes tėvas ir motina atstoja mums žemėje dangų. Ar iš 
dangaus krenta lietus ar sniegas, ar šviečia saulė, viską turime nemuI- 


mėdami sutikti, antraip mūsų lauktų amžina pražūtis. Todėl eik ir nusi- 


Chakis taip ir padarė, bet tėvas suriko: 
jei drįsai namo pareiti. 


taip parašyti, 


— Pirmiau įrodyk, kad esi mokytas, tik tada galėsi man nusilenkti, 
Tada Chakis grįžo pas savo žmoną ir paprašė nupirkti šilko, 


Ant šitos medžiagos jis parašė keletą puikių ir labai reikšmingų po- 
timas. 


sakių, kurie būtų suteikę jo tėvui didelę šlovę, jeigu jis būtų galėjęs 
Tik tada tėvas leido vyresniajam sūnui prieiti ir jį apkabinti. 
Tačiau po to Chakis su žmona išėjo iš tėvo namų. 


— Tėvas mylėjo ne mane,— tarė jis žmonai, — tik mano žinias. Ir jei- 
ministru. 


gu aš stebuklingai nebūčiau jų įgijęs, amžinai būčiau likęs jam sve- 


Chakis išlaikė Seule egzaminus, gavo tarnybą, dangaus apdovanotas 
dideliais gabumais, labai darbštus ir kantrus, jis galėjo iškęsti visas 


aikštingos vyresnybės jam daromas skriaudas ir galų gale pats tapo 
sūnui. 


Tada jis davė gerą vietą savo mokytojui ir savo draugui, o tėvui jo- 


kios vietos nedavė, nors visada. pagarbiai su juo elgėsi, kaip ir dera 


O iš jaunėlio brolio nieko doro neišėjo. Įpratęs labai lengvai, be jokio 
triūso viską gauti, jisai gyvenime nieko gero nepasiekė, nes žmogui 
vien gabumų neužtenka, dar reikia dirbt kaip jaučiui. 

Ganiai, labai seniai Chuan Chade, Chadžo apylinkėje, Kontono kai- 
me gyveno labai neturtingas žmogus, vardu Pekas. 

Susilaukė Pekas penkiasdešimt metų ir vis negalėjo vesti — pinigų 
neturėjo. 

Gyveno tada ir vienas turtingas Žmogus, kuris pagelbėdavo varguo- 
liams žmoną gauti, 

Nuėjo ir Pekas pas jį. Turtuolis ir jam surado Žmoną ir davė pinigų 
jai išpirkti. | 

Pekas vedė, po metų žmona jam pagimdė dukterį Chan Ne Si ir pati 
mirė. 
Praslinko vienuolika metų, ir Peką ištiko paralyžius, jis nebegalėjo 
dirbti, ir jie visai nebeturėjo ko valgyti. 

Tais laikais dar buvo aukojami žmonės pabaisoms. Kontone kas me- 
tai reikėjo aukoti šimtakojui pabaisai vieną mergelę. 

Chan Ne pasisiūlė būti auka už dešimt tūkstančių kešų, kurias pra- 
šė po jos mirties atiduoti tėvui. 

Aukojama būdavo šitaip: po iškilmingų apeigų mergelę guldydavo 
maldos namuose ant stalo ir visi išeidavo. Kai po kiek laiko sugrįž- 
davo, mergelės jau nebūdavo, o iš maldos namų šliauždavo pabaisa. Po 
tokios aukos visi susilaukdavo didelės laimės. 

Chan Ne labai mylėjo vieną rupūžę. Toji rupūžė visada iššliauždavo 
iš savo olos kaip tik tuo metu, kai Chan Ne valgydavo, ir Chan Ne ne- 
pagailėdavo jai paskutinio kąsnelio, nors ir pati likdavo alkana. 

Kai Chan Ne buvo nuvesta į aukojimo vietą, iš paskos nušliaužė ir 
rupūžė. 

Chan Ne paguldė ant stalo ir visi išėjo, o pabaisa įropojo į namus. 

Įropojo pabaisa ir ėmė leisti raudonus spindulius, ir Chan Ne neteko 
žado. 

Bet rupūžė irgi ėmė leisti spindulius, ir jos spinduliai buvo stipresni 
negu pabaisos. 

Kai po kiek laiko vėl visi suėjo į maldos namus, rado ten nebegyvą 
pabaisą, gerąją rupūžeę ir sveikutėlę Chan Ne. 

Šiai dienai prisiminti žmonės pastatė rupūžės garbei maldos namus. 
Rupūžė nereikalavo žmonių aukų. 

Jinai gyvena savo namelyje, ir kiekvienas teisingas Žmogus, atėjęs 
pasimelsti į namelį, mato tą rupūžę. 

Blogas Žmogus tos rupūžės matyti negali. 

O kad dorų žmonių vis dėlto dar esama, tai Mato ne vienas tą rupu- 
že ir mūsų dienomis. 


RŪPESČIŲ NETURINTIS 


G yveno kartą žmogus, vardu Ni Men Sanas. 

Turėjo jis dvylika sūnų ir vieną dukterį. 

Pas kiekvieną sūnų svečiuodavosi po mėnesį, o keliamaisiais me- 
tais, kai būna trylika mėnulio mėnesių, tryliktąjį mėnesį svečiuodavosi 
pas dukterį. | 

Ir jokių kitų darbų Ni Men Sanas neturėjo. 

Visi jam pavydėjo ir tiek kalbėjo apie nerūpestingą jo gyvenimą, 
kad girdas pasiekė net imperatorių. 

Parūpo imperatoriui pasižiūrėti, kas ten per žmogus, kuris neturi 
jokių darbų nei rūpesčių, ir liepė atvesti Ni Men Saną. 

— Ar teisybė, kad tu nieko neveiki, tik svečiuojiesi pas savo vai- 
kus? 

— Teisybė, dangus man pasiuntė tiek sūnų, kiek metuose yra mė- 
nesių, o keliamųjų metų tryliktajam vieną dukterį, todėl ir gyvenu kas 
mėnesį vis pas kitą. 

— Neblogai susitvarkei savo gyvenimą. Už tai padovanosiu tau ši- 
tą karoliuką, bet su sąlyga, kad jo nepamestum ir, kai aš paklausiu, vi- 
sada jį turėtum, kitaip tau bus prastai. 

Imperatorius leido Ni Men Sanui eiti namo, o sargybiniui liepė ne- 
mačiom pavogti iš jo tą karoliuką ir išmesti. 

Persirengęs kitais drabužiais, sargybinis nusekė paskui Ni Men Sa- 
ną, ant kelto nemačiom ištraukė jam iš krepšio karoliuką ir išmetė 
į upę. . 

Persikėles per upę, Ni Men Sanas pasiprašė nakvynės vienoje fanzo- 
je ir tuoj įkišo krepšin ranką pasižiūrėti, ar tebėra karoliukas. 

Teisybę sakant, nuo tos valandos, kai imperatorius padovanojo jam 
karoliuką, ramus, nerūpestingas Ni Men Sano gyvenimas baigėsi. Dabar 
jis be paliovos galvojo apie karoliuką. 

O kai krepšelyje jo neberado, tai ir pats patyrė, kas yra sielvartas 
ir rūpesčiai. 

Kiaurą naktį jis nemiegojo, suko galvą, kaip čia radus dingusį karo- 
liuką, ir paryčiui labai išalko. 

Tuo tarpu išgirdo žvejį rėkaujant ir pasišaukęs nusipirko iš jo žuvį. 
Ir koks buvo jo džiaugsmas, kai, darinėdamas žuvį, viduriuose rado savo 
karolHiuką. | 

O imperatorius liepė vėl pašaukti Ni Men Saną. 

Kai sargybinis ji atvedė, imperatorius rūsčiai tarė: 

— Kur tas karoliukas, kurį tau padovanojau? 

Ni Men Sanas išėmė karoliuką ir parodė imperatoriui. 

— Kaip tu jį vėl atradai? Aš tikrai žinau, kad buvai jį pametęs. 

Tada Ni Men Sanas papasakojo, kaip radęs karoliuką. 

— Na, tau ir dievas, ir jūrų valdovas padeda,— tarė imperatorius, — 
išties turi teisę niekuo nesirūpinti, ir tegu nuo šiol tavo vardas bus 
Ni Muėjus, o tai reiškia „rūpesčių neturintis“. 

Ni Muėjui imperatorius paskyrė Buju Onio pareigas, o tai reiškia 
„nieko nereikia daryti“, ir gyveno jis taip, kol numirė ir buvo labai 
iškilniai palaidotas. 


KIMAS 

K itasyk gyveno Žmogus, vardu Kimas Chašenis. 

Savoj šaly jam nelabai sekėsi, ir panoro jis už jūrų laimės ieškoti. 

Kimas paliko pačią, iškeliavo ir dešimt metų svetur bastėsi. 

Už jūrų jis į didelius pinigus įsigyveno ir nutarė namo grįžti. 

Susitaisęs į kelionę, dar užėjo pas pranašautoją sužinoti, kas jo lau- 
kia kelyje. 

— Jei man duosi aštuonis tūkstančius lanų, pasakysiu, kas laukia 
kelyje, — tarė pranašautojas. 

Aštuoni tūkstančiai lanų — nemažas pinigas, bet Kimas nepagailėjo 
ir atidavė pranašautojui. 

— Įsidėmėk keturis daiktus, — tarė pranašautojas,— venk tiesaus ke- 
lio, neik naktį kalnų taku, nesiplauk alyvuotos galvos, saugokis Kan- 
tišio. 

Tada leidosi pirklys namo savo laivu. 

Vienoje vietoje jo draugai užsispyrė plaukti tiesiai per jūrą, jiems 
atsipyko sukinėtis palei krantą. Tik keletas su Kimu neplaukė tiesiai, ir 
tik jie vieni išsigelbėjo, nes kilo audra ir visi išplaukę toli į jūrą nu- 
skendo. 

Kai likusieji gyvi laimingai pasiekė gimtąją šalį, visi kartu patraukė 
vienu keliu. 

Jau buvo vakaras, kai jie priėjo kalnų perėją. 

— Aš toliau neisiu, — tarė Kimas. 

O draugai jam sako: 

— Jeigu taip iš lėto sliūkinsi, niekada namo nepareisi; kad nori, lik, 
mes toliau trauksim. 

Ir jie nuėjo, o Kimas pasiliko. 

Naktį juos visus nugalavo plėšikai, o Kimas laimingai pasiekė savo 
trobelę. 

Buvo jau vakaras, ir Kimas įėjęs užkliuvo už statinės aliejaus, pargriu- 
vo, ir alyva išsiliejo jam ant galvos. 

Norėjo jau plauti plaukus, bet prisiminė pranašautojo žodžius ir ne- 
siplovė. 

Kol jis po pasaulį bastėsi, žmona, manydama, kad jo nebėra gyvo, iš- 
ėjo už kito vyro. 

Išvydusi pirmąjį vyrą, jinai visai nesidžiaugė, bet to neparodė ir pIil- 
ėmė jį pagal paprotį. 

O tuo tarpu paprašė antrąjį vyrą nužudyti pirmąjį, kai tas atsiguls 
miegoti. 

Naktį įėjo antrasis vyras ir čiupinėja, kur pirmojo vyro galva. 

Sumirkę alyva, miegančio vyro plaukai išsidraikė ant pagalvės, 
antrasis vyras pamanė, kad čia moters galva, ir vietoj vyro nužudė 
žmoną. 

Rytojaus dieną, kai žmogžudystė iškilo aikštėn, visi apkaltino pir- 
mąjį vyrą nužudžius neištikimą žmoną. 

Jį surišo ir nuvedė pas teisėją. 

Teisėjas jį nuteisė mirti, ir kai jam padavė teptuką pasirašyti nuo- 
sprendį, ant teptuko nutūpė musė. 

Šitaip atsitikus, nuosprendis nepasirašomas, ir byla iš naujo spren- 
džiama. 

Kimas nusijuokė ir, rodydamas į musę, tarė: 

— Musė. 

— Taip, musė, — sutiko teisėjas, ir teisiamąjį nuvedė atgal į kalėjimą. 

Praslinko metai. Pasišaukė teisėjas Kimą ir sako: 

— Papasakok viską, kaip buvo. 

Tada Kimas viską smulkiai papasakojo, nenuslėpęs, ką jam prana- 
šautojas patarė. 

— Bet ką reiškia paskutinis patarimas: kantišis?— paklausė teisėjas. 

— Nežinau — tarė Kimas. 

Vakare teisėjas suka galvą, ką jam daryti su Kimu ir ką reiškia 
„Kantišis“. 

Pamačiusi vyrą tokį susimąsčiusį, žmona klausia, apie ką jis galvoja. 

Kai šis papasakojo, žmona patarė paklausti kaltinamąjį, ar jis nepa- 
žįstąs žmogaus tokia pavarde. 

Į teisėjo klausimą Kimas atsakė: 

— Pažįstu, mano kaimynas ir, pasirodo, jis yra antrasis mano velio- 
nės žmonos vyras. 

Tada teisėjas viską suprato. Jis pasiuntė žmones atvesti tą Kantišį II 
tol kankino, kol tas viską prisipažino. 

Tada jį pakorė, o Kimą paleido. 

Šitaip Kimas, nors ir už didelius pinigus, išsigelbėjo. 

TĖVO TEISĖ 


V ienas tėvas turėjo tris sūnus. 

Kartą jis klausia sūnus: 

— Ar jūs gerbiate mane už tai, kad išvydote pasaulį? 

Vyresnysis sūnus atsakė: 

— Gerbiu. 

Ir vidurinysis atsakė: 

— Gerbiu. 

O jaunėlis tarė: 

— Už tai dar nėra ko gerbti. 

Tėvas ir broliai labai supyko ant jo ir iš namų išvarė. 

Eina sau jaunėlis sūnus ir pagaliau priėjo kalnų taką. 

— Neik už šitų kalnų, nes anapus jų vienoje troboje dešimt žmonių 
nuo choleros mirė, tik jaunėlė duktė gyva liko. 

— O kiek jai metų? 

— Šešiolika. 

— Tai, ko gero, aš eisiu. 

Ir nuėjo. 

Prieina, o mergelė jam sako: 

— Argi tu nežinai, kad šituose namuose visa mano šeima nuo chole- 
ros išmirė? 

— Žinau, bet man pasakė, kad tu viena, tai ir atėjau pas tave. 

Jinai pasiliko jį pas save ir pamilusi po kurio laiko sutiko būti jo 
Žmona. 

Jos tėvas buvo turtingas, ir ji žinojo, kur tėvas buvo pinigus pa- 
slėpęs; kartą ji pasiuntė vyrą tų pinigų parnešti, ir pasidarė jie iš visų 
turtingiausi. 

Girdas apie jų turtus pasiekė brolius ir tėvą. 

— Ne,—tarė jie — mes per Mažai jį nubaudėme, išvarydami iš namų, 
reikia nugaluoti, o pinigus pasiimti. 

Ir sugalvojo jie nedorą darbą. 

Du broliai nusiunčia jaunėliui laišką su žinia, kad mirė jų tėvas ir 
kad jis atvažiuotų į šermenis. 

Jaunėlis nieko nelaukęs išvažiavo. 

Žmona išlydėdama jį pamokė, kad sulios negertų brolių namuose ir 
vaišėms patiektų gardėsių neliestų, o valgytų tik tą prastą maistą, kokį 
valgys broliai. 

Atėjo jaunėlis brolis pas vyresniuosius ir mato, kad tėvas gyvas. 

O broliai juokiasi: 

— Mes tyčia tave apgavome, šiaip jau nesitikėjome, kad mus ap- 
lankysi. 

Tada pasodino jį už stalo ir puolė vaišinti sulia ir skaniais pietumis. 

Bet kai jis įpylė sulios ir pasiūlė tėvui ir broliams, tie atsisakė. 

Tada jis tarė: 

— Nedera ir man valgyti ir gerti atskirai nuo brolių. 

Ir išliejo ant grindų sulią, o pietų skanėstus numetė šunims; tie suri- 
jo juos ir iškart padvėsė. 

Paskui, pavalgęs su tėvu ir broliais, tą pačią dieną grįžo namo. 

Tuo tarpu plėšikai, sužinoję, kad jaunėlis brolis nuėjo pas saviškius, 
nuskubėjo tenai, norėdami jį pagrobti ir gauti už jį didelę išpirką. 

Jie užpuolė naktį jo tėvo namus. Sarginių šunų nebuvo, niekas ne- 
perspėjo, tai ir sučiupo tėvą, du vyresniuosius brolius, o jaunėlio ne- 
rado. 


Manydami, kad šie jį paslėpė, plėšikai tėvą ir vyresniuosius brolius 
visaip kankino, o paskui ir visai nugalavo. 
O jaunėlis brolis ir po šiai dienai gyvena. 


NEDORAS DRAUGAS 

Ceccccccccc- 


| Pjando provincijos turtingų tėvų sūnus, jaunas Paksen Dargi, iš- 
keliavo į Seulą, norėdamas ten nusipirkti, bajoriškam savo luomui tin- 
kamą tarnybą. 

Bet Seule linksmai ir tuščiai leido laiką, iššvaistė visus tėvo duotus 
pinigus. 

Nebeturėdamas kuo užsimokėti, turėjo išeiti iš viešbučio, ir draugai 
nebenorėjo daugiau jo pažinti. 

Jis bastėsi gatvėmis ir jau manė, kad reikės mirti badu, bet staiga, 
eidamas pro vieną fanzą, išgirdo garsiai skaitant. Sustojęs ėmė klausy- 
tis. Jam labai patiko ir skaitymas, ir knyga. Įėjęs į vidų, tarė šeimi- 
ninkui: 

— Jūs gražiai skaitote, jeigu leisite, aš atsisėsiu ir pasiklausysiu. 

— Sėskitės ir klausykitės. 

Kai šeimininkas pavargo, Paksenas pasisiūlė pats paskaityti. Pasirodė, 
kad Paksenas irgi gražiai skaito ir jo balsas malonus. 

Šeimininkas labai nudžiugo, nes mėgo pasiklausyti ką skaitant, ir 
pasiūlė Paksenui pas jį pasisvečiuoti. 

Paksenas mielai sutiko ir leido dienas skaitydamas ir vaikštinėdamas. 
Netoliese gyveno jauna našlė. Paksenas ją pamatė ir pamilo. 

Ėmė dažnai vaikščioti netoli jos fanzos, kol našlė irgi jį pastebėjo ir 
pamilo. | 

Tada ir ji ėmė vaikščioti tuo pačiu laiku kaip ir Paksenas, pagaliau 
abu susipažino, paskui jis pasisakė ją mylįs ir sužinojo, kad ir jinai jį 
mylinti. Bet jinai nebuvo bajoraitė, ir jis negalėjo jos vesti. 

Tada jie nusprendė to nepaisyti, iškeliauti svetur, kur niekas jų ne- 
pažintų, ir sau gyventi. 

Tėvai, žinoma, jos irgi būtų neišleidę, todėl ji sumanė išeiti slapčia. 

Kartą jinai jam sako: 

— Gauk penkis nešulinius mulus ir atsiųsk pas mane naktį, kai visi 
miegos. Aš sukrausiu visas brangenybes ir liepsiu grįžti pas tave, o tu 
lauk manęs su mMulais rytą prie miesto vartų, kai juos atidzrys. 

Paksenas mulų neturėjo ir ilgai galvojo, iš kur juos gavus. „Galų gale 
sumanė nueiti pas vieną iš buvusių savo draugų, su kuriais anksčiau 
lėbavo. 

Apsakė jam viską ir paprašė mulų. 

Tasai draugas irgi šią našlę mylėjo, bet nieko Paksenui nesakė ir ga- 
vo jam tuos mulus. 

Bet kai rytą Paksenas su mulais ir brangenybėmis laukė prie vartų 
našlės, atėjo draugas ir jam papasakojo, kad našlės namiškiai viską SU- 
žinoję, našlę uždarę, o patys nuėję į policiją pranešti, kad toks ir toks 
Paksenas juos apvogęs ir dabar stovįs su daiktais prie miesto vartų. 

— Dabar tau nėra kas daryti. Bėk su tais daiktais, o kai pavojus 
praeis, aš atvešiu tau tą moterį. 

Taip ir padarė. 

O jo draugas liko prie vartų ir, kai našlė atėjo, tarė jai: 

— Tuščiai čia lauki. Jis tik norėjo pagrobti tavo brangenybes, da- 
bar jau ir pėdos atšalo. .. 

Našlė didžiai nusiminė, — ją taip baisiai apgavo tasai, kuris dievago- 
josi mylįs, jinai neteko brangenybių ir nebegalėjo grįžti namo. 

Tada klastingasis draugas jai tarė: 

— Atkeršyk jam,— pamilk mane, ir mudu taip pat iškeliausim iš čia. 

Ką darys našlė, kitos išeities nebuvo, ir ji tarė: 

— Ką gi, sutinku, bet ten, kur mes nukeliausim, įsirengsim tokį vieš- 
'butį, kad girdas apie vaišingus jo šeimininkus, patogumus ir pigumą 
'pasklistų po visą šalį. 

— Gerai,— tarė Pakseno draugas,— nors tai man ir brangiai atsieis, 
„bet iš meilės tau patenkinsiu tavo keistą užgaidą. 

Taip jie ir. padarė. 

Paksenas veltui laukė našlės; jis bijojo eiti į Seulą, kad jo ten nesu- 

gautų, ir nežinojo, ką daryti. Bet vienas pro šalį keliaujantis žmogus 
jam papasakojo, kad našlė nežinia kur pabėgusi su jo draugu. Tada Pak- 
senas prakeikė visas moteris ir, atidavęs mulus ir našlės brangenybes 
į vienuolyną, nusprendė kitaip Manytis. 
Jis išėjo ieškoti aukso ir ženšenio. Gyveno kaip paskutinis valkata, 
ir dažnai plėšikų kulkos švilpė jam pro ausis. Jis bastėsi atkampiausiose 
vietose, ir kuo nykiau buvo, tuo mažiau jam skaudėjo širdį. Eidamas vis 
toliau ir toliau, jis nusigavo į pačią Čen Bo Šano Pektusano viršūnę, 
prie švento drakonų ežero. 

Susijaudinęs ir išsigandęs savo šventvagiško elgesio, jis jau Nneabe- 
jojo, kad jo laukia mirtis. 

Artėjo naktis. 

Jis sukalbėjo karštą maldą dangui ir tarė nusileidžiančiai saulei: 

— O didingoji saule, tu iš auksinių savo rūmų regi visą pasaulį, o aš 
iš čia ničnieko nematau. Jei pamatysi ją, pasakyk, kad mirštu čia per ją. 

O kai jis užmigo, vėjas glostė jam veidą, ir rodės, kad našlė kaip 
kadaise jį bučiuoja. 

Staiga vidur nakties jis išgirdo balsą, atmerkė akis ir išvydo tai, ko 
niekad daugiau nebepamiršo. 

Jaunas mėnuo švietė beribėje dangaus erdvėje. Bet buvo tamsu, švel- 
nią šviesą skleidžiančio Skorpiono žvaigždės lyg briliantai žėrėjo apie 
mėnulį ir tarsi skverbėsi vis gilyn ir gilyn į tamsaus dangaus mėlynę. 
Vienišas ir niūrus stūksojo baltas Pektusanas, įrėmęs į patį dangų savo 
viršūnę. Iš tos viršūnės kilo balzganas, vos įžiūrimas ūkas, tik staiga at- 
skrido drakonas ir atsistojo tarp mėnulio ir žemės. Drakonas buvo baltas 
it perregimas kaip rūkas, ir pakilo jis vaiskiame danguje iki pat mėnu- 
lio, ir dėl to jį matė visi, kas tik nemiegojo. 

Ir tarė jis: 

— Nebijok manęs, aš žinau, kad tu ne savo valia atėjai. Bet savo 
valia tu tapai neturtingas ir patyrei, kaip sunku korėjiečiui gyventi, kaip 
jį plėšia vyresnybė ir kokius mokesčius iš jo ima. Tu veltui kenti, ir aš 
tave apdovanosiu. Eik ton pusėn, kur leidžiasi saulė, ir, kai praeisi tris 
saules, išvysi ežerą ir tris medžius — ten pradėk kasti. Ir rasi ten tiek 
aukso, kiek panorėsi. 

Tai pasakęs, drakonas ėmė blykšti, nykti ir visai išnyko tamsiame 
danguje. 

Rytą Paksenas atsibudo ir prisiminė savo sapną. Jis padėkojo dan- 
gui, kilniajam drakonui ir patraukė į vakarus. 

Praėjęs tris saules, išvydo ežerą ir tris medžius. 

Tada ėmė kasti ir pamatė tiek aukso, kiek gali žmogui tik prisisap- 
nuoti. 

Jis kasė ir kasė. Kai labai ištrokšdavo, gerdavo iš ežero vandenį, 
o kai panorėdavo valgyti, ieškodavo ženšenio šaknies. Jis būtų kasęs iI 
iki šiol, jei drakonas nebūtų pas jį atlėkęs naktį, kaip pirmą kartą, ket- 
virtą mėnulio dieną, ir pasakęs: 

— Nelaimingasis, ar tu žinai, kiek laiko čia kasi Tu kasi jau pen- 
kiolika metų ir tris mėnulio mėnesius. 

Tada Paksenas pravirko ir tarė: 

— Nebenoriu daugiau kasti. 

Ir prapuolė visas auksas, liko tik tas, kurio jis buvo prisikasęs. 

Bet ir šito aukso buvo tiek daug, kad reikėjo šimto mulų jį pakelti. 
Tada Paksenas pasiėmė jo, kiek panešt galėjo, ir patraukė atgal. Ir kai 
tiltus. O praėjus, už jo vėl telkšojo pelkės, siūravo miškai, stūksojo ne- 
įkopiami kalnai. 

Atėjo jis į vieną Kinijos miestą ir pardavė visą auksą, nes jei būtų 
atėjes į Korėją, tai pagal šalies įstatymus, draudžiančius kasti auksą, 
būtų buvęs nubaustas mirtimi. 

Pinigų už auksą jis gavo tiek daug, kad pasisamdė septyniasdešimt 
jaučių pinigams vežti. 

O pats važiavo dviračių palankinu ir mąstė, kaip prabėgo visas jo 
gyvenimas, nes dabar jau buvo senas suvargęs Žmogus. 

Galop atkeliavo į tą miestą, kur našlė su jo draugu turėjo viešbutį. 

Našlė žinojo, ką darė. Girdas apie puikų viešbutį pasklido po visą 
šalį, ir ji tvirtai tikėjo, kad kada nors klastingas jos mylimasis paklius 
į žabangus. 

Jinai iš karto suprato, kad tai jis, vos tik jam įvažiavus į kiemą. O 
Paksenas visai jos nepažino. 

Vakare, patiekusi jam vakarienę, ji pasiėmė peilį, paslėpė jį drabužių 
klostėse ir nuėjo pas Pakseną tartum pasikalbėti, o iš tiesų viską su- 
žinoti. 

Ir visai ką kita sužinojo. 

Nė nenumanydamas su kuo kalba, Paksenas viską papasakojo, kas 
nutiko. Tada našlė pravirko, paleido peilį ir pasisakė, kas esanti, papa- 
sakojo, kaip juos abu apgavo jo draugas. 

— Ką gi, — tarė Paksenas,— visų Žmonių gyvenimas praeina, bet mes 
nieko neapgavome, mes mylime vienas kitą ir turime ką prisiminti, Iške- 
liausime toli toli iš čia ir nugyvensime savo dienas kartu. 

Jie taip ir padarė, išėjo tą pačią naktį iš viešbučio, palikę jį nedora- 
jam draugui. 


GattanLLatkkknKaOGLLa LK 


KIODORIS 


V iename kaime gyveno berniukas. Mokytis jis nenorėjo, tėvams vi- 
sai nepadėjo, ir užvis labiausiai jam patiko meluoti. Užtat kaimo žmo- 
nės jį praminė Kiodoriu — išdykėliu, melagiu. 

Vieną dieną išėjo Kiodoris po kalnus pavaikščioti. Žiūri — senukas 
žagarus berenkąs. „Dabar aš jį apgausiu“,— apsidžiaugė Kiodoris. Nutaisė 
išgąstingą veidą ir pribėgo prie senuko. 

— Oi, kokia nelaimė, kokia nelaimė!-— suriko jis.— Oi seneli, ką da- 
rytė Jūsų namas dega!.. 

Ir apsipylė ašaromis. Senukas išbalo, metė žagarus ir pasileido kiek 
įkerta į kaimą. O nevidonas Kiodoris pliaukštelėjo liežuviu iš džiaugsmo 
ir kitu keliu nudūmė į kaimą. 

Atbėgo pirmas prie senuko trobos ir nuo slenksčio riktelėjo senutei: 

— Senuką tigrai kalnuose užpuolė. Bėkit greičiau pagalbon! 

— Ką tu sakai!-— aiktelėjo senutė ir nubėgo į kalnus. 

Senukas bėga į kaimą, o senutė — į kalnus. Štai kas atsitiko. 

Ir ko tik Kiodoris neprigalvodavo! Atsipyko kaimo gyventojams jo 
išdaigos, ir jie daugiau juo nebetikėjo. 

Vieną dieną, kai visas kaimas dirbo laukuos, tinginys Kiodoris dryb- 
sojo senos kuplios pušies paunksnėje ir raukė kaktą, naujas klastas 
pinkliodamas. Staiga girdi — kažkas čeža, žvilgt — ogi pro medžius tigras 
besėlinąs. 

— Tigras! Tigras! Gelbėkit!— suriko Kiodoris. 

— Girdite, Kiodoris šaukiasi pagalbos,— tarė vienas valstietis. 

— Nesirūpink, čia vėl kokia išmonė, daugiau jis mūsų neapgaus! — 
tarė kitas. 

Ir niekas neatbėgo pagalbon, o tigras nusinešė kvaišą Kiodorį. Štai ir 
visa pasaka, 

DU AKMENYS 

U pės pakrantėje kyšojo du akmenys. 

Vienas, žemiau, visada mirko vandenyje, kitas, aukščiau, visada buvo 
virš vandens. 

Žemiau esantis sakė: 

— Kad bent kartą pamatyčiau, kas dedasi žemėje. 

O kuris aukščiau kyšojo, kalbėjo: 

— Kad bent kartą mane užlietų vanduo. 

Ir pasitaikė tokie sausi metai, kad ir apatinis akmuo pamatė žemę. 

Buvo labai sausa, ir viskas išdegė — žmonės neturėjo duonos, gyvu- 
liai alkani bliovė, ir viskas aplink geltonavo kaip saulės spinduliai. 

— Blogai ant žemės gyventi — tarė akmuo, — dar kiek, ir visas su- 
eižėsiu, neteksiu savo gražumo. Argi šitaip anksčiau gyvenau: skaidrus 
vanduo tada prošal tekėjo, linksmas žuvų pulkelis sukosi aplink ir slė- 
pėsi po manimi; kai plaukdavo virš manęs žvejo valtis, tai būdavo sma- 
gu, jei iš viršaus krisdavo čiumizos trupinėliai, — kokia daugybė Žuvy- 
čių tada suplaukdavo pas mane į svečius. 

Ir akmuo buvo labai patenkintas, kai vanduo vėl jį užliejo ir jis at- 
sidūrė savo karalystėje. 

Atėjo kiti metai, ir vanduo pakilo taip aukštai, kad užliejo viršutinį 
akmenį. 

Bet vanduo buvo drumstas ir nešvarus, nors ir spoksojo akmuo kiek 
įmanydamas, vis tiek nieko nematė, tik purvu apsinešė. 

— Fu, kokia bjauratis— tarė akmuo, kai vėl išvydo šviesą, ir jau 
nebenorėjo vėl atsidurti po vandeniu. 

SIM ČEN 

Geniai, labai seniai, kai dar nebuvo atėję japonai, kai dar Budos vie- 
nuoliai su didžiulėmis savo skrybėlėmis buvo šventi svečiai ir galėjo 
išeiti iš vienuolynų, San Naros karalystėje gyveno vargšas aklas senis 
su savo Žmona. 

Jis buvo vardu Sim Poisas, o jo žmona — Kvansitun. 

Jie neturėjo vaikų ir dėl to labai sielvartavo. Bet jiems gimė duktė 
Sim Čen, ir jų džiaugsmui nebuvo galo. 

Tačiau aštuntą dieną Kvansitun mirė, ir aklas Sim Poisas liko vienas 
su maža savo dukra. 

Jis nešiojo ją ant rankų iš vienų namų į kitus, ir visur, kur tik buvo 
motinų su žindomais vaikais, jos pamaitindavo ir Sim Čen. 

Taip nejučia Sim Čen buvo išpenėta, taip nejučia ir užaugo ir buvo 
gražiausia mergelė pasaulyje. 

Visi tai sakė jos tėvui, bet tasai tik tardavo: 

— Esu aklas ir nematau, apie ką jūs visi pasakojate. 

Kartą pro jo fanzą ėjo vienuolis ir, išgirdęs tokius žodžius, paklausė: 

— O ką tu duotum didžiajam Budai, jeigu jis tau grąžintų regėjimą“ 

— Aš jam duočiau tris šimtus maišų ryžių — tarė Sim Poisas. 

— Iš kur tu, vargšas neregys, gausi tiek ryžių?— paklausė vienuolis. 


270 


Sim Poisas atsakė: 

— Ką aš sakau, yra tikra tiesa, nes nė vienas žmogus neišdrįs apgau- 
dinėti Budos. 

— Gerai,— tarė vienuolis, — atgabenk ryžius į vienuolyną, ir tu at- 
gausi regėjimą. 

Vienuolis nuėjo, o Sim Poisas vienas sau galvojo, kaip jis galėjo pa- 
žadėti tiek ryžių ir iš kur dabar jų gauti. 

Bet nieko nestengė sugalvoti. 

Tada jis labai nuliūdo ir net liovėsi valgęs. 

— Kodėl, tėve, nieko nevalgai? — paklausė Sim Čen. 

— Šito aš tau negaliu pasakyti, — atsakė tėvas. 

— Argi aš tavimi nesirūpinu? Argi neatiduočiau už tave net gyvy- 
bės, kad tik tu vėl būtum linksmas? 

Ir Sim Poisas viską jai papasakojo. 

— Neliūdėk, tėve, ir valgyk: čia Buda tau liepė taip pasakyti, jis pats 
viską tau ir duos. | 

Po kiek laiko atėjo pas juos pirkliai. Jie ketino plaukti per jūrą 
į Nan Saną prekių. Čionai užsuko pirkti mergelės, kad galėtų paaukoti 
jūrai, kai ji įšėls ir norės juos paskandinti. 

— Pirkite mane, — pasisiūlė Sim Čen, — už tris šimtus maišų ryžių. 

Pirkliai pagalvojo pagalvojo ir sutiko. 

Trečio mėnesio keturioliktąją dieną pirkliai turėjo išplaukti. 

Liko paskutinė naktis, Sim Čen sėdėjo tėvo galvūgalyje ir tyliai 
verkė. 

Viena ašara nukrito tėvui ant veido, ir jis pabudo. 

— Mano dukra, ko tu verki? 

Sim Čen išsigando: 

— Neklausk manęs, tėve, 

— Ne, aš klausiu. Esu tavo tėvas, ir privalai man viską pasakyti. 

— O tėve, neklausk manęs! į 

— Jei šitaip tu gerbi savo prosenius, ir pati tiek pagarbos tesulauksi. 
Eik šalin nuo manęs! 

Sim Čen dar labiau išsigando ir viską papasakojo tėvui. 

Neregys pravirko: 

— Oi dukra mano, dukra, kam šitaip padarei — aš tau draudžiu. 

Nuėjo jis pas pirklius ir sako: | 

— Neatiduosiu jums dukters, pasiimkit atgal savo ryžius. 

— Ryžius mes jau nusiuntėm į vienuolyną, — atsakė jam pirkliai. 

Tada senis parpuolė ant žemės, rovė sau plaukus ir šaukė: 

— Kodėl iš manęs atima dukterį? Kam man senatvėje akys, jei aš 
vėl jas išverksiu? Ji tokia jauna, o aš senas... 

Bet Sim Čen, švelniai apkabinusi jį, kalbėjo: 

— Nekalbėk taip, tėve: dažnai senas medis visas pražysta, ir visai 
žiedų neturi jaunas... Čia dievų valia, ir aš nebijau mirties. .. 

Sim Čen išėjo su pirkliais, ir ją lydėjo draugės, kurioms jinai kal- 
bėjo: 

— Neverkite manęs, bet jei mane mylite, maitinkite mano tėvą ir 
prižiūrėkite jį, kaip aš prižiūrėjau. Neverkite, juk aš nebijau mirties ir 
džiaugiuosi galėdama atiduoti už savo tėvą gyvybę. 

Visi atėjo, ir visi girdėjo jos žodžius, ir jų giminės vyresnysis, dar 
senesnis už jos tėvą, tarė: 

— Tu kilniaširdė mergaitė, ir reikia, kad kiekvienas darytų tai, ką 
jis gali. Tu nemirsi, ir kartų kartos minės tave su mūsų protėviais, ir 
iš pačių pirmųjų tu būsi pirmoji. 

Pasisukęs į Sim Poisą, jis tarė: 

— O tujos tėvas ir per ją pelnei garbę. 

Taip pasakė šimtametis senis, jų giminės vyresnysis, ir ką jis tar- 
davo, taip ir įvykdavo. 

Ir visi tai girdėjo ir verkė. 

Verkė ir pirkliai ir dar pridėjo pinigų aklajam Sim Poisui pramisti. 

O paskui jie sėdo į laivą ir išsivežė Sim Čen. 

Iš pradžių jie plaukė laimingai, jūra buvo rami, ir dažnai paviršiun 
išplaukdavo undinės. 

Jos linkčiojo Sim Čen galva ir jos gailėjo. 

Sim Čen sėdėjo ir taip pat liūdnai joms linksėjo, galvodama: 

— Greit, labai greit mes pasimatysime. 

O paskui kilo audra, ir saulė pasislėpė auksiniuose savo rūmuose. Lyg 
perkūnas trinkčiojo uždarinėjamos tų rūmų langinės, ir pasidarė tamsu, 
o įšėlusios bangos kilo aukščiau laivo. 

Tada Sim Čen paprašė indo su tyru vandeniu ir ėmė melstis už ke- 
leivius. 

Pasimeldus drąsiai priėjo prie laivo borto ir, užsidengusi akis ran- 
komis, puolė į šėlstančią jūrą. 

— Štai gražiausia iš gražiausiųjų rožių jau nuplėšta nuo šakelės ir 
nunešta nenumaldomos srovės, — tarė vienas pirklys, o kiti tuo tarpu, iš 
siaubo netekę žado, žiūrėjo į niaurią tamsią okeano gelmę. 

Ir šit baisioji audra rimsta, veriasi auksinių saulės rūmų durys, ir jau 
žvilgčioja jinai iš švelnios savo žydrynės tolių pro auksinius, purpuri- 
nius ir oranžinius bokštus į laivą, skrodžiantį skaidrias žalias bangas. 


II 


O Sim Čen nusileido į povandeninę karalystę ir ten išvydo tiek nuo- 
stabių dalykų, kad visai pamiršo žemę. 

Praslinko treji metai. 

Pirkliai su gausiu laimikiu plaukė atgal į tėvynę. 

Plaukia jie jūra ir mato — toje vietoje, kur paaukojo jūrai Sim Čen, 
plūduriuoja visų gražiausia rožė, ,kangsenchva'. 

Paėmė jie tą rožę ir tarė: 

— Čia dailioji Sim Čen pavirtus šita rože. 

Parplaukę į tėvynę, pirkliai sužinojo, kad jaunas jų karalius labai 
sergąs, ir jį išgydyti galįs tik ,kangsenchvos“ žiedas. 

Tada jie nuėjo pas karalių ir pardavė jam už didelius pinigus tą 
žiedą. 

Tada jūrų dievas nuleido Sim Čen per vaivorykštę atgal į žemę, tie- 
siai į karaliaus sodą. 

Miega Sim Čen ir sapnuoja, kad pas ją atėjo motina ir sako: 

— Tu būsi karalienė. 

Atsibudo Sim Čen ir mato: eina prie jos jaunas karalius ir laiko ran- 
kose nuostabųjį „,„kangsenchvos“ žiedą. 

— Kas tu esi? 

— Aš nežinau—lIr Sim Čen sakė teisybę, ji buvo užmiršusi Žemę. 

— Gražesnės už tave, — tarė jai karalius — kaip gyvas nesu matęs, ir 
tu būsi mano žmona. 

O kai iškėlė vestuves, Sim Čen prisiminė, kaip ji kadais gyveno že- 
mėje, prisiminė tėvą. 

Ir viską papasakojo vyrui. 

Jeigu ji būtų iki vestuvių prisiminusi, niekada nebūtų tapusi karalie- 
ne, nes jos tėvai buvo paprasti žmonės. 

Bet dabar vestuvės jau buvo atšoktos, ir karalius pasiuntė tarną par- 
vesti jos tėvą. 

Kai tėvas atėjo, karalienė apsidžiaugė ir paklausė: 

— Ar tu visada regėjai šviesą, seneli? 

— Ne, aš ne visada mačiau šviesą, — atsakė senasis Sim Poisas,— 
mano duktė numirė už mane, ir aš praregėjau. 

Tada pravirko karalienė ir tarė: 

— Aš esu tavo duktė. Argi nepažįsti mano balso? 

Visų džiaugsmui nebuvo galo. Karalius pavadino senį savo uošviu, 
ir gyveno visi trys ilgai ir laimingai. 

Tiktai kartais Sim Čen nuliūsdavo, prisiminusi nelabą paprotį mesti 
jaunas mergeles į jūrą, bet karalius ją ramino, guodė, kad galbūt ir jų 
likimas ne blogesnis kaip jos. 


aAaAaAaMaa a a a aaa a aaa a4a44aaa4aaaa Aa 


KO IR KILI SI 


Kita kartą viename mieste gyveno jaunikaitis, vardu Ko. Jis buvo 
neturtingas ir tarnavo pas savo kaimyną. Bernas buvo darbštus, malonus 
su draugais, todėl visi jį mylėjo. Jis buvo dar nevedęs, ir visi norėjo, kad 
vestų kokią merginą. Sykį miesto gyventojai susirinko pasitarti ir nu- 
sprendė, kad mergina vardu Kili Si, kuri savo grožiu ir gerumu garsėjo 
net už miesto sienų, geriausiai jam pritiks. Merginos tėvas irgi neprieš- 
taravo, ir buvo sutartos Ko ir Kili Si vestuvės. 

Vestuvėms buvo išrinkta toji diena, kuri jiems labiausiai derėjo. Tai 
buvo aštuntoji trečiojo jaunaties diena. 

Kai po vestuvių jaunieji buvo nuvesti į jų kambarį, Kili Si tarė Ko: 

— Tu esi jaunas ir gabus, gali tapti dideliu žmogumi, ir laiko turi 
užtenkamai. Tau tik aštuoniolika metų. Aš tave myliu, bet noriu dar 1a- 
biau mylėti. Ir aš nebūsiu tavo žmona, kol tu neišmoksi skaityti, rašyti 
ir kol neperprasi visų mokslų. 

— Bet tam reikia ne mažiau kaip dešimt metų,— sušuko Ko. 

— Dešimt metų darbuojantis greitai prabėgs, o aš lauksiu tavęs ir 
tvarkysiu namų ūkį. 

— Aš padarysiu, kaip tu nori, bet po metų. O šituos metus noriu pa- 
gyventi su tavimi, nes tu graži ir aš tave myliu. 

— Ne, jei tu dabar nepatenkinsi mano prašymo, tai po metų aš ne- 
bebūsiu tau tokia brangi. Jeigu tikrai mane myli, tai padaryk, ko pra- 
šau dabar. 

— Gerai, — tarė Ko,— aš padarysiu, kaip tu nori, bet tik su viena 54- 
lyga: būk šią naktį mano žmona, o paskui aš išeisiu ir grįšiu pas tave 
po dešimties metų, kai tapsiu toks, kokį tu nori mane matyti. 

— Gerai, tebus, kaip tu nori, bet pirma mes turime pasižadėti, ką tu- 
rime tesėti. 

Ji įsipjovė vidurinijį dešiniosios rankos pirštą ir krauju ant savo 
sijono krašto užrašė priesaikos ženklus. Paskui nudrėskė tą kraštelį, per- 
plėšė pusiau, vieną pusę atidavė jam, o kitą pasiėmė pati ir pasidėjo. 

Kai rytojaus dieną visi pabudo, Ko jau nebebuvo, ir niekas nežinojo, 
kur jis išėjęs. 

Kili Si buvo davusi Ko į kelią kėletą knygų ir truputį pinigų. 

Eina Ko keliu ir galvoja, kaip jam pasidaryti mokytu žmogumi. Ejo 
ėjo ir priėjo tokį kaimą. 

Vienoje fanzoje išgirdo besimokančių vaikų balsus ir suprato, kad 
čia mokykla. Įėjo vidun ir atsisėdo į suolą. 

Mokytojas jį paklausė: 

— Kas tu esi? 

— Mokinys, — atsakė Ko. 

— Kur tavo knygos? 

Ko parodė. 

— Skaityk,— paliepė mokytojas. 

Bet Ko nemokėjo skaityti. 

— Tu ne mokinys, bet apgavikas, nori veltui čiumizą valgyti. Mano 
mokiniai jau daug išmokę, nėra čia kam su tavimi gaišti: eik sau. 

Ir Ko išėjo. 

— Ne, aš niekados nieko nebeišmoksiu,— tarė sau jis, — verčiau eisiu 
į mišką, ir tegu mane tigrai sudrasko. 

Ir jis patraukė į mišką. Ėjo vis gilyn ir gilyn ir nusigavo į tokią tank- 
mę, kad nebežinojo, kur eiti. Nors jis ir norėjo numirti, bet, kai išgirdo 
netoliese triukšmą, pagalvojo, kad čia tigrai, ir greit pasislėpė. 

Ten buvo ne tigrai, o vienuoliai. Jų vienuolynas su čerpių stogu glū- 
dėjo šitame miške. 

— Čia tikriausiai tas pats sukčius, kuris vakar naktį norėjo mus ap- 
vogti — tarė vienas vienuolis. 

Ir visi vienuoliai šoko mušti Ko. 

Paskui jį surišo ir nuvedė į kalėjimą. 

Tris dienas Ko iš baimės tylėjo. 

Bet paskui atėjo vyresnysis ir pasakė, kad Ko visai nepanašus į plė- 
šiką, ir maloniai jį prakalbino. Ko atgavo žadą ir viską papasakojo, kas 
jam buvo nutikę. 

— Gerai — tarė vyresnysis,— jeigu iš tikrųjų nori mokytis, tai lik 
pas mane, nešiok malkas, o aš tave mokysiu, 

Ko taip ir padarė. Penkerius metus jis išgyveno pas vienuolių Vy- 
resnįjį, ir šis pagaliau jam pasakė, kad galįs eiti į Seulą ir laikyti egza- 
miną — gausiąs tarnybą, kokios tik panorėsiąs. 

Tada Seule tarnybos dar nebuvo pardavinėjamos už pinigus, 

Nors dar nebuvo prabėgę dešimt žmonos paskirtų metų, Ko leidosi 
į Seulą. 

Tenai jam ir kitiems buvo paskirta egzamino diena. 

Pats karalius davė visiems tokį uždavinį: 

„50ip-ochi ju-si-dziun“, o tai reiškia: „Juokas, moteris, vyno par- 
duotuvė, centras". 

Iš visų tik vienas Ko viską perskaitė ir išaiškino, ką norėjo tuo pa- 
sakyti karalius. 

Štai ką jis norėjo pasakyti: 

— „Miesto centre yra vyno parduotuvė, kur prekiauja graži moteris 
ir savo juoku bei linksmumu vilioja visus jaunikaičius.“ 

Ko gavo geriausią tarnybą, jis pasidarė visų provincijų revizorium. 

Praslinko dar trejetas metų, ir, nors terminas nebuvo pasibaigęs, Ko 
panoro apsilankyti tėviškėje. 

Jis parvyko ir apsistojo fanzoje, kur jo niekas nepažinojo. 

— Sakykite,— paklausė jis,— ar gyvena čia Žmogus, vardu Ko, ir ką 
jūs apie jį žinote? 

— Taip, prieš aštuonerius metus, — atsakė jam tie žmonės, — tikrai čia 
gyveno Ko, bet po vestuvių jis išėjo, ir nuo to laiko niekas nėra jo 
matęs. 

— Kur jis išėjo? 

— Mes nežinom, čia liko tik jo žmona, 

— Kas ji per moteris? 

— Ji labai dorybinga. Pasistatė dailią su čerpių stogu fanzą ir gy- 
vena ten su septynmečiu sūnumi. Ji atidarė mokyklą, kurioje be jokio 
užmokesčio mokosi mūsų vaikai. 

— Esu revizorius — tarė Ko, — turiu apžiūrėti mokyklą. 

— Nueikite, ir būsite mielai sutiktas, nors pačios šeimininkės nepa- 
matysite. Išėjus vyrui, ji niekam nesirodo. 

Kai Ko atėjo į mokyklą, visi mokiniai jau jo laukė. Jis šaukė kiek- 
vieną atsakinėti ir vis klausė pavardės. 

Vienas iš jų, paklaustas, kuo pavarde, atsakė: 

— Aš vadinuosi Ko. 

Tačiau tėvas neišsidavė ir, baigęs egzaminuoti, išėjo. 

Praslinko dar dveji metai. 

Baigėsi dešimt metų, ir Ko vėl parvyko į tėvynę. 

Ir vėl atėjo į mokyklą ir tarė sūnui: 

— Aš noriu pasimatyti su tavo motina, 

— Su mano motina negalima pasimatyti. 

— Nunešk jai šitą daikčiuką. 

Tai buvo pusė skiattelės, išrašytos jos krauju prieš dešimtį metų. 

Sūnus, nieko nesakęs, nuėjo pas motiną. 

— Ten kažkoks svetimas žmogus nori tave pamatyti ir davė šį sku- 
duriuką. 

Pamačiusi skiautelę, Kili Si sušuko: 

— O sūnau, pakviesk jį. 

— Mama, ką tai reiškia? Argi jis tavo vyras? 

— Taip, jis mano vyras ir tavo tėvas. 

Šitaip sugrįžo Ko namo, tesėjęs duotą žodį, ir gyveno paskui laimin- 
gai su ištikima ir protinga žmona. 

PRIESAIKA 


GĮGĮGĮGIGIGĮGIGIGIGĮGIGIG 


M inistras Jan San Šenis turėjo sūnų Jan San Bogį, kuris iki trylikos 
metų mokėsi namie, o paskui patraukė į vienuolyną baigti mokslo, kad 
sulaukęs pilnametystės, šešiolikos metų, būtų visiškai išsimokslinęs 
Žmogus. 

Keliaudamas į vienuolyną, kartą pavakare jis ėjo pro vieną fanzą, 
kur gyveno paprastas kaimo dvarininkas Chuan San Še. 

Šio dvarininko duktė, trylikametė gražuolė Chuan Čun Vonlei, pa- 
mačiusi jaunikaitį, pasiuntė vergę paklausti, kuo jis vardu. 

Kai vergė sugrįžo su atsakymu, mergaitė tarė: 

— Paklausk, ar nenorėtų jis mažumėlę pailsėti iš kelionės? 

Jan Sanas sutiko ir įėjo vidun. Kai jis kalbėjosi su fanzos šeiminin- 
ku, Vonlei tėvu, ši pasišaukė tėvą ir tarė: 

— Tėve, leisk man pasimatyti su šiuo jaunikaičiu. 

— Argi tai įmanoma, tu esi mergaitė, ir dar supiršta? 

— Tėve, aš persirengsiu berniuku. 

Vonlei buvo vienturtė duktė lepūnėlė ir taip karštai prašė, kad tė- 
vas pagaliau sutiko. 

Persirengusi berniuku, mergaitė atėjo pas svečią, ir jie greitai susi- 
draugavo. | 

— Kada jūs gimėte? — paklausė jaunikaitį Vonlei. 

— Aš gimiau prieš trylika metų, trečią mėnulio mėnesį, penkioliktą 
dieną per pietus. 

— Kaip keista — tarė mergaitė — ir aš gimiau tais pačiais metais, tą 
pačią dieną ir tą pačią valandą. 

Tėvo pakviestas, svečias pasiliko pas juos nakvoti. 

Duktė ir vėl prašo tėvą — leisti ją su šituo jaunikaičiu į vienuolyną 
mokytis. 

— Tėve, aš persirengsiu berniuku, ir, prisiekiu tau velionės motinos 
vardu, niekas niekada nesužinos, kad aš mergaitė. O šešiolikos metų su- 
grišiu ir ištekėsiu už to, kurį tu parinkai. man į vyrus. Per tuos trejus 
metus, vienintelius, kai dar galiu turėti laisvę, leisk man perprasti 
mokslą, nes mokslas yra laimė. | 

Ji sakė tikrą tiesą, ir daugelis Vonlei draugių, kaip ir ji pati, jau ge- 
rai mokėjo ir vyrišką, ir moterišką raštą. 

Tėvas ilgai nesutiko. Bet jinai vis prašė, verkė ir tikino, kad mir- 
sianti, jei tėvas nesutiksiąs. Pagaliau tėvas nusileido. 

Jis dar kartą ją prisaikdino, kad niekam neatskleisianti savo pa- 
slapties. 

— Būk ramus, tėve, savo žodį tesėsiu. 

— Ką jūs pasakytumėt,— paklausė rytojaus dieną Vonlei savo sve- 
čią,— jeigu ir aš eičiau su jumis į vienuolyną mokytis? 

Jan Sanas labai nudžiugo ir pasakė, kad pats dangus siunčiąs jam 
tokį draugą. 

Ir jie iškeliavo į vienuolyną. Kelionė buvo nuostabi. Kai sutemdavo 
naktis, jie užsikurdavo laužą, kad tigrai ir panteros nesudraskytų, ir 
linksmai šnekučiuodavo. Paskui guldavo miegoti ir miegodavo be rū- 
pesčių iki pat ryto. 

Kartą Vonlei tarė: 

— Mudu draugai, tai sakykime vienas kitam „tu“. 

Ir jie sakė vienas kitam „tu“. 

— Mudu gimėme tą pačią dieną ir valandą, — tarė Vonlei, kai jie 
susėdo kitą kartą atsipūsti — todėl mums reikia susibroliuoti. 

Ir jie susibroliavo. 

Savo krauju parašė ant drabužio krašto vardus, atplėšė skiautelę, 
padavė vienas kitam ir paslėpė jas prie krūtinės. 

Kai atėjo į vienuolyną, didysis Toinas — pranašautojas — ėmė juos 
mokyti visko, ką pats žinojo. 

Jan Sanas ir Vonlei negalėjo vienas be kito gyventi ir niekada nesi- 
skirdavo. 

— Sakyk man,— kartą paklausė Jan Sanas mergaitę,— kodėl tu vi- 
sada miegi su drabužiais, jeigu pagal paprotį mes turime miegoti nuogi? 

— Kai aš buvau mažas, smarkiai susirgau ir vos nenumiriau,— at- 
sakė Vonlei,— tada tėvas davė įžadą, kad, jei pasveiksiu, iki šešiolikos 
metų miegosiu su drabužiais. 

Tačiau išmintingasis Toinas matė, kad Vonlei yra mergaitė. Kai 
abiem sukako penkiolika metų, jis pasiuntė juos į upę maudytis. 

— Tu nieko nepastebėjai, mano vaikeli? — paklausė Toinas Jan Saną, 
kai jie sugrįžo nusimaudę. 

— Aš nieko nepastebėjau, seneli, tik mano brolis, besimaudydamas 
tolėliau, įsipjovė koją, ir todėl vanduo mano pusėn tekėjo truputį kru- 
vinas. 

Praslinko dar metai, baigėsi mokslas, abiem sukako šešiolika, ir Toi- 
nas, pasišaukęs Jan Saną, tarė: 

— Vaikeli mano, tu baigei mokslus, ir atėjo metas išrinkti tau gy- 
venimo draugę, nes nieko vertas Žmogaus gyvenimas; jeigu jis neturi 
palikuonių. Toks žmogus kaip ir visai nebūna gyvenęs. Dėl savo išma- 
nymo, darbštumo ir tyros širdies tu esi vertas geriausios moters. Jinai 
arčiau tavęs, negu tu Manai. Aš kalbu apie tavo draugą. Žinok, kad jis 
mergina, iš visų Merginų geriausia. 

Vakare Jan Sanas tarė Vonlei: 

— Ne veltui mano širdis taip linko prie tavęs, ne veltui taip tave 
mylėjau, ir dabar, kai mes viską žinom, niekas netrukdo, jei myli mane, 
mums tapti vyru ir žmona. 

— Ar aš tave myliu? — atsakė Vonlei— Aš pamilau tave dar anks- 
čiau, negu tu mane. Bet argi tu užmiršai, kad mes dabar broliai? 

— Aš tapau tavo broliu per apgaulę ir to nepripažįstu — pasakė 
Jan Sanas, nusiimdamas amuletą, — štai pasiimk jį. 

— Bet man tas pasižadėjimas išlieka,— atsakė ji. 

Tada Jan Sanas apkabino Vonlei ir tarė: 

— O Vonlei, kam tu mane kankini, kai atėjo mūsų laimės metas? 

Ir jis taip karštai prašė Vonlei, kad jinai nusileido: 

— Gerai, bet aš dar pirmiau turiu panaikinti įžadą. Miegok: kai 
įžadas neteks galios, aš pas tave ateisiu. 

Jan Sanas užmigo, o kai pabudo, vietoj mergelės pamatė šalia savęs 
tik jos laišką. 

„Mylimasis,— rašė ji — aš pamilau tave ir būsiu tau visada ištikima. 
Bet tavo būsiu tik amžinybėje.“ 

Jan Sanas nieko nesuprato iš to laiško ir šoko vytis Vonlei. 

Nepavijęs jis nuėjo iki jos namų. 

Jį pasitiko Vonlei tėvas ir pasakė, kad jo duktė jau septyneri metai 
supiršta su kitu. Nors jaunikis ne toks kilmingas, kaip jis, Jan Sanas, 
bet žodis duotas, ir nei žemė, nei dangus negalį čia nieko pakeisti. 

— Ar galima bent ją pamatyti — paklausė Jan Sanas. 

— Ne, — atsakė tėvas. 

Jan Sanas negalėjo be Vonlei gyventi. 

Tėvas ir motina apsidžiaugė pamatę sūnų, bet džiaugsmas truko la- 
bai trumpai. Didis sielvartas juos graužė, kai pastebėjo, kad jų sūnus 
serga. 

Netrukus sūnus visiškai sunyko ir mirdamas tarė: 

— Aš mirštu iš meilės mergelei, vardu Chuan Čun Vonlei. Niekuo 
negalima man padėti, nes ji jau supiršta. Kai numirsiu, palaidokit prie 
to kelio, kuriuo Vonlei vyras grįš su savo žmona. 

Ten jį ir palaidojo. 

Vonlei susituokė su žmogumi, kurį tėvas jai buvo prieš septynerius 
metus parinkęs. 

Tačiau tėvas, remdamasis savo teise, iškart neišleido Vonlei pas 
vyrą, pasiliko ją namie dar trejiems metams. 

Per tuos trejus metus Vonlei skalbė ir skalbė be atvangos vestuvinę 
savo suknelę, ir ji pasidarė plonytė kaip voratinklis. 

Po trejų metų atvyko vyras ir pasiėmė Vonlei į savo namus. 


Kai jie traukė pro Jan Sano kapą, ant šakos tupintis žalias paukš- 
telis taip švelniai pragydo, kad nuo tos giesmelės pirmą kartą po trejų 
metų išblyškę Vonlei skruostai skaisčiai nuraudo. 


Ji sustabdė savo arklį ir tarė vyrui: 

— Čia mano brolio kapas, —ir Vonlei parodė skiautelę, kurioje krau- 
ju buvo parašytas Jan Sano vardas, — leisk man, kaip dera pagal mūsų 
papročius, pasimelsti už jį. 

Vyras negalėjo uždrausti žmonai. 

Priėjusi prie kapo, Vonlei tarė: 

— Dabar, kai aš nenusižengiau savo tėvo valiai, kape, atsiverk ir 
įleisk mane pas tą, kurį vieną myliu ir amžinai mylėsiu. 

Kapas atsivėrė, Vonlei įžengė į jį, ir kapas vėl užsivėrė. 

Vyras norėjo sulaikyti ją, sugriebęs už suknelės, bet ji drykstelėjo 
kaip voratinklis. 

— Ir vis dėlto tu negulėsi su juo kartu, — tarė vyras. 

Jis atkasė kapą, rado ten daug kaulų ir ėmė nešioti juos į visas pu- 
ses. Bet kaulai vėl slinko draugėn, ir vėl jis juos nešiojo šalin, kol pa- 
sigirdo iš dangaus rūstus balsas: 

— Žemės žmogau, čia aš, Didysis Okonšantė, sakau tau: visos Že- 
miškos priedermės gulintiems kape baigtos. Dabar jie tik mano vaikai: 
palik juos ramybėje. 

Kapas užsivėrė, o vyras patraukė namo, pranešė Vonlei tėvui, kas 
atsitiko ir netrukus vedė kitą merginą. 

Buvo pjūties šventė. Jinai švenčiama kasmet aštunto mėnulio mėne- 
sio penkioliktą dieną. Šią dieną pagal paprotį žmonės mini mirusius, 
todėl Jan Sano ir Vonlei tėvai susirinko prie savo vaikų kapo. Ir at- 
skrido tada dų paukšteliai, raudonas ir žalias, ir švelniai pragydo. 

O kai atminų apeigos buvo baigtos, iš dangaus nusileido dvi nuosta- 
bios dangaus būtybės baltais drabužiais, ir kiekviena rankose laikė po 
penkias gėles: baltą, žydrą, raudoną, geltoną ir juodą. Turėjo ir po laz- 
dą — valdžios simbolį. Tomis lazdomis jos palietė kapą, ir kapas atsi- 
vėrė. Jos įmetė ten duobėn baltas gėles — ir subolavo skeletai. Numetė 
žydras gėles —ir pasirodė gyslos. Įmetė raudonas —ir ėmė tekėti krau- 
jas. Įmetė geltonas —ir atsirado kūnas. Įmetė juodas — sielos nusileido 
į kūnus, ir Jan Sanas su Vonlei, džiugūs ir laimingi, išėjo iš kapo. 

Dangaus būtybės tarė: 

— Dangaus valdovas Didysis Okonšantė jau ne kaip jūsų, o kaip 
savo vaikus grąžina juos į žemę antrą kartą ir duoda jiems tą laimę, 
kurią iš jų atėmė žmonės, 

Jan Sanas ir Vonlei gyveno labai laimingai, turėjo daug vaikų. Jie 
buvo jau kartą mirę, todėl mirtis jiems buvo nebaisi. Kai sulaukė aštuo- 
niasdešimt metų, pas juos nusileido drakonas ir visų akivaizdoje nunešė 
abu į dangų pas jų tėvą Didįjį Okonšantę. 

